
WERNER SÖDERSTRÖM OSAKEYHTIÖN 
KIRJAPAINOSSA PORVOOSSA 1926 



Uhkaa pohjan ääret aavat, 
hohkaa hanget kuolemaa, 
taivaat oudon siinnon saavat, 
Louhen linnat loimottaa, 
vonkuu merenselkä laaka, 
ulvoo hukka, yltyy yö; 
painui päivän kultavaaka, 
voittaa raudan, roudan työ. 


Eino Leino. 




LUKIJALLE. 


Kun tiettävästi kukaan syrjäinen asianharrastaja ei 
ollut ryhtynyt kokoamaan niitä isänmaan uusimman itse- 
näisyyshistorian innostavia muistoja, jotka liittyvät Pohjan 
perillä jääkäriliikkeen ja vapaussodan valmistelujen hyväksi 
toimineiden Tornion, Kemin ja Kajaanin etappien vaihei- 
siin, niin näiden etappien eturivinmiehet, jääkärimajuri 
Eero H ei c k e II, maisteri Arvi Hällfors ja 
kapteeni Eija Rihtniemi päättivät vihdoin itse 
ruveta näitä muistoja unhon yöstä pelastamaan aikoen 
sitten julkaista ne painosta. — Maisteri Hällfors oli jo 
Ruotsissa Uddevallassa maanpaossa ollessaan alkanut 
panna paperille Kemin etapin järjestelyä ja toimin- 
taa koskevia seikkoja, jotka hänellä silloin vielä olivat tuo- 
reessa muistissa; myöhemmin hän täydensi näitä muistiin- 
panojaan melkoisesti. Samoin oli jääkärimajuri Heickell 
koonnut ja muistiinmerkinnyt Tornion etapin 
vaiheita koskevat tiedot. Tämä olikin hänelle verraten 
helppoa, koska hän, kuten tiedetään, oli ollut mainitun 
etapin johtaja. Kapteeni Rihtniemi oli niinikään ryhtynyt 

keräämään Kajaanin etappia käsittelevää aine- 
histoa. 

Mutta km mainitut aktivistit »Aseveljeh-teoksen ilmes- 
tyttyä huomasivat, että allekirjoittajakin oli melkoisesti 
perehtynyt Peräpohjolan jääkäriliikkeen aikaisiin tapahtu- 
miin ja kun he luonnollisesti pitivät toivottavana, että joku 
puolueeton, käsiteltävien asioiden ulkopuolella oleva henkilö 
ottaisi työn suorittaakseen, niin he kääntyivät minun puo- 
leeni esittäen, että minä kirjoittaisin mainittujen etappien 
toimintaa kuvailevan teoksen, sekä luvaten myönteisessä 
tapauksessa antaa vapaasti käytettäväkseni koko sen run- 
saan muistelma-ainehiston, joka jo oli olemassa. 

Asiaa harkittuani suostuin ehdotukseen, sillä Suomen 
itsenäisyyden esitaistelijoin suorittama työ on aina velvoit- 
tavana sykähdyttänyt sydäntäni. 

Tehtäväni ei kuitenkaan rajoittunut ainoastaan mai- 
nittujen kolmen etapin kuvaamiseen, vaan huomioon oli 
otettava myöskin Tervolan ja M u u r o l a n etap- 
pien jääkäriliikkeen aikana tekemä merkityksellinen työ. 
Ja kun Tornion ja Kemin etapit olivat läheisessä yhteydessä 
Oulun, samoin kuin Kajaanin etappi varsinkin aikana 
ennen vapaussodan alkua Kuopion kanssa, niin luonnol- 
lisesti näiden etappi-päätepisteidenkin, vieläpä myös Rova- 
niemen aktivistien toiminta oli otettava käsiteltäväksi. 

Sen lisäksi katsoin tarpeelliseksi ottaa kuvaukseni koh- 
teeksi myöskin Saksasta Suomeen komennet- 
tujen ja Peräpohjolassa värväystyötä ynnä muuta toimin- 

taa harjoittaneiden jääkärien uljaanrohkeat 
seikkailut *. 

Tällä tavoin teoksesta asiain omasta painosta ja aivan 
kuin itsestään kasvoi — yhdessä » Aseveljien » kanssa — 
Peräpohjolan ja Kainuun jääkäriliikkeen aikaisen aktivis- 
min historia. 

Tätä vaativaa nimeä teos ei kuitenkaan uskalla itselleen 
omistaa. Se pyrkii yksinkertaisesti vain olemaan Suomen 
historian ehkä tärkeintä ajankohtaa valaisevien kalliiden 
muistojen kokoelma, mitä vastaiset tutkijat toivottavasti voi- 
vat hyväkseenkäyttää. 

Päämääränäni oli tälläkin kertaa saada — mikäli 
mahdollista — kaikki tiedot ensi kädestä, ja niitäkin sitten 
asiantuntijain kesken moneen kertaan vertailtiin ja tarkis- 
tettiin. 

Lähemmin tutustuakseni kysymyksessäoleviin toiminta- 
keskuksiin, ylikulkureitteihin ja Peräpohjolan aktivisteihin 
tein heinäkuulla 1923 maisteri Arvi Hällforsin ja jääkäri- 
majuri Eero Heickellin seurassa matkan Kemiin ja Tor- 
nioon ulottaen retkeni myöskin Kemin ja Tornion sekä sikä- 
läisen Ruotsin-puolen saaristoon; kävin m. m. tärkeässä 
Seittenkarissa ( Seskarö ). Torniosta käsin tutustuin Tor- 
nionjoki-laaksoon retkeillen aina Korpikylään asti ja pis- 
täytyen taaskin Ruotsin puolella. Maisteri Hällforsin 

* Kuuluisasta Kilpisjärven sotalarvevaraston räjäyttämisestä 
ja muista sen yhteyteen liittyvistä seikoista aion tehdä selkoa eri 
julkaisussa. 

kanssa kävin myöskin Rovaniemellä ja Tervolassa. Vii- 
meksimainitussa paikassa neiti Selma L i i m at t a ja 
herra Toivo Hilden antoivat minulle Tervolan etappia 
koskevia tietoja. Paluumatkalla poikkesin Ouluun, missä 
entisen A. K:n (Helsingin Aktiivisen Keskuskomitean) 
huomattava asiamies, viskaali Kaarlo H ä 1 1 f o r s ja 
vanha Voima-aktivisti, räätäli Jaakko Kemppai- 
nen suosiollisesti kertoivat minulle Oulun aktivistien toi- 
minnasta. Oulusta kuljin Vaalan kautta Kajaaniin. Siellä 
viivvin parisen viikkoa perehtyen Kajaanin merkittävim- 
pien aktivistien johdolla Kajaanin etapin vaiheisiin. Sitten 
siirryin Kallaveden kaupunkiin Kuopioon, missä ministeri 
A. H. Saastamoiselta sain arvokkaita tietoja; m. m. 
hän ystävällisesti luovutti käytettäväkseni kirjoittamansa 
muistelmavihkosen. Sitäpaitsi tutustuin muihinkin kuopio- 
laisiin aktivisteihin. 

Muurolan etapin asioista on minulle auliisti kertonut 
» John Grajtonim-aikainen aktivisti, johtaja Jussi 
Salmela. 

Saksasta Suomeen komennettujen jääkärien retkistä 
ovat minulle suosiollisesti tietoja antaneet jääkärieversti- 
luutnantti J. V. Ahlroth, jääkärimajurit H. M. O l k- 
ko nen, O. J.V illamo, V. A. Paananen, Erik 
Malmberg, Erkki Raappana, H. Kekoni, 
Antti Kääriäinen ja Leo Ky an der, jääkäri- 
kapteenit S. V. P e kk o l a, Hannes Karjalainen, 
F. H. Ilomäki ja Eino Po 16 n, kapteeni Akseli 

von S c hr ow e, jääkäriluutnantit Eino Lehto ja 
Artturi K ä s t ä m ä, raskaantykisiön patterinkomen- 
taja' t luutnantti Lauri Pokki, luutnantti A. Arvid 
Niskala, vänrikki Aarne Korhonen ja jääkäri- 
vääpeli L. J. Rusanen. 

Samoin ovat seur aavat asiantuntijat arvokkailla tie- 
doillaan minua tukeneet: konttoripäällikkö Armas Aho- 
nen, rehtori Lauri Ahtola, luotsi Konsta Aspegren, valo- 
kuvaaja Heikki Björn, insinööri Harry Backberg, liikemies 
Edv. Castren, maisteri Almar Fabritius, varatuomari Jo- 
hannes Gummerus, poliisikomisario Kaarlo Hackzell, 
toimittaja Uuno Hannula, matkaili jakodinomistaja Juho 
Heiskanen, pormestari Fr. Hyöky, mekanikko Antti 
Härmä, muurari AUu Jokisalo, maisteri Taavi Kahra, 
poliisikomisario Väinö V. Karjalainen, poliisikonstaapeli 
J. Karppinen, kauppias Kalle Keränen, toimittaja Heikki 
Kokko, tohtori Arvi Korhonen, kauppias A. Korpelainen, 
poliisikomisario luutnantti K. Viktor Linderoos, rahas- 
tonhoitaja Abel Lyytikäinen, metsänhoitaja Viljo A. Lyyti- 
käinen, prof. O. Manninen, talouspäälliköt J. Seppo Mattila 
ja likka Montell, liikemies Arvo Metsola, Suomen Suo- 
jeluliiton sihteerinapulainen Kalle Mustonen (Lönn- 
bohm), maaherra Matti von Nandelstadh (kertonut 
Voima-liiton asioista), maanviljelijä August Niemi, toi- 
mittaja E. E. Nordlund, johtaja A. IV. Nylander, rouvat 
Tyra Pietilä ja Kyllikki Pokki, maanviljelijä Eelis Posti, 
poliisikonstaapeli Jaakko Puhakka, rouva Anna Rantala, 

nimismies Toivo Rautavuoma (Jernstedt), johtaja Esko 
Riekki, tohtori Volter Rihtniemi, insinööri Aale Roos, 
liikemies F. Ake Rossander, metsänhoitaja Oskari Rönkä, 
toimittaja Hannes Seppänen, esittelijäneuvos P, W. Snell- 
man, liikemiehet Jonne ja Ossi Sundell, professori Gunnar 
Suolahti, kultaseppä Frans Tiura, herra Alpo Tolonen, 
johtaja Heikki Turunen, maanviljelijä Eelovi Vaara, kontto- 
risti Väinö Wallin, maanviljelijä August Wilkuna, talon- 
omistaja Kalle Winter, lehtori Isidor Vuori, maisteri Anna 
Väyrynen, rovasti J. Väyrynen ja neiti Martta Väyrynen. 

Teoksen monet piirrokset ja kartat ovat jääkäri- 
majuri Eero H ei c ke lii n käsialaa. Luutnantti E ri- 
vin Granroth taas on piirtänyt Kemin etappikartan 
ja erikoisen auliisti auttanut minua Peräpohjolan ja 
Lapin erämaihin hautautuneiden suurten muistojen ko- 
koamisessa. Samoin on työnjohtaja Fr a ns S aartola 
paljon minua avustanut sekä tiedoin että lukuisin valo- 
kuvin, joita hän on teosta varten ottanut. 

Tohtori Kai Donner on nytkin myötämielisesti työ- 
täni seurannut ja vaivojaan säästämättä tietojansa jakanut. 

Samoin on maisteri Olla Teräsvuori tämänkin 
teoksen käsikirjoituksen kielellisesti ja muoto puolisesti tar- 
kistanut antaen minulle muutenkin työni kestäessä erin- 
omaisen arvokasta apua. 

Kaikkia avustajiani kiitän vilpittömästi. 

Joensuussa heinäkuun 30. p:nä 1926. 

KARL ALBERT WEGELIUS. 



JOHDANTO. 


Ne Suomen heimot, jotka vuosien 400 — 700 vaiheilla 
jälkeen Kristuksen syntymän olivat — osaksi meren yli, 
osaksi Karjalan kannaksen kautta — siirtyneet Suomen 
niemelle, joutuivat täällä pääasiassa kahden voimakkaan 
vieraan vallan puristukseen. Lännestä käsin pyrki Suo- 
men omistajaksi länsimaisen vapaan ja raikkaan meri- 
sivistyksen ihanteita noudattava Ruotsi ja idän puolelta 
villi ja sekasortoinen Venäjä. Näiden kahden vallan 
välisenä riitamaana Suomi sai kärsiä vuosisadan toisensa 
jälkeen, mutta tästä verikylvöstä nousi kallisarvoinen 
sato: Ruotsin vallan alaisuuteen joutuneet Suomen 
heimot alkoivat yhä selvemmin tajuta yhteenkuuluvai- 
suutensa. Varsinkin Kustaa Waasan toimeenpanema 
erämaiden asutus ilmeisesti lähensi kansamme eri 
heimoja toisiinsa. Myöskin se käsitys, että lännestä 
omaksuttu sivistys ja yhteiskuntajärjestys olivat monta 
kertaa jalommat kuin se kulttuuri ja se yhteiskunta- 
muoto, mikä oli tarjolla idästä päin juurtui vähitellen 
kansaamme. Suomen sivistyksellisen kehityksen kannalta 
katsottuna olikin erinomaisen tärkeätä, että Suomi joutui 

länsimaisen Ruotsin yhteyteen. Suomen maakunnallisen 
erikoisaseman ja kansallisen erikoisuuden tajuamiseen 
vaikuttivat osaltaan eräät ulkonaisetkin seikat, m. m. 
se, että Suomi kauan keski-ajalla muodosti yhden ainoan 
hiippakunnan, siis kokonaisen, sangen tarkoin rajoitetun 
alueen, sekä se, että uskonpuhdistuksen aamun sarastaessa 
Mikael Agricola loi suomalaisen kirjakielen. Mutta kun 
Suomi, joka kuitenkin esim. 30-vuotisen sodan aikana 
antoi valtakunnan sotajoukkoihin kolmannen osan sen 
koko miesluvusta ja siten ratkaisevalla tavalla oli mu- 
kana luomassa Ruotsin suurvalta-asemaa, palveluksis- 
taan huolimatta yhä sai olla emämaahan nähden osa : 
puolen asemassa ja kun se sitäpaitsi sotien sattuessa 
jätettiin melkein oman onnensa nojaan, niin ei ole 
ihme, että meidän maassamme siellä täällä vähitellen 
syntyi pyrkimystä päästä erilleen Ruotsista. Ei ole 
kuitenkaan tähän mennessä voitu osoittaa, että kei- 
sarinna Elisabetin maaliskuun 18. p:nä 1742 päi- 
vätty kuuluisa julistus, missä ensi kertaa esiintyy 
itsenäisen Suomen valtion perustamista tarkoittava 
ajatus, olisi kansassamme saavuttanut huomattavaa 
vastakaikua, mutta joka tapauksessa se kuitenkin 
varmasti vaikutti omalla tavallaan herättävästikin. 
Yrjö Maunu Sprengtporten oli ensimmäinen, jolle itse- 
näisen Suomen tasavallan luomisen välttämättömyys 
selvisi. Ja Anjalan miesten joukossa oli myös niitä, 
jotka halusivat toteuttaa Sprengtportenin suunnitel- 

man. Mutta varsinainen kansa ja suurin osa sivisty- 
neistöäkin pysyi näistä hankkeista täysin syrjässä, 
jopa paheksuikin niitä. 

Samoihin aikoihin virisi Turun yliopistossa erikoinen 
harrastus kaikkeen, mikä koski Suomen historiaa, Suomen 
kansaa ja suomenkieltä. Ja vaikkei näissä harrastuk- 
sissa, joiden sieluna oli Henrik Gabriel Porthan, ollut- 
kaan mitään varsinaisesti valtiollista tahi itsenäisyyteen 
tähtäävää, niin siitä huolimatta nekin puolestaan valmis- 
tivat tietä itsenäisyysajatukselle. 

Kaksikymmentä vuotta Anjalan tapahtumain jäl- 
keen syttyi vuosien 1808 — 1809 sota, jolloin Venäjä 
valloitti isänmaamme. Porvoon valtiopäivillä Suomen 
uusi suuriruhtinas, Venäjän keisari Aleksanteri 1 lupasi 
juhlallisella hallitsijavakuutuksellaan koroittaa kansamme 
kansakuntien joukkoon vahvistaen samalla maan uskon- 
non ja perustuslait. 

Näin Suomesta tuli valtio, jolla oli oma valtio- 
sääntönsä ja perustuslaillinen valtiomuotonsa — kui- 
tenkin ilman suverenisia oikeuksia — ja jota yhdisti 
Venäjään etupäässä vain se, että molemmilla kansoilla 
oli sama hallitsija, keisari-suuriruhtinas. Suomen mie- 
het, ne, jotka uutta asiaintilaa kykenivät arvioimaan, 
olivat alussa kuin unissakävijöitä, ja sekavat tunteet, 
toivon ja epäilyksen, asuivat heissä. Jonkinlainen itse- 
näisyys, joka — kuten sanottu — toisille oli enemmän 
tai vähemmän tietoisena kangastanut, näytti olevan 

saavutettu, mutta se oli kuin kansallemme heitetty 
keisarillinen armopala — siitäkin huolimatta, että 
Suomen joukot olivat sankarillisesti taistelleet ja näin 
vaikuttaneet siihen, että isänmaan kohtalo tuli odo- 
tettua paremmaksi, sillä voittajankin täytyi kunnioit- 
taa kansaa, joka pienuudestaan piittaamatta ja yksin 
jätettynä sitkeästi puolusti maatansa, väistyen vain 
tuuma tuumalta ylivoiman edestä. 

Uusi asiaintila ei ollut kuitenkaan johtunut vain 
historian arpanappuloiden mielivaltaisesta siirtelemisestä 
eikä Napoleonin oikukkaasta diplomatiasta, vaan sen 
takana oli sittenkin Jumalan johtava käsi. Näin alkanut 
Venäjän yhteydessä eletty satavuotiskausi tarvittiin 
tyyten kansamme herättämiseksi ja kasvattamiseksi edes 
niin suureen kansallisen olemassaolomme tajuamiseen, 
kuin se tähän mennessä on ilmennyt. Tämä kansan 
herääminen ja sen kasvattaminen oman itsensä tajuntaan 
kansallisena yksilönä ei olisi voinut ainakaan yhtä pian 
tapahtua Ruotsin yhteydessä, joka oli niin paljon kor- 
keammalla sivistystasolla ja jonka valtakuntakokonai- 
suuden lujittamisen pyrkimys ei luonnollisestikaan olisi 
sallinut meikäläisten itsenäisyysajatusten kehittämistä, 
vielä vähemmän niiden toteuttamista. Ei Adolf livar 
Arxvidssonin ja G. E. Ehrströmin syvälletähtääviä aja- 
tuksia siitä, mikä oli oikeuden ja kohtuuden mukaista 
suomalaiseen kansanainekseen nähden, olisi voitu — Ruot- 
sin vallan painostuksen alla — yhtä rohkeasti ilmoille 

tuoda. Ja joskin itsenäisyyspyrkimyksen välttämättör 
myys meidän, ollessamme Ruotsin yhteydessä olisi 
alkanut selvitä laajemmillekin kansankerroksille, niin 
tämän toteuttaminen olisi mahdollisesti myöskin syn- 
nyttänyt vaikeasti sovitettavan ristiriidan Ruotsin ja 
Suomen kansan välille.* 

Oli Suomen vastaisen itsenäisyyden kannalta on- 
neksi, että se liitettiin sellaiseen raakalaisvaltioon kuin 
Venäjään, sillä vain täten se selvästi huomasi länsimaisen 
sivistyksen arvon ja sen kalliin perinnön, minkä se oli 
Ruotsilta saanut. Venäjän yhteydessä saattoivat Suo- 
men tietäjät, sellaiset kuin Juhana Vilhelm Snellman, 
Johan Ludvig Runeberg, Sakari Topelius ja Yrjö Sakari 
Yrjö-Koskinen ** ynnä monet muut paremmin edelleen 
syvästi kehittää ja toteuttaa Arvvidssonin ja Ehrströmin 
kaukonäköisiä ajatuksia, joiden sisältö voidaan pukea 
tuohon tunnettuun mietelauselmaan: Ruotsalaisia (s. o. 


* Danielson-Kalmari: Suomen valtio- ja yhteiskuntaelämää 
18:nnella ja 19:nnellä vuosisadalla; Kustavilainen aika I, siv. 396. 

** Jyväskylän lyseon rehtorille Pesoniukselle v. 1863 kirjoitta- 
massaan kirjeessä Yrjö-Koskinen lausuu Puolan kapinan johdosta, 
ettei Suomella silloin ollut syytä noudattaa Puolan esimerkkiä, 
koska Suomen olot olivat niin vähän kehittyneitä. Puolaan 
nähden sitävastoin kapina oli aivan luonnollinen. Ei myöskään 
olisi suotavaa joutua Ruotsin yhteyteen, koska se ehkäisisi kan- 
sallista valveutumista. Venäjä sitävastoin oli Suomelle niin 
vieras, ettei sen puolelta tarvinnut pelätä vaikutusta Suomen 
puoluemuodostukseen. Riippuvaisuus Venäjästä oli kyllä paha 
asia, mutta kun aika tulee, kyllä siihenkin keinot keksitään. 

Ruotsin yhteydessä) emme enää ole; venäläisiksi emme 
voi tulla; siis meidän täytyy olla suomalaisia. Tämä 
historian välttämättömyyden synnyttämä, viime vuosi- 
sadan ensimmäisen puoliskon kehityksen tulos johti 
siihen, että isänmaamme ajattelevan kansanaineksen 
sisimmässä alkoi kyteä riippumattomuuden ja itsenäi- 
syyden kaipuu. — Tarvittiin vain miehiä tämän jalon ja 
siunatun itsenäisyyshalun saattamiseksi yleiseksi koko 
kansassamme. Sillä ei siinä kyllin, että jotkut toisia päätä 
pitemmät käsittivät Suomen itsenäisyyden välttämättö- 
myyden; kansan itsensä täytyi — ja täytyy — se käsittää, 
ennenkuin tuo suuri ja pyhä ajatus saattoi toteutua — ja 
toteutunut teko säilyä. Kansa oli siis herätettävä. Ja 
Jumala antoi herättäjiä, joiden ääni kaikui ja vieläkin 
kaikuu kautta Suomen niemen. Johan Ludvig Runeberg 
ja Juhana Vilhelm Snellman ovat ennen muita tässä 
mainittavat. Runeberg sulatti kansan sydämestä välin- 
pitämättömyyden jään ja muokkasi maaperää; hän 
sytytti isänmaanrakkauden kipinän, lauloi toivoa epä- 
toivoon, miesten mieltä ja rohkeutta, lauloi Suomen 
sodan sankareista vahvistaen täten yhteenkuuluvai- 
suuden tunnetta. — Samaan aikaan kohotti Snellman 
äänensä. Ukkonen jylisi, salamat välähtelivät, kansa 
alkoi herätä, ja sen kahlehtijat vapisivat. Ilman Snell- 
manin jättiläistyötä olisi Suomen itsenäisyysaatteelta 
puuttunut pohja ja toteutumisen mahdollisuus. Vasta 
hänen työnsä vaikutuksesta on kansamme syvimmin 

ajattelevalle osalle selvinnyt Suomen itsenäisyyden arvo 
ja merkitys. Mutta paitsi herättäjiä ja perustuksen laski- 
joita tarvittiin vielä vuosikymmenien kuluessa jatkuvaa, 
sitkeätä, tarmokasta työtä. 

Olemme jo maininneet, että tällä herätystyöllä oli 
paremmat menestymisen edellytykset Venäjän kuin 
Ruotsin yhteydessä. Olihan sitäpaitsi Suomen itsenäisyys 
Venäjänkin taholta keisarin sanan muodossa tavallaan 
tunnustettu; ja myöskin Nikolai 1 piti tätä hallitsijavakuu- 
tusta sen verran arvossa, ettei Aleksanteri I:n jalointa ja 
kunniakkainta hallitsi jatekoa peruutettu. Seurasi sitten 
Aleksanteri I I:n Suomelle niin valoisa ja toivehikas halli- 
tus, joka Suomen miesten — ennen kaikkea Snellmanin — 
opastamana antoi voimakkaan sysäyksen Suomen todelli- 
sen itsenäisyyden unelmille. Suomen kansa sai valtio- 
päiviensä kautta äänensä kuuluville, Suomi sai oman ra- 
han, oman sotaväen j. n. e. Mutta tätä ihanaa kevättä 
seurasi kylmä, kolkko takatalvi, jota jo Aleksanteri 1 1 1:n 
eräät hallitustoimet ennustivat, mutta jonka vasta Niko- 
lai II:n kurja, kaikkea alkeellisintakin oikeutta polkeva 
hallitus hirmumyrskyn tavoin päällemme pyrytti, jotta 
silmämme oikein avautuisivat myös Venäjään nähden ja 
jotta ymmärrettäisiin, että kansan, jos se tahtoo elää, on 
itse ohjattava kohtalonsa. Tarvittiin todella sulatus- 
uunia ja ahdistuksen tulta, jotta oikea isänmaanrakkaus 
ja itsenäisyyskaipuu leimahtaisi ilmiliekkiin ja jotta Suo- 
men kansalle kävisi päivääkin selvemmäksi että sitä 



20 


uhkasi täydellinen kansallinen tuho ja perikato Venäjän 
yhteydessä. Ja Kaitselmus piti tästäkin huolen. Historian 
osoittamien katalimpien tekojen sarjaan on luettava 
Nikolai ll:n ja hänen ministeriensä suunnittelut ja toi- 
menpiteet Suomen tuhoamiseksi. Hallitsija, jonka vel- 
vollisuuksiin kuuluu — jo itsesäilytysvaistonkin kannalta 

— oikeuden, lain pyhyyden ja keisarisanan loukkaamat- 
tomuuden säilyttäminen, rikkoi järjestelmällisesti kansal- 
lemme annetut juhlalliset vakuutukset ja hallitsija- 
valansa. N. s. helmikuun manifesti »perussäännöksineen» 
(helmikuun 15. p:ltä 1899) oli kuin salaman isku, joka tuli 

— joskaan ei kirkkaalta taivaalta — kuitenkin odotta- 
matta, herättäen hämmästystä ja surua kaikissa kansan- 
kerroksissa. Täten riistettiin Suomen kansalta perustus- 
lakien turva ja maassa saatettiin voimaan venäläinen 
lainlaadintajärjestys. Mutta seurauksena oli, että kansa 
unohtaen keskinäiset erimielisyytensä heräsi oivaltamaan, 
mikä sitä uhkasi. Kansan heräämisen kauniina todistuk- 
sena oli n. s. joukkoadressin synty, adressin, jonka avulla 
kansa turhaan koetti vedota hallitsijansa omaantuntoon, 
siihen, »voiko hän kaikkivaltiaan Jumalan ja historian 
edessä ottaa vastatakseen kokonaisen kansan siveellisestä 
perikadosta.» Seurasi sitten heinäkuun 12. p:nä 1901 
annettu manifesti ja sen Suomessa noudatettavaksi sää- 
detty uusi asevelvollisuuslaki, joka ei ollut säätyjen hyväk- 
symä ja jonka mukaan suomalainen asevelvollinen voitiin 
sijoittaa Suomessa ja myös Pietarin kuvernementissa ole- 

viili venäläisiin joukkoihin. Ja niin edelleen isku toisensa 
jälkeen. Mutta ei niin pahaa, ettei siinä jotain hyvääkin, 
sanoo sananlasku, ja niinpä nämä hallitsijan väkivaltaiset 
ja väärät sortotoimenpiteet vaikuttivat — kuten sanottu 
— herättävästi koko kansaan ja varsinkin ylioppilaihin, 
jotka eivät koneellisesti pitäneet huolta vain opinnoistaan, 
vaan seurasivat samalla valppaasti maan valtiollisen ti- 
lanteen kehittymistä. Ennen vuotta 1 899 oli ylioppilaiden 
keskuudessa ollut huomattavissa valtiollista väsymystä, 
mutta helmikuun manifesti vaikutti kuin sotatorven 
törähdys, kuten tunnettu aktivisti tri Herman Gummerus 
lausuu. Yleisen valistustyön varjossa ylioppilaat ryhtyi- 
vät harjoittamaan voimakasta valtiollista herätystyötä 
osoittaen, mitä helmikuun valtiokaappaus tiesi ja mikä 
pirullinen juoni oli kenraalikuvernööri Bobrikoffin maan- 
jakolupausten takana. Ja uusi asevelvollisuuslaki nosti 
ylioppilaat kerrassaan sotajalalle, saaden aikaan kutsunta- 
lakkoja kautta koko maan, niin että venäläiset vallan- 
pitäjät olivat alussa aivan neuvottomia. Tämä jo viittasi 
aktiiviseen toimintaan. 

Routavuosien aikana asettui kansan valistuneiston 
enemmistö n. s. passiivisen vastarinnan kannalle, kiel- 
täytyen hyväksymästä venäläisten laittomia toimen- 
piteitä. Mutta passiivinen vastarinta osoittautui pitkälli- 
sen rauhan vallitessa Euroopassa lopultakin toivotto- 
maksi ja ajan pitkään aivan tuloksettomaksi suhtees- 
samme Venäjään. Se teki sen virheen, että se perusti 

toivonsa hallitsi jäin ja valtiomiesten oikeamielisyyteen 
ja mielenjalouteen, jota ei ollut olemassa. Sillä Machia- 
vellin tunnettu sääntö, valta on oikeutta, on halki niaail- 
mansivun valitettavasti ollut kaiken diplomatian johto- 
tähtenä ja tulee sellaisena olemaankin, niin kauan kuin 
itsekkäisyys pitää ihmissydämet vallassaan. Passiivinen 
vastarinta oli kyllä isänmaalliselta näkökannalta jaloa 
ja ylevää sekä kasvattavaa lain pyhyyden tunnon juur- 
ruttamiseksi. Se esti myös huomattavassa määrässä 
ja melko pitkään kansamme vaipumasta täydelliseen 
toivottomuuteen, se antoi ainakin jonkinlaista loh- 
dutusta ja siveellistä tukea kansamme raskaissa koettele- 
muksissa. 

Helmikuun manifesti ja uuden asevelvollisuuslain 
voimaansaattaminen sai ylioppilasnuorison jo tavallaan 
toimimaan aktiivisesti.. Ja kuta enemmän venäläiset 
vallanpitäjät nojautuivat raakaan väkivaltaan, kuten 
kasakkamellakoihin ja nuhteettomien kansalaisten van- 
gitsemisiin, sitä ilmeisemmin rupesi aktivistinen harrastus 
kytemään nuoremmassa sukupolvessa. Nuoret rupesivat 
väsymään noihin ainaisiin protesteihin, kukkiin ja lau- 
luun. Vanhat johtajat taas olivat sitä mieltä, että vastus- 
tuksen piti tapahtua lain pohjalla, että sen siis tuli nojau- 
tua kansalaisten lainkuuliaisuuteen; mutta oikeuskäsittei- 
den täytyi ajan pitkään hämmentyä, kun nähtiin, että 
lainrikkojat saivat olla turvassa ja että vääryyttä kärsi- 

neet jäivät kostamatta.* Kai- 
kesta huolimatta nuorissa 
voitti sijaa seuraavaan kysy- 
mykseen pukeutunut ajatus: 

Minkätähden me emme saa 
suojella itseämme, minkätäh- 
den meidän täytyy olla ikään- 
kuin kahlehdittuina tuohon 
dogmiin (oppilauseeseen), 
jonka mukaan meidän aseet- 
tomana turvanamme on vain 
laki, sillä meillähän val- 
litsee todellisuudessa venä- 
läisten julistama sotatila, ja laki on syrjäytetty?! 
Näin ajatteli Eugen Schauman, Suomen huomatuin 
aktivisti, kehittäen ajatuksensa teoksi ja uhraten 
nuoren elämänsä vakaumuksensa puolesta, jolla tahtoi 
palvella isänmaatansa. Ja tunnustettakoon julkisesti, 
että tämän teon hyväksyivät kaikki isänmaallisesti 
ajattelevat, ja suuri ilo valtasi niin vanhojen kuin nuor- 
tenkin mielet, kun oli noussut edes yksi, joka oli uskalta- 
nut kohottaa aseensa ilkkuvaa, väkivaltaista sortajaa 
vastaan, eikä vain tätä, vaan koko sitä hallitusjärjestel- 


* Näin Herman Gummerus teoksessaan: »Aktiva kampär 
1899—1910», jota pääasiallisesti olemme lähteenämme käyttä- 
neet selostaessamme »Suomen aktiivisen vastustuspuolueen» ja 
Voima-liiton vaiheita. 



Eugen Schauman. 

mää vastaan, joka polki jalkojensa alle meidän lakimme 
ja sai hallitsijan rikkomaan valalliset lupauksensa. Ken- 
raalikuvernööri Bobrikoffin kuolema (16. VI. 1904) 
synnyttikin uutta rohkeutta koko maassa; kansa vapau- 
tui oman voimattomuutensa tunteesta. 

Eugen Schauman viitoitti ensimmäisenä sen tien, 
jolle Suomen ennemmin tai myöhemmin oli astuttava, 
nim. aktiivisen taistelun tien. 

Saman vuoden loppupuolella kuin Eugen Schauman 
teki ikimuistettavan tekonsa, perustettiin Konni Zillia- 
cuspa väsymättömien ponnistusten hedelmänä » Suomen 
aktiivinen vastustuspuolue», joka tahtoi vahvistaa väes- 
tön vapauden tunnetta: a) levittämällä valtiollista kirjalli- 
suutta, b) hankkimalla aseita väestölle ja c) taloudellisesti 
tukemalla n. s. »taistelujär jestöä». Puolue auttoi myöskin 
Venäjän vallankumouksellisia, mitä useat yksityiset olivat 
jo kauan tätä ennenkin tehneet. Mitään yleisempää kan- 
natusta ei puolue kuitenkaan johdossa olevien valtiollisten 
piirien taholta saanut. Mutta sen vaikutus ja siihen liitty- 
neiden luku kasvoi salaisuudessa kasvamistaan. Aktiivi- 
sen vastustuspuolueen Suomessa toimivana johtajana 
oli rohkea ja isänmaan puolesta paljon uhrannut 
varatuomari Johannes Gummerus. Puolueeseen ei 
kuulunut, kuten usein on väitetty, vain pieni ryhmä 
helsinkiläisiä, vaan siihen liittyi paikallisia, 25:n hengen 
ryhmiä ympäri maata. Puolueen syntyminen herätti 
ulkomailla suurta huomiota, ja Venäjän hallitukseen 

nähden pidettiin san- 
gen arveluttavana seik- 
kana sitä, että Venäjän 
vallankumouksellisten 
yhtymän takana oli 
kansa, jonka lojaali- 
suus (lainkuuliaisuus) 
aikaisemmin tiesi val- 
takunnan turvaa. Ak- 
tiivinen vastustuspuo- 
lue toivoi hyvin paljon 
työväen vallankumous- 
liikkeestä, jonka oh- 
jelmaan kuului m. m. 
työskenteleminen Suo- Konni Zilliacus, 

men itsenäisyyden hy- 
väksi, mutta kun tämä liike sitten suistui harhapoluille, 
mikä ilmeni varsinkin Viaporin kapinan aikana heinäkuun 
lopulla 1906, niin aktiivinen vastustuspuolue erosi val- 
lankumouksellisesta työväestä. Ohjelmaansa kuuluvaa 
väestön aseilla varustamista puolue toteutti siten, että 
Konni Zilliacus japanilaisten avustamana hankki Venäjän 
vallankumouksellisia varten Wetterli-mallisia makasiini- 
kiväärejä, joista osan piti jäädä Suomeen. Aseet tuotiin- 
kin tuolla salaperäisellä » John Gra/fom-nimisellä rahti- 
laivalla. Mutta kun Venäjän vallankumouksellisista ei 
ollut lastin vastaanottajiksi ja kun suomalaisten akti- 

vistienkaan ei onnistunut päästä laivan yhteyteen,* 
palasi se ensin Kööpenhaminaan kulkien sitten sieltä 
Pohjanlahdelle, Kemin tienoille, minne Möylynkari- 
nimiselle luodolle saatiinkin jätetyksi osa lastista. 
Mutta paluumatkalla, kuten tunnettua, laiva ajoi Pietar- 
saaren edustalla karille, jolloin ei ollut muuta neuvoa 
kuin räjäyttää se lastineen päivineen ilmaan. Tämä oli 
kyllä kova isku aktiiviselle vastustuspuolueelle, mutta 
yrityksellä oli silti suuri merkitys, sillä Venäjällä levisi 
huhu, että koko Suomi oli vahvasti asestettu; ja kan- 
samme keskuudessa — huolimatta aseiden maahan- 
tuonnin epäonnistumisesta — se vaikutti voimakkaan 
herättävästi. »John Graftonin» tarina** myös rohkaisi 
kansaamme melko lailla. 

Edellämainittu vastoinkäyminen ei kuitenkaan ma- 
sentanut aktiivista vastustuspuoluetta, vaan se päätti 
rohkeasti jatkaa ohjelmansa toteuttamista, varsinkin 
kansan aseilla varustamista sekä myöskin sen harjoitta- 
mista niiden käyttöön. Joulukuussa 1905 puolueen halli- 
tus neuvotteli passiivisen vastarinnan johtomiesten 

* »John Orafton», joka kulki »Luna»-nimisenä, oli saa- 
punut Tytärsaaren luo Suomenlahdelle lastinaan 15,560 kivääriä, 
2’7 2 miljoonaa panosta, 2,500 kpl. englantilaisia upseerirevolvereja 
panoksineen ja 3 tonnia Blasting-räjähdysäelatiinia (sisältäen 
97 % nitroglyseriiniä). Tästä lastista piti Suomeen jätettämän 
5,500 kivääriä ja vastaava määrä panoksia, 500 revolveria ja 1 
tonni räjähdysäelatiinia. 

** Tarkemmin tehdään »John Graftonista» selkoa tämän 
teoksen toisessa osassa. 

n. s. kagalin kanssa asiasta, ja tällöin päätettiin perustaa 
koko maata käsittävä, urheilu- ja ampumayhdistys, jonka 
salaisena tarkoituksena juuri oli ensin asestaa kansa ja 
sitten harjoittaa se niiden käyttöön. Yhteistyöstä ka- 
galin kanssa ei kuitenkaan tullut mitään, vaan aktiivinen 
vastustuspuolue sai osalleen koko yrityksen. Näin oli 
kuitenkin lausuttu Voima-liiton syntysanat. Varsinai- 
sena aloitteentekijänä lienee ollut puolueen hallituksen 
jäsen, rohkea ja uupumaton lehtori Hugo Stenberg. 
Kaksi isänmaallista miestä, entisiä upseereja, lähetet- 
tiin tammikuussa 1906 ulkomaille aseita tutkimaan 
ja ostamaan. Kaupasta sovittiin, ja seuraavana ke- 
sänä ilmestyi Suomen vesille moottorikuunertti »Peter» 
lastinaan 2,500 Wetterli-kivääriä ja 1,125,000 panosta. 
Lasti purettiin Närpiössä, mistä aseita* lähetettiin 
ympäri Suomea; m. m. lastattiin osa Porissa rautatie- 
vaunuun Kuopioon vietäväksi. Koko maata varten 
oli kaksi palkattua neuvojaa, nim. kapteeni Matti von 
Nandelstadh ja hänen tultuaan Tampereen poliisi- 
mestariksi kapteeni R. E. Wiberg ja toisena ent. luut- 
nantti Leonard Lindqvist (Laukki), joka pääasiallisesti 
toimi Lounais-Suomessa. Nandelstadh ja Lindqvist 
laativat m. m. täydellisen ohjesäännön suksilla toimeen- 


* Noin kolmasosa eli 800 kivääriä ja 100,000 panosta jou- 
tui viranomaisten käsiin; niistä takavarikoitiin 600 »Hanhi»- 
nimisestä proomusta Helsingin Hietalahdessa ja 260 eräästä 
rautatievaunusta Savon-radan varrella. 

pantavia rintamaharjoituksia varten. (Nimetön puna- 
kantinen kirja). Neuvojat, varsinkin Nandelstadh ja 
Wiberg, kulkivat paikasta toiseen järjestäen urheilukil- 
pailuja, toisin sanoen aseharjoituksia. Aate levisi no- 
peasti, ja innostus oli suuri. Toukokuussa 1906 oli jo 125 
ryhmää toimessa yli koko maan. Viipuriin perustettiin 
erityinen yhdistys, » Karjalan kansan mahti», joka toimi 
yhdessä Voima-liiton kanssa. Voima-liiton kanslia oli 
Helsingissä Pietarinkadun 7:ssä, ja sitä hoiti maisteri 
K. P. Mannelin, kuuluisa » Eero Kalske». Siellä Nandel- 
stadh yhdessä »Eero Kalskeen» kanssa laati sen kierto- 
kirjeen, jonka santarmit sitten väärensivät. Voima- 
liitto oli alussa salainen samoin kuin sen tarkoitus- 
peräkin. Mutta sitten kun se oli järjestetty ja kun 
aseita oli hankittu, päätettiin liitto asian ilmitule- 
misen peittämiseksi laillistuttaa; perustavasta kokouk- 
sestakin lokakuulla 1906 ilmoitettiin jo julkisesti sanoma- 
lehdissä. Mutta marraskuun 9. p:nä 1906 tuli kuolin- 
isku, kun senaatti määräsi, että liiton tuli heti hajaantua. 
— Seurasi sitten tunnettu, laaja oikeudenkäynti. 

Kuten Suomen aktiivinen vastustuspuolue, niin sen 
kasvattikin, Voima-liitto laski Suomen itsenäisyys- 
taistelulle lujan pohjan; sen työ ei ollut turhaa, sen heit- 
tämä siemen iti. Varsinkin Pohjois-Suomessa, missä 
Voima-liitto toimi erittäin pontevasti, sai jääkäriliike, 
sitten kun sen aika tuli, voimakasta tukea, ja kansan 
itsenäisyyspyrkimys osoittautui sangen elinvoimaiseksi. 

F. A. Seynin tultua kenraalikuvernööriksi 1909 oli 
samalla Suomen aktiivisen vastustuspuolueen tarina 
lopussa. Uusi vaino- ja sortokausi alkoi, ja Konni Zilli- 
acus’en täytyi suin päin paeta maasta. Mutta vanha 
aktivismi jätti nuorille huomattavan testamentin, sen 
nimittäin, että heidän piti olla valmiit maan vapauttami- 
seksi, kun jokin uusi katastroofi saisi Venäjän kukistu- 
maan, ja että heidän tuli luottaa kansan omaan vapautu- 
mistahtoon. Tuo nuori perijä, jääkäriliike, tulikin vanhan 
aktivismin aatteille uskolliseksi. 

Ei sovi myöskään unohtaa sitä valtavaa vaikutusta, 
mikä marraskuun suurlakolla v. 1905 oli kansamme herää- 
miseen. Se syntyi aktiivisen vastustuspuolueen aloitteesta 
sosialistien ja perustuslaillisten yhtyessä toimintaan. 
Tässä lakossa aktivismin aatetta sovellutettiin käytän- 
töön. Se näytti selvästi, että Suomi ei aikonut alistua 
orjaksi, se osoitti, mikä suunnaton voima asui yksi- 
mielisessä kansassa ja sen keskeltä kuului myös huutoja: 
»Suomi itsenäiseksi.» Japanin sota ja marraskuun suur- 
lakko aukaisivat meidän silmämme huomaamaan, että 
Venäjän kolossi vapisi liitoksissaan. 

Varmaa on, että jääkäriliike ja kansan syvien rivien 
ymmärtämyksellinen sekä luottava ja toivova suhtautu- 
minen siihen johtaa juurensa »John Graftonin» ja Voima- 
liiton ajoilta. Vanha aktivismi siis, kuten sanottu, laski 
pohjan ja_kylvi siemenen, joka kantoi hedelmän. 

Tarvittiin vain yksi vihainen piiskanisku, vuoden 

1914 marraskuun venäläistyttämisohjelma, niin Suomen 
nuoriso ymmärsi, mikä sen velvollisuus oli. Se ei lähtenyt 
enää rukoilemaan, vaan sen korvissa soivat suuren runoili- 
jan sanat: 

» Siis miekkahan ja vastaan vainoojaamme .» 



TORNION ETAPPI 




TORNIOLAISTEN AIKAISEMMAT AKTIVISTISET 
HARRASTUKSET JA TORNION ETAPIN ALKU- 
VAIHEET. 


Maa ponteva Pohjolan äärillä on, 
se on entistaistojen tanner; 
niin rohkea, reima ja horjumaton, 
se on muistojen mainio manner. 

A. V. Koskimies. 

»Pohjan Tornio». 

Pohjanlahden pohjoisimman rannikon seudut ovat 
varhain saaneet asutuksensa, skandinavialaisten kerto- 
musten mukaan ehkä jo 800-luvulla; ja näiden seutujen 
asukkaat ovat olleet suomalaisia, kainulaisia. Tornion- 
joen suu, kuten muidenkin suurten Pohjanlahteen laske- 
vien jokien suut, muodostui varhain tärkeäksi kauppa- 
paikaksi. Pirkkalaisten nimellä tunnetut kauppiaat ja 
Lapin verottajat liikkuivat luonnollisesti täälläkin; hei- 
dän muistoaan kertoo vielä nytkin m. m. Pirkkiön saaren 
nimi. Kun varsinkin Tornionjoen suupuolella oli ammoi- 
sista ajoista asti käyty vilkasta kauppaa, heräsi luonnolli- 
sesti paikkakunnan asukkaissa vähitellen halu saada 




Tomionjoki-laakson maastokartta. 



35 


tämä elinkeino järjestetyksi perustamalla kaupunki. 
Tornionjokelaiset kääntyivätkin tässä tarkoituksessa 
Ruotsin hallituksen puoleen. Vihdoin antoi Kustaa II 
Adolf kaupunginperustamisluvan vahvistamalla Tor- 
nion kaupunginperustamiskirjan toukokuun 12. p:nä 
1621*. Kaupunki rakennettiin Tornionjoessa olevalle 
Suensaarelle (Svensaröhön), joka kuitenkin joen suu- 
puolen yleisen mataloitumisen vuoksi aikaa voittaen 
(ainakin jo 1700-luvun alussa) kasvoi kiinni Ruotsin 
mantereeseen, jotenka se nyt muodostaa Tornionjokeen 
pistävän niemen. Kulkuväylän yhä mataloituessa syntyi 
Selleen saaren eteläpäähän Röytän ulkosatama, minne 
isot laivat vapaasti saattoivat ankkuroida ja mistä pie- 
nemmät laivat välittivät liikennettä kaupunkiin, kuten 
nytkin. Tornio ja Tornion seudut kuuluivat koko Ruotsin 
vallan ajan hallinnollisesti Ruotsiin, sillä vuodesta 1374 
tuli Kaakamanjoki Suomen ja Ruotsin hallinnolliseksi 
rajaksi. Mutta olosuhteet muuttuivat kerrassaan syys- 
kuun 17. p:nä 1809 solmitun Haminan rauhan jälkeen. 
Venäjän edustajat vaativat, paitsi koko Suomea ja Ahve- 
nanmaata, myös Kaakaman- ja Kainuun-jokien välistä 
aluetta, joten Suomi olisi saanut lännessä kansallisuus- 
rajan, siihen kun täten olisivat tulleet kuulumaan Poh- 
jois-Ruotsin nykyiset suomalaisseudut. Ruotsin edus- 
taja vapaaherra von Stedingk sai kuitenkin asian aliste- 

* Lähteenä osittain käytetty v. 1921 painettua »Tornio 
1621 12 / 6 1921»-nimistä muistojulkaisua. 




Handolinin-silta. Pisteviiva merkitsee valtakuntien välistä rajaa. 

Taustalla Haaparanta. 

tuksi Aleksanteri I:n henkilökohtaisesti ratkaistavaksi; 
ja tämä veti punaliidulla kartalle viivan pitkin Tornion- 
ja Muonionjokia Lapin rajalle, vaatien Tornion kaupungin 
ehdottomasti kuuluvaksi Suomeen. Ruotsi sai siis näin- 
ollen pitää osan Länsipohjaa siellä asuvine suomalaisi- 
neen. Uudet olot tuottivat luonnollisesti Torniolle hanka- 
luutta, ja kaupallisessa suhteessa se menetti koko paljon. 
Sitä vastapäätä, Ruotsin-puoleisen Länsipohjan kes- 
kustaksi, perustettiin 1842 Haaparannan kaupunki, joka 
on nopeasti kasvanut ja jonka Torniosta erottaa vain 
pitkä puusilta, n. s. Handolinin-silta. Haaparannan 
kaduilla ja liikkeissä kajahtelee suomenkieli heleänä, 
kuten Ruotsin Länsipohjassa yleensä, ja väestön välillä 
Tornionjoen kummallakin puolen vallitsee läheinen, usein 




Tornion kirkko. 

sukulaisuussuhteisiin perustuva yhteys — puhumatta- 
kaan kansallisuussiteistä. Paremmat olot, korkeampi 
ruotsalainen kulttuuri, ruotsinkielinen kansakouluopetus 
ja Ruotsin hallituksen tuhlaamalla Länsipohjan laitok- 
siin siroittelemat miljoonat ovat vaikuttaneet sen, että 
nuorempi polvi harrastaa tulla »fiiniksi», s. o. ruotsalais- 
tua. Kansallisuustietoisuus on Länsipohjan suomalais- 
ten keskuudessa yleensä heikkoa. — Laestadiolaisuus 
on myös huomattavana yhdyssiteenä Tornionjoen kum- 
mallakin puolen. 

Tornio on sievä pikkukaupunki, jonka Ruotsin Länsi- 
pohjan kyljessä lepäävänä Suomen mantereesta erottaa 
sillä kohtaa verraten leveä Tornionjoen itäinen haara. 
Suomen puolella olevan rautatieaseman ja Tornion kau- 
pungin välillä ylläpidetään liikennettä höyrylautalla. 



38 



Tornion vaakuna. 


Tornion huomattavimpia raken- 
nuksia ja menneiden vuosisatojen 
työn ja kulttuurin arvokkaimpia 
muistoja on kaupungin nykyinen 
kirkko, joka ensimmäisen kirkon * 
(salaman sytyttämänä) tuhoudut- 
tua valmistui nähtävästi edeltä- 
jänsä malliin rakennettuna v. 

1686. Kirkko on puusta, pohja- 
alaltaan sovinnainen suorakaide, ja sen länsipäätyyn 
liittyy 36.5 metriä korkea suikeahuippuinen torni. — 
Sisältökin kirkko on maalauksilla koristettuine katto- 
holveineen erittäin aistikas ja hartautta herättävä; lat- 
tian alus on täynnä sukuhautoja. Tornio on pitkän, kolmi- 
satavuotisen olemassaolonsa aikana nähnyt ja kokenut 
paljon. Se on nähnyt Isonvihan kauhut; se on nähnyt 
vertavuotavien Suomen joukkojen tähteitten vihollisen 
ylivoiman ahdistamina kulkevan kauttansa; se on ot- 
tanut suojiinsa vv. 1808 — 1809 sodan sankarillisen 
armeijan, vaalinut sitä ja vihkinyt lähes 2000 ankaran 
kulkutaudin murtamaa sota-urhoa haudan lepoon »Virka- 
maalla». Mutta se on nähnyt iloisempiakin päiviä: Se 
on ottanut vastaan kruunupäisiä hallitsijoita ja näiden 
loistavia seurueita. — Ja viimeiseksi se sai nähdä venä- 
läisen sortajan harjoittavan röyhkeää valtaansa. 


Tämän torni on kuvattuna kaupungin vaakunassa. 

Maailmansodan aikana Torniosta tuli erittäin huo- 
mattava kauttakulkuliikennepaikka, se kun todella oli 
silloin ainoa portti idän ja lännen välillä. 

Se seikka, että Tornio on aivan Haaparannan kyljessä 
ja että raja edelleen kulkee keskeltä Tornionjokea, antoi 
Peräpohjolan aktivisteille paljon toimintamahdollisuuk- 
sia, ja ankarasta vartioinnista huolimatta se oli omansa 
kiihoittamaan hyvinkin rohkeisiin yrityksiin, sillä rajan 
läheisyys tiesi myöskin turvaa. Samaten tuo maailman- 
sodan aikana Tornion ja Haaparannan välille kehittynyt 
tavaton liike melkoisesti helpotti salaista toimintaa. 

Tämän ylpeän »Pohjan Tornion», tämän pohjolan 
helmen isänmaan vapauttamistyössä kokemiin vaiheisiin 
me käymme nyt tutustumaan. 

Routavuosien aikaisia aktivisteja ja vihollisia. 

Olemme todenneet, kuinka vanhan aktivismin kyl- 
vöstä kasvoi nuori oras, josta kehittyi jääkäriliikkeen 
aikaisia Suomen itsenäisyyden esitaistelijoita. Torniossa- 
kin oli joukko »John Graftonin» ja Voima-liiton lumoissa 
toimineita rohkeita aktivisteja, sekä miehiä että naisia. 
Näistä mainittakoon vain muutamia, kuten veljekset 
Heikki ja Kaarlo Björn sekä heidän sisarensa, nyk. rouva 
Anna Rantala. Heistä on Kaarlo Björn siirtynyt Ame- 
rikkaan. Niinkuin tiedämme, kuului »Suomen aktiivisen 
vastustuspuolueen» ohjelmaan Venäjän vallankumouk- 

sellisten auttaminen. 
Mutta jo ennen maini- 
tun puolueen syntymis- 
tä olivat Björnin sisa- 
rukset väsymättömässä 
puuhassa salaisen kir- 
jallisuuden ja aseiden 
kuljettamiseksi Haapa- 
rannalta Tornion kaut- 
ta Viipuriin, mistä lä- 
hetykset sitten taas 
toimitettiin edelleen. 
Ja kun »Vapaita sanoja» 
tai muuta, Suomen koh- 
taloa käsittelevää kiel- 
lettyä kirjallisuutta oli 
toimitettava määräpaikkoihin Suomessa, oli sisarusten 
innostus tavaton. Kirjaset tuotiin HaaparannaltaTornioon 
ja sieltä Ouluun. Oulun asemalta Heikki Björn lähetti 
niitä 20 — 30 kg:n suuruisissa paketeissa sekatavarana eri 
henkilöille — salanimin. Hänen sisarensa Anna Rantala 
ja veljensä Kaarlo Björn olivat kaikessa mukana, mil- 
loin kuljettaen Helsinkiin ja Viipuriin salaista kirjalli- 
suutta, milloin puuhaten jotakin muuta yhtä vaarallista. 

Niinpä kerrankin*, kun vanhemman veljen Heikki 


Björnien kotitalo Torniossa. 
Majoista matalista ovat monet lujat 
miehet lähteneet. 


* »Sortovuodet ja suurlakko Oulun kaupungissa ja läänissä», 
sivu 49, 

Heikki Björn. 


Kaarlo Björn. 


Björnin vähän ennen suurlakkoa piti rautateitse viedä 
etelään »Vapaita sanoja», niin hän lähti edeltäpäin 
asemalle, jonne nuoremman veljen Kaarlo Björnin oli 
määrä tuoda korissa tuota kiellettyä kirjallisuutta. 
Mutta tätäpä ei alkanut kuuluakaan, ja kello oli jo 
ensi kerran kilahtanut. Kaarlo oli tunnettu hitaudes- 
taan, ja Heikki kulki tämän takia hermostuneesti asema- 
sillalla kahden uskotun kanssa soimaten veljensä viipy- 
mistä. Kello soi toisen kerran, ja silloin vihdoin viimein 
hän näki Kaarlon tulevan koreinensa. Mutta toisesta 
korvasta piteli koria — santarmi! 

— Jumala varjelkoon tuota onnetonta! Minkä kau- 
hean onnettomuuden hän nyt on aiheuttanut! — Kylmät 
väreet karmivat Heikki Björnin selkäpiitä. 

Uskomattoman häpeämättömin ilmein nuorukainen 
riensi palavissaan puhkien, yhä pitäen korista, santarmi 
kopan toisessa korvassa, vanhempaa veljeänsä vastaan. 
— »Onpas poika arveluttavan yksinkertainen», tuumi 

vanhempi veli itsekseen. »Eihän hänen tarvitsisi ilmi- 
antaa veljeänsä, vaikka itse onkin tavattu askaroimasta 
kielletyn kirjallisuuden kanssa!» 

Mutta juttu selvenikin aivan odottamattomalla ta- 
valla. Nuori mies riensi ohi ja heitti korin erääseen vau- 
nuun — yhä vain santarmin avulla — ja kun he sitten 
taas astuivat laiturille, kuuli veli, joka viime hetkessä 
hyppäsi junaan, Kaarlon kiittävän santarmia hyvästä 
avusta. Vasta kotiin palattuaan Heikki Björn sai selityk- 
sen tuohon arvoitukseen. 

Kyseessäoleva santarmi oli luonteeltaan hyväsydä- 
minen mies, ja kun hän oli nähnyt Kaarlo Björnin raahaa- 
van raskasta koria asemalle päin, niin hän oli tarjonnut 
apuaan, sillä sama matkahan hänelläkin oli. Kun san- 
tarmi oli huomauttanut korin todella painavan paljon, 
oli Kaarlo vakavasti vastannut: »Siinä on vasta pesusta 
tulleita liinavaatteita.» 

Olipa Heikki Björn mukana möylyläisten asioissakin. 
Hän meni nim. Kemiin tuodaksensa sieltä Tornioon 
erääseen Selkäsaaren makasiiniin kätkettyjä »John Graf- 
ton»-kiväärejä. Häntä auttoi kolme kemiläistä, yhteis- 
koululainen Arvo Metsola (Skog), talollisenpoika Erkki 
Salmela ja kelloseppä Antti Parviainen. He menivät loka- 
kuun 8. p:n iltana kahdella purjeveneellä Selkäsaareen, 
jonka eteläpäässä olevasta makasiinista he ottivat noin 
80 kivääriä ja kymmenkunta laatikkoa panoksia. Tämä 
suoritettiin siten, että otettiin seinästä, merkityltä koh- 



43 


dalta laudat irti, jottei ovia tarvinnut murtaa. Lasti si- 
joitettiin veneisiin ja syksyisen yön pimeässä lähdettiin 
kovassa myrskyssä purjehtimaan Torniota kohti. Björn, 
jonka vene oli hyvin huono, arveli viimeisen hetkensä 
tulleen, mutta hän saapui kuitenkin Salmelan kera Muna- 
luotoon. Aamun sarastaessa he ilokseen huomasivat, 
että toinenkin venekunta oli saapunut samaan saareen 
asettuen ankkuriin sen eteläpäähän. Salmelan veneestä 
lastattiin kiväärit toiseen veneeseen, mutta panoslaatikot 
piilotettiin venäläisten asumaan, Heinä-Räiskön pohjois- 
päässä olevaan ponttuukoppiin makuulavitsan alle. 
Björn, Skog ja Parviainen purjehtivat sitten lastinsa 
kera Hamppuleiviskän saarelle (Ruotsin puolelle) purkaen 
aseet maanviljelijä Gustaf Holmströmin makasiiniin, 
mistä Heikki ja Kaarlo Björn, puuseppä K. Koski, raken- 
nusmestari E. Tamminen, talonomistaja T. Petterson ja 
konttoristi Waldemar Hackzell marraskuun alussa 1905 
kävivät ne kelkoilla noutamassa heikkoa jäätä myöten. 
Aseet tuotiin ensin Tornioon, mistä ne vietiin Ouluun 
maisteri Lennä Aströmille. 

Paljon saivat Björnit kokea santarmi- ja virkavallan 
puolelta, sillä vaikka he toimivatkin tavattoman ovelasti, 
heräsi heitä vastaan väkisinkin epäilyksiä. Niinpä m. m. 
tullinhoitaja Robert Rynö nosti oikeusjutun* rouva 

* Asia oli esillä Tornion raastuvanoikeudessa (14. IV. 1912). 
Rouva Rantala sai kiväärin kuljetuksesta 100 mk:n ja Rynölle 
lausumistaan sanoista 30 mk:n suuruisen sakon; senaatin oikeus- 

Rantalaa vastaan kiväärin kuljet- 
tamisesta. Rouva Rantala puhui 
suunsa puhtaaksi antaen asianomai- 
selle aika löylyn ja lopettaen: »Sel- 
laisia te teette oman leivän pelossa 
ja tähtisateen toivossa.» Kun rouva 
Rantala sentään tiesi »syntinsä» ja 
kun viranomaisillakin niistä olikoko 
joukon vihiä, katsoi hän parhaaksi 
— af Enehjelmin hallitusta karttaen — lähteä ulko- 
maille ja pyysi tämän takia passia poliisimestari Me- 
lartilta. Kun tämä vedoten kuvernöörin kieltoon ei passia 
antanut, huudahti rouva Rantala: »Minä en häpeä elä- 
määni koskaan eikä minua ole Suomen lakien mukaan 
syytetty mistään!» 

Myöskin Heikki Björniä vastaan nostettiin oikeus- 
juttu, joka kesti 10 vuotta; häntäkin syytettiin luvatto- 
masta ampuma-aseiden maahantuomisesta. Tuli toiset 
ajat, ja juttu raukesi sikseen. Tämän oikeudenkäynnin 
johdosta Heikki Björn lausui miehekkään luottavaisesti: 
»Meillä on ollut aina se toivo, että oikeus lopultakin 
voittaa.» 

Tällaisia rohkeita, isänmaallisia aktivisteja oli routa- 
vuosien aikana Torniossa muitakin, kuten junailija 

osastossa viimeksimainittu koroitettiin 100 mk:si. Rouva Ran- 
talaa syytettiin myös majesteettirikoksesta; tätä asiaa tutki 
Vaasan hovioikeus, joka kuitenkin vapautti hänet (19. IV. 1914.) 



Otto Nordberg. 

Kustaa Äimälä, kauppias Otto Nordberg y. m., mutta 
koska tarkoituksemme ei ole kajota vanhojen aktivistien 
kylläkin huomattavaan ja ansiokkaaseen toimintaan, 
rajoitumme vain edellämainittuun. 

Kun aika oli synkkä ja toivoton, oli luonnollista, että 
nuorempi polvi ihastuksella loi katseensa vanhoihin 
rautakouriin imien heiltä aktivistivaistoa vereensä. 

Voidaksemme oikein arvioida Peräpohjolassa jääkäri- 
liikkeen aikana vallinnutta kansan mielialaa meidän on 
palautettava lyhyesti mieleemme myös sikäläiset suur- 
lakontakaiset olot. Oulun läänin silloisella kuvernöörillä 
oli erinomainen vaisto saada venäläisen sortojärjestelmän 
mukaisia järjestyksenvalvojia lääniinsä. Niinpä hän 
nimitti Tornion poliisimestariksi miehen, joka santarmi- 
päällikön viittauksista oli valmis mihin tahansa; uusi 
poliisimestari taas toi mukanansa ylikonstaapeliksi 
ja uskotukseen erään käräjäkirjurin, entisen tukin- 
uittajan. Nämä kaksi miestä, jotka kolmanneksi sai- 
vat seuraansa santarmien päällikön, venäläisen kreivi 
Kamenskyn, panivat Torniossa toimeen hirmuhallituksen, 
jonka vertaista julkeudessa, lain syrjäyttämisessä ja 
kaiken siveellisen järjestyksen piittaamattomuudessa 
harvoin tapaa. — Tornion poliisikamari muodostui to- 
della ryövärien luolaksi ja inhoittavaksi porttolaksi, 
ihmisiä teljettiin ilman vähintäkään syytä putkan kome- 
roihin, useilta ryöstettiin rahat, kellot ja muut arvoesi- 
neet — muka sakkoina; muutamia kunnon konstaapeleita, 

jotka eivät voineet olla paheksumatta tätä menoa, pies- 
tiin ja uhkailtiin. — Oliko ihme, että yleinen mieliala 
nousi tällaista »esivaltaa» vastaan ja että ryssäviha kasvoi 
kasvamistaan. Kaikki etelässä tapahtuneet sortotoimen- 
piteet ja perustuslainrikkomukset lisäsivät luonnollisesti 
Peräpohjolan kansan katkeruutta. 

Tulivat sitten suurlakon päivät kuin valonpilkahdus 
yössä kulkijalle — ja jollei Torniossa kaikki mennytkään 
niinkuin olisi pitänyt menemän, saivat ihmiset kuitenkin 
hetkisen hengittää vapauden ilmaa. Ne päivät olivat 
sitäpaitsi aktiivisuuden uskoa nostattavia ja rohkaisevia 
päiviä. On varmaa, että moni maailmansodan aikana 
jo miesten töissä liikkuva nuori aktivisti sai juuri suur- 
lakon päivinä ensi voitelun myöhempiä taisteluja varten. 

Kun sitten uusi sortokausi taas alkoi, tunsi pohjolan 
kansa olevansa entistä terästyneempi. Kirveleviä olivat 
venäläisten iskut, mutta ne vain kasvattivat suoran 
toiminnan henkeä. 


Mieliala maailmansodan puhjetessa. 

Maailmansota oli alkanut — ja sen viesti saapui Tor- 
nioonkin. — Eivät säikähtäneet Peräpohjolan miehet 
eivätkä naiset — eivätpä valittaneet vanhuksetkaan — 
eivät tuskaisina väännelleet käsiänsä nuoret — eivätkä 
juosseet piiloon lapset. Ylös nostivat päänsä kaikki — 

silmässä kiilsi toivon väike — nyt tulee ehkä meidänkin 
vuoro vihdoin — iskeä. Entinen vapaudenkaipuu muut- 
tui maailmansodan aikana (1914 — 1918) rintaa poltta- 
vaksi tuleksi, joka vain odotti kohdetta, kaipasi työtä — 
aktivistisiin tekoihin käsiksi käymistä. — Kansa Perä- 
pohjolassa oli myös heti ensi hetkestä selvillä kannastaan 
sotaakäyviin valtoihin nähden. Yleinen mieliala oli 
saksalaisten puolella, sillä Venäjän vihollinen oli luonnolli- 
sesti meidän hyväntekijämme ja ystävämme. — Saksa- 
laisten voittoja sydänten salaisissa kammioissa juhlittiin, 
ja tiedot venäläisten tappioista otettiin riemulla vastaan. 

Rajantakaista naapuria Ruotsia kohtaan osoitettiin 
halveksumista, koska se ei rohjennut käydä auttamaan 
germanilaista veljeään. Rajaseudulla oli ennen totuttu 
monissa asioissa kyllä näkemään ruotsalaiset venäläisiä 
liehakoimassa, mutta tällaista pelkuruutta ei käsitetty. 
Sodan syttyessä nähtiin Ruotsin pelosta vapisevan. 
Kun luonnollisesti piti ainakin »landstormi» (nostoväki) 
liikekannalle pantaman, näyteltiin siellä aikamoista ko- 
mediaa. Kirkonkelloja soitettiin, ja vanhat miehet kulki- 
vat pitkin katuja ulisten ja mölisten kuin lapset! Hymyil- 
len oli Suomen puolen väki katsomassa tätä näytelmää! 

Aivan toinen oli mieli Suomen miehillä: »Ei meillä 
itkua väännellä, kun ryssää vastaan mennään!» — Kan- 
samme tunsi vihollisensa, se tiesi päämääränsä, tiesi, 
minkätähden sen tuli taistella, kärsimättömänä se odotti 
vain hetkeä, milloin taistelukutsu kajahtaisi. 

Ylioppilas Eero Heickell. 

Tällöin astuu ensi kerran näyttämöllemme nuori 
ylioppilas, jonka katse on syvä ja ääni kalskahtaa rau- 
dalta — hän on vaatimattomimmista vaatimattomin, 
mutta hän on päättänyt rohkeasti ryhtyä suureen työhön, 
silloin kun hänet kutsu saavuttaa. Hän ei tiedä pelosta 
mitään, hän on valmis paikalla ja mihin tahansa. Nimi 
on »Pohjan Tornion» ja Tornionjoki-laakson miehille 
tuttu: Eero Heickell. Hän oli syntynyt Oulussa 15. VI. 
1891, mutta kun hän jo kuusivuotiaana vanhempiensa 
mukana muutti Tornioon, tapahtui hänen kehityksensä 
niinsanoaksemme rajaseudun merkeissä. Hän tunsi 
kaikki salapolut ja ylimenopaikat, mutta mikä parempi, 
hän tunsi myös miehet ja miesten mielet. 

Jo aikaisin heräsi hänessä voimakas venäläisviha — 
kenraalikuvernöörin sortotoimenpiteet saattoivat lasten- 
kin mielet kuohuksiin. — Eero Heickell on kertonut, että 
ensimmäinen tapaus, joka tajuisimmin ja järkyttävimmin 
koski hänen mieleensä, oli se, että Bobrikoff (1902) ainai- 
seksi lakkautti hänen isänsä, kirjanpainaja J. V. Heickellin 
omistaman »Tornio»-nimisen sanomalehden. — Tämä 
tapaus oli muutoinkin ensimmäisiä sorto-ajan merkkejä 
Peräpohjolassa. Se oli omiaan osoittamaan kansalle, 
mihin oltiin menossa. — Alatorniolaisen taiteilijan 
E. Iston samoina vuosina maalaama tunnettu »Hyökkäys»- 
niminen taulu muodostui ajan kuvaksi, joka vaikuttavin 




[Eero Heickell. 

lä Heickellin poika- 
ajalta eräs »ilkityö», 
joka ei ollut tavalli- 
sia poikain kepposia, 
vaan jonka aiheutti 
poikastenkin vereen 
imeytynyt ryssäviha. 
Tullilaitoksen raja- 
tarkastaja, venäläis- 
ten ahnas palvelija, 
muuan luutnantti 
Summelin yhdessä 
santarmien ja silloisen 
venäläismielisen poliisijohdon kanssa toimi innokkaasti 
aseitten ja kielletyn kirjallisuuden maahantuonnin estä- 
miseksi. Tässä tarkoituksessa hän rakennutti Tornion 


piirtein puhui mus- 
tan, kaksipäisen kot- 
kan uhasta. 

Kerrottakoon vie- 


kaupungin länsipuolelle toista kilometriä pitkän, vahvan 
ja melkein ylipääsemättömän aidan, jossa ylikulkupaikko- 
jen kohdalla oli tukevat puomit ja portit. Kun sitten tuli 
pimeä ja sateinen syysaika, jolloin vartiomiehet pysytte- 
livät suojissaan, ryhtyi Heickell kahden toverinsa Yrjö 
Anderssonin ja Vilho Plantingiri kanssa tätä Peräpohjo- 
lassa yleisesti tunnettua »Jerikon muuria» hävittämään. 


51 


Viikkomääriä pojat puuhasivat aidan kimpussa, väliin 
yöt myöhäisetkin, ja selvää jälkeä siitä tuli. Korjaus- 
töistä huolimatta aita rappeutui poikien kynsissä päivä 
päivältä, kunnes suurlakon aika pyyhkäisi pois loputkin 
tästä »muurista». 

Suurlakko teki Heickelliinkin syvän ja herättävän 
vaikutuksen. Miesten mukaan pyrki kaikin keinoin 
puolimittainenkin polvi. Kun »kansalliskaarti» perustet- 
tiin ja iän vähyys yritti ehkäistä siihen liittymisen, onnis- 
tui Heickellin päästä miesten riviin lisäämällä ikäänsä 
parilla vuodella — papinkirjaa näet ei kysytty. Toimin- 
nassa kyllä käytiin täydestä — mies kuin mies. 

Ylioppilaaksi tultuaan ja toimien sanomalehtimie- 
henä sekä useiden edistysseurojen johtohenkilönä Eero 
Heickell joutui paljon kosketuksiin Peräpohjolan väestön 
kanssa; hehkuvalla innolla, sytyttävin sanoin hän sekä 
puheissa että esitelmissä toi esille isänmaan ahdingon- 
alaisen tilan, valaisten kansan miehille ja naisille maas- 
samme vallitsevaa tilannetta ja teroittaen sitä, että 
meidän aina tuli olla valmiit puolustamaan esi-isäimme 
perintöä. Hän ei puheissaan toivottomasti valittanut, 
vaan päinvastoin hän huomautti, että valoisa aika on 
vielä kerran koittava meille. »Meillä ei ole syytä» — hän 
lausui — »ripustaa kanteleitamme pajuihin — sillä me 
tiedämme, että kansaamme odottaa vielä parempi tule- 
vaisuus.» — Tässä oli jääkärin uskoa! 

Tornion etapin järjestäytymistä koskevia neuvotteluja. 

Lokakuun puolivälissä 1914 Eero Heickell matkusti 
opintoasioissa Helsinkiin. Siellä hän joutui heti useitten 
pohjoispohjalaisten osakuntatoveriensa sekä myös eräit 
ten eteläsuomalaisten ylioppilaiden kanssa keskustele- 
maan vallitsevasta valtiollisesta tilanteesta. Eräässä, 
osakuntakokouksen jälkeen pidetyssä neuvottelussa, 
missä keskustelun pääaiheena oli kysymys siitä, mihin 
toimenpiteisiin voitaisiin tilanteen johdosta ryhtyä, 
Heickell teki selkoa Peräpohjolan kansan mielialasta. 
Hän kertoi yleisesti jännityksellä odotettavan saksalais- 
ten nousevan Suomessa maihin ja kuvasi niitä ajatuksia, 
joita tämän arvelun yhteydessä oli kansan keskuuteen 
virinnyt. Heickell esitti vakaumuksensa olevan, että 
vanhat aktivistit hänen kotiperällään olivat valmiit 
ryhtymään toimiin, kun vain vakavassa mielessä jotakin 
aiottiin järjestää sekä että kansa oli hänen“uskonsa mu- 
kaan valmis auttamaan ja olemaan mukana, missä se vain 
oli mahdollista, sillä ryssäviha oli päivä päivältä kasva- 
nut. — Tässä tilaisuudessa ei kuitenkaan tehty mitään 
erityisiä päätöksiä, mutta kapinan henki liikkui niin mie- 
lissä kuin puheissakin. Osakunnan kuraattorilta, mais- 
teri Väinö Kokolta Heickell kuuli myöhemmin, että piak- 
koin oli tarkoitus ryhtyä alustaviin toimenpiteisiin kapi- 
nallisen liikkeen järjestämiseksi ja että tässä mielessä oli 
aikomus, ennenkuin mitään muuta tehtäisiin, kouluttaa 



johtajia, jotka olisivat sotilas-asioista selvillä. Toistai- 
seksi kansan keskuudessa ei Kokon mielestä voitaisi 
kuitenkaan tehdä muuta kuin valmistaa mielialaa ja 
muokata maaperää. Siitä oli myös puhe, että Heickelliti 
piti kotiseudullaan olla valmiina tarttumaan asioihin, 
kun toiminnan muodoista oli päästy selville.^ Samalla 
matkalla lokakuun loppupuolella Heickell oli Kokon 
asunnossa Ostrobotnialla eräässä kokouksessa, jossa 
neuvoteltiin miesten lähettämisestä Ruotsiin ja siellä 
ehkä saatavasta sotakoulutuksesta. Tällöin Heickell huo- 
mautti Ruotsin, mikäli rajaseutulaiset käsittivät, pelkää- 
vän sotaa ja venäläisiä niin kamalasti, ettei sieltä päin ollut 
paljonkaan apua odotettavissa ja etteivät peräpohjalaiset 
erityisesti halunneet joutua tekemisiin ruotsalaisten 
kanssa; mutta jos Helsingissä jotakin päätettäisiin tai 
saataisiin tässä suhteessa järjestetyksi, niin peräpohjalai- 
set luonnollisesti olisivat valmiit olemaan mukana. 


Maaperän muokkaaminen ja kansan suhtautuminen 
»asiaan». 

Kun Heickell lokakuun lopulla palasi jälleen pohjo- 
laan, oli hänellä siis jotakin kerrottavaa Helsingin-tuliai- 
sina. Maaperän muokkaaminen tuntui nyt toiselta, kun 
oli tiedossa, että sama mieliala oli muuallakin vallitse- 
massa ja että samat ajatukset elähyttivät miehiä eteläm- 

pänäkin. Työtä saattoi siis jatkaa entistä määrätietoi- 
semmin. Heti Helsingistä saavuttuaan Heickell joutui 
V. P. K:n vuosijuhlassa (1. XI. 1914) pitämään puheen, 
jossa hän peitetyin sanoin kosketteli meidän valmistautu- 
mistamme tuleviin otteluihin ja jossa hän korosti sitä, 
että meidän » jostakin syystä » piti osoittaa entistä voimak- 
kaampaa harrastusta palokunta-asialle ja että jäseniä 
tarvittaisiin eri yhteiskuntaluokista, eri varallisuus- ja 
sivistysryhmistä, sillä vasta silloin palokunta voisi tehdä 
työtä, jonka arvoa emme huomaa kyllin suureksi arvostella. 

Puhetta yminärrettiinkin. 

Eri seuroissa ja järjestöissä kävi tällainen maaperän 
muokkaaminen helposti. Muuhun yleisöön oli sen sijaan 
aina vaikeampi päästä käsiksi. 

Ruotsista hankituilla sotauutisilla oli hyvä vaikutus. 
Kun Heickell sai nämä Tornion sotasensuurissa hyväksy- 
tyiksi, levisivät tiedot arvattavasti muuallekin kuin 
Pohjois-Suomen lehtiin. Mutta lopulta sensuurilaiset 
huomasivat uutisten berliniläisen tuoksun ja kieltäytyivät 
niitä hyväksymästä. Tämän jälkeen tulivatkin jo työ- 
välineiksi lentolehtiset, joita Helsingissä valmisteltiin ja 
monisteltiin. 

Mieliala pysyi oikealla kannalla. Sangen vähän venä- 
läiset taisivat hyötyä Pohjanmaalta. Ei sieltä »suuren 
isänmaan» hyväksi kirkkokolehteja keräytynyt eikä 
muitakaan apuropoja saatu. Suurta halveksumista il- 
maistiin, kun kuultiin, että jostakin etelästä oli vapaa- 

ehtoisia mennyt Venäjälle upseerikouluihin tai muihin 
venäläisjoukkoihin. 

Päältäpäin katsoen tosin näytti siltä, että sortajan 
riehunnasta ei mitään välitetty. Tämä näennäinen tyy- 
neys oli kuitenkin vain tuota tunnettua itseensäsulkeutu- 
mista, sillä tosiasiassa asui kansan sisimmässä kirvelevä 
katkeruus, kun se taas näki venäläisten saavan entistä 
paremman tilaisuuden sekaantua asioihimme. Kun kan- 
san mies, kuka hyvänsä, joutui keskustelussa avaamaan 
ajatustensa aittaa, henki sieltä vahva usko, ettei ryssä 
tätä maata ja kansaa, miten tahtookin, itseensä sulata. 
Mutta jotta tuosta painajaisesta kerran päästäisiin, — 
tähän suuntaan mietteet menivät — olisi aina, kun sopi- 
via tilaisuuksia sattuisi, jotakin yritettävä ja tehtävä, 
ettei jälkipolvi meitä toimettomuudesta syyttäisi. Ja 
kun miehiä sittemmin tarvittiin aktiiviseen työhön 
vapausliikkeen hyväksi, eivät värvärit muista kenenkään 
Peräpohjolassa kieltäytyneen; päinvastoin useimmat val- 
tasi suuri innostus heidän päästessään osallisiksi »suuresta 
salaisuudesta». >' 

Nuorison, joka sotapolulle astui, ei näin ollen tar- 
vinnut rohkeasti valitulla tiellään yksin kulkea. Se löysi 
tuekseen kaukaisilta saloilta ja karuilta maan perukoilta 
väestön, josta muodostui jääkäriliikkeelle niinsanoak- 
semme »maa jalkain alle». Tuon väestön keskuudessa 
jääkäriliike sai myötätuntoa ja ymmärtämystä sekä läm- 
mintä osanottoa, jota se juuri kaipasi ja tarvitsi menes- 

tyäkseen. Uhrautuvaisuutta osoitti nuorten teko, mutta 
yhtä suurta uhrautuvaisuutta osoitti myös väestö niillä 
maamme seuduilla, joista tuli jääkäriliikkeen monien 
ratkaisevien vaiheitten päänäyttämöjä. Kovia arvattiin 
koettavan, kärsimyksiä ja ehkä kotien hävitystäkin 
kohdattavan, monen henkikin menetettävän, mutta 
Suomen vapaus vaati uhrinsa. 

Tilanne alkaa selvitä. 

Helsingistä joululomalle tultuaan kävi osakuntalai- 
nen, ylioppilas Uuno Hannula Eero Heickellin luona Tor- 
niossa. Tällöin Heickell sai kuulla, kuinka itsenäisyysasia 
oli kehittynyt marras- ja joulukuun ajalla. Hannula 
kertoi, että ne neuvottelut, jotka tarkoittivat sotakoulu- 
tuksen järjestämistä miehillemme joko Ruotsissa tai 
Tanskassa, olivat kyllä jatkuneet, mutta ettei kysymys 
todennäköisesti näiden maiden avulla järjestyisi. Mutta 
sitten hän mainitsi, että vuoden 1914 lopulla kuraattori 
Väinö Kokon aloitteesta oli pidetty Ostrobotnialla salai- 
nen neuvottelukokous, jossa oli ollut läsnä kymmenkunta 
osakuntalaista — ehkä myös Etelä-Pohjalaisesta ja Vaasa- 
laisesta osakunnasta joitakuita — , kaikkein luotettavim- 
pia miehiä; ja siellä oli lausuttu julki se ajatus, että Suomi 
olisi saatettava itsenäiseksi Saksan avulla. — Mieliala 
oli ollut hyvin vakava, sillä kysymyksessä oli jotakin 
uutta, jota ei oltu ennen ajateltu. Myöhemmin oli pidetty 

suurempi kokous, jossa oli ollut läsnä 
20 — 30 yksinomaan pohjoispohjalais- 
ta ylioppilasta. Kokouksen tarkoituk- 
sena oli ollut muokata maaperää itse- 
näisyysajatukselle suuremman piirin 
keskuudessa.^ Tässä mielessä Kokko 
oli pyytänyt Hannulaa pitämään ti- 
laisuudessa isänmaallisen puheen. 

Hannula olikin noudattanut kehoi- 
tusta; eikä tunnelmaa ollut lainkaan häirinnyt se, että 
hän puheessaan oli sekoittanut maaherra Wibelius’en 
ja katkismuksen selitysten laatijan Svebilius’en toisiinsa! 
Tilaisuudessa ei oltu keskusteltu, sillä tarkoituksena oli 
ollut vain se, että läsnäolevien ajatukset suuntautuisivat 
itsenäisyyskysymykseen. 

Tammikuun alkupuolella 1915 kävi taas maisteri 
Väinö Kokko Heickellin luona Torniossa. Häneltä Heic- 
kell sai lähempiä, itsenäisyysliikkeen valmistelutöitä 
koskevia tietoja, m. m. sen uutisen, että Helsinkiin oli 
saatu järjestetyksi ylioppilaiden keskusjärjestökin asiaa 
ajamaan. Tällöin oli myös jo päästy niin pitkälle, että 
oli toivo saada sotakoulutuskysymys ratkaistuksi Saksan 
avulla.^ Kokon kanssa oli samalla alustavasti neuvottelua 
miesten ja tarpeen vaatiessa postin y. m. kuljettamisesta 
salaa rajan yli. Näistä kaikista päätettiin kuitenkin sopia 
lähemmin vasta sitten, kun paraikaa Saksan kanssa käy- 
tävissä neuvotteluissa oli päästy suotuisiin tuloksiin. 



Uuno Hannula. 

Heickellistä oli mitä mielenkiintoisinta, että kysy- 
mys oli alkanut kehittyä tähän suuntaan, sillä se vastasi 
väestön mielialaa. 

Tammikuun lopussa Heickell kutsuttiin kiireelli- 
sesti Helsinkiin. Hän lähtikin viipymättä matkalle. 

Helsingissä hän joutui kosketuksiin pohjalaisten 
sekä useitten muitten, varsinkin helsinkiläisten aktivis- 
tien kanssa. Hän sai tietää m. m. sen, että oli jo lähes 
parisataa miestä, pääasiassa ylioppilaita, odottamassa 
lähtöä Saksaan sekä että näitten miesten johdolla, kun he 
ensin olisivat suorittaneet sotilaskurssin, oli aikomus aloit- 
taa kapina keväällä, samalla kun saksalaiset nousisivat 
Suomessa maihin. — Puheet olivat tietysti monenlaiset, 
ja suunnitelmia yhtä paljon. Pääasiana pidettiin, että 
kaikki alkutoimenpiteet tapahtuivat erittäin salaisesti, 
ja tässä tarkoituksessa oli kursseille lähtevien miesten 
matkustettava muka Ruotsiin tai muihin Skandinavian 
maihin, mikä millekin asialle, opintomatkoille, kauppa- 
matkoille j. n. e. Mutta osan heistä tuli enemmän huo- 
mion välttämiseksi poistua maasta salateitse. 

Helsingissä tällöin käydyissä neuvotteluissa Heickell 
sai tehtäväkseen asettua vakinaisesti Tornioon hoita- 
maan siellä kaikkia ilmeneviä liikkeen asioita. Ensimmäi- 
senä toimena oli järjestää salaa maasta poistuvien miesten 
kuljetus rajan yli. Samalla tuli tarpeen vaatiessa antaa 
myös passillameni joille ohjeita matkaa varten, mahdolli- 

sesti puuttuvia tietoja järjestön tukholmalaisista asia- 
miehistä j. n. e. 

Heickellin ollessa Helsingissä saapuikin sinne helmi- 
kuun 2. p:nä 1915 tieto, että sotakoulutuskysymys oli 
saatu lopullisesti ratkaistuksi Saksassa. Sinne piti nyt 
viipymättä lähettää 200 reipasta miestä sotilaskursseille, 
jotka tulisivat kestämään 4 — 6 viikkoa ja joilla miehemme 
saisivat sissisotaa ja kapinaliikettä varten tarpeellista 
opetusta. 

Samalla kertaa neuvoteltiin jo miesten palaamisesta 
takaisin kotimaahan kurssin päätyttyä. Heickellin piti 
tätäkin varten ryhtyä Ruotsin rajalla valmistuksiin, sillä 
tietysti oli tärkeää, että miehet palaisivat kotiin aivan 
huomaamatta. Rajalla oli järjestettävä myös reittejä 
aseitten, varustusten, kirjallisuuden y. m. kuljettamiseksi 
keväällä Suomeen. 

Helsingin ja Tornion välillä tapahtuvaan kirjeen- 
vaihtoon nähden sovittiin joistakin muodoista. Kirjeet 
piti osoittaa muka liikeasioita käsitellen »Tornion Lehden» 
konttoriin. Helsingissä taas olisi kirjeen vastaanottajana 
joku olematon henkilö ja osoitepaikkana Ylioppilaskirjas- 
ton lukusali. Lopuksi sovittiin, että kaikki Heickellin luok- 
se Tornioon saapuvat käyttäisivät tunnussanaa »Uljas». 

Heickell saapui Tornioon helmikuun alussa ja alkoi 
valmistautua kaiken toiminnan varalta. 

Jääkäriliikkeen ensimmäiset langat oli täten vedetty 
Peräpohjolaan. 

»Alhaalle». 

Vuoden 1915 alkupuolella ei rajan vartioiminen vielä 
ollut järjestetty niin täydelliseksi ja tiukaksi, kuin saman 
vuoden lopulla, jolloin tuskin enää oli sellaista rajaviivan 
osaa, jota ei joku silmäpari ollut valvomassa. Kuitenkin 
oli jo suomalaisen tullivartion lisänä siellä täällä venäläis- 
ten vartiopisteitä, ja taisipa suuriin vahtiturkkeihin ja 
huopasaappaisiin pukeutuneita sotamiehiä liikuskella 
pahimmilla paikoilla patrullissakin. Mutta rajaseutulai- 
nen, joka oli tarkoin selvillä Tornionjoen alajuoksun mut- 
kikkaista ja vaihtelevista maisemista, lukuisista putaista, 
saarista, rantalepikoista, rotkoista, jokitörmistä, kivi- 
kareista ja niityistä, ja joka lisäksi tunsi paikkakunnan 
asukkaat, saattoi aina kulkea missä milloinkin tarvittiin, 
ilman että tullivartiat tahi ainakaan venäläiset sotamie- 
het hänen puuhiaan huomasivat. 

»Alasmenijöistä» ei saanut puhua muille kuin vain 
sellaisille henkilöille, joitten apua tarvittiin, sillä tieto 
tällaisesta liikkeestä olisi luonnollisesti herättänyt niin 
suurta mielenkiintoa, että pian olisi ystävä ystävälle sen 
kertonut ja kukaties asiaankuulumattomatkin olisivat 
siitä silloin vihiä saaneet. Apulaisikseen Heickell hankki- 
kin tämän takia miesten salakuljetusta varten aluksi 
ainoastaan muutamia harvoja henkilöitä; sen ohella hän 
saattoi turvautua myöskin kotinsa kannatukseen. En- 
simmäiset, jotka täten liittyivät Torniossa jääkäriliikkee- 

seen, olivat veljekset tullivartia 
Jonne Sundell ja kirjaltaja Ossi 
Sundell sekä Tornion poliisilaitoksen 
ylikonstaapeli, voimistelunopettaja 
Toivo Jernstedt (nyk. nimismies 
Rautavuoma). 

Kirjaltaja Ossi Sundell, joka 
tilapäisesti oli työssä Haaparannalla 
ja sen takia saattoi useaan kertaan 
päivässä epäilyksiä herättämättä »virallista» tietä kulkea 
rajan yli, hoiteli tavallisesti miesten ohjailua Haapa- 
rannalla. Samalla hän toimitti siellä muitakin liikkeen 
asioita. 

Jonkun päivän kuluttua Heickellin saavuttua Tor- 
nioon hänelle ilmoitettiin Helsingistä, että miesten 
lähetys alkoi. 

Oli sangen mielenkiintoista katsella niinä aikoina 
ulkomaille matkustavien joukkoa. Miltei jokaisessa ete- 
lästä helmikuun loppuviikkoina ja maaliskuun alkupäi- 
vinä saapuneessa junassa tuli nuoria miehiä, joitten kas- 
voilla se, joka salaisuuden tiesi, helposti huomasi jotakin 
tavallisesta poikkeavaa. Väliin heidän ilmeensä olivat 
kovin reippaita, väliin taas katse tutkisteli arasti ympä- 
ristöä. Santarmit siristivät näitä kulkijoita katsellessaan 
päivä päivältä yhä enemmän silmiään, mutta kun passit 
olivat kunnossa ja matkan tarkoitukset miehillä selvänä, 
eivät he asialle sen enempää voineet. 

Useat passillakin menijöistä olivat kaiken varalta 
saaneet Heickellin osoitteen ja tunnussanan »Uljas» ja 
kävivät häntä tapaamassa. Tämä olikin tärkeää, varsin- 
kin sen takia, että santarmit olivat alkaneet siihen aikaan 
yhä enemmän pelätä saksalaisia vakoojia ja siitä syystä 
vähänkin epäilyttävissä tapauksissa toimeenpanivat mat- 
kustavien keskuudessa passintarkastuksen yhteydessä 
odottamatta ristikuulusteluja. Heickell valmisti meni- 
jöitä tätä silmälläpitäen antaen heille tietoja santarmien 
menettelytavoista y. m. sekä lisäksi mahdollisesti tar- 
peellisia ohjeita Ruotsissa tapahtuvaa matkaa varten. 
Monet miehistä joutuivatkin Karungissa, jossa matkus- 
tajat silloin menivät yli rajan, kuulusteltaviksi, mutta 
kaikki kävi hyvin, sillä olivathan kysymyksessä vain 
opintomatkat, liikeasiat, kieliopinnot, matka merille 
j. n. e. 


Ensimmäiset salatiet. 

Tullivartia Jonne Sundell toimi virassaan Alator- 
niolla n. s. Miukin »färissä» eli lossipaikassa, johon oli 
tavallisesti sijoitettu kaksi tullivartiomiestä ja josta suora 
tie talvisin kulki joen yli Ruotsiin Haaparannan kaupun- 
kiin. Kun tämä tuli (tarkastuspaikka oli, kuten kartasta 
näkee, ikäänkuin taaksepäin rajalta vedetty, eivät viran- 
omaiset, venäläiset y. m. s. kiinnittäneet siihen mitään 
erikoishuomiota, varsinkaan, koska läheisellä Parasnie- 

Miukin lossipaikka ja tullivartiotupa Alatorniolla. 


mellä oli tavallisesti jo toisia liikkuvia vartioita pitämässä 
silmällä rajan yli tapahtuvaa salaista liikennettä. Miu- 
kista Haaparantaan johtavan tien yli kulkevat ristiin 
Tornion kaupungista pitkin jokea etelään Parasniemeen 
ja sen sivu Röyttään johtavat tiet. Aina kun tullivartia 
Sundell oli yksin Miukissa hoitamassa vartioimista tai 
aina silloinkin, kun hänen siellä ollessaan toinen vartia 
oli tehty tavalla tai toisella vaarattomaksi taikka sattui 
olemaan poissa vartiopaikan läheisyydestä, olivat näin 
ollen sekä Miukista että Tornion kaupungista johtavat 
tiet käytettävissä. Kuitenkin oli samalla oltava muista 
läheisistä vartiopaikoista ja niihin kuuluvien vartio- 
miesten liikkeistä selvillä. Miukista saattoi siis keskellä 
päivääkin sopivan tilaisuuden sattuessa pujahtaa rajan 
yli, sillä läheisissä vartiopaikoissa, joista kyllä kulkijat 
voitiin nähdä, luultiin, että näiden passit olivat Miukissa 
tarkastetut ja siis kunnossa. Mutta kaupungista tullen 
Miukista Haaparantaan johtavaa tietä Ruotsiin kuljet- 

taessa oli käytettävä hämärää tai pimeänaikaa, etteivät 
Parasniemen ja kaupungin vartiomiehet päässeet mitään 
huomaamaan. Näitä Tornion kaupungin eteläpuolella 
risteileviä teitä käytettiinkin tällöin ja myöhemminkin 
koko kevättalven ajan monen »alasmenijän» ja muun 
aktivistin salateinä. Seuraavana talvena, vaikka Sundell 
siirrettiin Miukista Hellälänniemeen, voitiin yhä vieläkin 
käyttää samoja teitä paikkakuntalaisten omina hiipimis- 
väylinä. 

Jotkut niistäkin menijöistä, jotka olivat hankkineet 
passin, halusivat kuitenkin ylittää rajan salateitse, jotta 
ei huomattaisi heidän maastalähtöään. He saivat siis 
seurata niitä, jotka »jäniksenpassilla» Torniosta jatkoivat 
matkaa. 


»Uljaat» menevät. 

Ensimmäisen »Uljaan», sanomalehtimies Toivo Kuis- 
man* ylimenosta Eero Heickell kertoo seuraavasti: 

»Tutustun erääseen pieneen, nopsaan herrasmieheen, 
jonka kanssa on mitä mielenkiintoisinta jutella uudesta 
suuresta salaisuudesta. Usko, että Suomelle koittaa uusi, 
toivorikas tulevaisuus, on meillä yhteinen ja voimakas. 
Jopa kerrankin tarjoutui maailmassa tilaisuus näyttää 
ryssälle — ! 


* Sittemmin jääkärikapteeni, kaatui Aunuksessa. 



66 


Neuvottelemme ylimenosta. Raja on täynnään 
santarmien loukkuja ja satimia. Mutta kaikki tulee käy- 
mään hyvin, kaikki on järjestyksessä. Ryssäverkko ei 
koskaan voi liikoja hidastaa meidän miestemme matkoja, 
vaikka mutkia on keksittävä. 

Matkamiehemme tavarat tutkitaan kotonani. Varo- 
vaisuus on aina hyvä olemassa. Suurin osa tavaroita täy- 
tyy jättää kotimaahan. Tänne saavat jäädä myös mu- 
kaan otetut Suomen sotaväen aikuiset harjoituskirjat 
ryssäläisine komentosanoineen — ne saanevat aikanaan, 
ehkä piankin, tarpeellisen uudestipeson. 

Matka Ruotsiin tapahtui äkkiä. Heittäydyimme 
pohjalaiseen »reslaan», Kuisma alimmaiseksi keskelle 
selkämme taakse, ja aloimme painaltaa kaupungista itään 
vievää tietä Alatorniolle. Tullivartioasemaa, s. o. Miuk- 
kia lähetessä pistettiin tullimiehen merkit lakkiin ja pian 
sivuutettiin Miukin vahtitupa hevosen nelistäessä täyttä 
laukkaa joen jäälle ja kohden Haaparantaa. 

Matkue ei herättänyt erikoista huomiota, sillä kyyti- 
miehenämme oleva tullivartia Sundell, joka oli tunnettu 
hevosmiehenäkin, huusi vain ohimennen vahtimiehille: 
»Uutta oritta tässä pruuvataan!» Samoihin aikoihin oli 
seudulle saapunut etelästä uusia tullimiehiä; ja vartio- 
miehet tietenkin luulivat meitä niiksi. 

Turkin kaulus korvilla muuan ryssä luimisteli lähei- 
seltä kirkkoniemeltä juhlallista menoamme. »Hyvät 
hevoset niillä tsuhnilla aina», lienee arvellut. Eikä osan- 

nut niihin aikoihin vielä viisaampikaan ryssä aavistaa, 
että tuollaista reilua ja rehellistä kyytiä annettiin »isän- 
maanpettureille» ensimmäisestä miehestä alkaen!»* 

Välttääkseen kiinnijoutumista Ruotsin puolella 
Heickell käytti menijöille useita kertoja Sundellin hank- 
kimia tullivartian merkkejä. Kun miehet oli Suomen 
puolella luvattomasta paikasta viety vartioketjun läpi, 
mutta Ruotsin puolella ohjattu viralliselle tielle, tarvittiin 
merkki, etteivät ruotsalaiset pidättäisi heitä. »Tullimie- 
het» pääsivät luonnollisesti ilman muuta maihin. 

* * * 


Eräänä päivänä soi taas puhelin**. 

— Terve! Täällä »Uljas». 

— Terve, terve! Missäpä olet nyt? 

— Täällä Tason matkailijakodissa. 

— No, tavataanpa siellä heti. 

Sieltä Heickell löysikin »Uljaita» koko joukon. Oli 
siinä lääkärismiestä, lakimiestä jos merimiestäkin. Tätä 
»mies»-seuraa täydensi vielä eräs metsämieskin — Sulo 
Veikko Pekkola. Olipa erään Itä-Suomen kaupungin 
viskaalikin — Jussi Heiskanen — eksynyt »maanpettu- 
rien» joukkoon. 


* Kerrottu myös teoksessa »Suomen Jääkärit» I, siv. 259: 
»Passittomat Uljaat menevät». 

** Soittaja oli Aarne Sihvo. 

Miesten passit olivat kunnossa, mutta huvin vuoksi 
käytti joku heistäkin salareittiä. 

* * * 

Seuraavana päivänä ilmestyi Heickellin luo pari 
knallipäistä herrasmiestä. 

— »Uljaita» ollaan! Terveisiä etelästä! 

— Kiitos! Asiat ovat järjestyksessä. — Neuvotel- 
tiinpa siinä taas rajaseudun merkillisistä asioista. Ja 
Heickell puhui: 

— Salaiset puuhamme menestyvät hyvin, kun vain 
joka suhteessa toimitaan varovaisesti. Ei ole pelkoa- 
kaan, että ryssät saavat meidät kiinni tahi asioitamme 
selville, kun työssämme aina menettelemme kyllin vii- 
saasti ja myös .kyllin rohkeasti. Arkailua ei saa näkyä 
missään, sillä santarmit ovat taitavia lukemaan asiat 
ihmisten kasvoista. — Mutta, hyvät herrat! Nyt on tällä 
perällä ankara talvi, ja sen takia eivät knallit ole sopu- 
soinnussa niiden maisemien kanssa, joitten kautta rajalla 
kuljemme. Niistä valitettavasti täytyy luopua. 

Niin hankittiin miehille kotiperäiset naapukat, jotka 
taisivatkin sitten olla paukkuvassa pakkasessa moni- 
peninkulmaisella rekimatkalla (Haaparannasta Karun- 
kiin) hyvään tarpeeseen. 

Kerran sattui niin, että Sundellille ei saatu järjeste- 
tyksi Miukissa yksinäistä vahtivuoroa. Silloin hankittiin 
»miestä väkevämpää», ja Sundell tarjoili sitä virkaveljel- 

leen, joten tämä joutui hyvään »lastiin». Kun Heickell 
saattoi »Uljaitaan» vartiotuvan ohi, ihmettelivät he näitä 
kummallisia reittejä: Tuvan edessä vartiopaikallaan sei- 
soi tullivartia tehden ohimarssittaessa kunniaa ja tuvan 
sisältä kuului iloinen remahteleva laulu. Ulkona oleva oli 
tietysti Jonne Sundell. 

* * 

Joutuipa Heickell kerran antamaan neljälle tulevalle 
jääkärille jo rajalla alkuopetusta »ketjuliikkeissäkin». 

Eräänä päivänä piti hänen näet jälleen toimittaa 
rajan yli neljä miestä. Hämärän tultua lähdettiin kaupun- 
gista marssimaan tavallista Tuureviikin tietä kaartaen 
Miukin ylimenopaikkaa kohden. Määrätunnilla oli siellä 
Jonne Sundell vahdissa, jotenka ei muuta kuin painele 
vain kotimaan rannasta ulkomaille. Mutta tällä kertaa 
oli vähällä nousta tie pystyyn. 

Oli hämärä kuutamo, jotenka silmät ja korvat oli 
pidettävä auki — tosin sai sen tehdä aina muulloinkin. 
Lähestyttiin Miukin vartiopaikkaa. Tieltä edestäpäin 
kuului hiljainen vihellys — sovittu pysähdysmerkki. 
Heickell seisautti miehet kulkien itse edelleen. Näin teh- 
tiin tavallisesti, sillä tilanteesta oli varmuuden vuoksi 
Sundellin kanssa neuvoteltava. 

Tiellä tuli Sundell vastaan ilmoittaen, että lyhyen 
ajan kuluttua saapuisi vartiotuvalle toinen tullivartia, 
jolloin meno rajan yli olisi mahdoton, sekä että tällä het- 

Parasniemi Alatorniolla. Tärkeimpiä ylimenopaikkoja. Kirkon 
viereisessä metsikössä odotettiin sopivaa ylimenoaikaa. 


kellä oli kaksi venäläisten patrullia juuri menossa joki- 
tiellä Miukin kohdalla, toinen kaupungista Parasniemeen, 
toinen taas palaamassa kaupunkiin päin, jotenka näitten 
takia pitäisi taas odottaa. Mitä siis tehdä? Kaupunkiin 
menevistä sotamiehistä ei kannattanut välittää, koska 
ne arvattavasti nälissään kiirehtivät kaalinsyöntiin, 
mutta Parasniemeen pyrkivä patrulli oli otettava huo- 
mioon. Sundell oli pannut merkille, että venäläiset olivat 
innokkaita tutkimaan, jos näkivät useita menijöitä, 
mutta yhdestä miehestä ne eivät näyttäneet aina välittä- 
vän. Tähän luottaen suunniteltiin eräs temppu. 

Heickell haki tielle jääneet miehet vartiopaikalle. 
Sillä välin oli kaupunkiin päin menevä patrulli jo hävin- 
nyt hämärään ja toinen patrulli laahustellut Parasniemen 
mäkeen saakka; se venytteli parhaillaan raskaissa tur- 
keissaan Parasniemen pappilan talorykelmän kohdalla. 
Heickell selitti miehille tilanteen ja näytti heille hämä- 
rässä noin puolen kilometrin päässä juuri näkyvän 
vartion. Tämän jälkeen hän asetti miehet riviin ja mää- 

räsi heidät Miukista Ruotsiin viepää, tosin kapeaa tietä 
noudattaen rauhallisesti etenemään yli joen ja pitämään 
rivinsä tarkasti ojennettuna sotamiehiin päin. 

Se oli jännittävä paikka, ja poikain ketju sai jo joki- 
törmällä nopean tahdin. Mutta joen vahvassa lumessa 
vauhti hidastui, ja »ojennus ryssästä» pysyi rajaviivan seu- 
dulle saakka, jolloin jo oltiin Ruotsin rannan ulottuvilla. 

* * * 


Aina kun miesten ylimeno oli kysymyksessä Sundel- 
lin ollessa Miukissa vartiomiehenä, ilmoitti tämä puheli- 
mitse Heickellille, milloin sopi lähteä kaupungista liik- 
keelle. Tavallisesti olivat menijät oppaansa luona lähtöä 
odottamassa. Toisinaan Heickell haki miehet he dän 
majoituspaikoistaan. — Useat hän majoitti Tason mat- 
kailijakotiin, toiset Petterssonin matkustajakotiin. Kun 
miehet tavallisesti jo Tornioon saapumispäivänä pääsivät 
jatkamaan matkaa, ei heidän tarvinnut kirjoittaa ni- 
meänsä päiväkirjoihin. Tästä ei kuitenkaan olisi ollut 
mitään vaaraa, koska päiväkirjojen tarkastuksesta huo- 
lehtivat luotettavat miehet poliisilaitoksessa. 

Helmi- ja maaliskuun aikana kulki Tornion kautta 
joko passilla tai salateitse rajan yli suurin osa jääkäri- 
pataljoonan kantajoukosta, pfadfindereistä. 

Passittomat, »Uljaat», katosivat rajan taakse mikä 
milläkin keinoin. Kaikkien matka — joskus kyllä seik- 

kailurikas — onnistui niin, ettei venäläisillä ja heidän 
palvelijoillaan ollut siitä vähintäkään vihiä. 

Eero Heickell ei itse saanut seurata »Uljaitaan», sillä 
hänen oli määrä ryhtyä miesten paluuta ja aseitten y. m. 
maahantuontia suunnittelemaan ja järjestämään. Tä- 
mänhän piti tapahtua jo muutaman viikon kuluttua, 
mutta sitä saatiinkin odottaa — kauan. 



TORNION ETAPIN JÄRJESTÄYTYMINEN 
JA TOIMINTA 


Nyt yli Suomen niemen käy sana riemuinen 
kuin tuli hehkuvainen, kuin myrsky pauhaten: 
Ei Väinön kansa kuollut, eik* ota kuollakseen, 
vaan uuden ajan itse se luopi itselleen. 

Kaarlo Kramsu. 

Mielenkiintoisia tietoja. 

Kun Heickellille oli ilmoitettu, että hän saisi Tuk- 
holmasta kylliksi ajoissa tiedon, milloin miehet alkaisivat 
palata kotimaahan, ei hän vielä heti näiden mentyä 
ryhtynyt hankkimaan toimintaa varten tarvittavaa lisä- 
väkeä, vaan laati ainoastaan pääpiirteiset suunnitelmat. 
Miesten paluun hän suunnitteli suoritettavaksi hiihtä- 
mällä Haaparannalta Tornionjoki-suun saariston kautta 
Suomen puolelle eri kohtiin, koska paluuaikana, s. o. 
huhtikuussa, olisi keli parhaimmillaan eikä hangella 
hiihtäminen tuottaisi vaikeuksia. Aseitten kuljetuksen 
Heickell suunnitteli siten, että puuhaan otettaisiin muu- 
tamia tullivartioita, jolloin kuormat voitaisiin tuoda suo- 
raan virallisten ylikulkupaikkojen kautta Suomeen. Sun- 



dell tiesikin tätä varten sopivia tullilaitoksen miehiä. 
Asiasta Heickell puhui myös vanhan aktivistin, kauppias 
Kustaa Aimälän kanssa, joka jo Voima-liiton aikana oli 
ollut asekuljetuksia itse suorittamassa ja sen takia ero- 
tettu toimestaan rautateiltä. Äimälä joutuikin myöhem- 
min olemaan paljon mukana näissä asioissa. Samoin 
Heickell uskoi suunnitelman ankaralle metsänkävijälle, 
innokkaalle aktivistille valokuvaaja Heikki Björnille. 

Jännityksellä odoteltiin tietoja Tukholmasta. Aika 
kului. Huhtikuu meni menojaan. Keli loppui. 

Saadakseen selvyyttä tilanteesta Heickell matkusti 
toukokuun puolivälissä Helsinkiin. Sinne olikin saapunut 
eri henkilöitten mukana Tukholmasta asian kehittymistä 
koskevia tietoja, olipa joku lähettikin tullut jo Helsinkiin 
suoraan Lockstedtin leiriltä. 

Kurssit oli päätetty pidentää toukokuuhun saakka, 
mutta asia muuten oli käynyt epäselväksi, sillä saksalais- 
ten Suomessa tapahtuvasta maihinnoususta ei toistai- 
seksi ollut vähintäkään tietoa. Lisäksi oli miesten täydel- 
lisempi sotilaallinen kouluttaminenkin katsottu tarpeel- 
liseksi, mutta oli epätietoista, suostuisivatko saksalaiset 
siihen. Kuitenkin piti etapin olla Ruotsin rajalla toiminta- 
valmiina siltä varalta, että jokin käänne tapahtuisi. 

Heickell palasi näine tietoineen Tornioon. 

Jonkin ajan kuluttua saapui Tukholmasta Haapa- 
rannalle ylioppilas Erik Malmberg. Hän kertoi, että toi- 
mintaa aiottiin kaikissa suhteissa laajentaa. M. m. oli 
tarkoituksena saada lähetetyksi sotilaskursseille, joiden 
jatkaminen oli päätetty asia, ehkä tuhanteen mieheen 
nouseva joukko. Saksalaiset olivat jo taipuvaisia toimi- 
maan entistä enemmän Suomen hyväksi, mutta tätä 
varten olisi heille kuitenkin eri tavoin osoitettava, että 
me vakavasti halusimme toimia Venäjää vastaan. Niinpä 
oli yhtenä saksalaisten toivomuksena, että suomalaiset 
aikaansaisivat Saksan etuja silmälläpitäen hyvän tiedus- 
telujärjestön. 

Malmberg, joka liikkeen asioissa oli kuriirina tulossa 
Suomeen, matkusti viipymättä Helsinkiin. 

Hänen matkansa ilman passia rajan yli tapahtui 
tavallisesta poikkeavaa keinoa käyttäen. Heickell oli 
huomannut, ettei kummallakaan puolen rajaa rajaviran- 
omaisilta, kuten tullimiehiltä, poliiseilta, sähkölennätin- 
virkamiehiltä y. m. vaadittu^ koskaan rajapassia. Tästä 
syystä hän hankki Malmbergille erään haaparantalaisen 
sähköttäjän kiiltonappisen virkalakin, ja niin Malmberg 
asteli Handolinin-siltaa kaikessa rauhassa keskellä kau- 
nista kesäpäivää sotamiesten ja santarmien nenän editse 
valtakunnan pääportista oman maan manterelle. — 
Varmuuden vuoksi oli päätetty, että jos Malmberg jou- 
tuisi vartiotuvalla santarmien tai muitten kanssa puhei- 
siin, hänen tuli esiintyä ummikkoruotsalaisena, juuri 

etelästä saapuneena virkamiehenä. — Itse Heickell ajoi 
kaiken varalta polkupyörällä muutamia metrejä hänen 
edellään. Hän oli näet silloin vielä luotettavien kirjoissa. 
Matkaa varten »kotipuoleen» kirjoitti Malmbergille, 
kuten monelle muullekin, matkapassin Toivo Jernstedt. 

Tiedustelutoiminta. 

Kun asia näytti kehittyvän siihen, että miesten pa- 
luuta ei ollut toistaiseksi odotettavissa, vaan että päin- 
vastoin uusien »alasmenijöitten» lähettäminen saattaisi 
jonkin ajan kuluttua tulla kysymykseen, oli Heickellillä 
siis tilaisuus laajentaa ohjelmaa tiedustelutoiminnalla ja 
sitä silmälläpitäen samalla kiinnittää Tornion aktivisti- 
järjestöön uusia voimia. Hän suunnitteli, että niitä 
henkilöitä, jotka hankittaisiin tähän toimeen, voitaisiin 
tilaisuuden tullen myöhemmin käyttää etapin päätehtä- 
vänkin suorittamiseen. 

Varemmin oli jo maisteri Väinö Kokon kanssa ollut 
puhetta saksalaisten hyväksi järjestettävästä tiedustelu- 
toiminnasta, mutta liikkeen monien muitten puuhien 
takia tämä asia oli silloin jäänyt lepäämään. Heickell 
oli saanut Kokolta jonkin tukholmalaisen osoitteenkin, 
jonne erityisesti venäläisiä koskevista asioista voi ilmoit- 
taa, ja sinne hän oli aluksi lähettänytkin tietoja, sikäli 
kuin niitä karttui. Myöhemmin jo samana vuonna saksa- 
laisilla oli Tukholmassa omat asiamiehensä, joille suoma- 
laiset aktivistit Helsinkiä myöten tietoja toimittivat. 

Tällä tiedustelutoiminnalla oli monipuolinen merki- 
tys. Se piti miesten mielet hyvässä vireessä, sillä vähäi- 
nenkin toiminta tuotti tyydytystä, tapahtuipa se missä 
muodossa tahansa, kunhan se vain oli venäläisiä vastaan 
kohdistettua. Mutta samalla se opetti miehiä joka hetki 
pitämään silmät auki sekä kaikissa tilanteissa esiintymään 
varovaisesti ja harkitusti. Tiedustelutoiminnasta oli 
seurauksena m. m. se, että ainakin Pohjois-Suomen akti- 
visteista vain suhteellisen pieni osa joutui maanpakoon 
tai vankilaan. 

Varsinainen tiedustelutoiminta kohdistui Suomessa 
oleviin Venäjän armeijan joukko-osastoihin ja niitten 
liikkeisiin, ulkomailta Tornion kautta Venäjälle tapahtu- 
vaan sotatarpeiden kuljetukseen y. m. s. Kun tästä toi- 
minnasta saksalaisten omien lausuntojen mukaan, joita 
Heickell itse myöhemmin sai kuulla, saatiin hyviä tulok- 
sia, oli tämä omiaan suuntaamaan Saksan sotilasjohdon 
mielenkiintoa Suomeen päin. Kun saksalaiset olivat 
tiedustelutoiminnan avulla jatkuvasti ja tarkasti selvillä 
Suomessa vallitsevasta sotilaallisesta tilanteesta, oli se 
varmaan huomattavana tekijänä heidän sittemmin päät- 
täessään avustaa vapaustaisteluamme. 

Tiedustelutoiminta koitui kaiken lisäksi hyväksi 
koulutukseksi myöhempääkin, omaa tarvetta varten, 
sillä saksalaisilta saatiin noissa tehtävissä monta arvo- 
kasta ohjetta ja oppia. 

Raja ja sen vartiat. 

Oli luonnollista, että Venäjän sotilasjohto maailman- 
sodan puhjettua kiinnitti erityistä huomiota Tornionjoki- 
laaksoa pitkin kulkevan rajan vartioimiseen, sillä sen yli 
saattoi keskusvaltojen vakoilijoita tulla Venäjän valta- 
kunta-alueelle, ja sen ohessa oli syytä pelätä, että äärim- 
mäisyyteen asti poljettu ja nöyryytetty Suomi voisi tehdä 
palveluksia viholliselle pitämällä tämän kanssa yhteyttä 
Ruotsin kautta. Niinpä Vklle armeijakunnalle anne- 
tussa, helmikuun 15. p:nä 1915 päivätyssä käskykirjeessä 
nro 36 määrättiin perustettavaksi erikoinen rajavartiosto* 
Noin kuukautta myöhemmin tämä jo oli täysin järjesty- 
neenä, kuten selviää kuvernöörinviraston maaliskuun 18. 
prnä 1915 Oulun läänin poliisiviranomaisille lähettämästä 
salaisesta kiertokirjeestä. Sen mukaan rajavartiosto oli 
jaettu kahteen eri osastoon, joitten keskuspaikkoina 
olivat Oulu ja Tornio. Ensimmäinen osasto otti haltuunsa 
n. s. Tornion piirin, joka käsitti raja-alueen Turtolasta 
Kemijokeen. Tämän osaston päällikkönä oli eversti- 
luutnantti Smorodskij, joka samalla toimi Tornion ko- 
mendanttina. Piirissä oli seuraavat kolme pääasemaa: 
1) Närkin asema, päällikkönä ratsumestari Tsehovits, 
jonka alaisuuteen kuului erikseen myös Turtolan asema, 
päällikkönä vanhempi vahtimestari (ratsuväen vääpeli) 

* Jo rauhan aikanakin toimi Torniossa ja sen ympäristöillä 
jonkinlainen venäläinen sotilasrajavartiosto. 

Handolinin-sillan vartio. 


Stefanoviis; 2) Karungin asema, päällikkönä ratsumestari 
Novoseloff, jonka alaisina olivat erikseen Tornion ja 
Mäkiheikan asemat, joista edellisen päällikkönä oli van- 
hempi vahtimestari Mironoff ja jälkimmäisen vanhempi 
vahtimestari Krupskij; 3) Rovaniemen asema, päällikkönä 
aliratsumestari Ivanjenko. 

Vuoden 1915 kevätpuolella ei rajan vartiointi vielä 
kuitenkaan, kuten aikaisemmin olemme maininneet, 
ollut niin äärimmäisen tarkkaa kuin saman vuoden syk- 
syllä ja siitä edelleen, jolloin venäläiset viranomaiset jo 
selvästi tiesivät, että suomalaisia nuorukaisia meni Ruot- 
sin kautta Saksaan. 

Venäläiset rajavartiosotilaat olivat sijoitetut pitkin 
Tornionjoki-laaksoa, ja heidän patrullinsa kulkivat yöt 

päivät Tornionjoen rantamia kiertävällä maantiellä ja 
muilla kulkupaikoilla. Kunkin patrullin vartio-alueena 
kauempana Torniosta oli 3 — 4 kilometrin pituinen taival, 
mutta Tornion ympäristöllä patrulliverkko taajeni, jotenka 
vartioitava välimatka vaihteli yhdestä kahteen kilomet- 
riin. Handolinin-sillan Tornion-puoleisessa päässä, valta- 
kunnan portilla, oli pysyväinen vartio, johon kuului raja- 
vartiosotilaita, santarmeja ja tullivartioita. Tornion 
ympäristöllä sijaitsevat venäläisten maja- ja vartiopaikat 
näkyvät kartasta (Liite n:o 2), jossa esitetään jää- ja lumi- 
kelin aikana talvella 1915 — 16 käytetyt Tornion sala- 
kulkutiet. 

Paitsi rajavartiosotilaita, oli Tornion kaupungissa 
myös lukuisa santarmisto päällikköineen. Tornioon sijoit- 
tuneista korkeammista santarmiupseereista mainittakoon 
ensinnäkin everstin arvolla palveleva, Suomen santarmi- 
hallituksen päällikön Tornion raja-alueella oleva apulai- 
nen, ratsumestari Korniloff, joka samalla toimi — ennen 
Smorodskija — Tornion komendanttina sekä, nähtä- 
västi vuoden 1915 loppupuoleen saakka, sotasensuurin 
päällikkönä; viimeksimainitusta virasta hänet erotettiin, 
kuten kohta kerromme. Häntä seurasi Tornion raja- 
alueen santarmipäällikkönä ratsumestari Ivanovskij 
(28. VII. 1915 — 12. XII. 1915). Tämän jälkeen tuli mai- 
nittuun virkaan everstiluutnantti Netsogin, joka toimi 
Venäjän vallankumoukseen saakka. Tornion piirin rauta- 
tie-santarmiston päällikkönä oli Oulussa asuva ratsu- 

mestari Tserkassinoff, jonka ponteva jääkäriliikettä vas- 
taan suunnattu toiminta on tunnettu.* 

Kun ratsumestari Korniloff oli erotettu sotasensuu- 
rin päällikön virasta, tuli hänen seuraajakseen eversti 
Terenetskij-Klimovits. Tämä Torniossa omalaatuisen 
kuuluisuuden saavuttanut upseeri hoiti mainittua virkaa 
aina Venäjän vallankumoukseen saakka, jolloin hän 
yritti paeta Etelä-Suomeen, mutta saatiin kiinni rautatie- 
vaunun penkin alta. — Tornion komendantin ja santar- 
miston kirjurina toimi (6. X. 1915 — kesään 1916) suomea 
ja ruotsia taitava helsinkiläinen sotilasvirkailija Ivanoff. 
— Tornion asemakomendanttina oli venäläisessä väessä 
palveleva suomalainen upseeri Gustaf Poppius, joka ei 
sekaantunut santarmien puuhiin ja joka sittemmin tais- 
teli valkoisten riveissä Suomen vapaussodassa. 

Jo tämän huomattavan venäläisen upseeriston luet- 
telo viittaa siihen, että Tornion kaupunkia ja sen ympä- 
ristöä sekä Tornionjoki-laaksoa pidettiin erittäin tarkoin 
silmällä. 

Varsin taaja tullivartiain ketju lisäsi myös tuntuvasti 
vartioinnin tiukkuutta, etenkin kun suomalainen rajatar- 
kastaja ankarasti vaati tullivartiota pidättämään kaikki, 
joita saatettiin epäi lä jääkäripataljoonaan pyrkiviksi. 

Seutukunnan asukkaiden liikuntavapauttakin rajoi- 
tettiin kaikin tavoin. Niinpä heinäkuun 10. p:nä 1915 


* Kts. »Aseveljet I», sivut 160 ja 213. 

päivätyssä lääninhallituksen kiertokirjeessä Oulun läänin 
poliisilaitoksille ja nimismiehille tiedoksi ja noudatetta- 
vaksi ilmoitettiin, että autoilla, moottoripyörillä ja moot- 
toriveneillä sai Kemijoen länsipuolella aina valtakunnan 
rajalle saakka kulkea ainoastaan sillä ehdolla, että asian- 
omaisten poliisiviranomaisten antamat lupatodistukset 
olivat Oulun lääninkansliassa tarkastetut ja varustetut 
sitä osoittavalla todistuksella. — Heinäkuun 27. p:nä 
1915 Oulun läänin kuvernööri antoi määräyksen, että 
kaikki veneet olivat pidettävät määräpaikoissa. — Loka- 
kuun 6. p:nä 1915 päivätyssä kirjeessä everstiluutnantti 
Smorodskij tiedoitti, että rajapasseja hyväksyttiin paikka- 
kuntalaisille ja raja-asukkaille korkeintaan 30 päiväksi. 

Päättäen niistä monista tiedusteluista, joita Tornion 
poliisilaitokselle tuli jo syyskuussa 1915, viranomaiset oli- 
vat jääkäriliikkeestä jotakuinkin selvillä. Niinpä »Niko- 
la nkaupungin» etsivä komisario sähkötti 8. IX. 1915 Tor- 
nioon: »Onko Kaarlo Heikki Kotimäki Nikolainkaupun- 
gista s. 1892 matkustanut Tornion kautta Ruotsiin ja mil- 
loin?»* — Syyskuun 11. p:nä 1915 päivätyssä kirjeessä n:o 
436 Muonionniskan piirin nimismies W. Claudelin ilmoitti 
Tornion poliisilaitokselle, että kurkijokelainen työmies 
Juho Savolainen oli pidätetty ja passitettu tulemaan 
Tornioon vankikyydillä, koska »hänen käyttäytymisensä 
täällä herättää epäilystä hänen matkansa tarkoituk- 

* Selitykseksi mainittakoon, että Kotimäki saapui Lock- 
stedtin leirille 28. IX. 1915. 

sesta.»* — Oulun läänin kuvernöörin marraskuun 
24. p:nä 1915 päivätyssä salaisessa kirjeessä n:o 15456 
annettiin Tornion kaupungin poliisimestarille seuraava 
kehoitus: »Sittenkun Vaasan läänin kuvernööri on tänne 
ilmoittanut, että Pietarsaaren kaupungin poliisilaitok- 
sesta on viime aikoina otettu erittäin suuret määrät 
matkatodistuksia Tornion kaupunkiin ja kun on syytä 
varoa, että näiden matkatodistusten haltijat pyrkivät 
rajan yli, huhun mukaan työansiolle Saksaan, jota varten 
olisi Tukholmassa erityinen välitystoimistokin olemassa, 
tahdon minä täten kehoittaa Teitä mitä tarkimmin kiin- 
nittämään asiaan huomionne, sekä valvomaan, etteivät 
puheenalaisten matkatodistusten haltijat millään muotoa 
saa pujahtaa rajan toiselle puolelle.» 

Lopuksi mainittakoon kuvernöörinviraston joulu- 
kuun 9. p:nä 1915 päivätty, Oulun läänin nimismiehille 
ja poliisilaitoksille lähetetty salainen kiertokirje n:o 15746, 

jossa lausuttiin, että oli » saapunut tietoja, että 

itävaltalaiset ja saksalaiset vakoilijat posetiivinsoittajina 
ottavat kinematografikuvia kaupungeistamme, teistä, 
joista, silloista y. m.» Tämän johdosta » kielle- 

tään posetiivinsoittajien, silmänkääntäjien y. m. kuljes- 
kelevien hämäräperäisten henkilöitten toiminta .» 

Kun otamme huomioon venäläisten sotilasviran- 
omaisten ja kuvernööri A. F. af Enehjelmin lujan yhteis- 

* Vaikka mies todisti olevansa matkalla Norjaan, pidätet- 
tiin hänet Saksaan pyrkijänä pelkkien epäluulojen perusteella. 

toiminnan, niin ymmärrämme, kuinka vaikeissa olosuh- 
teissa itsenäisyysmiesten Torniossa ja sen ympäristöllä 
oli työskenneltävä. Joka askelella heitä vaani ansa. 
Mutta Suomen itsenäisyyden pyhä asia sai nämä rohkeat 
miehet uskaltamaan kaikkensa ja se terästi heidän kat- 
seensakin niin, että ovelan vihollisen virittämät verkot 
eivät voineet heitä vangita. Tässä auttoi heitä ratkaise- 
vasti se, että Tornion ja Tornionjoki-laakson väestö oli 
yksituumaisesti itsenäisyysmiesten puolella sekä se, että, 
kuten heti saamme kuulla, Heickell Tornion poliisikama- 
rin, tullilaitoksen, postikonttorin ja puhelinkeskuksen, vie- 
läpä sotasensuurinkin virkamiehistä löysi tässä suhteessa 
luotettavia henkilöitä, jotka sitten vapaussotaan saakka 
innokkaasti täyttivät tehtävänsä voimiensa mukaan. 

Tornion poliisilaitos. 

Tornion poliisilaitoksen päällikkönä oli heikkoluon- 
teinen, af Enehjelmin ja venäläisten määräyksiä yleensä 
noudattava poliisimestari Axel Melart, joka jo Muhoksella 
nimismiehenä ollessaan epäkunniakkaasti otti osaa lähim- 
män naapurinsa, rehtori Mauno Rosendal-v ainajan luona 
pidettyyn kotitarkastukseen ja joka suurlakon aikana 
Torniossa näytteli aivan selkärangatonta osaa, tullen 
yhfäkkiä sosialistien luottamusmieheksi. Tornion poliisi- 
mestarina Melart ei kuitenkaan aktiivisesti toiminut 
puoleen tai toiseen, vaan antoi alaistensa virkailijain, 



Toivo Rautavuoma, 
ent. Jernstedt. 


Kaarlo Hackzell. 


ylikonstaapeli Toivo Jernstedtin ja poliisikamarin kirjurin 
Kaarlo Hackzellin hoitaa asioita mielin määrin tekemättä 
itse juuri muuta kuin pannen nimensä valmiiksi laadittui- 
hin kirjeisiin. Niinpä hän kerrankin, kun Jernstedt 
lääninhallituksesta saapuneeseen kyselyyn, keitä Tor- 
niosta oli poistunut vihollismaihin, ehdotti vastattavaksi, 
ettei ainoatakaan ollut lähtenyt, lausui käsityksenään, 
että olihan niitä voinut mennäkin, mutta kun ei ollut 
täyttä varmuutta lähtijöistä, niin voisihan vastata esim. 
niin, että muutamia oli lähtenyt merille. Tästä huoli- 
matta Melart sitten kuitenkin allekirjoitti vastauskir- 
jeen, jossa mainittiin, ettei Torniosta ollut ketään lähte- 
nyt. Yleensä Melart muutenkin ehdottomasti luotti 
Jernstedtiin jättäen koko kansliapuolen hänen huolletta- 
vakseen. Tyydytyksekseen tämä huomasi, että miehis- 
tökin osoitti häntä kohtaan suurta luottamusta ja että 
useimmat hänen alaisistaan iloitsivat ja olivat innoissaan 

saksalaisten voitoista; tätä intoa ja riemua Heickell käyn- 
neillänsä yhä sytytti ja lietsoi. 

Jernstedt ja Hackzell saivat aikaan senkin, ettei 
poliisilaitoksen miehistölle annettu yhtään af Enehjelmin, 
santarmien y. m. poliittista laatua olevaa peräänkuulu- 
tusta. Melart kyllä luuli, että niin oli tehty. Aina kun 
tällaisia salaisia asioita koskevat tiedonannot ja mää- 
räykset saapuivat poliisilaitokseen, sai Heickell niiden 
jäljennökset, voiden siis heti ilmoittaa kaikki Helsinkiin, 
Tukholmaan y. m. paikkoihin. 

Jernstedtin suhde saksalaisiin oli alun pitäen selvä. 
Kun sodanjulistus elokuulla 1914 tuli Jernstedtin tietoon, 
oli hän vaistomaisesti vakuutettu siitä, »että nyt saisi 
ryssä kerrankin selkäänsä». Kun sähkösanoma, jossa mää- 
rättiin, että Röytän satamassa oleva iso saksalainen laiva oli 
takavarikoitava, saapui poliisilaitokseen, ryhtyi Jernstedt 
heti miettimään, millä ihmeen keinolla hän saisi tuolle 
laivalle tiedon sitä uhkaavasta kohtalosta; ja hänen mie- 
leensä johtui, että »Tornio»-laivan oli 15:n minuutin pe- 
rästä määrä lähteä Röyttään. Tällöin hän tempasi pääl- 
lystakin yllensä ja riensi ilmoittamaan asiasta ystäväl- 
lensä Eero Heickellille. Tämä oli sekunnissa valmis, ja 
niin he yhdessä lähtivät laivarantaan. Jernstedt luon- 
nollisesti ei sen enempää sekaantunut asiaan. Heickell 
kehoitti »Tornio»-laivan hänelle tuttua kapteenia ilmoitta- 
maan heti Röyttään tultuaan saksalaiselle laivalle, mikä 
sitä odotti. Tämän kapteeni osuikin olemaan Röytän 

laivasillalla, kun »Tornio» sinne saapui. Saatuaan tiedon 
laivaansa uhkaavasta vaarasta hän siirsi sen heti venä- 
läisten nenän editse Ruotsin aluevesille, mistä sen mastot 
sitten koko sodan ajan — ikäänkuin jonkinlaisena ver- 
tauskuvana — näkyivät Tornioon asti. 

Tästä lähtien Eero Heickell alkoi päivittäin käydä 
poliisilaitoksessa kuulemassa Venäjän valtakunnan 
uutisia. Myöhemminkin, Heickellin ollessa maanpaossa 
Haaparannalla, Jernstedt toi hänelle jatkuvasti ilmoi- 
tukset kaikista santarmien salaisista tiedoituksista y. m. 
määräyksistä. Kerrankin Jernstedt oli pistänyt erään 
silkkipaperille kirjoitetun tärkeän tiedoituksen savuk- 
keensa imukeosaan ja vei sen sitten — komeasti savuke 
hampaissa Handolinin-sillan yli kävellen — Haaparan- 
nalle. Tämä tällainen kävi melko mukavasti, kun Jern- 
stedtiä ei ylimalkaan tarkastettu ja kun hän sitäpaitsi 
ymmärsi käyttää hyväkseen venäläisten viinanjanoa. 
Siihen aikaan torniolaiset nim. saivat poliisimestarin 
lupalapulla ostaa litran vviskyä viikossa Haaparannalta. 
Jernstedt kirjoitti lapun rajalla olevan santarmialiupseeri 
Andrejeffin nimiin varustaen sen poliisimestarin leimalla 
ja lähti sitten Heickellin kanssa koettamaan, mitä tämä 
vaikuttaisi. Heickellillä santarmien mustissa listoissa ole- 
vana ei luonnollisesti tällöin enää ollut ylikulkulupaa. 
Niin pian kuin he tulivat tarkastusasemalle, vei Jernstedt 
santarmin toiseen huoneeseen, jossa ei ollut ketään. Siellä 
hän kohta ensimmäiseksi antoi Andrejeffille lapun selit- 

täen tämän johtuvan siitä, että Andrejeff oli niin hyvä 
mies. Miehen kiitollisuus aivan loisti hänen silmistään. 
Jernstedt huomautti, että hänellä oli mukanaan passiton 
toveri, tiedustellen samalla, saisiko tämä lähteä hänen 
kanssaan käymään toisella puolella; hän puolestaan takasi, 
että toveri tulisi takaisin. Silloin Andrejeff työnsi häntä 
menemään sanoen: »Mozno, mozno!» (Sopii, sopii!) — ja 
niin sitä mentiin. Viina-asia ei kuitenkaan päättynyt 
tähän, sillä jo seuraavana päivänä pyysi toinen, sitten 
kolmas j. n. e. samanlaista lupalappua. Jernstedt antoi- 
kin niitä kymmenkunnan juuri sellaisille, jotka olivat 
rajalla passintarkastuksessa. 

Mitä jääkäreiksi aikovien ylimenoon tulee, ei Jern- 
stedt siinä monestikaan ollut osallisena, mutta kerran 
hän kuitenkin oli juuri näissä puuhissa ollessaan joutua 
kiinni. J. Laiti (nyk. jääkärimajuri), joka oli hänen vanha 
tuttavansa, tuli näet eräänä päivänä hänen luokseen ja 
esitti asiansa kertoen, että hänen kaksi toveriansa olivat 
vielä Kemissä, mutta että hän aikoi heidät samana 
iltana toimittaa Tornioon. Jernstedt kehoitti Laitia lyk- 
käämään ylimenon vähän tuonnemmaksi, kun sinä iltana 
sattui olemaan kovin kirkas kuutamo. Seuraavana päi- 
vänä Laiti ilmestyi toveriensa kera; ja silloin sovittiin, 
että nämä leimauttaisivat passinsa klo 6 iprllä ja että 
lähtö tapahtuisi samana iltana klo 10. Kello 6:n korvissa 
pojat tulivatkin poliisikamariin, ja Jernstedt sai Laitilta 
viittauksen, että ne olivat hänen tovereitaan. Passit 

tarkastettiin virallisesti ja yhtä virallisesti ilmoitettiin, 
että klo 10 illalla oli oltava Vähäsen pihassa. Kun asiat 
olivat selvät, sovittiin suunnitelmasta konstaapelien 
Porthanin ja Kukan kanssa; näiden piti panna merkki 
portin pieleen ja viisi minuuttia sen jälkeen heidän tuli 
lähteä osoitettuun suuntaan. Oli mitä ihanin kuutamo, 
joten Jernstedt epäili yrityksen onnistumista, mutta 
Laiti pysyi jyrkästi päätöksessään. Jernstedt ja seurassa 
ollut kauppias Isakson menivät sitten rajalla olevaan 
n. s. Hartmanin saunaan, jonka akkunoista saattoi erin- 
omaisesti nähdä ylimenopaikalle. Kylpyä odotellessaan 
he jännittyneinä vartoivat Laitin ja tämän toverien 
tuloa. Pian he huomasivatkin kolmen miehen jäällä 
peräkkäin painelevan eteenpäin. Ensimmäinen mahtoi 
olla pikajuoksija, sillä toiset jäivät ilmeisesti jälkeen. 
Varomattomasti kyllä Jernstedt silloin äänekkäästi lau- 
sui toverilleen: »Nyt ne menevät.» Samassa tuli huonee- 
seen saunan rahastaja ihmeissään kysyen: »Ketkä?» ja 
mennen akkunaan katsomaan. Nähdessään, että miehet 
pääsivät yli, ei Jernstedt kyennyt hillitsemään itseään, 
vaan puhui ehkä vähän liikaa. Muutama päivä tämän 
jälkeen huhuttiin kaupungilla, että Jernstedt oli saksa- 
laisten pääagentti Torniossa. Onneksi osa santarmistosta 
oli hänen puolellaan ja suurin osa kaupunkilaisia saksa- 
laismielisiä, jotenka huhu pian sammui. Eero Heickell 
kuitenkin kehoitti Jernstedtiä olemaan varuillansa; ja 
niinpä tämä viikon ajan olikin joka hetki valmiina astu- 

maan suksillensa. — Poistaaksensa kaiken epäluulon 
itsestään hän neuvoteltuaan asiasta Heickellin kanssa 
päätti tekeytyä venäläisten kätyrin, konstaapeli Lehdon 
ystäväksi. Hän lyöttäytyikin Lehdon seuraan pyytäen 
tätä, joka entisenä marköörinä oli ensiluokkainen biljar- 
dinpelaaja, opettamaan hänelle tuota jaloa taitoa. Ja niin 
se alkoi. Joka kerta, kun Lehto oli vapaa, he menivät 
Haaparannalle biljardia pelaamaan. Jonkin verran tämä 
lysti tuli Jernstedtille maksamaan, mutta tarkoituksensa 
hän myöskin saavutti. Lehto ja samalla santarmit lakka- 
sivat häntä epäilemästä. Kerran kun Jernstedt Lehdon 
kanssa palasi Haaparannalta ja santarmialiupseeri Andre- 
jeff oli päihtyneenä talutettava kotiinsa, meni hänkin (ja 
Lehto) tätä saattamaan tekeytyen humalaiseksi, jotta 
puhe kävisi vapaammin. Kun oli päästy Andrejeffin 
portille ja kun tämän vaimo oli antanut saattajille tar- 
peellisen löylytyksen, kulki toisen kujan poikki kirjaltaja 
E. Haataja. Tällöin Jernstedt kuuli, kuinka joku mie- 
histä sanoi: »Tuo on välttämättömästi tarkastettava», 
johon toinen selvempi kuiskaten huomautti — osoittaen 
Jernstedtiä — : »Pidä suusi!» Mutta Lehto, Jernstedtin 
uusi ystävä, sanoi venäjäksi: »Ei mitään hätää, se on 
meidän miehiä.» — Tapauksesta Jernstedt antoi toisten 
kautta heti aamulla tiedon Haatajalle, joka oli huomat- 
tava aktivisti. Ja kun tämä seuraavan päivän iltana 
meni Haaparannalle joutuen^ tällöin paitaa myöten 
mitä perinpohjaisimman tarkastuksen alaiseksi, niin ei 



91 



Tornion Rantakatu Kivisillan kohdalla. 

häneltä löydetty mitään. Jernstedtin ja Lehdon »ystä- 
vyys» alkoi jo torniolaisissa herättää pahaa verta, mutta 
kun varmimmat miehet tiesivät asian oikean laidan, 
lakkasi ihmettely pian. 

Kun Heickell vielä oli Torniossa, ilmoitti hän kerran 
Jernstedtille, että kaupungilla liikkui epäilyttävä henkilö, 
josta olisi saatava selvä. Jernstedt suostuikin pitämään 

tätä silmällä. Kun ystävykset sitten eräänä päivänä 
istuivat poliisikamarissa akkunan ääressä tulivat kons- 
taapelit sanomaan: »Tuossa se menee!» Jernstedt siep- 
pasi silloin siviilipalttoon päälleen ja läksi perään. Mies 
kulki ilman päämäärää, ja Jernstedt jonkin askelen päässä 
hänestä. Kun mies seisahtui, seisahtui Jernstedtkin. 
Kun mies lähti liikkeelle, teki Jernstedt samoin. Lopulta 
mies pysähtyi ja tiuskaisi hermostuneesti: »Mitä Te 
täällä seisoskelette?» Jernstedt vastasi: »Mitä se herraan 
kuuluu; minä vain ihmettelen, miksi Te aina vähän päästä 
seisahtelette.» Silloin mies lähti suoraan santarmien 
asunnolle — ja Jernstedtille tuli kiire poliisikamariin. 
Mies tietenkin kertoi päällikölleen tapahtuman ja kuvasi 
tarkoin seuraajansa tuntomerkit. 

Jo seuraavana iltana sama mies tuli poliisikamarin 
kohdalla Jernstedtiä ja Heickelliä vastaan. Jernstedtillä 
oli siviilipalttoon alla virkapuku. Mies kuitenkin hävisi 
nurkan taakse. Jernstedtin ja Heickellin seisoessa kadun- 
kulmassa jutellen ilmestyi siihen äkkiä urkkijain pääl- 
likkö kysyen passia. Jernstedt ilmoitti, että hän oli yli- 
konstaapeli eikä siis tarvinnut Torniossa passia. Silloin 
tämä iso mies iski Jernstedtiä käsivarteen yrittäen muka 
ryhtyä viemään häntä poliisikamariin. Jernstedt teki 
sievän vastaliikkeen, jolloin mies pyörähti kadulle — 
jääden kuitenkin jaloilleen — ja alkoi kaivella taskujaan, 
mutta olikin nähtävästi unohtanut aseen asuntoonsa. 
Jernstedt puolestaan veti esiin revolverinsa sanoen: »Nyt 



Tornion Hallituskatu. Raastupa ja poliisikamari oikealla. 


minä menen omasta tahdostani poliisikamariin ja jos 
tahdotte seurata, niin olkaa hyvä!» Mutta mies ei lähte- 
nyt. — Erottiin, mutta Jernstedt päätti sopivassa tilai- 
suudessa pidättää urkki jan. Se tapahtuikin jo seuraavana 
iltana. Kun näet Jernstedt ja Heickell tällöin palasivat 
Haaparannalta poliisikamariin, näkivät he taas tuon 
miehen samoilla paikoin kuin edellisenäkin iltana. Jern- 
stedt pukeutui silloin virkapukuun ja vetäen siviilipalt- 
toon päälleen meni kadulle Heickellin ja konstaapeli 
Porthanin seuratessa loitompana. Jernstedt jäi varto- 
maan Goveniuksen nurkalle poliisikamarin lähettyville. 
Jo tulikin odotettu mies. Jernstedt pysähdytti hänet 
lausuen tuimasti: »Ja mitä p-le töllistelet!» »Mitä se Teihin 
kuuluu!» vastasi mies. Silloin Jernstedt ilmaisi itsensä 
vaatien mieheltä passia. Tämä suuttui ja ilmoitti kyllä, 

mihin joukkoon hän kuului, mutta ei näyttänyt passiansa. 
Silloin Jernstedt lujilla kourillaan tarttui mieheen kiinni 
ja vei hänet hyvää kyytiä poliisikamariin. Siellä Jern- 
stedt uudestaan vaati passia, ja mies tottelikin. Kun 
passi oli venäjänkielinen, niin Jernstedt ei ollut sitä 
ymmärtävinään, vaan soitti poliisimestarille, joka lupa- 
sikin tulla saapuville. Sillä välin kun Jernstedt vei 
passin toiseen huoneeseen poliisimestarin pöydälle, urk- 
kija kerkesi soittaa päällikölleen. Tämä tulikin ennen 
poliisimestaria ja sanoi alaiselleen hyvin määräävästi: 
»Mene kotiisi!» Mutta silloin Jernstedt hyppäsi ovelle 
huudahtaen: »Ei mihinkään, ennenkuin poliisimestari 
tulee.» Tämän jälkeen urkkijain päällikkö tiedusteli, 
mihin Jernstedt oli pannut pidättämänsä passin. Jern- 
stedt vastasi panneensa sen poliisimestarin pöydälle. 
Päällikkö otti sen sieltä ja pani pöydän laidalle, jolloin 
Jernstedt sieppasi sen käteensä ja laski sen uudelleen 
poliisimestarin pöydälle huomauttaen, että sen pitää olla 
siinä, siksi kunnes poliisimestari tulee. Samassa Melart 
saapuikin. — Urkkijain päällikkö otti heti puheenvuoron, 
mutta poliisimestari keskeytti hänet jyrkästi selittäen 
tahtovansa ensin kuulla, mitä ylikonstaapelilla oli sanot- 
tavaa. Kun Jernstedt oli selittänyt asian, alkoi urkkijain 
päällikkö puhua, mutta Melart kuunneltuaan hetkisen 
löi nyrkkiään pöytään sanoen, että hän ehdottomasti 
luotti ylikonstaapelinsa lausuntoon ja että tämä oli oikeu- 
tettu ottamaan selkoa vieraista kulkijoista. 

Urkkijat epäilivät Jernstedtiä tästä lähtien tietysti 
entistä enemmän, mutta seurauksena kuitenkin oli, että 
pidätetty urkkija hävisi Torniosta. 

Jernstedt oli niinikään aina selvillä santarmi-, sotilas- 
ja poliisiviranomaisten suunnittelemista rajan vartioi- 
mista ja valvontaa tarkoittavista toimenpiteistä. Hän 
laati myös tavallisesti henkilötodistukset ja rajapassit 
ylikulkua varten. — Kiireellisissä tapauksissa, kun muut 
reitit sattuivat olemaan epäselvinä, järjestettiin muuta- 
mien miesten ylikulku siten, että Jernstedt laittoi meni- 
jälle tai tulijalle tilapäisen ylikulkupassin. Myöskin mo- 
nille Torniosta Etelä-Suomeen matkustaville jääkäreille ja 
aktivisteille, jptka Saksasta tai Ruotsista palasivat koti- 
maahan, saatiin hänen avullaan »viralliset» matkapaperit. 
Muun muassa hän Heickellin pyynnöstä tämän ollessa 
maanpaossa Haaparannalla toimitti tälle 32 eri lääneistä 
ja eri nimismiespiireistä hankittua passimallia, jotka 
Heickell sitten lähetti Saksaan jäljennettäviksi. Ilman- 
kos Suomeen komennetuille jääkäreille passeja riitti! 

Aina kun venäläiset tai tullivartiat toivat poliisilai- 
tokseen rajalla pidätettyjä miehiä, jotka todettiin Sak- 
saan-menijöiksi tai arveltiin sellaisiksi, annettiin näille 
vain määräys lähteä vapaasti kotipuoleen; saivatpa he 
ilmaisen piletinkin, minne vain halusivat matkustaa. — 
Maailmansodan alussa elokuun lopulla venäläiset lähetti- 
vät pidättämiään Suomessa ja Venäjällä asuneita saksa- 
laisia, noin 18-vuotiaita nuoria miehiä Tornioon, jotta 

heidät sieltä passitettaisiin Saksaan. Jostakin syystä 
nämä kuitenkin jätettiin Tornioon ja annettiin poliisi- 
laitoksen huostaan. Vaikka olikin ankara määräys pitää 
miehet kiinni, suhtautui poliisilaitos heihin sangen vapaa- 
mielisesti. Pojat saivat vapaasti liikkua kaupungilla 
mukanaan vain joku siviilipukuinen konstaapeli. Niinpä 
he joka päivä kävivät suurella mielenkiinnolla katsomassa 
ulkona olevaa, Eero Heickellin hoitamaa »Tornion Lehden» 
sotakarttaa, mistä ensi kerran näkivät Ranskassa y. m. 
tapahtuneet Saksan armeijan loistavat etenemiset. 

Kaikesta ylläolevasta huomaamme, että Toivo Jerti- 
stedt on jääkäriliikkeelle tehnyt suuria palveluksia. 
Syystä hänen hengenheimolaisensa Tornion poliisilaitok- 
sessa lausuivatkin, että hän heidän keskuudessaan oli 
kaiken sielu jääkäriliikkeen avustamisessa, ja ettei poliisi- 
laitos ilman häntä olisi voinutkaan olla sillä isänmaalli- 
sella kannalla millä se oli. 

Jääkäriliikkeen miehiä oli myös poliisikamarin sih- 
teeri Kaarlo Hackzell. Hänen avullaan niinikään päästiin 
käsiksi kaikkiin salaisiin asioihin ja määräyksiin; työs- 
kennellessään poliisimestarin virkahuoneessa hänellä oli- 
kin mainio tilaisuus tarkoin seurata siellä tapahtuvia raja- 
viranomaisten neuvotteluja. 

Tornion poliisikamari, kuten Keminkin, niinkuin 
edempänä kerromme, oli Saksaan-menijäin kesken niin 
hyvässä huudossa, että pojat tulivat joskus suoraan 
sinne kysymään tietä rajan yli — varomattomasti kyllä- 

kin. Niinpä kerrankin, kun poliisimestari Melart oli virka- 
huoneessa, jonka ovet olivat puoleksi auki päivystäjän- 
huoneeseen, ja kun hänellä vielä päällisiksi sattui olemaan 
eräs santarmi vieraanaan, samassa huoneessa työskente- 
levä Hackzell huomasi, että kaksi nuorta miestä tuli 
päivystyshuoneeseen. Nämä sanoivat, että heidät oli 
neuvottu sinne, ja pyysivät tietoa, mistä helpoimmin 
salateitse pääsisi rajan yli. Päivystävä konstaapeli, joka 
sattui olemaan jääkäriliikkeen ystäviä, näytti rauhalli- 
sesti suunnan sanoen: »Menkää Pappilanniemeen ja 
sieltä suoraan rajan yli!» 

Vuoden 1917 alussa sattui, seuraava hauska tapaus. 
Lehtori Toimi Harjaman täytyi välttämättömästi ase- 
asioissa päästä tapaamaan Eero Heickelliä Haaparannalle. 
Hän kääntyi tällöin Hackzellin puoleen pyytäen tätä jol- 
lakin tavoin järjestämään ylikulun. Mietittyään päänsä 
ympäri Hackzell keksi vihdoin keinon: hän päätti passittaa 
Harjaman vankina Haaparannalle. Hackzell kutsuikin 
kaksi konstaapelia, joille selitettiin asia ja niin lähdettiin 
menemään Hackzellin varmuuden vuoksi seuratessa mu- 
kana. Kun tultiin rajalle, niin poliisit näyttivät vanki- 
passin, joka leimattiin; sitäpaitsi Hackzell selitti vielä suul- 
lisestikin asian. Näin jatkettiin kävelyä Haaparannalle 
toisen poliisin seuratessa sillan päähän saakka. Hackzell 
jäi sitten Haaparannalle Harjaman ja Eero Heickellin seu- 
raan. Illalla he palasivat ilman muuta, onneensa luottaen. 

Mitä poliiseihin tulee, olivat hekin kaikki — kahta 

lukuunottamatta — isänmaallisia miehiä ja tietoisia 
jääkäriliikkeestä. Vanhempia miehiä, Juho Korkalaa, 
Abraham Kokkoa ja Jaakko Ojalaa ei tarvittu käyttää 
toimivina, kun nuorempia oli riittävästi, mutta hei- 
dän asiaa kohtaan osoittamansa myötämielisyys oli 
tietenkin suuriarvoinen. — Nuoremmista, toiminnassa 
mukana olleista konstaapeleista mainittakoon seuraa- 
vat: Poliisilaitoksen vahtimestarin Jonne Sundellin, 
joka jouduttuaan päälliköittensä epäluulon alaiseksi 
oli määrätty siirrettäväksi Kolariin ja joka sentähden 
maaliskuun alkupuolella 1916 otti eron tullilaitoksen 
palveluksesta, ruveten sen jälkeen poliisikamarin vahti- 
mestariksi, me jo tunnemme. — Jaakko Puhakka taas 
oli tavallisesti palveluksessa Tornion asemalla, jossa oli 
santarmien kanslia. Santarmit pitivät Puhakkaa luotet- 
tavana kertoen hänelle avomielisesti tärkeitäkin asioita, 
jotka Puhakka aina ilmoitti Heickellille. Tällä tavoin 
Heickell sai tiedon m. m. siitä, milloin santarmit olivat 
päättäneet tulla häntä vangitsemaan. — Kesällä 1915 
saatiin myös konstaapeli Vilho Porthan etappia virkansa 
ohessa avustamaan. Hän kuljetti salaista postia rajan 
yli ja syystalvella auttoi miesten ylikuljetuksessa sekä 
suoritti useita muitakin eri tehtäviä, joista kohta enem- 
män. — Miesten kuljetukseen ja muuhunkin aktiiviseen 
toimintaan osallistui huomattavalla tavalla myös kons- 
taapeli Juho Kukka. — Nämä mainitut, paikkakunnalta 
kotoisin olevat konstaapelit suhtautuivat kaikki asiaan 

JVilho Porthan. Julio Kukka. 

myötätuntoisesti, kun taas etelästä saapuneet konstaa- 
pelit Antti Andersson ja Juho Lehto olivat ilmeisesti yhtey- 
dessä santarmien kanssa. Lehto nosti santarmeilta suora- 
naista palkkaa. Andersson taas oli selkärangaton mies, 
joka julkisesti seurusteli ja ryyppäili santarmien kanssa 
saaden näiltä ystävyyden osoitteeksi m. m. kaapillisen 
takavarikoitua, arvokasta ruotsalaista kirjallisuutta. 
Andersson oli mies, jota suomalainen isänmaanystävä 
karttoi. 

Poliisilaitoksen henkeä kuvaavana mainittakoon, 
että, sen jälkeen kun n. s. »Enehjelmin kaarti» oli perus- 
tettu, Tornion poliisit pitivät — Anderssonia ja Lehtoa 
lukuunottamatta — kokouksen, jossa he yksimielisesti 
päättivät, että he ennemmin ottavat eron toimistaan 
kuin suostuvat avustamaan »kaartia». Ylikonstaapeli 
Korkala tulkitsi pontevin sanoin kaikkien mielipiteen 
lausuen: »Jos tullaan määräämään, niin meistä ei kukaan 
lähde!» 

Ansaitsee myös merkitä muistiin, että koko sota- 
aikana ei poliisilaitokselle väestön taholta tehty yhtään 
ilmiantoa. 

Kun poliisimestari Melart erään hänelle ikävän ta- 
pahtuman johdosta, johon myöhemmin palaamme, — 
huolimatta siitä, että Enehjelm takasi hänen luotettavai- 
suutensa — kenraalikuvernöörin määräyksestä erotettiin 
virastaan, tuli hänen seuraajakseen kapteeni J. H. Wallin. 
Niin af Enehjelmin virkaan asettama kuin olikin, Wallin 
ymmärsi itsenäisyysmiesten toimintaa ja koetti suhtautua 
heihin oikein. 


Tornion tullilaitos. 

Tullilaitosta oli salaisessa toiminnassa näihin saakka 
edustanut yksinään tullivartia Jonne Sundell. Hän kyllä 
tunsi laitoksen asiat ja tiesi vartioinnin käytännöllisen 
järjestelyn, mutta kun oli tärkeää päästä lähemmin sel- 
vyyteen koko tullivartioinnin järjestämisestä ja tulli- 
laitoksen palvelukseen etelästä tulleista sadoista uusista 
vahtimestareista y. m., kääntyi Heickell asiassa tulli- 
päällysmies Auno Halosen puoleen, joka oli jokapäiväisessä 
kosketuksessa tällaisia asioita järjestelevän rajatarkastaja 
Stjernwallin kanssa. 

Halonen, Heickellin koulutoveri ja hyvä tuttava, 
suostuikin toimimaan liikkeen tehtävissä, joista hän jo 
keväästä 1915 lähtien oli kuullut. Hänen kauttaan saatiin 

tärkeitä tietoja etappien myöhempien järjestelyjen 
hyväksi. Kun Halosen virkapaikkana oli Tornion asema, 
missä hän kielitaitoisena joka päivä tuli kosketuksiin 
lukuisten ulkolaisten kuriirien ja diplomaattien kanssa, 
sai hän runsaasti tietoja m. m. Venäjän oloista; nämä 
taas olivat tervetulleita saksalaisille. Myös rajaviskaali 
Esa Kariniemi, joka vuosikymmenen oli toiminut Alator- 
niolla, oli itsenäisyysliikkeen perillä ja suhtautui siihen 
hyvin myötätuntoisesti. Vastustettuaan henkilötarkas- 
tuksissa santarmien kohtuuttomia vaatimuksia ja oltuaan 
niitä noudattamatta, tämä isänmaallinen ja yleisesti 
kunnioitettu virkamies menetti toimensa santarmipääl- 
likkö Korniloffin jaStjernvvallin yhteisten toimenpiteiden 
johdosta. Hänen tilalleen pantiin sitten etelästä tullut 
nuorempi tullivartia Pekka Wainikainen, joka oli itse- 
näisyysmiesten pahimpia vastustajia ja venäläisten mää- 
räyksiä noudattava. Tästä m. m. johtui, että Jonne 
Sundell siirrettiin pois Minkin vartiopaikasta syrjäisem- 
pään Hellälään. Ja kun Sundellia jotkut innokkaat 
tullimiehet edelleenkin moittivat leväperäiseksi passin- 
tarkastajaksi, mikä virka kaupungin ulkopuolella osittain 
kuului myös tullivartioille, sai uusi rajaviskaali aikaan 
senkin, että Sundell määrättiin alkupuolella maaliskuuta 
1916 Kolariin, jolloin hän ennemmin otti eron. 

Ennen kaikkia oli yllämainittu rajatarkastaja, luut- 
nantti Edvard Stjernwall yleensä varsin virkaintoinen ja 
venäläisten vaatimuksiin hyvin mukautuva. Hän oli 

alaisilleen antanut ankarat passin- 
tarkastusmääräykset ja vaati, että 
epäilyttävät kulkijat oli pidätettävä. 

Enehjelmin kiertokirjeen mukaisesti 
Stjernwall lupasi myös palkintoja 
tällaisten kiinniottamisesta. Mutta 
kun tämä nähtävästi ei johtanut 

tyydyttäviin tuloksiin, järjesti hän 
333 J J Kalle Granström. 

siviilivakoojia, jotka toimivat mo- 
lemmin puolin rajaa nuorten miesten kiinnisaamiseksi, 
sekä antoi alaisilleen määräyksiä n. s. »Enehjelmin 
kaartin» kaikinpuoliseksi avustamiseksi. Tyytymättö- 
myyttä tullivartioissa herätti myös se, että Stjernvvall 
vaati heitä kaikkialla tekemään kunniaa venäläiselle 
totilaspäällystölle. Stjernvvallin toiminta vaikeutti siis 
suuresti etappimiesten työtä, mutta huomattava osa 
tullivartioista oli kuitenkin jääkäriliikkeelle myötä- 
mielinen eikä noudattanut heille annettuja tiukkoja 
määräyksiä. 

Myöhemmin Heickell värväsi liikkeeseen myös 
tullivartia Kalle Granströmin, joka vuoden 1916 lop- 
puun m. m. toimi Stjernwallin moottorin kuljettajana. 
Hänen kauttaan saatiin paljon Stjermvallin puuhia ja 
matkoja koskevia tietoja. Kuljettipa Granström Stjern- 
vvallia kyyditessään salaista postiakin rajan yli; — kir- 
jeet hän piti piilossa herransa istuimen alla! Granström 
oli muuten erinomaisen määrätietoinen jääkäriliikkeen 

ystävä huolimatta siitä, että Stjernvvall aina koetti 
sekä houkutella että käskeä häntä etsimään ja kiinni- 
ottamaan Saksaan-menijöitä. »Eikö merellä näy 'kulki- 
joita’», kysyi Stjernvvall usein kummastellen Gran- 

strömiltä, mutta tämä ei niitä koskaan nähnyt . 

Lopulta Stjernvvall antoi palvelijalleen eropassin. Gran- 
ström ryhtyi sitten poliisilaitoksen palvelukseen tammi- 
kuun 1. p:stä 1917. Hän oli, kuten jo on mainittu, 
m. m. ahkera ja pelkäämätön aktivistien postin kuljet- 
taja. Kerrankin, vaikka Granström oli poliisin puvussa, 
santarmi tutki häntä tullissa niin tarkoin että veti toisen 
saappaankin pois hänen jalastaan — onneksi olivat 
salaiset asiakirjat toisen saappaan suuvuorin välissä. 

Syystalvella avustivat miesten kuljetusta rajan yli 
lisäksi jotkut toisetkin tullivartiat, m. m. Toimi Logren, 
joka suoritti erinäisiä muitakin tehtäviä. 


Tornion sotasensuuri eli n. s. mustakabinetti. 

Sotasensuurin asioihin ja henkilöihin käsiksi pääse- 
minen oli ennenkaikkea hyvin tärkeää, sillä sensuuri saat- 
toi arveluttavasti vaikeuttaa varsinkin tiedustelutoimin- 
taa, joka oli sangen paljon postinkulusta riippuvainen. 
Sähkölennätintä voitiin näet käyttää vain poikkeus- 
tapauksissa ja silloinkin ainoastaan lyhyitten tiedoitusten 
lähettämiseen, eikä käsipostilinjoja vielä alussa ollut. 

Niitten järjestyttyäkin oli sensuurin toiminnalla merki- 
tystä, kuten kohta nähdään. Päästyään tutustumaan 
tämän uuden viraston muualta tulleisiin virkamiehiin 
Heickell saikin kysymyksen kehitetyksi haluamaansa 
suuntaan. 

Suomesta ulkomaille menevää ja myös paikkakunnan 
postia varten venäläiset järjestivät heti sodan alussa 
Tornioon sotasensuurin. Tämän laitoksen johto oli mil- 
loin milläkin santarmiupseerilla; näistä oli tyypillisin 
santarmieversti Terenetskij-Klimovits, pieni, nopealiik- 
keinen, kiukkupäinen, prillisilmä, viiksiniekka. Hänen 
apulaisenaan oli alussa puolen vuoden ajan suomalainen 
postiekspeditööri Alexejeff ja sittemmin niinikään suoma- 
lainen postiekspeditööri Mikko Alapoti (otti myöhemmin 
nimekseen Alapohja), joka oli mitä nöyräniskaisin, täysin 
venäläismielinen tsinovnikka, inhoittavan näköinen olio. 
Muu henkilökunta oli virkamääräyksillä eri osista maata 
koottua postilaisväkeä, joka alussa ei edes tiennyt, mistä 
oli kysymys. Alapotin ja venäläisten johdolla heistä koe- 
tettiin sitten kouluttaa mallikelpoista tsaarin palvelija- 
joukkoa. Mikäli Heickell tuli heidän kanssaan kosketuk- 
siin, saattoi hän huomata heidän haluttomuutensa. Kui- 
tenkaan he eivät uskaltaneet ryhtyä osoittamaan vasta- 
hakoisuuttaan jouduttuaan kerran näin vaaralliseen 
paikkaan, mutta kaikin keinoin he koettivat pyrkiä pois 
sensuurista omiin virkoihinsa. Tultuaan heitä lähemmin 
tuntemaan Heickell koetti vaikuttaa, että he pysyisivät 

paikoillaan, sillä tällaisen vastahakoisen henkilökunnan 
olemassaolo juuri sensuurissa oli toiselta puolen varsin 
vahingollista itse venäläisille, kun taas toiselta puolen, 
kuten seuraavasta huomataan, heidän avullaan saatiin 
suoritetuksi itsenäisyysmiesten asian hyväksi mitä suuri- 
arvoisimpia töitä. 

»Sensorit» koettivat alussa käyttää mustaa siveli intä 
hyvin ahkerasti, ja seurauksena oli, että tämän salaiseksi 
tarkoitetun laitoksen tunsi pian koko maailma. Ihmiset 
tulivat niin varovaisiksi, etteivät uskaltaneet enää hiis- 
kuakaan sodasta. Sensorit saavuttivat täten venäläisten 
silmissä melkoisen luottamuksen ja saattoivat sen jälkeen 
höllentää siveltimen käyttöä. Lopulta he muutamassa 
minuutissa saivat tutkituksi satoja kirjeitä. Kirje leikat- 
tiin vain auki ja sisältöä vähän raottaen siihen lyötiin 
sensuurin leima. Näin oli kirje valmis jatkamaan matkaa. 
Myöhemmin kiristettiin määräyksiä ja annettiin uusia 
ohjeita, ettei voitu enää näin »hutiloida». Eri sensorit sai- 
vat kukin määrätyt tehtävänsä. Yksi tutki sanomalehdet, 
toinen Skandinavian postin j. n. e. Lisäksi piti myös 
jokaisen lyödä leimalla oma nimensäkin kaikkeen, minkä 
oli muka tarkastanut. Erityisiä osoitteita santarmien 
laatimien »mustien listojen» nojalla piti erittäin pitää 
silmällä ja niitten mukaan kirjeitä pidättää. Myöhemmin 
hoiti mustia listoja yksinään Alapoti säilyttäen niitä ja 
muita salaisia papereita erityisessä »salaisessa kaapissa», 
joka oli lukolla ja sinetillä suljettu. Avainta Alapoti piti 

huolellisesti taskussaan. Sensuuriin hankittiin myös 
kemiallisia tarpeita y. m. välineitä; niillä oli tarkoitus 
tutkia lähemmin sellaisia kirjeitä, joissa epäiltiin olevan 
salakirjoitusta. Kaikki näytti olevan erinomaisessa kun- 
nossa ja suuren isänmaan turvallisuus tälläkin tavoin 
taattu! 

Mutta Heickellin onnistui päästä käsiksi tähän lai- 
tokseen, niin että sen seinien sisällä ei tapahtunut mitään, 
jota hän ei olisi tiennyt. 

Heickell on vakuutettu siitä, että useimmat sensuu- 
rin suomalaisista virkamiehistä olisivat empimättä ryhty- 
neet ^aktiivisesti häntä auttamaan, mutta kun aina oli 
tultava toimeen mahdollisimman vähillä voimilla, niin 
tämän takia joutuivat ekspeditöörit Eino Monkala rouvi- 
neen ja Toivo Järvinen »pääpaholaisiksi» tässä salaisessa 
kabinetissa. 

Sekä Monkala että Järvinen valvoivat tarkasti kaik- 
kia venäläisten puuhia ilmoittaen niistä sitten viipymättä 
Heickellille. Monet santarmien juonet pujahtivat täältä 
hänen tietoonsa ja uusista salaisista sekä sensuurille että 

osittain venäläisillekin annetuista määräyksistä, ohjeista 
y. m. hän sai nopeat ilmoitukset. 

Rouva Monkala, jota venäläiset eivät koko aikana 
epäilleet, sai koneella kirjoitettavakseen kaikki salaiset 
kirjelmät santarmieverstien yksityisiä kirjeitä myöten. 
Samalla hän joutui käsittelemään santarmien ja sensuurin 
salaista arkistoa voiden siis valvoa, ettei sinne ilmestynyt 
mitään uutta, joka jo ei olisi tullut Heickellin tietoon. 
Ollessaan usein työssä iltaisin, kun vain venäläisiä oli 
saapuvilla, hän saattoi kielitaitoisena seurata näitten 
keskustelua ja sitten heti ilmoittaa miehellensä, mitä oli 
tapahtunut, mitä oli tulossa, mitä tekeillä, millainen mieli- 
ala vallitsi venäläisten keskuudessa, mitä Venäjälle 
kuului sellaista, joka oli salaista, j. n. e. Rouva Monkala 
suoritti täten tärkeällä paikallaan monta arvokasta palve- 
lusta huolimatta suuresta kiinnijoutumisen vaarasta ja 
sitä seuraavasta, tällaisessa tapauksessa mitä ankarim- 
masta rangaistuksesta. — Voidaan sanoa, että sensuuri- 
laiset työskentelivät etapin ja tiedustelutoiminnan hy- 
väksi suorastaan henkensä uhalla. 

Venäläisillä ei näyttänyt kaikesta tästä olevan aavis- 
tustakaan. Mutta Alapoti, joka oli ehkä kuullut Heickel- 
lin puuhista, koskapa hän tutki ja pidätti halusta tämän 
kirjeitä, ja joka oli nähnyt Heickellin seurustelevan sen- 
suurilaisten kanssa, epäili ilmeisesti jotakin olevan »vi- 
nossa». Nämä epäilykset voivat aiheutua osaksi siitäkin, 
että juuri Alapoti tarkasti Heickellin Ruotsista hankkimia 

Tornion kaupungin pormestarin Heickellille antama todistus siitä, 
ettei tämä viimeksikuluneiden viiden päivän aikana ollut käynyt 
missään Tornion etelä- tahi itäpuolella. — Todistus, joka on 
kahdesti uudistettu, kuvaa sitä aikaa, jolloin venäläisillä jo 
lienee ollut jonkinlainen aavistus jääkäriliikkeen olemassaolosta. 
— Pormestari Lund kirjoitti todistuksensa mieluimmin ruotsiksi. 


sotauutisia, joissa ilmeisellä myötätunnolla kerrottiin 
myös keskusvaltojen saavuttamista voitoista. Kerran 
hän hampaat irvissä, puolipiru naamallaan, sanoikin 
Heickellille: »Te työskentelette saksalaisten hyväksi!» 

Erityisesti Alapotin vaanivat silmät kohdistuivat 
Monkalaan, ja ilmenipä tapauksia, jotka panivat tämän 
kylmäverisyyden koetukselle. 

Kerran sattui Monkalan ja Alapotin välillä riitaa 
virastossa, ja tällöin Alapoti kesken kaiken kimmahti 

tuoliltaan pystyyn, löi vasaralla pöytään, niin että 
sälöt siitä lentelivät ja syöksyi Monkalan kimppuun 
huutaen: »Urkit täällä kaikki paikat!» Tämä tuli kuin 
salama kirkkaalta taivaalta. Monkala piti parhaana 
olla vaiti. 

Kun rouva Monkala usein kutsuttiin iltaisin virka- 
ajan jälkeenkin santarmiupseerien kirjeitä kirjoittamaan, 
seurasi hänen miehensä häntä virastoon. Tällöin oli 
Monkalalla usein hyvä tilaisuus penkoa venäläisten pape- 
reita, sillä Alapoti, joka kyllä näissäkin tapauksissa aina 
saapui virastoa valvomaan, poistui väliin viereiseen 
poliisilaitoksen huoneistoon jättäen salakaappien ovet 
auki. Luultavasti Alapoti oli jotakin huomannut, ehkä 
tirkistellyt avaimenreiästä sensuurihuoneistoon, sillä ker- 
ran hän odottamatta tokaisi: 

— Eversti on sanonut, ettei kukaan saa olla täällä, 
kun hän antaa iltatöitä. 

— Sepä kummallista, ihmetteli Monkala. 

— Jassoo, vai on se kummallista, en annakaan nyt 
mitään työtä, ärjäisi Alapoti. 

— Olkaa hyvä, hyvästi! sanoi Monkala poistuessaan 
rouvineen ja meni pahuuttaan tiedustelemaan tätä mää- 
räystä santarmipäälliköltä. Tämä selitti sen Alapotin 
keksinnöksi, mutta kehoitti kuitenkin jättämään asian 
silleen, koska Alapoti oli sen luontoinen, että voi tiedos- 
taa siitä »muualle» (Helsinkiin tai Pietariin). Vaikk’ei 
venäläistenkään puheisiin ollut luottamista, niin joka 

Tornion raatihuoneen pohjapiirros. 

tapauksessa Alapoti osoitti tällöin, kuten aina, erin- 
omaista virkaintoisuutta saaden samalta santarmievers- 
tiltä ansioluetteloonsakin sellaisen lausunnon, että sen 
avulla vielä vapaussodan jäljestä kuolemaansa saakka 
istui Kokkolan postimestarina — tosin muutetuin nimin: 
Alapohja. 

Pienin välikohtauksin jatkui liikkeen ystävien 
toiminta sensuurissa. Päästiin selville venäläisten salai- 
sista menetelmistä, joiden avulla he etsivät kirjeissä 
epäilemiään salamustekirjoituksia. Lähetettiinpä Sak- 
saan tutkittavaksi nesteitäkin, joiden avulla venäläiset 
yrittelivät saada selvää näkymättömistä kirjoituksista. 
Tiettävästi he eivät kuitenkaan koskaan näitä löytäneet, 
tuskinpa osuivat oikeita kirjeitä käsittelemäärikään, eivät 
ainakaan niitä, jotka liikkeen asioita sisälsivät. Jos he 
olisivat tienneetkin, missä kirjeissä salamustekirjoitusta 
oli, niin eipä siitä olisi ollut sen suurempaa hyötyä, sillä 

aktivistien käytettävänä oli useita 
saksalaisia salamusteita, joitten 
näkyvillesaattaminen venäläisten 
vehkeillä oli aivan mahdotonta. 
Muuten huvin vuoksi mainittakoon, 
että liikkeen musteaine oli kät- 
ketty tavallisesti nenäliinaan, val- 
koisiin naistensukkiin, pehmeisiin 
kauluksiin y. m.; liottamalla niitä 
vississä vesimäärässä muste saatiin käyttökelpoiseksi. 
Kun muste oli näin kätketty, saattoi sitä helposti ruu- 
miintarkastuksia pelkäämättä kuljettaa mukanaan. 

Kun eri virkamiesten työ lähemmin määriteltiin 
siten, että kukin sai oman tehtävänsä, joutui Monkala 
tarkastamaan ulkomaille menevät ristisiteet ja Järvinen 
yksinomaan Englantiin menevät kirjeet. Tämä järjes- 
tely helpotti salaisen postin hoitoa, sillä lähetysten muoto 
ja osoitteet voitiin näin ollen paremmin määrätä ja asian- 
omaiset kirjeet muun postin joukosta tarpeen vaatiessa 
helpommin löytää. 

Niinpä m. m. järjestettiin Helsingistä salaosoittein 
Tukholmaan ristisiteinä menemään eräitä viikkolehtiä, 
joitten lehtien väliin oli liimattu tiedonantoja y. m. Risti- 
siteet kulkivat kaikessa rauhassa saapuen pikajunassa 
Helsingistä Tornioon, joutuivat samana päivänä sensuu- 
riin ja jatkoivat heti matkaa suoraan Ruotsiin. Mutta 
kerran sattui tapaus, joka olisi voinut viedä Monkalan 

hirsipuuhun, ellei Heickell olisi saanut juttua pikaisesti 
korjatuksi. 

Eräänä päivänä syksyllä 1915 pikajuna myöhästyi 
jonkin pienen junaonnettomuuden takia niin paljon, että 
sen postia ei sensuroitu samana päivänä, vaan se jäi yöksi 
Tornion postikonttoriin. Siellä eräät postiljoonit alkoivat 
huvikseen katsella kaikenlaisia kuvalehtiä ja sattuivat, 
onnettomat, silloin saamaan käsiinsä erään »Veckans 
Kronikan» numeron, joka kätki salaisen kirjeen. Muuan 
postiljooni jo katseli tätä kuvalehteä älyämättä kuiten- 
kaan mitään, mutta eräs toinen sitä selaillessaan huomasi 
kaksi lehteä liimatuksi yhteen ja lähemmin tarkastaessaan 
näki niitten väliin piilotetun kirjeen. Suuren kunnian ja 
palkinnon toivossa tämä asioista tietämätön postiljooni 
kiidätti lehden heti sensuuripäällikölle. Kun Monkala 
seuraavana aamuna saapui sensuuriin, sai hän heti sisään 
astuessaan kuulla postiljoonilta tärkeän, salaisen kirjeen 
löydöstä; siinä oli tarkat tiedot Suomessa sillä hetkellä 
olevista venäläisistä sotavoimista, sotalaivoista y. m. 
Monkala aavisti heti pahinta ja asteli muka asiasta tietä- 
mättä everstin pöydän ohi koettaen kurkistaa sivumen- 
nen varovaisesti, oliko kysymyksessä kirje tahi ristiside. 
Ja aivan oikein! Pöydällä oli juuri tiedustelutoiminnan 
harmaa käärepaperi eräässä ristisiteessä ja siinä vihreä 
osoitelappu! Mitä nyt tehdä? Nousipa jo hiki Monkalan 
otsalle. Hän pyörsi heti ympäri ja meni ilmoittamaan 
Heickellille tapahtumasta. Tämä kehoitti häntä pysy- 

mään rauhallisena virassaan ja seuraamaan vain tarkasti 
venäläisten toimenpiteitä. Monkala päätettiin pelastaa 
eräällä sotajuonella. 

Kun Heickell kaiken varalta oli Haaparannalta toi- 
mittanut tapahtumaa koskevan sähkösanoman Tukhol- 
maan, matkusti hän seuraavana aamuna Helsinkiin. Siellä 
hän yhdessä Erik Malmbergin kanssa laati ulkokuorel- 
taan ja sisälaitokseltaan samanlaisen postilähetyksen. 
Tiedonantoon pantiin siteeksi muutamia tosiasioita, 
mutta lisäksi koko joukko venäläisille varsin harmillisia 
juttuja. Tämä lähetys oli Monkälan otettava Torniossa 
kiinni, jotta hänen epäilyksenalaiseksi joutunut mai- 
neensa venäläisten silmissä saataisiin taas puhdistetuksi. 

Mutta palatkaamme vielä tarkastamaan ylläkerrotun 
tapahtuman seurauksia. Kun kiinnijoutuneessa ristiside- 
tiedonannossa ei ollut mitään liikkeen järjestöä koskevia 
asioita, yrittivät santarmiupseerit heti sen avulla päästä 
niidenkin perille. He lähettivät liikkeen osoittein Tuk- 
holmaan koneellakirjoitetun kirjeen, missä oli eräitä 
tekaistuja tiedonantoja ja missä kehoitettiin viipymättä 
kirjoittamaan asioista Helsinkiin osoittein: Uudenmaan- 
katu 6. Lisäksi kirjeessä mainittiin, että täsfedes var- 
muuden vuoksi aina kirjoitettaisiin kirjeet koneella. 
Venäläiset eivät näet luottaneet käsialanväärennys- 
taitoonsa. Mainitun helsinkiläisen osoitteen santarmit 
panivat kirjeeseen siitä syystä, että kysymyksessäoleva 
katunumero tiesi silloin vain pientä puutaloa, johon mene- 

vää postia oli helppo pitää silmällä. Mutta turhaan san- 
tarmit saivat odottaa vastausta, sillä J. V. Snellman 
Tukholmassa heti älysi heidän juonensa. Heidän asetta- 
mansa ansa vältettiin, ja pian he saivat sensuurissa muu- 
takin ajattelemisen aihetta. 

Palattuaan Helsingistä Heickell ilmoitti heti Monka- 
lalle tulossa olevasta kiinniotettavasta lähetyksestä. 
Määräpäivä vaikeni, ja Monkala löysi postista ristisiteen, 
johon oli huolellisesti kätketty valtakunnan turvallisuu- 
delle vaarallinen kirje. Hän kiidätti sen heti Alapotille, 
joka innokkaasti tarttui paperiin. Kirje sisälsi m. m. 
seuraavaa: 

» Ohella seuraa tarkka selostus Helsingin ulkopuo- 

lella olevista miinavyöhykkeistä. Sen olemme saaneet eräältä 
huomattavalta senaatin virkamieheltä (K-n), jonka vihdoin 
olemme onnistuneet saamaan palvelukseemme. ». 

Miinoitustiedonanto oli tarkalleen oikea. Se oli 
kirjeessä tarpeellinen sen takia, että näin saatiin santar- 
mit uskomaan kirjeen aitoperäisyyteen. Toiselta puolen 
se ei tuottanut mitään haittaa, koska miinoitusten muu- 
tokset olivat aina helposti selvilleotettavissa. Täytenä 
totena voitiin venäläisille kirjeessä näin ollen syöttää 
seuraavaa: 

t> Tornion kautta kulkevaa ristisidepostia on edel- 

leen välttämättä käytettävä, koska raporttien lähettäminen kir- 
jeissä ankaran sensuurin takia lienee vaarallista. Jos kuitenkin 
tässä postissa syntyisi häiriöitä, voimme luottaa Rauman kautta 
kulkevaan postiin, joka toimii mainiosti. Torniossa on 

saatu ostetuksi palvelukseemme santarmieversti S.* sekä pari san- 
tarmia. Heidän antamansa venäläisten joukkosijoituksia koskevat 
tiedot, jotka viime kerralla lähetettiin, ovat osoittautuneet luo- 
tettaviksi. Sensijaan sensuitripäällikkö A:n värvääminen palve- 
lukseemme on tuskin mahdollinen, vaikka olemme tehneet hänestä 
ilmiannon ystävällemme eversti K:lle** ». 

Alapoti vapisi liikutuksesta ja luki kirjeen uudelleen 
nenä melkein kiinni paperissa. Sitten hän hyökkäsi 
puhelimeen ja kutsui komendantin ja poliisimestarin 
neuvotteluun. Nämä olivat kuin nuijalla päähän lyödyt. 
Mutta neuvottelun tulokseksi tuli, että kirje oli oikea. 

Pian astui entisen santarmiupseerin sijaan sensuuriin 
uusi mies, sekin yhtä musta kuin entinen. Tältä Monkala 
sai kädestäpitäen kiitokset: »Blagadarjuu vas tsto vij 
vnimatjelno rabotajetje!» (= Kiitän teitä, koska te tark- 
kaavaisesti työskentelette!) Samaan aikaan tehtiin ehdo- 
tus, että Monkalalle annettaisiin venäläinen kunniamerkki! 

Monkala oli täydellisesti turvattu. Lisäksi venäläis- 
ten huomio kääntyi Rauman suunnalle, minne ei mitään 
toimintaa oltu edes ajateltu. Aiheuttipa kirje venäläisille 
häiriötä heidän omassa keskuudessaankin. 

Muuten on valitettavaa, että Monkala on jutun takia 
ollut huonoissa kirjoissa virkatoveriensa piirissä, nämä 
kun eivät ole voineet tietää, miten asianlaita todellisuu- 
dessa oli. 


* Tarkoitettiin Smorodskija. »Santarmieversti» oli tahalli- 
nen virhe. 

** Sotasensuurin silloinen päällikkö eversti Korniloff. 

Kun venäläiset näitten tapahtumien jälkeen usein 
toimeenpanivat sensuurissa kirjeitten ja muitten posti- 
lähetysten kaksoistarkastuksen,ei ilmikirjoitettuja tiedon- 
antoja enää voitu entiseen tapaan lähettää, vaan ne pan- 
tiin erilaisin salaosoittein matkalle salamusteella kirjoi- 
tettuina tai käyttäen käsipostilinjoja, jotka kulkivat 
sekä pika- että postijunissa. 

Tornion postilaitos, puhelinkeskus ja rautatieasema. 

Postilaitoksen apua tarvittiin toiminnassa myös 
monella tavalla, jotenka sen palveluksessa olevien henki- 
löiden liittymisellä salaisiin järjestöihin oli suuri merkitys. 

Tornion postikonttorin henkilökunnasta olivat syys- 
kesästä 1915 lähtien puuhissa mukana vakinaisesti postil- 
joonit Eemeli Purra ja Elias Lindqvist sekä myöhemmin 
jonkin verran postiljooni Jalmari Syväjärvi. 

Pääasiassa oli heidän tehtävänään salaisen postin 
kuljetus rajan yli. Varsinkin suurehkoja ja tärkeitä lähe- 
tyksiä, kuten asiakirjoja, karttoja, kirjallisuutta y. m. s. 
kuljetettaessa oli aina heidän keinojaan käytettävä. 

Salaista postia varten liikkeellä oli postipussien 
joukossa aina tarpeen vaatiessa erityinen oma pussinsa. 
Se oli virallisella lakkasineti llä suljettu, kuten muutkin 
pussit. Rajalla toimivat santarmit eivät tietenkään uskal- 
taneet sinetöityihin pusseihin kajota, jotenka tavallisesti 
mitä salaisimmat asiakirjat ja kirjeet venäläisten nenän 

Elias Lindqvist. 


Eemeli Purra. 

editse täten pääsivät onnellisesti kulkemaan ankarasti 
valvotusta »maailman portista». 

Paitsi käsipostilinjoja ja muita teitä myöten Tor- 
nioon Heickellille saapuneita lähetyksiä, he toimittivat 
rajan yli suuret määrät olemattomille henkilöille Tornioon 
tulleita kirjeitä, joitten tekaistut osoitteet he yksin 
tunsivat. Nämä kirjeet, joita lukuisat asiamiehet ympäri 
maata lähettivät, sisälsivät salamusteella kirjoitettuja, 
jääkäriliikkeen ja muun sen yhteydessä tapahtuvan 
aktiivisen toiminnan asioita koskevia tiedonantoja. 
Heickell muutti niiden osoitteet joko Torniossa tai Haapa- 
rannalla, ja niin ne taas ohjattiin edelleen omille teilleen. 

Virkansa johdosta postiljoonit myös saattoivat pitää 
silmällä paikkakunnan santarmien ja heidän apulaistensa 
välistä kirjeenvaihtoa. Santarmikansliaan osoitetut vä- 
hänkin epäilyttävän näköiset yksityiskirjeet he pidät- 
tivät’ tavatenkin niistä joitakuita kertoja nimettömiä 
ilmiantoja. Tällaiset kirjeet, sikäl kuin niistä ei ollut 

liikkeelle muuten hyötyä, pistet- 
tiin siekailematta uuniin. Liikkeen 
sensuuri oli siis varsin säälimätön! 

Mutta lopulta venäläiset alkoi- 
vat epäillä postiljooneja. Tämä 
johtui sensuuripäällikön apulaisen, 
yllämainitun Alapotin ilmiannosta. 

Alapoti, joka epäili kaikkia saksa- 
laisten avustajiksi, kehoitti santar- 
meja pitämään myös postiljooneja silmällä. Ja niinpä 
eräänä päivänä sensuurin postiljoonit, jotka yleensä oli- 
vat kunnon miehiä ja tiesivät asioista, vaikka eivät 
olleetkaan niissä suoranaisesti mukana, ilmoittivat Pur- 
ralle ja Lindqvistille, että tarkastus oli tulossa. Kun 
posti samana päivänä meni Ruotsiin, niin santarmit 
Alapotin johdolla toimeenpanivat postinkuljettajan perin- 
pohjaisen ruumiintarkastuksen. Postinkuljettajana sattui 
silloin olemaan postiljooni Jalmari Syväjärvi. Mitään 
epäilyttävää ei löydetty. 

Purran ja Lindqvistin rohkea toiminta jatkui kes- 
keymättä vapaussotaan saakka. 

Muista postilaitokseen kuuluvista, Helsingin — Ou- 
lun — Tornion postivaunuissa työskentelevistä liikkeen 
avustajista kerrotaan lähemmin seuraavassa. 

Mainittakoon lisäksi, että Lindqvist hoiti postil- 
joonintoimensa ohella rouvansa avulla myös Tornion 
puhelinkeskusasemaa, jotenka voitiin aina olla selvillä 

santarmien mahdollisista yrityksistä kuunnella epäile- 
miensä henkilöitten puheluja. Kun Heickell usein puheli- 
mitse joutui järjestämään asioita, oi tämäkin turvalli- 
suuden kannalta tärkeää. 

Rautateitten toimihenkilöiden piiristä avustajia ei 
erikoisesti tultu tarvitsemaan, koska asiat järjestyivät 
postivaunujen avulla. Rautatien käyttöä Heickell kyllä 
suunnitteli, kun oli kysymyksessä tavarain ja aseitten 
kuljetus, ja monta luotettavaa rautatiemiestä olisi 
silloin varmasti innolla yhtynyt juoneen, mutta, kuten 
sanottu, asiain kehitys kulki omaa latuansa. 

* * * 


Näin kehittyi vähiteken v. 1915 kesän ja syksyn 
kuluessa Torniossa aktivistinen ärjestö, jolla oli lopulta 
edustajansa melkein jokaisessa virastossa ja virallisessa 
laitoksessa. Kun langat eri suunnilta keskittyivät yksin- 
omaan Heickellin käsiin ja kun harva henkilö tiesi mitään 
muuta kuin mikä koski hänen omaa toimintaansa — ja 
siitä puhuminen oli ankarasti kielletty — oli santarmien 
ja urkkijain melkein mahdotonta päästä järjestön perille. 
Tässä piili juuri järjestön voima. 

Salaiset käsiposti- eli kuriirilinjat. 

Keskikesällä, luultavasti heinäkuun alkupäivinä, 
1915 Heickell joutui jälleen matkustamaan Helsinkiin. 

Siellä oli aktivistien järjestäytyminen yhä vakitui- 
sempiin toimintamuotoihin jatkunut ja tällä kertaa 
suunniteltiin erikoisesti salaista käsipostilinjaa, jonka 
avulla useita kertoja viikossa voitaisiin lähettää postia 
Helsingistä Ruotsiin ja päinvastoin. Tämä oli käynyt 
tarpeelliseksi nopean yhteyden aikaansaamiseksi Suomen 
ja Saksan välille »alhaalla» olevaa sotilaskurssia ja myös 
niinä aikoina^ saksalaisten hyväksi järjestyvää tiedustelu- 
toimintaa varten. Tämän oman postilaitoksen järjestä- 
misen Heickell otti tehtäväkseen, koska Helsingin ja Tor- 
nion välisissä postivaunuissa oli hänen tuntemiaan luo- 
tettavia ja asiaan varmasti innostuneita postivirkamiehiä. 

Oulun käsipostilinjan Heickell sai järjestetyksi 
postijunan postivaunussa matkustavan postiljooni Vilho 
Harisen avulla. Hänet Heickell asetti Oulussa sikä- 
läisten aktivistien Amatus Johanssonin ja Iikka Castrenin 
yhteyteen, jotka taval isesti toivat postin asemalle. 
Heickelliltä tulevan postin Harinen vei taas heille kotiin. 
Niinikään Harinen hoiti, kuten saamme nähdä, Kemiin 
menevän kirjeenvaihdon. Harisen saavuttua Tornioon 
toi rouva Alina Harinen Heickellille kuuluvan postin 
tämän kotiin. 

Harinen teki myös vapaa-aikoinaan jonkin kuriiri- 

Alina Harinen. 


Vilho Harinen. 

matkan Helsinkiin saakka, kun sattui kiireellisiä asioita. 
Niinpä hän kerran keväällä 1916 lähti viemään postia, 
joka oli osoitettu insinööri Harry Backbergille. Oli onni 
onnettomuudessa, ettei Harinen joutunut kiinni, sillä 
samana päivänä, jona hän kirjeineen saapui Backbergin 
Hakasalmenkadulla sijaitsevaan asuntoon, oli Backberg 
juuri vangittu. 

Myöhemmin tilanteen yhä kiristyessä Harinenkin 
katsoi parhaaksi poistua maasta ja lähti Saksassa harjoit- 
televaan jääkäripataljoonaan. 

Helsingin käsipostilinjan Heickell sai järjestetyksi 
pikajunan postiljoonien Toivo ja Kaarlo Gestrinin avulla. 
He toivat Heickellin postin ensi aikoina tämän kotiin ja 
saivat sen myös sieltä. Myöhemmin, kun venäläiset pitivät 
Heickellin toimintaa silmällä, välittivät eri henkilöt 
postinkuljetusta heille. Kevätpuolella 1916 se enimmäk- 
seen kulki kauppias Kustaa Äimälän kautta, jonka liik- 
keessä Gestrinit saattoivat huomaamatta pistäytyä. Ja 

sitten Äimälä soitti »Tornion Leh- 
den» konttoriin joko Eero^ Heic- 
kellille tai tämän isälle, että »pan- 
naanpa ilmoitus taas, että tuoretta 
kalaa saapunut» merkiksi postin saa- 
pumisesta, tai Äimälä toi postin suo- 
raan Eero Heickellin kotiin. — Gestri- 

nit veivät tavallisesti postin Riihi- „ , . 

r Kaarlo Gestrin. 

mäelle asti, mistä sen taas toimitti 
He'sinkiin postiljooni Jussi Alanko. Mutta kun oli hyvin 
tärkeitä ja kiireellisiä lähetyksiä, veivät Gestrinit postin 
Heickellin määräyksestä Helsinkiin saakka. Tähän kuriiri- 
in jaan yhdistettiin postilinjoja sivultakin päin m. m. 
Tampereella ja Riihimäellä, millä Viimeksimainitulla ase- 
malla Gestrinit saivat esim. Viipurista tulevan postin. 
Tämä tapahtui siten, että määräpäivinä, jolloin Tornion 
etapin kuriirit matkustivat (s. o. joka kolmas päivä), 
ilmestyi sivupostilinjojen postintuojia postivaunun eteen, 
merkkinä nenäliina kädessä, saaden siten toimitetuksi 
asiansa. Nämä postit saapuivat milloin miltäkin jääkäri- 
liikkeeseen kuuluvalta henkilöltä, joille Eero Heickell oli 
uskonut tämän tärkeän salaisuuden sopien heidän kans- 
saan asiasta. Täten saattoivat useat Ruotsista maahan 
tulleet värvärit ja asiamiehet, joita Heickell oli tavannut 
Torniossa tai Ruotsin puolella, olla yhteydessä. Tornion 
kautta Ruotsiin. 

Omien varojen puutteessa järjestettiin nämä käsi- 

Torniolaisia kuriireja: Valfrid Ellilä, Arvi Aikomus, 

Vilho Jääskeläinen. 

postilinjat aluksi saksalaisten, tiedustelutoimintaa varten 
myöntämillä varoilla. Myöhemmin käytettiin suomalai- 
sia varoja. 

Käsipostilinjojen vakinaisia huoltajia, kuten Alan- 
koa ja Gestrinejä, sanottiin »Mattiloiksi». 

Näitten käsipostilinjojen lisäksi kulki vielä erityisiä- 
kin kuriireja, varsinkin myöhemmin, kun »firman» toi- 
minta yhä kasvoi. Tällaisina kuriireina liikkuivat tornio- 


Paavo Hall. 


Eero Savikuja. 


laiset Arvi Aikomus, neidit Eevi Enne ja Bertha Häll, 
Paavo Häll, Vilho Jääskeläinen, Eero Savikuja ja tila- 
päisesti eräät muutkin, kuten esim. Valfrid Ellilä. 

Täten järjestäytyivät ensimmäiset jääkäriliikkeen 
etappipostilinjat. Niitä myöten kulki Tornion kautta 
suunnaton määrä postia joka suuntaan ilman mitään 
häiriöitä. Ankaran salaisesti toimien ja kaikki mahdolli- 
set santarmien epäilykset ja muut vaarat huomioonottaen 
ne säilyivät tulematta koskaan venäläisten tietoon, 
vaikka posti kulki vuosimääriä monta kertaa viikossa. 


Saavuttuaan Tornioon Heickelliile tai Haaparannalle 
»halkofirman» asiamiehille posti kulki rajan yli, mikäli se 
oli suurempaa kokoa, mainitussa postipussissa tai sen 
kuljettivat hevosilla »firman» tullivartiat Jonne Sundell, 
Kalle Granström y. m. Mutta pienemmät lähetykset, 

kuten kirjeet, Heickell toimitti Ruot- 
siin milloin minkin liikkeeseen kuu- 
luvan henkilön mukana. 

Lukuisat kerrat myös Heickell 
itse kuljetti kirjeitä rajan yli. Hän 
laittoi tätä varten polkupyöränsä 
ohjaustankoon kätköpaikan. Rajan 

yli mentäessä pyörä oli luonnollisesti 
Elli Heickell. J 

jätettävä tarkastuksen ajaksi vahti- 

tuvan ulkopuolelle, jotenka venäläiset eivät tulleet aja- 
telleeksikaan sen tarkastamista. 

Samaten Heickellin sisar, Kansallis-Osake-Pankin 
prokuristi Elli Heickell, (nyk. rouva Grönholm), joka 
pankin asioissa melkein joka päivä kävi Haaparannalla 
ja jonka kuljettamia papereita venäläiset tämän takia 
eivät erikoisen huolellisesti tarkastaneet, vei useita ker- 
toja sakistakin postia Ruotsiin. 

Väliin Heickell tuli pistäneeksi jonkin kirjeen vain 
lakkiinsa, ja kerran saivat santarmiurkkijat jotakin v hiä 
tästä. Heickell luovutti näet Haaparannan hotellissa 
jollekin »firman» asiamiehelle kirjeet ede leen lähetettä- 
viksi ja kun hän palasi takaisin, tutkittiin hänen lakkinsa 
vuorineen päivineen varsin tarkasti. »Rannan» hote lissa 
vilisikin kaiken maailman urkkijoita, joista tietenkin 
jotkut olivat puhelinyhteydessä santarmien kanssa 
ilmoittaen näille havainnostaan. Mutta toiste oltiin 
viisaampia. 

Syyspimeällä avoveden aikana Heickell kulki mata- 
lalla, pienellä veneellä rajan yli melkein mistä paikasta 
vain halusi, mukanaan postit ja muut kuljetettavat. 
Vesireitti olikin kaikkein paras. 

Jään aikana olivat taas luistimet hyvänä apuna, kun 
niillä saattoi nopeasti liikkua pitempiäkin matkoja. 

Täten Heickell sai vähitellen kehitetyksi rajaseu- 
dulle laajan aktivistisen järjestön, jolla oli hyvät yhteydet 
etelään, ja jonka olemassaolosta monessa suhteessa riip- 
pui samana syksynä toimintansa avanneen »firman suur- 
liikkeen», Kemin etapin menestyminen. Syksympänä 
järjestö luonnollisesti laajeni yhä, kun miesten kuljetus- 
linjat järjestettiin. 


Salakieli. 

i 

Heinäkuussa 1915 Helsinkiin tekemällään matkalla 
Heickell sopi sikäläisten aktivistien kanssa mahdollisesti 
kysymykseentulevien sähkösanomien salakielestä. Kun 
Peräpohjolassa lukuisten tukkiliikkeitten takia »firma»- 
nimi oli hyvin yleinen, niin hän ehdotti, että itsenäisyys- 
liikkeen järjestöjä yleensä sanottaisiin »firmaksi». Tämä 
nimitys sittemmin tulikin aivan yleiseksi. Kehittyipä 
muitakin aputermejä, kuten m. m. »standartti», joka 
merkitsi miestä tai jääkäriä. Rahat olivat »heiniä», vaikka 
tämä nimitys ei suinkaan sattuvasti kuvaa asiain oikeaa 

laitaa, sillä käyttövaroista, mikäli niitä tarvittiin, oli 
aina kova puute. 

Myöhemmin, kun saksalaisten hyväksi suoritettu 
tiedustelutoiminta entisestään laajeni, laadittiin eri tar- 
koituksia varten omat salakielet ja salakirjoitusjärjestel- 
mät. Kun Ruotsissakaan ei voitu sotilasasioista ja muista 
valtiosalaisuuksista muuten sähköttää, oli Tukholmaan 
lähetettävillä sähkösanomilla omat salakirjoituksensa. 
Kun gulasaus oli siihen aikaan korkeimmillaan, voitiin 
sen puitteissa järjestää vaikka millaisia salakieliä. Huvin 
vuoksi mainittakoon, että sähkösanomissa merkitsivät 
esim. ruplat tai lyijy Helsinkiä, saippua tai teräs Turkua, 
lastentutit tai autorenkaat Kronstadtia, tee tai pippuri 
taikka kahvi Tammisaarta, kupari tai platina Hankoa, 
koneöljy Poria, rauta Tallinnaa j. n. e. Aikamäärillä y. m. 
tarpeellisilla asioilla oli samoin omat merkkinsä. Täten 
esim. sähkösanoma: »Ruplia 93 tuhatta maksavat 40: 82 
käteisellä» merkitsi: Helsingistä eilen lähtenyt 4 panssari- 
laivaa Gangnt-luokkaa, 2 risteilijää ja 3 vedenalaista. 

Oulun järjestö. 

Palatessaan Helsingistä heinäkuulla 1915 pysähtyi 
Heickell Ouluun saadaksensa sinnekin muodostumaan 
vakituisen järjestön tiedustelu- y. m. toimintaa varten. 

Kun mahdolliset toimintahäiriöt rajalla, missä ihmis- 
ten melkein joka askelta pidettiin silmällä, olivat aina 

otettavat lukuun, suunnitteli hän Oulua jonkinlaiseksi 
etelästä päin tapahtuvan toiminnan ja »firman» henkilöit- 
ten matkojen, kuriirien y. m. s. etuvartioasemaksi, missä 
aina oltaisiin selvillä rajalla vallitsevasta tilanteesta, 
tiedettäisiin, millaisiin toimenpiteisiin venäläiset ryhtyi- 
sivät epäilemiään kulkijoita vastaan, tunnettaisiin heidän 
tarkastusmenettelynsä, passivaatimuksensa j. n. e. Kun 
Oulun ja Tornion välillä sekä puhelimitse että matkustaen 
oli aina mahdollisuus ylläpitää keskeymätöntä yhteyttä, 
saattoi Heickell aina tarpeen vaatiessa kaikista tällaisista 
seikoista heti tiedoittaa Ouluun ja saada siten mahdolliset 
yllätykset estetyksi. Toiminta kehittyikin tämänmukai- 
sesti. Suuren mieskuljetuksen aikana syksyllä koetettiin 
kuitenkin toimia suorempia teitä, mutta jouduttiin lo- 
pulta vaikeaan tilanteeseen, kuten myöhemmin nähdään. 

Oulua eivät venäläiset pitäneet niin tiukasti silmällä 
kuin rajaseutuja, joten sikäläisen järjestön työskentely 
oli vapaampaa ja hyödytti suuresti »firman» toimintaa. 

Ensimmäisenä Heickell sai Oulusta liitetyksi järjes- 
töön konttoristi Amatus Johanssonin, joka palveli Hög- 
stenin herrainvaatetusliikkeessä. Johansson, harvinaisen 
sukkela, huomaavainen ja liukasliikkeinen nuorimies, 
joka tunsi kaikki paikkakunnan nuorukaiset, oli kuin luotu 
aktivistiksi ja jääkäriliikkeen asiamieheksi. »Pyrintö»- 
nimisen voimisteluseuran jäsenenä hän oli läheisessä 
kosketuksessa nuorisoon, ja sitäpaitsi herrainvaatetus- 
liike oli erittäin sopiva käyntipaikka »firman» miehille. 



130 



Amatus Johansson. likka Castren. 


Reippaasti ja terävästi hän suoritti tehtävänsä maan- 
pakoonsa saakka ja vielä sen jälkeenkin vapaussotaan asti. 

Myöhemmin liittyi joukkoon konttoristi Iikka 
Castren, joka yksin hoitaen Oulussa »Valion» konttoria 
saattoi tähän liikehuoneistoon ottaa lukuisat »jäniksen- 
passilla» liikkujat yöpymään. Huoneistoon järjestettiin 
yllätyksen varalta kaksi uloskäytävää. Castren hoiti 
tästä konttorista käsin yhdessä Johanssonin kanssa 
varsinkin Heickellin kirjeenvaihtoa, käyttäen Tornion — 
Oulun välistä vakinaista käsipostilinjaa. Osittain lähe- 
tettiin myös etelästä kirjeitä Ouluun, missä ne vain 
pariksi päiväksi pysähtyivät paikalliseen sensuuriin ja 
voitiin sen jälkeen lähettää käsipostitse edelleen. 

Etappijääkäreitä Haaparannalla. 

Heinäkuussa saapuivat Haaparannalle »alhaalta» 
jääkärit K. H. Kekoni ja W. E. Tuompo. Heiltä Heickell 
sai »tuli jäisiksi» paljon mielenkiintoisia, miesten koulu- 



Haaparannan »Halkokonttori». 


tusta sekä muutenkin asian Saksassa tapahtuvaa kehi- 
tystä koskevia tietoja. Pfadf inder-joukon laajentamisesta 
pidetyissä neuvotteluissa ei silloin vielä kuitenkaan oltu 
päästy varmoihin tuloksiin. Todennäköistä kuitenkin oli, 
että kysymys ratkeaisi haluttuun suuntaan. Kekonin ja 
Tuompon matkan päämääränä oli Suomi, mutta he jäivät 
kuitenkin aluksi Haaparannalle odottamaan lähempiä 
ohjeita matkaa varten. Pian he saivat kumminkin mää- 
räyksen jäädä sinne miesten vastaanotosta huolehti- 
maan. Tätä sekä rajaseudulla tapahtuvaa värväystä 
varten he järjestivät Haaparannalle Länsikadun 74:nteen 
n. s. »Halkokonttorin». 

Heickell oli melkein joka päivä heidän kanssaan 
neuvotteluissa. Tällöin tuli kysymykseen m. m. miesten 
värväys, jota Kekoni ja Tuompo halusivat toimitetta- 
vaksi Suomen-puoleisella rajaseudulla. Vaikka pää- 
töstä Lockstedtin joukon laajentamisesta ei vielä oltu 

tehty, oli heillä lupa harjoittaa vär- 
väystä jossain määrin jo aikaisem- 
minkin. Heickell vastusti kuitenkin 
tätä toimenpidettä ehdottaen, että, 
jos laajempi värväys Suomessa tulisi 
kysymykseen, rajaseutu olisi jätet- 
tävä aivan viimeiseksi värväysalueek- 
si, jotteivät Suomen puolella toimivat 
järjestöt joutuisi ennen aikojaan ve- 
näläisten tietoon. Näin olisi pienellä paikkakunnalla voi- 
nut hyvin helposti käydä, sillä ainahan on ymmärtämät- 
tömiä ihmisiä, jotka ilkeämielisiä puheita kehittelevät ja 
levittelevät. Lisäksi Heickell oli varma siitä, että lähti- 
jöitä rajaseudulta ilmestyisi pian niin huomattava joukko, 
että asia tulisi senkin takia pian aivan yleisesti tunne- 
tuksi. Kun hän siis ei värväykseen ryhtynyt, hankkivat 
Kekoni ja Tuompo Torniosta värvääjiksi veljekset Paavo 
ja Yrjö Hällin, jotka eivät tätä ennen olleet puuhista 
tietoisia eivätkä ehkä ajatelleet asioita sen pitemmälle. 
Seurauksena oli, että Torniosta lähtikin Saksaan jo elo- 
kuun lopulla neljä ja syyskuussa yhdeksän nuorukaista, 
ja huhu värväystoiminnasta alkoi uhkaavasti levitä. Kun 
venäläiset, jotka jo tähän aikaan olivat saaneet jonkin- 
laista »hajua» jääkäriliikkeestä, tällöin urkkijainsa avulla 
pääsivät perille siitä, että Haaparannalla oli Saksan 
värväreitä, niin he alkoivat entistä enemmän koventaa 
tarkastus- ja valvontatoimiaan. 



Yrjö Paasi, ent. Hall. 

Tämä rajaseudulla tapahtuva värväys saati ; n sit- 
ten vähäksi aikaa pysähtymään, kun Heickell oli Hällin 
veljeksille selittänyt, mihin se sellaisena uhkasi johtaa. 
Tarkoitus tietenkin oli, että sitä myöhemmin jatkettaisiin 
järjestelmällisesti. 

Päästyään järjestymään Haaparannan »Halkokont- 
tori» toimitti asiat Ruotsin puolella, joten »firman» jär- 
jestöt saivat siitä välttämättömän täydennyksen. Kir- 
jaltaja O. Sundell, jonka toimipaikka oli Haaparannalla, 
vaikka hän asuikin Torniossa, välitti usein suuPisesti 
Heickellin ja »Halkokonttorin» asioita. 

Miestenkuljetusta koskeva Helsingin-neuvottelu. 

Elokuun lopulla 1915 Erik Malmberg kutsui Heickel- 
lin Helsinkiin. Sinne oli näet saapunut joitakin toivorik- 
kaampia tietoja. Oli ollut neuvotteluja saksalaisten 
kanssa siitä, että miehistämme muodostettaisiin entistä 
enemmän sotilaallinen joukko ja että kursseihin osaaotta- 
vien lukumäärä koroitettaisiin 2000 mieheen. 

Kun oli melkein varmaa, että nämä neuvottelut 
johtaisivat myönteisiin tuloksiin, oli siltä varalta viipy- 
mättä ryhdyttävä laatimaan sekä värväystä että miesten 
Ruotsiin kuljettamista koskevia suunnitelmia. Viimeksi- 
mainittu tehtävä oli hoidettava Ruotsin rajalta sekä 
osittain Pohjanlahden rannikolta käsin. Koska huomat- 
tavin osa menijöistä todennäköisesti oli lähetettävä 



134 


pohjoista tietä, niin oli selvää, että suuret puuhat odotti- 
vat Torniota. 

Helsingissä elokuulla tapahtuneet neuvottelut pidet- 
tiin osaksi ylimetsänhoitaja Th. Heikelin asunnossa 
Katajanokalla, osaksi Königin ravintolassa, joka oli 
rauhallinen ja tarkoitukseensopiva paikka. Paitsi Eero 
Heickelliä, neuvotteluihin ottivat osaa Erik Malmberg, 
Ragnar Heikel, Eino Polön ja jotkut muutkin.* 

Kun Eero Heickell oli jo edellisen talven puuhista 
lähtien hoitanut Tornion etappia, johtui tästä, että hel- 
sinkiläiset antoivat hänen tehtäväkseen kuljetusreittien 
suunnittelun. 

Heickell tekikin ehdotuksen siitä, miten miesten lä- 
hetyksen pohjoista tietä hänen mielestään piti tapahtua. 
Ottaen huomioon rajaseudun olosuhteet tarkkoine val- 
vontalaitoksineen ja kireine passintarkastuksineen oli 
mahdotonta, että näin suuri miesjoukko voitaisiin suoraan 
välittömästi rajan läheisimmältä alueelta kokonaisuudes- 
saan Ruotsiin kuljettaa. Sentakia oli järjestettävä useam- 
pia reittejä. Pieniä miesryhmiä voitaisiin kyllä, kuten 
tähänkin saakka, varsinkin kiireellisissä tapauksissa, toi- 
mittaa rajan yli Tornion kautta, mutta suuremmat lähe- 
tykset olisivat ensin osoitettavat johonkin varsinaisen 
rajavyöhykkeen ulkopuolella olevaan paikkaan, mistä ne 
sitten jaettaisiin menemään eri reittejä pitkin edelleen. 

* A. K:ta (Aktiivista Keskuskomiteaa) ei silloin vielä ollut 
olemassa. 

Niinpä sellaiset lähetykset, jotka 
pyrkivät suoraan Torniosta yli, 
olisivat ensin lähetettävät Ou- 
luun, siellä olevan järjestön edel- 
leen hoidettaviksi. Mutta varsi- 
naiseksi etappipaikaksi Heickell 
ehdotti Kemiä, mistä sekä meri- 
teitse että Rovaniemen radan var- 
silta kairan poikki metsäteitse 
voitaisiin kuljetusreittejä järjes- 
tää, vieläpä sopivan tilaisuuden 
sattuessa toimittaa miehiä rajan 
yli Tornionkin ja Kyläjoen kautta. 

Ehdotus hyväksyttiin ja suunni- 
telman toteuttaminen annettiin 

Eero Heickellin tehtäväksi. E?ro He ickellin esittämä 

Oulussa piti miesten mennä miesten rajanylikulje- 
r tusta koskeva kaavamai- 

suoraan Johanssonin luo Hög- nen suunnitelma, 
stenin liikkeeseen, mutta Ke- 
missä heidät otettaisiin vastaan asemalla. 

Paluumatkallaan Heickell järjesti asiat ensin val- 
miiksi Oulussa ja senjälkeen hän matkusti suoraan Haapa- 
rannalle, jonne näistä ja muista kiireellisistä seikoista oli 
tiedoitettava. 

Sitten hän palasi heti (3. IX. 1915) Kemiin ryhtyen 
sikäläisten tuttaviensa kanssa viipymättä neuvotteluihin 
ja niistä aiheutuviin käytännöllisiin toimenpiteisiin. 

Kemi liitetään jääkäriliikkeen toimintaverkkoon. 

Edelläkerrotun, jääkärien joukkokuljetusta koskevan 
Helsingissä esittämänsä suunnitelman toteuttamiseksi 
Heickell oli, mitä Kemiin tuli, päättänyt ensiksi kääntyä 
teknillisen ylioppilaan Koristu Pietilän puoleen, jonka hän 
siihen aikaan tiesi oleskelevan Kemissä ja jonka kanssa 
hän aikaisemmin Helsingissäkin oli joutunut paljon kos- 
ketuksiin. Matkustettuansa Kemiin Heickell menikin 
heti hänen luokseen esittäen asian. Pietilä innostui siitä 
aivan valtavasti selittäen olevansa heti valmis ryhtymään 
toimiin ja ilmoittaen Kemissä olevan muitakin saman 
hengen miehiä. Kun Heickell huomautti Voima-liiton 
aikaisista kemiläisistä, mainitsi Pietilä paikkakunnalla 
olevan m. m. sukulaisensa Allu Jokisalon, jonka hän uskoi 
vanhana aktivistina tulevan mukaan. Mutta ennen 
muita Pietilä esitti käännyttäväksi Kemissä silloin oleske- 
levan maisteri Arvi Hällforsin puoleen. Hällfors haet- 
uinkin käsiin, ja Pietilän luona Heickell kertoi hänelle, 
mistä oli kysymys. Hällfors oli heti valmis. Sitten ryh- 
dyttiin alustavasti neuvottelemaan Kemin liittämisestä 
jääkäriliikkeen toimintaverkostoon. Jo samana päivänä 
aloitettiin käytännöllisetkin toimenpiteet kääntymällä 
eräiden työhön mukaan tarvittavien henkilöiden puoleen. 
Niinpä käytiin m. m. Jokisalon luona tämän asunnossa 
Tervaharjulla, mutta mies saatiin vasta illempänä käsiin. 
Luotsi Konsta Aspegrinista oli myös heti kysymys. 

Samana iltana myöhemmällä oli Pietilän luona saapuvilla 
jo useita henkilöitä, jotka kaikki »korvat pystyssä» jännit- 
tyneinä kuuntelivat pian alkavaa salaista toimintaa kos- 
kevia suunnitelmia.* 


Joukkokuljetuksen ensimmäiset Tornion kautta avoveden 
aikana syksyllä 1915 suuntautuvat reitit. 

Vaikka Saksasta ei Helsinkiin ollut vielä saapunut 
ilmoitusta, milloin miesten lähetys saisi alkaa, oli kuiten- 
kin kulkureitit pantava viipymättä kuntoon, sillä toi- 
mintakäsky tietysti saattaisi saapua milloin hyvänsä. 
Tätä varten oli Torniossa oltava valmiina toimimaan 
aluksi ainakin niin kauan, kunnes meritie Kemistä Poh- 
janlahden yli saataisiin järjestykseen. 

Tornion kaupungissa Heickell oli jo aikaisemmin, 
kuten on kerrottu, järjestänyt yksityisten miesten yli- 
pääsyn eri tavoin mahdolliseksi. Lisäksi voitiin käyttää 
tilapäisesti tarjoutuvia salaisia kulkumahdollisuuksia 
Tornion ympäristölläkin. Tarkan rajavartioinnin takia 
oli itse kaupungista sentään, niin kauan kuin joki oli 
avoinna, uhkarohkeata lähteä kuljettamaan miehiä taval- 
lista suuremmissa ryhmissä. Kun kuitenkin ehkä jo 
varsin pian miehiä saattoi olla enemmän odotettavissa, 

* Kemin etapin historia muodostaa tämän teoksen toisen 


osan. 

järjesti Heickell tätä varten kaksi reittiä kaupungin ulko- 
puolelta, toisen Kyläjoen — Karguksen — Haaparannan, 
toisen Tornion — l /Ojakkalan — Haaparannan kautta. (Kts. 
karttapiirrosta). 

Kyläjoelta suunnittelemansa reitin järjestämiseksi 
Heickell suuntasi arvelematta askelensa Metsävainion 
taloon, jonka väen hän tunsi poliittisesti ja isänmaallisesti 
valveutuneeksi. Hän kääntyi ensinnä talossa olevan 

Iikka Metsävainio. 


Iida Metsävainio. 


nuorimman miehen kauppias Iikka Metsävainion puoleen, 
ja tämä oli heti valmis tulemaan työhön mukaan. 

Metsävainion talosta muodostui täten Kyläjoen reitin 
lähtökohta. Kun sinne miehiä lähetettiin, ilmoitettiin 
aina puhelimitse tulokkaista, että tiedettiin olla asemalla 
vastassa. Mutta saattoipa varmoja miehiä lähettää sinne 
edeltäkäsin ilmoittamattakin, ja silloin he saivat omin- 
päin mennä taloon ja kysyä kauppiasta. Siellä pidettiin 
miehistä sitten hyvää huolta, tarjottiin mitä vieraalle 
löytyi eikä maksusta koskaan ollut kysymystäkään. 
Talon neiti Iida Metsävainio piti huolta naisten tehtävistä 
tässä suhteessa. 

Kyläjoelta kuljettiin asemalta lähtien suoraan 
metsän halki Kem-Heikin talon eteläpuolelle, missä oli 
kahlattava Raumojoen yli ja sitten paineltiin Marosen 
ja Heikkurin kautta niinsanotulle »uudelle sillalle»; 
tästä otettiin uusi suunta ja tultiin vihdoin Holman 
taloon Pirkkiön saareen. Holmalla miehet otti vastaan 


Eemeli Siitonen. 


Eetu lisakka. 


talon nuori isäntä Aukusti Holma, joka kuljetti heidät 
vuorostaan Kirkonmäen kylään, Karguksen taloon, joka 
on jo Tornionjoen rannalla. Tässä vieraanvaraisessa ta- 
lossa ystävällisen väen seurassa miehet saivat majailla, 
kunnes talon reipas poika Väinö Kargus (kaatui vapaus- 
sodassa) kuljetti heidät Ruotsiin. Mutta toisinaan Metsä- 
vainio soitti puhelimella opettajatar Elise Viuhkolalle 
Pirkkiön koululle miesten tulosta, ja tämä taas ilmoitti 
asiasta Kargukseen, jolloin Väinö Kargus menikin miehiä 
jo Holmalta noutamaan. Metsävainio sai aina palata 
Holmalta takaisin. Apuna oli Metsävainiolla näissä puu- 
hissa usein sisarensa poika Eemeli Siitonen. 

Vojakkalaan Heickell suuntasi taas toisen reitin. 
Näihin aikoihin oli hänen luonaan käynyt hänen tutta- 
vansa, Vojakkalasta kotoisin oleva maanviljelijä Eetu 
lisakka, joka olisi halunnut lähteä Saksaan sotaoppiin. 
Silloin Heickell, joka tiesi uusien kuljetuspuuhien olevan 
vireillä, käski hänen toistaiseksi palata kotiinsa ilmoittaen, 

Sakari Iisakka. 


Selma Iisakka. 


että häntä pian tarvittaisiin muulla tavoin. Näin tuli 
Vojakkalan lisakan talosta ylikulkupaikka, jonne Tor- 
niosta menijöitä lähetettiin. 

Rajanylikuljetus tapahtui Vojakkalan kylässä noin 
kilometrin verran Iisakasta ylöspäin ja myöskin Oravais- 
ten saaresta. Kuljettiin aina pimeässä. Oravaisten saa- 
resta oli hyvä lähteä, sillä siitä päästiin suoraan joen 
poikki Ruotsin puolelle Benjaminin taloon; tämä matka 
oli noin puoli kilometriä. Seudulla oli kyllä tullivartioita, 
mutta niistä ei ollut suurtakaan pelkoa — vain pieni 
tippanen »ruotsalaista», ja silloin oli tie auki. Sitäpaitsi 
oli Oravaisissa tullivartiain esimiehenä jääkäriliikkeelle 
hyvin myötätuntoinen henkilö, A. Rautio, jonka kanssa 
saattoi puhua aivan arkailematta. 

lisakan talossa toimi »asioissa» talon koko nuori 
väki, nim. Eetu Iisakka sekä tämän veli Sakari ja 
sisar Se/ma-neiti, joka piti kulkijain kestityksestä mitä 
parasta huolta ja järjesti veljensä poissa ollessa toisinaan 

yksinkin miesten ylimenoja. Liikkeen puuhia auttoivat 
Vojakkalassa lisäksi monet muutkin, joista myöhemmin 
saamme tilaisuuden mainita. Siellä oli hyvä toimia ja 
liikkua, sillä kaikkialla oli reipasta väkeä apuna. 

Syyskuun alkupuolella oltiin täten Tornion rajaseu- 
duilla valmiit ottamaan vastaan »alasmenijöitä». Samoin 
oli järjestäydytty, kuten aikaisemmin on kerrottu, pitä- 
mään huolta siitä, etteivät venäläiset, jotka tietysti olivat 
alituisena uhkana, pääsisi kuljetusta millään tavoin häi- 
ritsemään. Kun asiat täten oli saatu alkukuntoonsa, 
ilmoitti Heickell käsipostilinjan kautta Helsinkiin, että 
miestenlähetys voisi pienissä määrin alkaa, mutta että 
olisi kuitenkin suotavaa, että — mikäli mahdollista — 
tulokkaista edeltäkäsin ilmoitettaisiin taikka että heidät 
ensin lähetettäisiin Ouluun, jossa miesten rajalle-toimit- 
taminen sitten parhaiten järjestettäisiin. 

Saatuaan reitit Tornion seudulla kuntoon ja sovit- 
tuaan niistä Ruotsin-puolen vastaanottajien kanssa 
Heickell palasi jälleen Kemiin ilmoittaakseen toimen- 
piteistään. Siellä sopikin merikuljetusta rauhassa suun- 
nitella, kun Kemiin ennen merireitin järjestymistä mah- 
dollisesti saapuvat menijät voitiin kuljettaa Tornion 
kautta. 

Hyvän yhteistoiminnan aikaansaamiseksi Tornion ja 
Kemin välille sekä erittäinkin Tornioon ja Kyläjoelle 
suuntautuvan kuljetuksen takia sovittiin tällöin Kemissä 
Tornion-yhteyksien ylläpitämisestä. Niinpä Heickell 

liitti Kemin yhteyteen Oulun — Tornion välisen posti- 
junan käsipostilinjan, jota hoiti, kuten aikaisemmin on 
kerrottu, postiljooni Vilho Harinen. Tämä tapahtui 
asemavirkamiesten Torsten Lindqvistin ja Antti Gumme- 
ruksen välityksellä sekä myöskin ni n, että Harinen oli 
suoraan kosketuksessa Pietilän kanssa. Sen lisäksi käy- 
tettiin puhelinta, mikä kiireellisissä tapauksissa oli vält- 
tämätöntä varsinkin silloin, kun ilmoitettiin miehiä 
lähetetyn Tornioon ja Kyläjoelle. Se oli tärkeä myös 
merikuljetuksen aikana, kuten myöhemmin saamme 
nähdä. Puhelinyhteys Kemin kanssa oli aluksi helppoa, 
kun Heickell sanomalehdentoimittajana hyvin paljon 
käytti ulkolinjaa ja kun Kemistä taas voitiin huomiota- 
herättämättä soittaa lehden toimitukseen. Mutta myö- 
hemmin tämä kävi vaikeammaksi, kun Enehjelm 10. Xl. 
1915 antoi viranomaisille määräyksen, että yksityiset 
puhelut Oulun — Kemin — Tornion välisellä linjalla olivat 
mainitusta päivästä lähtien kielletyt. Mahdollisesti 
kuvernööri oli saanut vihiä He ckellin monista Kemin- ja 
Oulun-puheluista. Tämän jälkeen — tietenkin Jern- 
stedtin y. m. etapin ystävien avulla — Tornion ja Kemin 
poliisikamarit toimittivat kaikki tarpeelliset puhelut tahi 
sitten Heickell tilasi Tornion poliisilaitoksesta komeasti 
virkapuhelun Kemiin Niemelän matkustajakotiin y. m. 
määräpaikkoihin. 

Nähtävästi tällä samalla kertaa Heickell teki Kemissä 
selkoa myös niistä Helsingissä sovituista merkeistä, joista 

miehet Kemin asemalla oli tunnettava. Niinikään sovit- 
tiin, millaisin tunnusmerkein »alasmenijöiden» oli Kemistä 
lähdettyään esiinnyttävä. 

Ensimmäinen Kemin kautta saapunut miesryhmä, 
4 miestä, toimitettiin Kyläjoen kautta Ruotsiin syys- 
kuun 17. päivänä ja sitten niitä meni jatkuvasti, mil- 
loin yksitellen, milloin pienin ryhmin. Mutta suurempia 
lähetyksiä ei toistaiseksi kuulunut, sillä tieto pataljoonan 
perustamisesta ei ollut vielä ennättänyt Suomeen. Nämä 
menijät olivat aikaisemmin elokuulla aloitetun pienem- 
män värväyksen tuloksia. 

Muuten alkoi kuljetusta jo näihin aikoihin olla kum- 
paankin suuntaan, sillä »ahtaaltakin» rupesi ilmestymään 
värväreitä ja »Saksan agentteja», joten salaisten liikku- 
jain joukko oli hyvin vaihtelevaista. 

Kemi, »Halkokonttori» ja Tornio yhteistyössä. 

Etelä-Suomesta tulijat oli siis toimitettu Tornion 
seudulta rajan yli käyttäen ensi aluksi kaupungin lähis- 
töllä tarjoutuvia kulkumahdollisuuksia sekä myöskin 
Kyläjoen ja Vojakkalan reittejä. Mutta kun suurempia 
lähetyksiä alkoi saapua, silloin olikin jo merireitti Ke- 
mistä käsin saatu kuntoon, ja miesten kuljetus suuntau- 
tui sitä tietä Seittenkariin.* 

* Näistä asioista kerrotaan tarkemmin tämän teoksen toi- 


sessa osassa. 

Tämän yhteydessä mainittakoon, että vaikka Lock- 
stedtin joukon laajentamista koskeva päätös oli tehty 
Saksassa jo elokuun lopulla*, lienee miesten lähettämistä 
tarkoittava määräys saapunut Helsinkiin vasta syyskuun 
keskivaiheilla, ja tästä syystä kului paljon aikaa, ennen- 
kuin suurempia alasmenijäryhmiä alkoi näkyä pohjoi- 
sessa. 

Kemissä oli järjestelypuuhat heti saatu hyvälle 
alulle. Varojen puute vain tahtoi, varsinkin alussa, 
tehdä pahanlaista haittaa. Heickell tosin oli tuonut 
Helsingistä järjestelyjen alkuunpanemiseksi pienehkön 
summan, 100 markkaa, mutta sillä ei tietystikään kovin 
pitkälle päästy, vaikka hän — kun Tornion seudulla ei 
reittien lyhyyden takia käyttövaroja tarvittu — luovut- 
tiin sen kokonaisuudessaan Kemiin. 

Sen jälkeen kun Kemin etappi oli järjestynyt, oli 
Heickell siellä toimivien miesten kanssa jatkuvassa 
kosketuksessa neuvotellen yhteisistä asioista, ja näin 
sujuivat kaikki järjestelyt parhain päin. Niin myös 
käydä jyskytteli suuri kuljetuskoneisto ilman mainittavia 
häiriöitä. 

Syyskuun alkupuolelta lähtien alkoi Haaparannan 
»Halkokonttorissa» liike päivä päivältä kasvaa. Suomen 
puolelta kävijäin lisäksi ilmestyi sinne tuon tuostakin 

* Pataljoonan perustamiskäsky tavataan Saksan Yleisesi- 
kunnan elokuun 28. p:nä 1915 päivätyssä kirjelmässä, joka jul- 
kaistiin kuitenkin vasta syyskuun 2. p:nä. 

Etelä-Ruotsista ja »alhaalta» tulijoita; ja kaikesta näki, 
että uusi ajanjakso jääkäriliikkeen historiassa oli koitta- 
massa. Heickell tutustui siellä myös hauptmann (kap- 
teeni) Heldtiin (liikanimeltä »Sankari»), joka Ruotsissa 
saksalaisten puolesta johti värväystä/ kuljetuksia y. m. 
jääkäriliikkeen toimintaa ja jonka pääasemapaikkana oli 
Tukholma. Niinikään hän tapasi syyskuun puolivälin 
aikoihin Haaparannalla maisteri Almar Fabritiuksen, 
joka taas suomalaisten puolesta oli määrätty etappi- 
asioita hoitamaan. Heickell neuvotteli siellä hänen kans- 
saan pariinkin kertaan miesten värväyksestä ja rajanyli- 
kuljettamisesta selittäen, mitä Suomessa tämän hyväksi 
jo oli tehty ja minkä verran laadituista suunnitelmista sen 
lisäksi voitaisiin toteuttaa. Maisteri Fabritius kuitenkin 
tuon suuren asian innostamana vaati, että pataljoonaan 
tarvittavat 2000 miestä oli niin pian kuin mahdollista 
saatava tulemaan. Heickell lupasi, että Peräpohjolassa 
kyllä tämän toivotun päämäärän saavuttamiseksi teh- 
täisiin se, mikä suinkin voitaisiin. Haaparannalla käy- 
dessään maisteri Fabritius saikin huomata, että Suo- 
men puolella Peräpohjolassa oltiin kaiken varalta val- 
miita. Heickellin kautta hän lähetti Helsinkiin myös 
joitakin värväystä ja miesten (Merenkurkun ja Tornion 
etappien kautta) lähettämistä koskevia tietoja ja mää- 
räyksiä. 

Kuten sanottu, liike alkoi jo silloin olla »Rannalla» 
varsin vilkasta. Yksi ja toinen värvärikin pujahti sieltä 

Suomeen ja Suomesta tuli tuon tuostakin »alaspäin» pyrki- 
jöitä. »Firman» miehillä eli »Saksan agenteilla» oli täten 
asiaa melkein jokaiselle »Rannan» junalle: joko oli miehiä 
vietävä tai tulijoita vastaanotettava. Samoin rupesi 
Suomen, Ruotsin ja Saksan välinen postinvaihto näinä 
aikoina entisestään kovasti kasvamaan. Ruotsin puo- 
lella siitä huolehti juuri »Halkokonttori». 

Mutta eipä Torniossakaan noina aikoina oltu toimet- 
tomia. Ennen kaikkea siellä ja yleensä rajalla, jonne 
venäläisten ja muitten rajaa vartioivain viranomaisten 
päävoimat oli keskitetty, piti tällöin valvoa, ettei siltä 
suunnalta pääsisi merellä tapahtuvaa salaista liikettä 
mikään vaara uhkaamaan. Tässä tarkoituksessa Heickell 
oli sekä Kemin että Ruotsin-puolen »agenttien» kanssa 
jatkuvassa kosketuksessa. Kemistä ilmoitettiin hänelle 
puhelimitse, milloin »tavaraa» oli lähetetty, ja hän puo- 
lestaan tiedoitti sen edelleen vastaanottajille Ruotsiin. 
Samoin hän ilmoitti Kemiin miesten onnellisesta perille- 
saapumisesta. Erittäin piti kiinnittää huomiota tulli- 
viranomaisten puuhiin, sillä meriraja Kemin etapin meri- 
reitin kohdalle saakka kuului Tornion tullilaitoksen var- 
tioalusten toimintapiiriin. Tämä kävikin hyvin päinsä, 
kun Heickell oli saanut liikkeeseen mukaan, kuten jo on 
kerrottu, tullimoottorin kuljettajan, torniolaisen Kalle 
Granströmin. Tämän kanssa hän sopi, että jos he merellä 
huomaisivat etapin kuljetusaluksen, niin moottori silloin 
aina pakenisi kiireesti tiehensä. Samoin Granström 

N. s. Anderssonin eli Kivisillan ranta. (Kuva otettu rajaviivalta 
Kivisillan luota.) Kivisiltä lumen peitossa. 


lupasi tarkasti pitää silmällä toisten tullialusten liikkeitä 
ja väijymispaikkoja ja ilmoittaa niistä aina Heickellille. 

Vaikka Kemin kautta kulkeva reitti oli mainio, tuli 
yksityisiä Saksaan-pyrkijöitä yhä suoraan Tornioonkin. 
Näitä saapui etupäässä Helsingistä, mutta väliin myös 
Oulusta ja muualtakin. Toisia lienee arveluttanut meri- 
matka, toiset taas olivat muuten mukavuuttarakastavia 
ja pyrkivät siis rajan yli lyhyempiä teitä, vaikka kiinni- 
joutumisen vaara siten olikin suurempi. Yksityiset 
miehet voitiin kuitenkin Torniosta aina monin eri kei- 
noin toimittaa Ruotsiin. Väliin Jernstedt laittoi heille 

tilapäisen passin, jolla he pääsivät komeasti Handolinin- 
siltaa myöten rajan yli, väliin vietiin mies poliisin saat- 
tamana muka irtolaisena toiselle puolen, kuten olemme 
kertoneet. Mutta joskus saattoi matka muodostua jän- 
nittäväksikin: oli päästävä Tornion ja Haaparannan väli- 
sen lahden yli lähtien joko Kivisillasta tai Näränperästä 
ja pimeän tahi sumun suojassa, käyttäen hyväkseen joen 
kaislarantojen tarjoamia mahdollisuuksia, pujahdettava 
venäläisten vartioketjun läpi. Toiset taas johdettiin 
jonkun syysmyöhällä joessa taimenia uistelevan kalasta- 
jan veneeseen, josta mies sitten sopivassa joenpouka- 
massa »viskattiin» Ruotsin puolelle maihin. Talvisin 
hiivittiin rajalle n. s. Hartmanin saunan takaa. Tällaisia 
keinoja oli lukemattomia, ja siksipä seudun oloja tunte- 
mattomat venäläiset ja etelästä tulleet tullimiehet eivät 
hevin päässeetkään etappipuuhista selville, eikä tuo an- 
karasti vartioitu raja hidastanut juuri kenenkään 
ylimenijän matkaa. Kyläjoen ja Vojakkalan reitit olivat 
myös jatkuvasti kunnossa. 

Yhtä paljon kuin tämä miestenkuljetus aiheutti 
työtä myöskin salainen posti, jota melkein joka päivä 
kulki länteen ja itään. Sekin vaati useiden henkilöiden 
apua, ja monet keinot siinäkin saatiin käyttää, jotta 
kaikesta kunnialla selviydyttäisiin. 

Heickellin kodista, jonne kaikki tämä vilkas toiminta 
keskittyi, muodostui aikamoinen salatoimisto. Kun 
samassa talossa oli Heickellin isän kirjapaino ja hänen 




Tornion kaupunki ja taustalla jokisuu. Joen oikealla puolella 
Haaparanta ja vasemmalla, Suomen puolella, Parasniemi. 

silloin omistamansa »Tornion Lehden» toimitus, verhou- 
tui salainen toiminta muun »luvallisen» peittoon. Ja kun 
läheisissä taloissa ei sattunut asumaan santarmeja eikä 
muitakaan urkkijoita, joitten huomiota varmasti olisi 
talossa käyvien nuorten miesten runsaus herättänyt, niin 
salatoimisto sai kaikessa rauhassa jatkaa työskentelyään 
— aina melkein vuoden 1915 loppupäiviin saakka. Pika- 
junan ja postijunan käsipostilinjojen kuriirit tulivat roh- 
keasti suoraan Heickellin luokse tuoden ja vieden postia; 
samoin eri postimiehet, jotka omia teitään kuljettivat 
postia ja muita tietoja sekä ilmoituksia rajan yli »Halko- 
konttorin» ja salatoimiston välillä. Usein asteli toimistoon 
määrättyjä merkkejä tehden etelästä saapuneita Saksaan- 
pyrkijöitä sekä samoin värväreitä ja »agentteja», jotka 

Haaparanta. Suuri rakennus vasemmalla Haaparannan kau- 
pungin hotelli, s. n. »Rannan hotelli». Joen takana vasemmalla 
Miukki, keskellä Parasniemi. 


olivat matkalla Suomeen ja joille, kuten aikaisemmin on 
kerrottu, puuhattiin matkapassit poliisilaitoksesta. Puhe- 
lin soi tuon tuostakin: eri suunnilla toimivat liikkeen 
miehet kyselivät yhtä ja toista tahi tekivät ilmoituksia. 
Ja kun aina oli pakko käyttää salakieltä, niin pään piti 
olla kirkkaana kaiken käsittääkseen. Mutta kun tiesi, 
missä puuhassa mikin mies aina kulloinkin oli ja mitä 
missäkin oli tekeillä, niin selvä tuli aina ^kaikesta. 
Henkilökohtaisesti näitä apumiehiä kävi toimistossa 
aamusta iltaan uutisia kuulemassa, tehtävistä neuvot- 
telemassa, niitten suorituksesta ilmoittamassa sekä venä- 
läisten, santarmien, urkkijain, tullimiesten y. m. vastuk- 
selleen olentojen puuhista ja aikeista puhumassa. Mutta 
yhtämittaa täytyi Heickellin itsensäkin olla menossa: oli 

hoideltava milloin mitäkin asiaa poliisilaitoksessa, ase- 
malla, tullissa, vieläpä santarmikanslioissakin. Passin- 
saanti alkoi olla vaikeaa, ja santarmit laittelivat niihin, 
jos niitä saikin, kaikenlaisia heikäläisten punaisia ja 
sinisiä koukkuja ja merkkejä; sellaisilla papereilla oli 
huono kulkea, sillä toisinaan melkein joka lankakin 
tutkittiin ihoa myöten moisen passin omistajalta. Mutta 
kun sujahutti ryssän kouraan vähän »natsajua», niin sai 
paperiinsa jonkun »pääkerubin» merkinnän, ja silloin 
uskalsi kuljettaa salaista postia vaikkapa kainalossaan. 
Kelpasipa venäläisille Ruotsin punssikin, ja kun sitä 
sisältävän pullon nosti heikäläisen nenän eteen, niin 
nimi heltisi vaikka minkälaiseen paperiin. Niinpä Heic- 
kell kirjoitutti Jernstedtillä venäjänkielisen paperin, 
jossa hänelle myönnettiin koko sota-ajaksi lupa metsäs- 
tää raja-alueella; ja mainitulla keinolla hän sai siihen 
asianomaisen venäläisen virkamiehen nimen. Se olikin 
oivallinen paperi. Haulikko selässä ja tämä paperi 
taskussa oli erittäin turvallista kulkea järjestelemässä 
»firman» asioita pitkin rajalinjaa. 

Melkein joka päivä oli Heickellin siihen aikaan kä- 
väistävä Haaparannalla sopimassa »firman» miesten 
kanssa liikkeen asioista. Polkupyörällä siellä olikin 
mukava pistäytyä — joko »Halkokonttorissa» tahi lu- 
kuisten urkkijain eksyttämiseksi jossakin muussa sovi- 
tussa paikassa. Mutta kun ilta pimeni, niin useinpa oli 
suunnattava kulku jonnekin henkilökohtaisesti »sala- 




» Todistetaan , että tämän esittäjän, Tornion kaupungista kotoisin 
olevan ylioppilas Eero Heickellin, jonka tunnen luotettavaksi 
henkilöksi, voidaan sallia metsästää rajavyöhykkeellä koko so- 
dan aikana. — Tornion poliisikamarissa elokuun 31.p:nä 1915. 
— Poliisimestarin puolesta: Toivo Jernstedt.» Hyväksymisen 
on merkinnyt luutnantti Ivanoff. 



154 



Yrjö Heickell. 


leikkauksia» itse paikalla järjestämään 
tai valvomaan, ja nämä tehtävät oli- 
vatkin kaikkein jännittävimmät, siten 
palkiten päiväsaikaan suoritetun »kui- 
vemman» työn. Tällä tavoin Heickell 
joutui usein päivin ja illoin olemaan 
poissa kotoa, mutta siellä tiesivät hä- 
nen vanhempansa ja Elli-sisar ynnä 
Yrjö-velikin kaikki asiat hoidellen niitä 
parhaansa mukaan. Näin tapahtui myös 
aina silloin, kun Heickell oli matkoilla, 
ja niitähän sattui varsinkin Kemiin 
usein. Heickell olikin jo alunpitäen 
uskonut aktivistin ikkeen salaisuuden 
vanhemmillensa, jotka tämän suuren 
asian täysin oivaltaen hänen toimin- 
taansa kaikin tavoin noina vaiherik- 
kaina vuosina tukivat ja auttoivat; 
kodista muodostuikin täten monen 


»alasmenijän» majatalo. Ja tämä omaisten lämmin suh- 
tautuminen jääkäriliikkeeseen ynnä kaikkiin sen hyväksi 
työskenteleviin henkilöihin teki Eero Heickellin toimin- 
nan vapaaksi ja työn pelottomaksi, millä taas luonnolli- 
sesti oli vaikutuksensa puuhien menestymiseen. Tietysti 
oli jokaisen muunkin seudulla toimineen aktivistin koti 
yhtä lämmin tälle asialle, sillä jääkäriliikkeen miehet 
olivat lähtöisin juuri sellaisista taloista ja kodeista 
joissa vallitsi elävä isänmaallinen henki. 

Meri jäätyy. — Kuljetus kääntyy jälleen Tornioon. 

Kun alkoi lähestyä aika, jolloin meritie jääesteiden 
takia katkeaisi, täytyi ryhtyä valmistuksiin liikkeen 
ohjaamiseksi muille reiteille. Heickell oli jo Helsingissä 
esittämässään suunnitelmassa ehdottanut, että miesten- 
kuljetus olisi suunnattava myös Rovaniemen radalle ja 
sieltä kairan poikki Tornionjoki-varteen ja niin edelleen 
Ruotsiin. Näin olisi tehtävä varsinkin siinä tapauksessa, 
että meritietä ja suoraan Tornion kautta ei voitaisi toimit- 
taa vaadittua miesmäärää ja että kuljetus pitkittyisi talvi- 
keliin saakka. Näistä kysymyksistä Heickell oli käynyt 
neuvottelemassa Kemissä ja jo elokuun lopulla hän oli 
puhunut niistä myös isännöitsijä Jussi Salmelalle Ou- 
lun seurahuoneella; silloin oli jo keskusteltu Muurolaan 
järjestettävästä halonhakkuutyömaasta, jonka tarkoi- 
tuksena olisi naamioida asiain todellinen laatu. Mutta 
ennenkuin kulkureitit sydänmailla saataisiin järjestyk- 
seen, olisi sopivia kelejä odotellessa uskaltauduttava 
käyttämään Torniota ja sen sivureittejä niin kauan 
kuin suurempi kuljetus sellaisen kiirastulen läpi suinkin 
olisi mahdollista. Toiminnan jatkamisesta meritien 
katkeamisen jälkeen Heickell neuvotteli lokakuun 
26. p:nä Hällforsin ja Pietilän kanssa Torniossa. Silloin 
myös päätettiin ryhtyä lähettämään miehiä Kemistä 
Tornioon sekä sovittiin joistakin toiminnan yksityis- 
kohdista, m. m. siitä, että miehet saapuisivat Kemistä 




Tornion raastupa, jonka edustalla oli lyhyen aikaa Saksaan- 
menijäin vastaanottopaikka. 

omia teitään, junassa tai muuten Tornioon, missä heidät 
määrätunteina otettaisiin etapin huostaan Tornion raas- 
tuvan edustalla, sekä myöskin siitä, että tällöin käytettäi- 
siin samoja tuntomerkkejä, nenäliinaa ja savuketta, kuin 
miesten Kemiinkin saapuessa. Tämän jälkeen järjestet- 
tiin vastaanottoa varten vuoromiehet, joitten piti ryhtyä 
toimeensa, heti kun Kemistä saataisiin lähetyksen alka- 
mista koskeva ilmoitus. 

Kun kuitenkin heti alussa raastuvan edustalla sattui 
tässä suhteessa jonkinlainen sekaannus, niin Heickell 
muutti koko vastaanottojärjestyksen määräämällä »tun- 
temisen» tapahtuvaksi asemalla heti junien saavuttua; 

tulijain piti pitää lakkia vasemmalle 
korvalle kallellaan ja syty*ttämä- 
töntä savuketta vasemmassa suu- 
pielessä. 

Sellaiset tulijat, joita vastaan- 
ottajat eivät huomanneet (mikä se- 
kin asemalla vallitsevan vilkkaan 
liikkeen takia aina oli mahdollista), 

Ida Björn. 

saivat palata asemalle seuraavan 
junan saapuessa samoja merkkejä käyttäen tunnetta- 
viksi. Tällaisia tapauksia ei kuitenkaan paljon sattunut; 
parille miehelle oli kuitenkin kerran käydä hullusti, kun 
he olivat jääneet huomaamatta eivätkä sitten tulleet- 
kaan asemalle uudestaan, vaan yrittivät omin päin 
päästä kaupungista rajan yli. He menivät erään lähellä 
rajaa olevan, Rantakadun varrella sijaitsevan talon puu- 
vajaan tekemään matkasuunnitelmaan. Tällöin sinne 
onneksi sattui tulemaan talon rouva Ida Björn, joka tiesi 
liikkeen puuhista, koska hänen miehensä Heikki Björn 
oli alusta pitäen ollut asioissa mukana. Hän arvasi mies- 
ten aikomukset ja pyysi heitä rauhoittumaan. Reippaasti 
rouva Björn sitten toimitti miehet sopivasta paikasta 
rajan yli. Siinä kohden, mistä nämä itse olivat aikoneet 
lähteä taivaltamaan Ruotsiin päin, he olisivat joutuneet 
suoraan santarmien syliin. 

Vastaanottajat olivat siis asemalla vuorotellen pitä- 
mässä tulijoita silmällä. »Alasmenijäin» luku alkoikin 

nopeasti kasvaa. Päiväjunissa saapuvat tunnettiin tavalli- 
sesti heti ja opastettiin suoraan joko eri matkustaja- 
koteihin, Tasolle, Pettersonille, Martinille tahi myöskin 
liikkeen miesten koteihin. Siellä, minne heidät vietiin, 
heidän tuli pysyä liikkumatta, kunnes oppaat taas tulivat 
heitä hakemaan. Kuten jo on kerrottu, oli Heickellinkin 
kotona usein näitä menijöitä odottelemassa pimeän tuloa 
ja mahdollisesti lähestyviä seikkailuja. Iltajunalla oli 
vastaanotto pimeän takia ja Tornion asemalla siihen ai- 
kaan vallitsevan vilkkaan liikkeen vuoksi vaikeampaa. 
Senpätähden Heickell asettikin silloin asemasillalle aina 
pari kolme vastaanottajaa ja kaiken varalta vielä aseman 
taakse kaupungin puolelle pari miestä. Kun juna saapui 
siksi myöhään, että ilta oli jo täysin pimentynyt, ei mie- 
hiä iltajunalta tavallisesti enää opastettu majoituspaik- 
koihin, vaan ne kuljetettiin suoraan sellaisiin kohtiin, 
joista heitä voitiin lähteä heti viemään rajan yli. Kun 
iltaan mennessä oli kunkin päivän ylimenotiet jo val- 
miiksi suunniteltu ja järjestetty, tarvitsi junan tultua 
enää vain jakaa miehet eri teille. Tämän takia Heickell 
itsekin oli usein asemalla ja tavallisesti niinikään myös 
siinä määräpaikassa, tienristeyksessä, josta etelään, poh- 
joiseen, kaupunkiin ja asemalle menevät tiet haarautuivat 
ja jonne vastaanottajat silloin toivat miesten saapumista 
koskevat ilmoituksensa. 

Vastaanottajina asemalla toimivat tavallisesti samat 
miehet, jotka olivat mukana muissakin tehtävissä, kuten 

postinkuljetuksessa, yliviennissä y. m. s. Näitä olivat 
kirjaltaja Ossi Sundell, tullivartia Jonne Sundell, kontto- 
risti Kalle Riiponen, konstaapeli Vilho Porthan, kirjaltaja 
Arvi Aikomus, ylioppilas Yrjö Paasi (Häll), farmaseutti 
Paavo Häll, konstaapeli Jaakko Puhakka, kirjaltaja Eino 
Haataja, ylioppilas Toivo Järvinen ja monet muut. 

Kuljetus rajan yli suoraan Tornion kaupungista. 

Suoraan Tornion kaupungista rajan yli tapahtuvaa 
kuljetusta helpotti suuresti länsipuoleisen, s. o. rajaa 
lähinnä olevan kaupunginosan vanhanaikainen rakennus- 
järjestelmä, joskin myös maasto- y. m. seikat vaikuttivat 
tässä suhteessa edullisesti. Pohjoisesta etelään halkaisee 
kaupungin siellä kolme pitkää katua, Rantakatu, Keski- 
katu ja »Takakatu». Nimistä päättäen ei kaupungissa 
vanhaan aikaan liene muita katuja ollutkaan. Poikittain 
leikkaavat näitä katuja kapeat kujakadut eli, niinkuin 
niitä paikkakunnalla nimitetään, »krännit» (= gränd). 
Nämä kadut ja kujat muodostavat pitkin rajan suuntaa 
noin kilometrin pituisen rintaman enimmäkseen aivan 
umpeen rakennettuja tontteja, joitten pihoille — var- 
sinkin jos niiden korkeat portit pidetään kiinni — on 
kaduilta mahdoton mitään nähdä. Rantakatua, joka on 
läntisin rajansuuntaisista kaduista, reunustavat lännen 
puolelta kaupungin asukkaitten kauniit puutarhat. Siitä 
maa alkaa aleta pitkään ja paikoittain laajaankin n. s. 



Vanhoja rantamakasiineja, joitten välisissä solissa piileili monesti 
Saksaan-menijöitä odottaen sopivan hetken tuloa. 

Kaupunginlahteen päin, joka on Tornionjoen muinainen 
uoma ja jota pitkin valtakunnan raja kulkee. 

Pitkin Rantakatua ja tuon lahden rantaa liikkui 
maailmansodan aikana mitä tehokkaimmin järjestetty 
vartioketju, jossa toimi sotaväkeä, santarmeja, poliisi- 
konstaapeleita ja tullimiehiä; ja tämä ketju oli aina »lei- 
kattava», kun aikoi yrittää rajan yli suoraan kaupungista. 
Eräitten suomalaisten tullivartiain ja poliisien avulla 
tämä kävikin päinsä. Yllämainitut umpinaiset pihat 
taas olivat omansa yliaikovien miesjoukkojen keskitys- 
paikoiksi. Yksitellen tai pienissä ryhmissä miehet yli- 
menoajan lähestyessä kuljetettiin määrättyihin Ranta- 
kadun varrella oleviin pihoihin ja niistä sitten sopivan 
hetken tullen koko joukolla rynnättiin Rantakadun ja 
puutarhojen poikki rajaa kohden ja sen yli sekä samaa 
vauhtia edelleen maantielle, joka noin kilometrin päässä 
pohjoisesta päin kulkee Haaparannan kaupunkiin. 

Näin yksinkertainen oli »sotasuunnitelma», mutta se 
ei aina ollut niinkään vain toteutettavissa. Noitten 


löi 


hyökkäyshetkien määrääminen näet oli sangen vaikea 
tehtävä, koska täytyi muistaa, että kenties jo seuraavana 
päivänä oli suoritettava jälleen samanlainen hyökkäys ja 
koska sen lisäksi oli huolehdittava siitäkin, että omalle 
puolelle jäävät miehet samassa silmänräpäyksessä, jolloin 
onnistunut ylimeno oli suoritettu, häviäisivät näkymättö- 
miin, kaupungilla vaanivien urkkijain heitä lainkaan 
huomaamatta. Kysymyksessä oli siis sikäli merkillinen 
sotaliike, että siinä tapahtui omalla puolen yhfaikaa 
sekä onnistunut hyökkäys että onnistunut peräytyminen. 
Kun venäläiset vartiomiehet joskus loikoilivat kiväärei- 
neen aivan rajaviivallakin, olivat miehet aina asestautu- 
neet äkkiyllätyksen varalta. Sellaista ei kuitenkaan 
onneksi koskaan tapahtunut. Kun eräinä hyökkäys- 
iltoina maan ollessa vielä lumettomana oli niin pimeä, että 
rajan yli mentäessä arveltiin voitavan eksyä oikeasta 
suunnasta, asetettiin Ruotsin puolelle mies antamaan 
merkkejä taskulampulla. 

Ylimenon alkaessa täytyi ohjaajien olla tarkasti 
selvillä venäläisten vartiojärjestyksestä ja sen mukaan 
valita sopiva paikka, mistä Ruotsia kohden lähdettäisiin 
painelemaan. Kun venäläisiä oli tavallisesti joka toisen 
»krännin» kohdalla ja tullimiehiä ja poliiseja välipaikoissa, 
muodostui näistä vartioketju, jossa aina noin 50 — 100:n 
metrin päässä oli vahtimies. Mutta kun määrätyillä 
vartiovuoroilla ketjussa oli omia miehiä, nim. puuhassa 
mukana olevia tullivartioita ja poliiseja, saatiin synty- 

Äströmin ja Maikkulan talot, joitten umpinaisista pihoista ku- 
vassa näkyvien porttien kautta Saksaan-menijöitä johdettiin 
rajaa kohti. 


mään tarpeellisia aukkoja, ja näitä suurennettiin lisäksi 
siten, että ‘liikkeen miehet menivät venäläisten luo hou- 
kutellen näitä syrjään milloin milläkin keinolla, pikku 
ryypyillä, tupakalla y. m. Mutta kun kirkkaalla säällä 
saattoi kaukaakin nähdä, mitä rajalinjalla oli tekeillä, 
niin oli samalla huolehdittava siitä, että viholliset olivat 
selin sinnepäin, missä ylimeno tapahtui. 

Tietenkin oli vielä monta muutakin tepsivää keinoa. 
Kerrottakoon tässä eräs tällainen tapaus, joka samalla 
muodostui hiukan jännittäväksikin. 

Suunnitelmanmukaisesti oli menijät, kuten muulloin- 
kin, saatu vähitellen kuljetetuksi senkertaiseen lähtöpaik- 
kaan, Vähäsen talon umpinaiseen pihaan. Tämä olikin 

tarkoitukseen kaikin puolin sopiva, varsinkin siitä syystä, 
että siinä oli kolme porttia, joista yhden, nim. Ranta- 
kadulle johtavan,' käytävään suurikin miesjoukko kenen- 
kään huomaamatta saattoi pimeässä piiloutua. Raja- 
vartiojärjestelyistä riippuen Heickell oli suunnitellut yli- 
menon tapahtuvaksi juuri tuosta portista, lähtien suo- 
raan n. s. Hollillaan kautta Kaupunginlahdelle ja edelleen 
Ruotsiin. Miehet, joita lienee ollut hyvän joukon toista- 
kymmentä, odottivat pimeässä porttikäytävässä (A) jän- 
nittyneinä lähtöä (Liite n:o 1). Kapsäkit, matkamytyt 
ja mitä milläkin oli mukanaan, oli heillä valmiina kä- 
dessä, sillä millä hetkellä hyvänsä oli silmänräpäyksessä 
lähdettävä. Heickell seisoi portilla (B) tähystämässä 
Rantakadulla vakoilevien omien miesten merkinantoja. 
Kaiken varalta hän oli kiinnittänyt tullivartiain merkin 
lakkiinsa. Eräs torniolaisista liikkeen miehistä, joka oli 
ollut tutkimassa, olisiko venäläisiä asettunut Hollihaan 
puuvarastojen suojaan tai lahden rannalle tälle kohdalle 
vahtiin, saapui ilmoittamaan, että tie sillä suunnalla 
oli selvä. 

Etelässä päin Rantakadulla noin sadan metrin 
päässä Heickell näki asiasta tietoisen poliisin Juho Kukan 
seisovan vahtipaikassaan Hyvösen nurkalla (C) liikku- 
mattomana — se oli sen merkki, ettei sieltä mikään vaara 
uhannut. Samalla suunnalla noin 40:n metrin päässä 
olevassa Jaukkurin »krännissä» ei siis tästä päättäen ollut 
ketään, eikä siinä tavallisestikaan yleensä ollut juuri 

minkäänlaista liikettä. Pohjoisessa päin aivan lähellä 
Hotellin nurkkaa (D) seisoi tullivartia Jonne Sundell. 
Hän toimi näihin aikoihin, kuten pian saamme kuulla, 
tärkeissä tehtävissä jokisuulla Hellälässä, mutta kun sat- 
tui olemaan sunnuntai, niin hän oli tullut tilapäisesti 
kaupunkiin. Sundellkin seisoi liikkumattomana. Vähän 
kauempana Hällin nurkalla taas oli eräs toinen liikkeelle 
uskollisista tullimiehistä ryhtynyt siellä vahdissa seisovan 
sotilaan kanssa juttusille saaden tämän kävellä löntystele- 
mään Pärmannin nurkkaa kohti. Kun he saapuivat 
lähelle tuota nurkkaa (E), tarjosi tullivartia venäläiselle 
tupakan. Tämä seisoi sillä hetkellä selkä Heickelliin päin. 
Tullivartia raapaisi tikulla tulen, ja Heickell näki toisen 
kumartuvan sitä ottamaan. Kukka ja Sundell seisoivat 
yhä liikkumatta. Kaikki oli siis selvää. Lähdön hetki oli 
lyönyt. 

Mutta juuri kun Heickell aikoi kääntyä miehiin 
päin antaakseen heille lähtömerkin, huomasi hän, että 
aivan odottamattomasta paikasta, nim. yllämainitusta 
Jaukkurin »krännistä» ilmestyi Rantakadulle kivääri- 
niekka sotilas jatkaen juoksuaan suoraan Heickelliä 
kohden. 

Heickell komensi miehet painautumaan pitkin sei- 
nänvierustaa kasvot seinään päin, hyppäsi portille ja 
tarttui taskussaan olevaan viritettyyn browninkiin. 

Kiväärimies lähestyi yhä juosten ja jotakin yksikseen 
sopottaen. Heickellin kohdalla hän pysähtyi ja työntäen 

nenänsä melkein tämän silmiin sanoi: »On tullimies?» 
»Daa, daa!» vastasi Heickell, ja mies juoksi eteenpäin. 

Tällöin Heickell huomasi myös Sundellin alkavan 
nurkallaan liikkua, ja samassa juoksi Hotellin »krännistä» 
esiin santarmi. Nähtyään Heickellin luota poispäin 
rientävän sotamiehen santarmikin lähti puolijuoksua, 
heiluvin sapelein Rantakatua pohjoiseen; ja sotamies 
hölkkäsi hänen jäljessään. Heickell teki silloin äkkiä 
rohkean päätöksen. Hän antoi miehille käskyn lähteä: 
»Eteenpäin nopeasti; hiljaa; tulta ei saa ottaa!» 

Joukko syöksyi tiheänä ryhmänä yli kadun Holli- 
hakaan ja siitä edelleen lahden rantaan. Siellä risahteli 
särkyvä kohmojää, mutta samassa oli kaikki hiljaa. 

Heickell juoksi Sundellin luo, joka taas oli pysähty- 
nyt liikkumattomaksi läheiselle nurkalle. Tämä kertoi 
santarmin, joka yhdessä sotamiehen kanssa parastaikaa 
eteni pohjoiseen päin, tulleen portista ja siis kulkeneen 
saman pihan läpi, jossa ylimenijäin joukko piileskeli 
lähtöhetkeä odotellen. 

— Jopa oli kinthaalla asia, tuumi Sundell kohautel- 
len puolijännityksessä olkapäitään. 

— Hyvin meni kuitenkin; eivät näy ryssät mitään 
huomaavan, vaikka Luojan lykkyä tässä todella tarvit- 
tiin, lisäsi Heickell. 

Mutta jännittyneenä seuratessaan ylläkerrottua ei 
Sundell ollut lainkaan huomannut, mitä Hotellin »krän- 
ni$sä» samaan aikaan tapahtui, 

N. s. Pärmannin ranta. 


Hotellin pihasta tuli samassa Kalle Kilponen kertoen 
hetki takaperin tuoneensa toistakymmentä miestä suo- 
raan asemalta Hotellin pihaan (F). Kun venäläiset Pär- 
mannin nurkalta, missä ne olivat hetken seisoneet, koko 
joukolla yhä vain painuivat Rantakatua pitkin pohjoi- 
seen päin, saattoi Kilponen lähteä joukkonsa kanssa heti 
ryntäämään rajaa kohti. Näin samosi tämä toinen joukko, 
niin että maa vain tömisi, suoraan Hotellin »krännistä 
alas jäälle ja yhä eteenpäin. Jää kumahteli, kun joku 
siinä vauhdissa kaatui nurin, mutta pian oli taas kaikki 
hiljaista. — Ja niin oli sen illan näytelmä lopussa. 

Mutta mikä oli syynä tuohon venäläisten äkilliseen 
liikehtimiseen, josta olisi voinut olla pahat seuraukset? 
Se selvisi seuraavana päivänä, kun Heickell tapasi Ruot- 

sista palanneen Kilposen. Kilponen 
oli ollut Kemissä ja ottanut sieltä 
tuodakseen mainitun miesjoukon. 

Kun hän tämän kanssa oli saapunut 
Tornion asemalle ja kun siellä oli 
näyttänyt olevan kovasti liikettä, oli 
hän päättänyt kiertää koko joukolla 
passitarkastuksen. Hän oli kuljet- 
tanut miehet pakaasihuoneen ovesta 
sisään, kun asemahuoneen ovella ei ollut sattunut 
olemaan santarmeja, ja pakaasihuoneesta asemaraken- 
nuksen taakse johtavaan käytävään, sieltä ulos; sekä vih- 
doin kaupunkiin. (Kts. Tornion aseman pohjapiirrosta!) 
Asemalla tapaamiltaan liikkeen vastaanottajilta Kilpo- 
nen oli saanut tietää ylimenojen sinä iltana tapahtuvan 
Rantahotellin seudulta, minkä takia hän oli tuonut 
joukon suoraan Hotellin pihalle. Mutta todennäköisesti 
venäläiset olivat asemalla saaneet vihiä yllämainitusta 
»kujanjuoksusta» ja epäilyttävästä miesjoukosta sekä sen 
takia hälyttäneet santarmeja ja sotamiehiä lisävoimin 
rajaa valvomaan. Rantakadulla olikin santarmi puhunut 
Pärmannin nurkalla seisoville tullimiehille epäilyttävistä 
miehistä, joita oli tullut kaupunkiin. Eräs tullimies oli 
silloin sanonut muka nähneensä miesjoukon kulkevan 
kaupungin pohjoispäähän päin, ja niin oli koko vihollis- 
lauma lähtenyt sinne. 

Seuraavana päivänä saapui kaupunkiin taas meni- 



Kalle Kilponen. 

jöitä iltaa odottamaan, ja iltajunassa heitä piti tulla vielä 
lisää. Illalla Heickell ja toiset koettivat saada selville, 
olisivatko venäläiset ryhtyneet entisestään kiristämään 
rajan vartiointia. Kun näin ei kuitenkaan näyttänyt 
tapahtuneen ja kun ainoastaan kaupungin länsilaidan 
kaduilla liikuskeli joitakuita siviilipukuisia urkkijoita, 
joista ei paljon välitetty, koska he eivät koskaan uskalta- 
neet välittömästi sekautua asioihin, pantiin miehet 
menemään rajan yli yhä vieläkin Rantakadulta, pää- 
joukko tällä kertaa Handolinin-sillan läheltä ja sen poh- 
joispuolitse. Sinä päivänä — maanantaina — oli meni- 
jöiden joukossa eräs Viipurin puolesta kotoisin oleva 
painija Hirvonen, joka muuten sivumennen mainiten oli 
edellisenä päivänä eli sunnuntaina ollut Kemissä paini- 
kilpailussa ja voittanut siellä matkaa varten puurolusikan, 
kuten hän itse kertoi. Kun Hällin nurkassa sinä iltana 
piti oleman vahdissa erään tullivartian, joka oli osoittau- 
tunut hiukan sopimattomaksi olemaan näillä mailla, 
määrättiin, että Hirvosen — muualta kotoisin olevana — 
oli annettava miehelle sopivat lähtiäiset. Mutta kun 
Hirvonen sitten reippaana, kookas kapsäkki kädessään, 
lähti marssimaan Hällin »krännistä» rajan yli, käänsikin 
mainittu »tullari» selkänsä — kai huomaten parhaaksi 
olla sekaantumatta asiaan. 

Seuraavana päivänä etappimiehet huomasivat, että 
venäläiset vihdoinkin alkoivat kiinnittää Rantakadulle 
enemmän huomiota, ja illan tullen siellä olikin kaksin- 

Tornion aseman pohjapiirros. 

N. s. Hällin ranta. Taustalla näkyy Haaparannan kirkko. Kuva 
otettu Tornion Rantakadulta Ruotsiin päin. 

kertainen vartiosto. Tähän Heickell oli pyrkinytkin, sillä 
hän oli päättänyt ohjata miestenkuljetuksen joksikin 
ajaksi kokonaan toisaalle; ja tämän vuoksi oli tärkeää, 
että venäläisten huomio saatiin kääntymään vaaratto- 
miin paikkoihin. 

Heti tämän jälkeen satanut puhdas lumi peitti van- 
hat jäljet kaupungin laiteilta. Kun uusia jälkiä ei ilmes- 
tynyt ja kun mitään muutakaan epäilyttävää ei näkynyt, 
laimeni venäläisten vartioimisinto. Ja muutaman päi- 
vän kuluttua syöksyi taas uusia miesryhmiä samoista 
kohdista rajan yli. 



171 


Tornion ympäristöjen talviset salatiet.* 

Tarkkaa vahtia venäläiset koettivat pitää pitkin 
rajaa Tornion kaupungin ulkopuolellakin. Paitsi viralli- 
siin ylikulkupaikkoihin, oli kaikkiin rajaviivan lähellä, 
vieläpä kauempanakin oleviin kyliin majoitettu raja- 
vartioväkeä. Näistä paikoista lähetettiin sen ohessa 
alituisesti kulkupatrulleja, niin että raja merestä lähtien 
aina jokivarren pohjoisimpia kolkkia myöten oli silmällä- 
pidetty. Mutta rajaa venäläiset eivät luonnollisesti 
näinkään kyenneet aktivisteilta sulkemaan; siihen olisi 
tarvittu armeijoja. Näillä oli siellä, missä tarvittiin, 
riittävästi suomalaisia rajaviranomaisia ja lisäksi kansa 
puolellaan, ja sen lisäksi luonnonvoimat, pimeys, sumu, 
pakkaset, kirkas jää, lumiset talvet, kaikki ne jääkäri- 
liikkeen miehiä auttoivat. 

Kun johonkin paikkaan suunniteltiin ylikulkureittiä, 
oli sinne saatava oma mies tullivartiaksi. Sillä asia olikin 
selvä, kunhan muuten osasi kaiken 
kulun ja menon hyvin järjestää. 

Syksyllä oli tullivartia Jonne 
Sundell siirretty Miukista Hellälän 
niemen vartioon, Näätsaareen joki- 
suulle. Tämä oli Tornion etapille 
varsin tervetullut tapaus, sillä juuri 
Hellälän seutu oli sen puuhien kan- 

* Katso karttaliitettä N:o 2! Jonne Sundell. 




Heilalan niemi, x Janne Kuljun talo; siitä vasemmalle, nie- 
messä, Kemi-yhtiön talo, jossa venäläiset majailivat. Siinä oli 
myös tullivartian vakinainen asunto. Jonne Sundell asui Kuljulla. 

naita tärkeä rajakohta. Maasto- ja muut luonnonsuhteet 
tarjosivat siellä salaiselle työskentelylle varsin edullisia 
järjestelymahdollisuuksia. Hellälässä tosin oli venäläisten 
vartioasemajavirallinen sekä kesällä että talvella toimiva, 
Ruotsiin johtava ylikulkupaikka, mutta vihollisen puu- 
hat ja vartioinnit voitiin aina välttää, koska niemen 
pohjoisella sivulla avautui lähes kilometrin laajuinen, 
varsinkin talvisaikaan helposti ylinäkyvä maasto ja 
sen eteläpuolella taas laaja Näätsaaren selkä. Sotilas- 
patrullien toimia oli näinollen hyvä seurata ja niiden 
liikkeitten mukaan samoin helppo määrätä ylikulku- 
paikat. 

Jonne Sundellin koko Hellälässä-olon aikana Heickell 
oli hänen kanssaan hoitanut etapin salaisia asioita, olipa 
sitten ollut kyseessä postinkuljetus tahi ylikulkijat. 
Mutta toiminnan hiukan vilkastuessa hän otti Hellälän 
seudun aivan erikoiseen huomioon ja laati — päättäessään 
toistaiseksi lopettaa, kuten jo on kerrottu, Tornion 

Rantakadun ylimenot — Sundellin kanssa tätä varten 
valmiiksi kuljetussuunnitelmia. 

Tuona päivänä, jolloin ryssät alkoivat pitää Ranta- 
katua silmällä, oli jo päivällä kaupunkiin saapunut meni- 
jöitä ja illalla niitä tuli lisää. Heickell oli jollakin asialla 
päiväseltä pistäytynyt Kemiin palaten sieltä iltajunassa, 
jossa »alasmenijöitäkin» tuli. Tällöin hän huomasi, että 
junassa liikuskelevat santarmit hiukan pitkään katselivat 
matkalla olevia nuoria miehiä. Samoin näytti passin- 
tarkastus Tornion asemalla olevan entistä tarkempaa. 
Kaikesta päättäen santarmit olivat siis saaneet nenäänsä 
jotakin vaarallista käryä, mutta kun miehillä tuntui ole- 
van selvät paperit ja matkat, niin minkäpäs heille voi! 

Asemalla odottava vastaanottaja Kalle Kilponen 
avustajineen kokosi miehet johdattaen heidät sille tielle, 
joka asemalta vie Putaan kylään Länsipohjan Osuus- 
kaupalle päin, ja sieltä edelleen Lehtokumpuun menevää 
tietä pitkin Pirkkiön saareen. Ossi Sundell toi samaan 
aikaan kaupungista sinne saapuneet miehet, yhtyen mat- 
kalla Kilposeen. Ylimeno tapahtui Laiskanlahden koh- 
dalta Hellälän pohjoispuolelta. 

Heickell seurasi asemalla ja sen ulkopuolella sivusta- 
päin vastaanoton ja kuljetuksen kulkua, koska edellisten 
iltain tapahtumat antoivat aihetta pitää venäläisten 
puuhia tällä kertaa entistä tarkemmin silmällä. Hän teki 
sen havainnon, että asemalta lähtevien jälkeen pyrki joku 
siviiliurkkija. Tältä näytti kuitenkin puuttuvan röh- 

keutta jatkaa pimeässä miesten takaa-ajoa, jotenka nämä 
pääsivät kaikki rauhassa menemään. Mutta tuosta ha- 
vainnosta oli tulevien päivien varalle suurta hyötyä. 

Seuraavina päivinä miehet kuljetettiin iltajunaltakin 
ensin kaupunkiin ja vasta sieltä joen yli johtavia eri teitä 
ja polkuja — lunta oli vain nilkkaan saakka, jotenka saat- 
toi kulkea mistä tahansa — Putaan kylään yksitellen, 
parittain tai kolmittain, ja vielä siitä edelleenkin pieneh- 
köissä ryhmissä, jotka vasta kauempana, sovituissa koh- 
dissa yhtyivät. 

Useimmiten käytettiin sitä reittiä, joka mainitaan 
seuraavassa. 

Kaupunkiin saapuneet miehet oli taas eräänä iltana 
jaettu eri oppaitten kesken, kuljetettaviksi mikä mitäkin 
tietä pitkin pimeän tultua kokoontumispaikkaan, Aarnin 
pappilan takana olevalle Lehtokummun tielle. Heickell 
oli määräaikana saapunut paikalle, ja muutamia meni- 
jöitäkin oli jo koossa. Mutta kun toisia vielä odotettiin, 
niin Heickell lähti takaisin kaupunkiin päin näitä vastaan. 

Tällöin hän kohtasi Luotomäen tienristeyksessä 
Kilposen, joka hyvää kyytiä tuli kolmen miehen kanssa 
Putaalta päin kertoen kahden urkkijan seuraavan heitä 
vähän matkaa jäljessäpäin. 

Pysähdyttiin odottamaan, jotta nähtäisiin, mistä nuo 
urkkijat olivat kotoisin. Mutta samassa tuli Heickellin 
mieleen, että oli tyhmää näyttää itseään; paras oli koettaa 
selviytyä pälkähästä viisaammin. Kun nuo tulijat siis 

olivat pimeässä saapuneet näkömatkan päähän, pantiin 
toimeen keinotekoinen tappelu. Eikä se sivullisesta näyt- 
tänytkään leikkipuuhalta. Miehet pyörivät siinä toistensa 
rinnuksissa, väliin keikahti joku tiepuoleen, väliin taas 
läjähti ankara korvapuusti — miehet löivät kämmeniään 
yhteen. Metakkaa varmuuden vuoksi vielä vahvennettiin 
tukevilla, synkästi jurahtelevilla manalan iskusanoilla, 
niin että läheisten talojen seinät kajahtelivat. Urkkijat 
seisahtuivat, mutta kun Heickell laski brovvningistaan 
laukauksen ilmaan tappelun säestykseksi, saivat he taas 
jalat allensa ja hävisivät vilauksessa kaupunkiin päin. 
Silloin »tappelukin» vähitellen taukosi, ja »alasmenijät» 
pääsivät jatkamaan nauraen matkaansa! Sen jälkeen ei 
tällä tiellä enää epäilyttäviä olijoita näkynyt! 

Aarnin luona Heickell otti kuljettaakseen joukon 
eteenpäin Kilposenj jäädessä pitämään tietä silmällä. 

Aarnin takaa oikaistiin suoraan Kirkkonärää koh- 
den, mentiin poikki Holman korvan alta ja noustiin 
Kokkomäkeen johtavalle tielle. Kun oli saavuttu sinne 
metsien ympäröimille, vähän kuljetuille teille, laukesi 
miehiä siihen saakka hieman vaivannut jännitys. Siellä 
voitiin jo panna tupakaksikin. Samalla miehille kuitenkin 
selitettiin, että tämän jälkeen ei Suomen puolella enää 
saataisi savukkeita sytyttää, sillä edessä oleva maasto oli 
sellaista, että äkkiyllätys voisi siellä tapahtua joka aske- 
lella. Samoin piti kohta suut tukkia aivan visusti. Siinä 
hiljaa puhellen kuljettiin tietä, joka kaartaa kauniin 

Kokkolaankaan pohjoisrinnettä Kirkonmäen kylää koh- 
den. Mutta ennenkuin saavuttiin Pirkkiön tielle, Heickell 
antoi määräyksen: »Tupakat pois ja suu kiinni!» Edettiin 
nopeasti, mentiin Pirkkiön tien poikki ja noustiin aukealle 
palokankaalle, mistä muuan metsätie lähtee viemään 
Hellälään. Kun palokankaalta oli päästy metsän suojaan, 
pysähdyttiin. Heickell selitti miehille jatkuvan vaitiolon 
tärkeyttä, sillä oltiin vain muutaman sadan metrin 
päässä rajasta, ja toinen tie, jolla venäläisten patrullit ja 
tullivartiat liikehtivät, kulki koko matkan aivan lähellä 
ja yhdensuuntaisesti tämän tien kanssa. Niin mentiin 
taas eteenpäin. Yö oli käynyt yhä pimeämmäksi, joten 
kapealla metsätiellä tuskin näki eteensä. Mutta jonkin 
ajan kuluttua alkoi edestä taas häämöttää aukea, sillä 
oltiin tulossa Hellälän n. s. vainionperälle. Joukko pysäy- 
tettiin metsän suojaan, mutta Heickell jatkoi vielä etene- 
mistään. 

Kun hän lähestyi lähellä metsänreunaa olevaa latoa, 
vihelsi hän hiljaa. Ladosta tuli ulos kaksi miestä. Ne oli- 
vat Yrjö Keisaan ja muuan saksalainen sotavanki. 
Viimeksimainitun oli Heickell edellisenä päivänä tavan- 
nut Kemissä; ja silloin oli päätetty, että hänet tuotaisiin 
maitse Kemistä Pirkkiöön Karsikon torppaan, mistä 
Keisaari opastaisi hänet sovittuun yhtymäkohtaan. 
Näin oli tapahtunutkin. Tällaiset karkurit oli muutenkin 
parasta liittää muitten ylimenijäin joukkoon vasta reitin 
loppupäässä. 

Saksalaisen liityttyä joukkoon 
jatkettiin matkaa. Poikettiin avo- 
naisten vainioitten yli johtavalta 
tieltä umpipolulle tiheään mata- 
laan metsikköön, joka ulottuu aina 
Näätsaaren kylään saakka. Tultiin 
melkein kylän laitaan, missä py- 
sähdyttiin tiheään varvikkoon. 

Yrjö Keisaari. 

Heickell meni kylään. Hän tapasi 
siellä heti Jonne Sundellin, joka tiesikin tulijoita odottaa. 
Sundell oli juuri ollut vaanimassa venäläisten puuhia. 
Nämä olivat vielä niemellä vahdissa, mutta pian niiden 
piti tulla »saijullensa». Samassa venäläisten majapaikan 
ovi avautuikin, ja sisältä heijastuvassa valossa nähtiin 
kahden sotamiehen vetäytyvän tupaan. Kun Sundell 
myös tiesi Hellälän vanhemman tullivartian Piuvan 
olevan parastaikaa illastamassa, oli otollinen ylimenon 
hetki lyönyt. 

Heickell riensi hakemaan joukkoa. Sen hän kuljetti 
yli Näätsaaren mäen ja Kuljun talon pihan kautta suo- 
raan jäälle, siitä pitkin Hellälän niemen sivua ja niemestä 
lähtien kohden Haaparantaa, jonka valot alkoivat edessä- 
päin jo tuikkia. 

Hellälään siirretty Jonne Sundell oli miesten par- 
haimpia. Kerrankin kun Heickell oli lähtenyt viemään 
miehiä metsätietä Hellälään Sundellin samaan aikaan 
pyrkiessä sinne suoraa, tavallista tietä, sattui niin, että 



178 


joessa rantavesi oli kohonnut jäälle, kuten näillä seuduin 
usein tapahtuu. Sundell huomasi yhfäkkiä venäläisen 
sotamiehen kulkevan jäällä. Kun se ei huopasaappaineen 
viitsinyt rantaveden takia kahlata Parasniemen kohdalla 
maihin, lähti se kiertämään pitkin Kirkkonärää päästäk- 
seen toisia teitä jokisuulle. Kun Sundell vaistosi, että 
sotamies tällä tavoin kohtaisi n. s. Holman Kokkokan- 
kaan tiellä Heickellin joukon, niin hän päätti hidastuttaa 
ryssän kulkua. Hän otti tullimiehen merkin lakistaan 
pois, hyökkäsi talottomalla kohdalla Kirkkonärässä mie- 
hen kimppuun, väänsi tältä kiväärin käsistä, heitti sen 
rantaveteen ja painiskeli paksutakkisen vihollisen kanssa 
hyvät ajat. Sitten hän jatkoi matkaansa sotamiehen 
jäädessä haraamaan syvästä rantavedestä kivääriään. 
Hellälässä Sundell naureskellen näytti Heickellille voiton- 
merkkejään, sotamiehen olkapoletteja. Heickell olikin 
kulkiessaan Kirkkonärän yli kuullut ylempää jotakin 
epäselvää kahinaa. Nyt hän ymmärsi, mitä se oli ollut. 

Tähän tapaan toiminta jatkui Hellälästä käsin pitkät 
ajat. Milloin vietiin miehet yli ylempää, milloin alempaa 
jokisuun monimutkaisten saarekkeitten, niemien ja pou- 
kamien lomitse. Hellälän kautta kuljetettiin osittain 
myös Kyläjoelle tulleet menijät. Ja kun kauempana 
meressä jäät vahvistuivat ja niitä pitkin alettiin opastaa 
miehiä Kemistä länteen, tapahtui usein, varsinkin huo- 
nommalla säällä, että mentiin Selleen ja Puuluodon 
välistä Hellälään, mistä Sundell sitten auttoi tulijat 

eteenpäin. Kemin opas saattoi sil- 
loin saman tien mennä Tornioon 
tai Kyläjoelle palatakseen sieltä 
Kemiin, täten välttyen useinkin 
hyvin vaikeasta rajanylipaluusta. 

Hellälässä toimi koko ajan 
etapin apuna laivuri Janne Kulju, 
jonka talossa Sundell asui. Hän oli 
puuhissaan kerrassaan peloton, eli 
ja liikkui, niinkuin mitään rajaa 
vartioineen ei olisi ollutkaan. Kun hänen piti val- 
mistautua matkaan, niin se ei suinkaan tapahtunut 
hiljaa ja varovasti. Kuljun ääni pani kylän kankaan ihan 
kajahtelemaan. Kukaan ei tietysti näin ollen voinut 
aavistaakaan, # että siinä paraillaan punottiin salajuonia; 
ja juuri tätä Kulju meluamisellaan tarkoittikin. Kun 
sattui vietäväksi vain mies tai pari, niin Kulju äänek- 
käästi touhuten valjasti pihallaan hevosen. Ja kun sitten 
oli ajettu jäälle ja hevonen ravasi jo joen väylällä Ruotsia 
kohden, niin yhä kuului sieltä pimeästä yöstä kovia 
komennuksia, kun Kulju kiirehti hevosen lujaa menoa. 
Naapurit tuumivat tällöin nauraen: »Janne Kulju siellä 
taas kuiskailee!» Mutta venäläiset Kuljua nähtävästi 
pelkäsivät, sillä hän oli kookas ja jäntevä mies, jonka 
tuikeata katsetta ei ollut helppo kestää. 

* * * 



Janne Kulju. 



Metsävainion ,talo. 


Näihin samoihin aikoihin ja yhä edelleen pitkin 
talvea liike jatkui myöskin Kyläjoen ja Vojakkalan 
kautta. 

Kyläjoelta Iikka Metsävainio suuntasi reittinsä vesien 
jäädyttyä ja rekikelin tultua suoraan Pirkkiöön; ja tällä 
reitillä menijät saivat nauttia hyvästä kyydistä, sillä 
Metsävainiolla, joka oli oikea hevosmiesten kuningas, oli 
mainio juoksija. Kerran kuitenkin 
näillä matkoilla Pirkkiöön men- 
täessä jää murtui eräässä Kuulan- 
mutka-nimisessä paikassa. Hevonen 
ja miehet kylläkin pelastuivat, 
mutta juoksija sai jalkaansa ikui- 
sen vian. Pirkkiössä hoitivat liik- 
keen asioita ennenmainittu opetta- 
Viuhkoia. jatar neiti El ise Viuhkola ja maan- 

Väinö Kargus. Aukusti Holma. 

viljelijä Yrjö Keisaari. Neiti Viuhkola majoitti ja 
muonitti miehet vierasvaraisesti koulullaan, jonka läm- 
pöisissä, rauhallisissa suojissa sopi mainiosti koota voi- 
mia matkan uusia rasituksia kestämään. Pirkkiöstä 
eteenpäin joko Hellälään tai Kargukselle opasti meni- 
jöitä Keisaari. Mutta tulipa neiti Viuhkolakin toisi- 
naan seuran vuoksi matkamiehiä Kargukselle saakka 
saattamaan, kun hevoskyydillä painuttiin perille asti. 
Talven tullen jatkoi myös Väinö Kargus, joka oli parhaita 
hiihtäjiä, rohkeasti toimintaa Aukusti Holman kanssa. 
Saapuneet miehet toimitettiin reippaasti yli, ja Kargus 
kävi Torniostakin miehiä Ruotsiin viemässä. Väliin hän 
oli näissä puuhissa hiukan liian varomaton. Niinpä kun 
hän kerran Tason matkustajakodista otti ohjatakseen 
neljä menijää rajan yli, hän kuljetti ne Putaan kautta 
Kirkonmäelle ja siellä Linnaisten lähellä vain näytti heille 
Ruotsiin johtavan tien lähtemättä itse saattamaan, koska 
mitään epäilyttävää ei ollut huomattavissa. Mutta ran- 

nassa olikin sinne taitavasti kätkey- 
tyneitä tullimiehiä, ja menijöiltä nousi 
tie pystyyn. Heidät tuotiin Tornion 
poliisikamariin, missä heille annet- 
tiin junapassi, jonka avulla he saat- 
toivat tehdä uuden yrityksen Tervo- 
lan kautta. Tullimiehet näet valvoi- 
vat, että heidän saaliinsa toimitettiin 
aina asemalle junaan, kun taas venä- 
läisten pidättämät »alasmenijät» voitiin poliisilaitoksesta 
tavallisesti toimittaa ilman muuta uudelleen rajan yli 
pyrkimään. 

Jos Iikka Metsävainio sattui menijöitten saapuessa 
olemaan poissa kotoa, hankki hänen veljensä Jaakko 
Metsävainio heille oppaat. Näinä toimivat m. m. työmies 
Matti Alatalo ja torppari Erkki Seppänen. Seppäsellä oli 
apunaan talonisäntä Aappo Jukkola. Kun Seppäsellä oli 
mökki Tanskinsaaressa, Torniosta 5 km pohjoiseen, osasi 
hän menijöille valita sillä suunnalla aina hyvät tiet. 
Seppänen käytti kuljetuksessa reittiä Kyläjoki — Kero- 
pudas — T anskinsaari — Selkäsaari — Patokari. Tanskin- 
saari on tavallista erikoisempi paikka senkin takia, 
että sen pohjoisosa kuuluu Ruotsiin. Tästä syystä 
sieltä voitiin liikkua sinne jos tännekin, mitä todistaa 
esimerkiksi se huvittava seikka, että eräällä saaren 
mökkiläisellä oli sota-aikana sekä Suomen että Ruot- 
sin leipäkortit, — Opastustehtävissä toimivat Kylä- 

joen kautta kulkevalla reitillä myös veljekset Frans ja 
Janne Aarni. 

Eräitten menijöitten varomattomuuden takia — he 
olivat näet Haaparannalta kirjoittaneet kotiinsa kertoen 
matkastaan — venäläiset saivat vihiä tästä reitistä ja 
toimeenpanivat yhfäkkiä kotitarkastuksia joissakin ta- 
loissa, m. m. Koivurovassa, vieläpä asettivat Metsävai- 
nioon vahditkin. Tämä tapahtui kuitenkin vasta kulje- 
tuksen loppuaikana, jotenka siitä ei ollut suurta vahinkoa. 
Mutta likka Metsävainion oli kauan kartettava kotiaan. 

»Alasmenijät» olivat joskus muutenkin vaarallisen 
varomattomia. Toisilla tämä tietysti johtui hermostumi- 
sesta, mutta toiset olivat tahallaan hurjapäisiä palaen 
halusta saada lähtiäisiksi »löylyttää» venäläisiä. Tämän 
takia heille piti tuon tuostakin muistuttaa, mitä toimin- 
nan menestyksellinen jatkaminen rajaseudun kireissä 
oloissa vaati. Tulihan näet aina ajatella sitäkin, etteivät 
he suinkaan olleet viimeisiä menijöitä. — Ajattelematto- 
muutta ilmeni monin tavoin. Kerrankin oli viisi miestä 
neiti Viuhkolan luona Pirkkiön koululla odottamassa 
lähtöä samaan aikaan, kun siellä vietettiin jotakin nuori- 
son iltamaa. Miehet tahtoivat välttämättä olla mukana 
juhlassa, mikä tietysti oli peräti typerää. Useat läsnä- 
olijat katselivatkin ihmeissään noita outoja herrasmiehiä, 
ja epäluulojen välttämiseksi oli selitettävä heidät neiti 
Viuhkolan tuttaviksi, pohjoiseen meneviksi metsäher- 
roiksi. Mutta monesti olisi voinut käydä hullusti, ellei 

paikallinen väestö olisi pitänyt nä- 
kemiään omana tietonaan. 

Vojakkalasta tapahtui ylikulku 
jääkelin aikana Iisakan väen opas- 
tamana suoraan Oravaisten saaren 
tullista, silloin kun venäläiset eivät 
olleet vartiopaikalla ja kun enna- 
kolta oli sovittu menoajasta tulli- 
esimies Albert Raution kanssa. Hän 
näet oli, kuten on kerrottu, asialle hyvin myötätuntoinen. 

Meritien katkettua kuljetettiin marraskuun puoli- 
väliin mennessä Torniosta rajan yli hyvän joukon toista 
sataa miestä. Sen jälkeen liike hiljeni, kun kuljetus ohjat- 
tiin pitemmille reiteille, missä harvemmat salakarit mie- 
hiä väijyivät. Ei toiminta kuitenkaan Torniossakaan ja 
sen ympäristöllä aivan kokonaan loppunut, sillä mies 
tahi pari, joskus kokonainen ryhmäkin sieltä jatkuvasti 
lähti melkein joka päivä suuntaan tai toiseen. Näiden 
lähtijöiden joukossa oli toistakymmentä Torniosta ja sen 
ympäristöltä kotoisin olevaa nuorta miestä. Tieto jääkäri- 
liikkeestä oli näet ruvennut jo leviämään paikkakunta- 
laisten keskuudessa, ja sen ohessa jotkut Tornion etappiin 
kuuluvat miehet olivat innoissaan omin lupinsa ryhtyneet 
suoranaiseen värväystoimintaankin. 

Näihin aikoihin ja sitten pitkin talvea liikkui »Pohjan 
Torniossa» monia sellaisiakin, jotka jo aikaisemmin olivat 
siellä salaisilla asioilla käyneet ja jotka halusivat käyttää 

mukavampia ja lyhyempiä teitä, kun ryssät eivät heitä 
liikoja hätkäyttäneet. Näitä olivat »hostmestari Pekko», 
sanomalehtimies Kuisma, »merimies» Sihvo, Pikku- Jussi 
(Jussi Väisänen), »ulkotyömies» Villamo, »sekatyömies» 
Rinne (Suvirinne) ja monet muut »Saksan agentit», pom- 
marit, värvärit ja muut »firman miehet». Tulipa rajan yli 
marraskuun 18. p:nä Karjalan suurvärvärikin, Aarne 
Sihvo, oleillen päivänselän Torniossa, jolloin hän juttelun 
lomassa laulaa kajahutti m. m. »Elon mainingit korkeina 
käyvät». Luultavasti tämä laulu silloin kuultiin Suomen 
rajojen sisäpuolella ensimmäisen kerran. 

Tornion seudulla auttoivat menijäin ylikuljetusta, 
paitsi asemalla toimineita, aikaisemmin mainittuja vas- 
taanottajia, myöskin ylikonstaapeli Toivo Jernstedt, 
kirjuri Kaarlo Hackzell, poliisi Juho Kukka, kauppias 
Lennä Isakson, tullivartia Kalle Granström, liikemies 
Tapani Unkila, konttoristi Erkki Koponen, kauppias 
Aleksi Vainio, rautatievirkailija Yrjö Andersson sekä 
monet muut, m. m. joukko yhteiskoululaisia. 

Näitten lisäksi vaikuttivat ja toimivat asian hyväksi 
monella tavalla sekä puhein että teoin useat muutkin 
kansalaiset, kuten Torniossa tarkastaja Vihtori Lähde 
(suuri jääkärien ihailija), valokuvaaja Heikki Björn, 
rouva Anna Rantala, kauppias Kustaa Äimälä, lehtori 
V. Ollila, johtaja J. E. Tuompo ja Alatorniolla kaupan- 
hoitaja Hannes Puranen, maanviljelijä Iivari Faarinen 
ynnä monenmonet kansanmiehet esim. Liakat, Kauppilat, 



Tirro vasemmalla, Röytän nokka oikealla. Välistä kulkee raja 

Pelttarit, Lampiset, Mustaparrat, Kapraalit, Lankiset, 
Kylmälän miehet j. n. e. Kylmälän isäntä no na vuosina 
tuskin muuta puhuikaan kuin ylisti saksalaisia ja tuskin 
muuta tekikään kuin pui nyrkkiä ryssille. Kylissä kaik- 
kialla ja kujilla tien täydeltä hän tätä ankarasti pauhasi. 
Ja niin tekivät toisetkin. Jääkäriasioista puhuttiin niis- 
täkin paljon, mutta hiljaa ja varovasti. 

Kun merikuljetuksen jäitse Kemistä suoraan Ruot- 
siin piti alkaa, kävi Heickell Röytässä järjestääkseen sinne 
henkilön, joka tiedoittaisi siltä suunnalta venäläisten 
varajärjestelmiä ja muita puuhia koskevat seikat ja 
joka tarpeen vaatiessa opastaisikin kulkijoita mereltä 
rajan yli. Tämä toimenpide johtui osittain siitäkin, että, 
jos ylikuljetus Torniosta ja sen lähimmästä ympäristöstä 
kävisi mahdottomaksi, sitä voitaisiin jatkaa ainakin kau- 
empaa käyttäen esim. linjaa Pirkkiö — Sellee — Tirro 
(Ruotsin puolella). Näihin tehtäviin Heickell sai hanki- 
tuksi suutari Aukusti Möykkylän, jolla sitten tuli jääkäri- 

liikkeen eri puuhissa olemaan oma 
merkillinen osansa. Röytässä toimi 
asian hyväksi myös opettaja Aukusti 
Mikkonen, jonka kanssa Heickell 
niinikään oli kosketuksissa. 

Röytässä toimineista on lisäksi 
mainittava konttoristi Aarne Varonen 
ja konttoripäällikkö Nikke Helenius. 

Mitä tulee Tervolan ja Muurolan 
reittien ylimenopaikkojen järjestämiseen, keskusteltiin 
siitäkin Hällforsin ja Pietilän kanssa lokakuun 26. p:nä 
Torniossa, jolloin, kuten on kerrottu, etappien johtajat 
Heickell ja hänen kemiläiset ystävänsä neuvottelivat 
muistakin Kemin ja Tornion etappeja koskevista sei- 
koista. — Heickell tekikin edellämainitussa tarkoituksessa 
saman lokakuun lopulla (1915) matkan Korpikylään hank- 
kiakseen etappityön avustajia ja pannakseen puuhan 
siellä alulle. Tällöin hän tapasi Tornion kaupungin 
metsänvartian Viljaami Niemen, joka suostui rajan yli 
opastamaan luoksensa lähetettävät miehet. Pian kuiten- 
kin ylikuljetus siirtyi Viljaamin serkkujen Frans ja 
August Niemen, Eelovi Vaaran ja muiden rohkeitten 
ja isänmaallisten tornionjokelaisten käsiin. Heidän työs- 
kentelystään kerromme Tervolan ja Muurolan etappien 
toimintaselostuksen yhteydessä.* 



Aukusti Mikkonen. 


* Tämän teoksen kolmannessa osassa. 

Maahan palatessa käytettyjä keinoja ja salateitä. — 
Hiukan passeista. 

Tähän saakka on ollut puhetta vain Suomesta Ruot- 
siin tapahtuneesta rajan-ylikulusta, mutta mielenkiin- 
toista on tutustua myöskin päinvastaiseen suuntaan suo- 
ritettujen matkojen »tekniikkaan». 

Aluksi mainittakoon, että rajaseutulaisten rajapassi 
näytteli siihen aikaan hyvin tärkeätä osaa. Virallista 
ylikulkutietä käytettäessä santarmit löivät joka kerta 
sekä mennessä että tullessa passiin leimansa ja päivä- 
määrän, vieläpä jotkut panivat niihin oman salamerk- 
kinsäkin, joista sininen »pukki» merkitsi epäilyttävää 
henkilöä ja punainen vaarallista; ne olivat siis ihmisten 
valtakunnallisten syntien osoituksia. Santarmit pitivät 
tarkasti silmällä myös sitä, että passissa varmasti oli 
kaikki meno- ja tuloleimat, sillä jos jokin sellainen puut- 
tui, oli heillä heti täysi syy epäillä, että oli käytetty 
salateitä. 

Kun siis joutui menemään Ruotsiin salatietä, oli 
salaa palattavakin, sillä muutoin joutui heti kuulustelta- 
vaksi. Mutta kun joskus oli pakko kiireesti palata takai- 
sin ja kun siis täytyi voida palatessa käyttää suoraa viral- 
lista tietä, oli viisainta etukäteen mennä passintarkas- 
tukseen ja ottaa passiinsa menoleima, jotta näyttäisi siltä 
kuin olisi mennessäkin käyttänyt virallista tietä. Kun 
siis passissa oli menoleima, saattoi huoleti palata virallista 

tietä. Joskus kyllä tuotti hankaluutta se, että leimat 
eivät tulleet samalle päivälle, koska ylivienti tapahtui 
iltayöstä tai yöllä, ja raja oli yöllä kiinni; se näet suljettiin 
toisin ajoin jo klo 9 illalla. Silloin oli aina keksittävä 
kaikenlaisia selityksiä, ja parhaiten tepsi, kun kertoi 
venäläisille olleensa tansseissa ja sen takia myöhästy- 
neensä. Tätä keinoa ei voinut kuitenkaan käyttää varsin 
usein, sillä pianhan venäläiset olisivat päässeet tällaisten 
»tanssiaisten» perille. Usein olikin parasta mennen tullen 
turvautua salateihin. 

Tuo salaa Suomeen palaaminen oli väliin helppoa, 
mutta useimmiten sangen vaikea juttu. Silloin kun oli 
toimitettu sellaiset etappi-puuhissa olevat tullivartiat, 
joilla oli hevoset, siis esim. Jonne Sundell ja Kalle Gran- 
ström, asioita varten Ruotsin puolelle, niin ei palatessa 
tarvinnut muuta kuin pisti tullimiehen merkin lakkiinsa 
ja ajaa hurautti yli sellaisesta paikasta, missä tulijoita 
ei tunnettu tai missä tiedettiin olevan pelkästään 
venäläisiä vartiomiehiä. — Koko loppuvuosi 1915 oli 
aivan lumeton, jotenka joen jää pysyi joulukuuhun 
saakka kirkkaana. Luistinkeli oli siis hyvä ja niinpä 
sitäkin hyväkseen käyttäen saattoi joskus pimeän turvin 
palata luistelemalla Suomeen. Kun taas talvempana 
sattui sankkaa sumua tai tavallista kovempi lumipyry, 
kulki esim. Heickell Haaparannan rannasta suoraan 
röyhkeästi Tornioon. Toisinaan hän tuli yli Heilalasta- 
kin ilman enempiä ihmeitä, silloin kun Jonne Sundell oli 

yksin vahdissa, ja varsinkin silloin, kun vanhempi tulli- 
vartia Piuva oli — kuten hänen tapansa oli joka päivä 
määräaikana tehdä — mennyt emäntineen lypsylle! 

Mutta silloin kun vastarannan vahdeista ei ollut 
tarkkaa tietoa, piti aivan hiipimällä kulkea rajan yli. 

Annamme Heickellin itsensä kertoa tällaisen ta- 
pauksen: 

»Kun minun kerran piti Ossi Sundellin kanssa palata 
salateitse rajan yli Suomeen, päätimme lähteä yrittämään 
yli Hellälän kohdalta, vaikka emme sattuneet tietämään- 
kään Jonne Sundellin vahtivuoroa. Oli pimeä yö, jotenka 
saatoimme kirkasta jäätä myöten kenenkään huomaa- 
matta tulla muutaman kymmenen metrin päähän Suo- 
men rannasta. Pysähdyimme jäälle keksiäksemme jossa- 
kin rannalla olevat vartiat ja liikkuaksemme sitten edel- 
leen niitten toiminnan mukaan. Pian näimmekin kaksi 
sotamiestä nuokkumassa lähellä rantaa olevalla hirsi- 
läjällä. Ne eivät näyttäneet meitä huomaavan, mörähteli- 
vät vain jotakin keskenään ja sytyttelivät savukkeitaan. 
Lähdin Sundellin kanssa hiipimään sivulle päin päästäk- 
semme hieman kauempaa maihin. Mutta olikin noussut 
syvä rantavesi, jotenka tie oli tukossa, sillä tällainen 
vedennousu ulottuu aina hyvin laajalle alueelle. Kun 
sillä kohdalla, missä sotamiehet pitivät vahtia, oli ran- 
nasta ulkoneva matala pukkisilta, ei meidän näin ollen 
auttanut muuta kuin lähteä yrittämään maihin sitä 
myöten. Päätimme, jos vahdit meidät äkkäisivät, tehdä 

heistä selvän, sillä mukanamme oli sellaista postiakin, 
että kiinni jouduttuamme meillä olisi ollut varma nuoran- 
silmukka tiedossamme. Brovvningit vireessä hiivimme 
eteenpäin — minä kymmenkunta metriä edellä, koska 
oletimme, että harmaahko pukuni ei niin pahasti pistäisi 
silmään. Pääsimme rantaan ja aloimme hiipiä kuin kissat 
rantakivikkoa sivulle päin. Olimme aivan lähellä ryssiä. 
Silloin toinen heistä liikahti, mutta — päästikin vain 
pitkän haukotuksen. Onni heille ja meille! Ja niin me 
pääsimme niistä erkanemaan yhä pitemmälle. Kun 
olimme edenneet läheisen ulkohuonerakennuksen taa, ei 
meitä uhannut enää mikään vaara. Tie oli selvä. Öinen 
rauha vallitsi Hellälän kankailla, ja niin me painoimme 
eteenpäin.» 

Raja-ruotsalaisten suhtautuminen vapausliikkeeseemme. 

Niin katkeria muistoja kuin meillä onkin vapaus- 
sotamme kynnykseltä ruotsalaisista, joilta aseettomina 
— suuressa hädässämme — turhaan pyysimme apua, 
aseita, olemme toiselta puolen velkapäät toteamaan, että 
Ruotsin sivistyneistön ja korkeimpien piirien keskuu- 
dessa oli jääkäriliikkeellä paljon ystäviä ja että varsinkin 
rajalla toimivat sotilasviranomaiset yleensä osoittivat 
hyvinkin suurta myötämielisyyttä itsenäisyytemme esi- 
taistelijoita kohtaan. Mutta saivatpa Ruotsiin paenneet 
aktivistimme sikäläisten siviiliviranomaisten puolelta 

joskus kokea jäistä kylmyyttäkin. Niinpä esim. Haapa- 
rannan kruununvouti eräällekin aktivistille, joka kääntyi 
hänen puoleensa auttaaksensa muuatta venäläisten 
vainoamaa virolaista sanomalehtimiestä, julkesi lausua: 
»Maanpettureita, vallankumouksellisia roistoja te olette!» 
Ja melkein samoja sanoja kerrotaan Brantinginkin 
kerran eräässä tilaisuudessa käyttäneen suomalaisista 
aktivisteista, kun nämä pyrkivät hänen puheilleen. 
Erityisen ikävä ilmiö oli myöskin se, että rajaseudun 
ruotsalaisissa oli niitä, jotka ammoisista ajoista itäneen 
venäläispelon lamauttamina alentuivat siinä määrin, 
että suorastaan lähentelivät venäläisiä rajaviranomaisia, 
toisin sanoen liehakoitsivat ryssien edessä. Lahjoit- 
tipa eräs Suomessakin tunnettu haaparantalainen liike- 
mies santarmipäällikkö Korniloffille moottoriveneen- 
kin. Ja Haaparannan virastoissa oli henkilöitä, jotka 
varmasti olivat venäläisten kanssa kosketuksissa. Usein 
nähtiin Ruotsin puolelta olevia vieraita käymässä 
santarmien luona Torniossa — ilmeisesti ilmiantotarkoi- 
tuksissa. Santarmikansliaan osoitetut yksityiset ni- 
mettömät ilmiantokirjeet, jollaisia postiljoonit Purra 
ja Lindqvist, kuten ennen on kerrottu, joskus tapasivat, 
olivat ruotsinkielisiä ja kaikesta päättäen rajan takaa 
lähtöisin. Huvin vuoksi mainittakoon tässä, kuinka eräs 
venäläisten avustamispuuhista tunnettu, Haaparannalla 
toimiva rihkamakauppias kavalalla tavalla ilmiantoi 
santarmeille erään Suomen puolelta olevan miehen, 

joka häneltä oli ostanut revolverin. Kaupanpäällisiksi 
hän näet jauhoisella kämmenellään taputti miestä sel- 
kään. Mies käsitti tämän ystävyydenosoitukseksi, mutta 
kun hän tuli rajalle, ottivat santarmit hänet heti kiinni 
huomatessaan hänen selässään kauppiaan sinne paina- 
man, tietenkin santarmien kanssa ennakolta sovitun 
»ystävyyden merkin». 

Mutta huolimatta kaikista näistä enemmän tai 
vähemmän yksityisluontoisista varjopuolista meidän suo- 
malaisten kuitenkin on kiitollisin mielin tunnustettava, 
että se turva, minkä ruotsalaiset viranomaiset sittenkin 
soivat aktivisteillemme, ja se ymmärtämys ja ystävälli- 
syys, jota ruotsalaiset yleensä heitä kohtaan osoittivat, 
oli itsenäisyyspyrkimyksillemme suuriarvoinen. 



VENÄLÄISTEN RIEHUNNAN AIKA. 


Nyt, jos koskaan! Valitkaamme: 
vapaus vai orjuus maamme? 

Kautta taivaan luojan vala vannokaa: 
orjuuteen ei enää taivu tämä maa! 

Sandor Petöfi. 

Tornion etapin ja Helsingin välinen yhteys. 

Kertomuksemme ei ole täydellinen, ellemme muuta- 
min sanoin kuvaile niiden Helsingissä vaikuttaneiden, 
jääkäriliikkeessä kuuman päivätyön suorittaneiden elin- 
ten toimintaa, joiden kanssa Tornion etappi koko ajan, 
toukokuun 18. päivään asti oli läheisessä yhteydessä. 

Tässä emme luonnollisestikaan voi ryhtyä yksityis- 
kohtaisesti käsittelemään sitä uhrautuvaa työtä, mitä 
eri ylioppilasosakunnissa ja ylioppilasyhtymissä tehtiin 
pääasiallisesti värväyksen, mutta myöskin muunlaisen 
aktivistisen toiminnan hyväksi. 

Värväystä suorittivat etenkin ylioppilasosakuntien 
kuraattorit ja muut luottamusmiehet. Varoja toimintaa 
varten saatiin vanhemman polven miesten taholta, 
joitten joukossa oli monta entistä aktivistia. Jääkäri- 

liikkeen vaatimat tehtävät 
keskittyivät täten eri piireissä 
muodostuneille järjestöille. 

Toisten käsiin joutui sellainen 
toiminta, josta muodostui 
liikkeen tuki, toiset taas saivat 
suorittaa vaaranalaisempia teh- 
täviä, kuten miesten värväystä 
ja lähettämistä, tiedustelu- 
toimintaa y. m. 

Näiltä viimeksimainituil- 
ta, Helsingissä syntyneiltä jääkäriliikkeen niinsanoak- 
semme tulilinjan-elimiltä vaadittiin reipasta ja rohkeaa 
toimintaa, ja niiden ansioksi onkin suurelta osalta luet- 
tava se käytännöllinen työ, mikä Helsingissä miesten- 
kuljetuksen pääaikana tehtiin. 

Tällaisia järjestöjä, joitten yhteyteen Heickell Tor- 
nion etappia johtaessaan joutui, oli kolme. Yksi näistä 
oli pohjalaisten muodostama järjestö, jonka pesäpaik- 
kana oli Ostrobotnia ja keskusvoimana maisteri Väinö 
Kokko. Tästä järjestöstä onkin jo aikaisemmin puhuttu, 
jotenka siihen ja sen toimintaan ei ole syytä enää 
lähemmin kajota. 

Toinen oli teknillisten ylioppilaitten eli » polyteek - 
karien» jo varhain muodostunut järjestö, jonka loi heidän 
hallituksensa puheenjohtaja insinööri Harry Backberg. 
Järjestössä vallitsi mitä ankarin kuri. Jokaisen, jolle 

salaisuudet uskottiin, piti sormet 
Voima-liiton aikaisella mauserpis- 
toolilla vannoa vala, joka velvoitti 
ehdottomaan vaitioloon, annettujen 
tehtävien noudattamiseen ja väki- 
juomien karttamiseen. Oli järjes- 
tetty myös niin, että tärkeimmät 
asiat tiesi aina vain kaksi miestä, 
joista toinen suoritti pahimmat teh- 
tävät johtaen samalla järjestön toi- 
mistoa, ja toinen astui edellisen tilalle, jos tämä joutui 
kiinni. »Polyteekkarien» järjestö toimi niinikään sekä 
värväys- että tiedustelutehtävissä. Sen kautta jääkäri- 
pataljoona sai riveihinsä monta huomattavaa miestä, 
joista tässä mainittakoon vain nimet Martti Wallenius, 
Ilmoniemi, Hägglund, Sarlin, Forsman, Kara ja Wasenius. 
— Kun tuntemattomia värvättiin ja matkalle lähetettiin, 
otettiin heistä muka valokuva — tyhjään kameraan — 
ja annettiin ankara uhkaus, että ellei asianomainen määrä- 
aikana saapuisi siihen ja siihen etappipaikkaan, niin hänen 
kuvansa pantaisiin »telefoonitolppaan» ja mies tavattaessa 
ammuttaisiin. Järjestöä johti Backberg vangiksi joutu- 
miseensa saakka (18. II. 1916.) Sen jälkeen otti toimis- 
ton johdon huostaansa Backbergin uskollinen apulainen, 
insinööri Aale Roos, joka, hyvin tietäen vaaranalaisen ase- 
mansa, pysyi paikallansa, kunnes vihollinen löi hänetkin 
kahleisiinsa (19. V. 1916). Backbergin toimisto sijaitsi 

hänen kotonaan Hakasalmenkadun 
6:nnessa (nyk. n:o 8), mihin talossa 
muutenkin vallitsevan vilkkaan liik- 
keen takia oli kaikkien hyvä huo- 
maamatta saapua. Aale Roosin 
»työpaja» taas oli Bulevardinkadun 
24:nnessä. 

Kolmannen keskuselimen muo- 

Insinööri Aale Roos. 

dostivat etupäässä eteläsuomalaiset 
ylioppilaat. Heidän kokouspaikkansa oli Karjalaisten 
talossa sijaitseva n. s. Liisankadun toimisto, joka pe- 
rustettiin syyskuussa 1915, kun suurvärväys alkoi. Sii- 
hen kuuluivat läheisimmin ylioppilaat Erik Malmberg, 
Juho Aalto, Ragnar Heikel, Edvard Bruhn (»Liilan»), 
Olli Mala, Eino Polon sekä välillisesti monet muut. 

Tämän toimiston tehtävät olivat moninaiset, mutta 
ennen kaikkea se ansaitsee muistamista sen takia, että sen 
kautta sai huomattava osa Helsingistä Saksaan lähtevistä 
ohjeet ja matkarahat. Kun liike toimistossa syysluku- 
kauden puolivälissä kasvoi kovin huomattavasti, järjes- 
tettiin asiat niin, että toimiston henkilöt sen jälkeen ja- 
koivat riiatkarahat ja antoivat matkaohjeet menijöille 
Helsingin asemalla. 

Toimistossa hoidettiin myös jääkärien sekä Saksaan 
menevää että sieltä tulevaa kirjeenvaihtoa. Tämä työ oli 
varsin vaativaa, kun kirjeet ja eri henkilöille tarkoitetut 
tervehdyksetkin saapuivat salakirjoitettuina. Niiden 




Jääkärimajuri Ragnar Heikel 
(»Saylor»). 


Lääketiet, kand. Juho Aalto 
(»Jurre»). 


Olli Mala (Malmberg). Jääkärikapteeni Eino Polön 

(»Iso P.»). 

LIISANKADUN TOIMISTON MIEHIÄ. 

tulkitsemiseen meni paljon aikaa ja työtä. Agitatsioni- 
kirjallisuutta toimisto niinikään levitti. 

Aikaisemmin on kerrottu saksalaisten, jääkäriliik- 
keen miehille antamasta tehtävästä suorittaa vakoilua 
Saksan hyväksi. Tämäkin laaja toiminta keskittyi pää- 
asiallisesti Liisankadun toimistoon, kunnes se toimiston 
hajottua (24. XII. 1915) Bruhnin vangitsemisen jälkeen 
siirtyi Backbergin toimistolle. Samaten ne Tornion sala- 
postilinjat, joista ennen on kerrottu, päätyivät Helsin- 
gissä Liisankadun toimistoon. 

Määrätyille toimiston jäsenille järjestettiin tapahtu- 
vaksi kaupungilla jossakin huomaamattomassa paikassa 
kohtauksia niiden kanssa, joilta värväystoimintaa varten 
saatiin A. K:n antamat varat. Näitä rahojen tuojia 
olivat esim. maisterit Bertel Appelberg ja Kai Donner. 

Osakuntien värvääjät antoivat värvätyille usein 
joko Liisankadun toimiston tai jonkun siihen ^kuuluvan 
henkilön osoitteen, ja niin hoidettiin miehet eteenpäin. 

Mainittakoon myös, että tämä toimisto lähetti mat- 
kalle kolmisensataa miestä — omia ja muitten värväämiä. 

Ylläkuvatusta selviää, mitkä ne Helsingissä toimi- 
vat aktivistiset keskus-elimet olivat, joiden kanssa] Tor- 
nion etappi oli jatkuvassa ja suoranaisessa yhteydessä. 

Kaikki, mitä etelässä tapahtui, vaikutti tähän poh- 
joiseen rajaseutu-etappiin ja päinvastoin. Suuren jär- 
jestön hermosto oli herkkä. Menestyminen oli yhteistä. 
Onnettomuudetkin tulivat yhteisiksi. 

Pahanilmanlintuja liikkeellä. 

Toiminta Torniossa jatkui vuoden loppuaikana enti- 
seen onnelliseen tapaan. 

Kemin kautta oli käynnissä miestenkuljetus jää- 
teitse Ruotsiin, ja Torniosta autettiin tätä toimintaa 
parhaan mukaan. Sukset, joilla miehet olivat menneet 
yli, tuotiin takaisin Suomeen; tietojen ja postin välitys 
jatkui säännöllisesti. 

Mutta vuoden loppupuolella alkoi ilmetä seikkoja, 
jotka osoittivat, että venäläiset olivat ryhtyneet vaka- 
vasti kiinnittämään huomiotaan tähän liikkeeseen. 
Heidän urkintajärjestönsä rupesi röyhkeästi tunkeile- 
maan sellaisille seuduille, missä ne aavistivat salaista 
toimintaa harjoitettavan. Heickell sai Helsingistä näitä 
asioita koskevia tietoja. Ouluun noita epäilyttäviä urkki- 
joita ilmestyi toimimiesten lähettyville. Ja Kemissä 
Heickellillä oli useita kertoja itselläänkin tilaisuus omin 
silmin seurata siellä puuhaavien kätyrien toimintaa. 

Torniossa ja rajaseudulla näitä venäläisten salapukui- 
sia palvelijoita oli ollut, kuten aikaisemmin on kerrottu, 
jo sodan alusta asti, mutta nyt niiden lukumäärä kasvoi, 
ja niiden ilmeisenä päätehtävänä näytti olevan juuri 
jääkäriliikkeen urkinta. Noitten muualta tulleiden olioit- 
ten toiminta paikallisia oloja tuntemattomina oli kuiten- 
kin sellaista, että heidät heti voitiin paljastaa ja siten 
tehdä vahingottomiksi. Santarmit nimittäin oitis hylkä- 

sivät palveluksestaan sellaiset urkkijat, jotka sotkivat 
korttinsa. Senpätähden koetetuinkin uudet urkkija- 
tulokkaat aina mahdollisimman pian paljastaa. 

Muuan tällainen oli ottanut joka-iltaiseksi tavakseen 
kierrellä ja kaarrella taloa, jossa Eero Heickell vanhem- 
piensa kanssa asui. Heickell päätti silloin tehdä miehen 
metkuista lopun. Tulikin joulukuun alkupuolella sopiva 
alakuunaika. Eräänä iltana Heickell varustautui hyvillä 
vehkeillä, ja kun urkkija ilmestyi pimeään »kränniin», 
niin hän antoi sille sellaiset »koristukset», että koko miestä 
ei sen koommin enää näkynyt eikä kuulunut. 

Kerran taas ilmestyi paikkakunnalle etelästä muuan 
pikku tullimies, joka kuitenkin päätyönään ryhtyi heti 
harjoittamaan urkintaa. Ahkera hän oli varsinkin tun- 
keutumaan kaikkiin tilaisuuksiin, missä väkeä oli koolla. 
Niinpä kerran, kun Torniossa vietettiin V. P. K:n perhe- 
iltamaa, tuo hurtta yritti kaikin mokomin päästä sinne. 
No mitäpäs siinä! Pantiin Ossi Sundell ja Kalle Kilponen 
muka järjestysmiehiksi ja poliisi Jaakko Puhakka seiso- 
maan talon ulkopuolelle siltä varalta, että huudettaisiin 
poliisia. Kun tullimies tuli sisään, tekaistiin heti pikku 
tappelu ja sen tuloksena roisto heitettiin miesvoimalla 
suin päin ovesta keskelle katua. Puhakka hyökkäsi silloin 
paikalle ja vei ukon putkaan. Mies sai seuraavana päi- 
vänä potkun virastaan ja katosi paikkakunnalta. 

Tällaisten urkkijain kanssa kyllä aina jotenkuten 
toimeentultiin. Samaten ei virkapukuisilla santarmeilla- 

Palokunnantalo ja Tason matkustajakoti. 


kaan ollut tässä suhteessa suuria onnistumismahdolli- 
suuksia. Mutta vuoden vaihteessa sattui eräitä tapauksia, 
jotka toisaalta vaikuttivat käänteentekevästi aktivistien 
asiain kulkuun ja toisaalta taas osoittivat, että venäläis- 
ten jääkäriliikettä vastaan suuntaama toiminta oli saanut 
hyökkäävän luonteen. 


Bruhnin- juttu. 

Etappitoiminnan jatkuvaa menestymistä ehkäisi 
suuresti jouluna sattunut onnettomuus, joka on sittem- 
min käynyt Bruhnin-jutun nimellä. 

Liisankadun toimiston miehet Helsingissä työsken- 
telivät rohkeasti ja reippaasti — turha arkuus ei saanut 

tulla kysymykseenkään, sillä silloin ei olisi päästy mihin- 
kään tuloksiin. Mutta tietysti oli kaikella tällaisella toi- 
minnalla määrätyt rajansa, koska koko maa ja varsinkin 
sellaiset tärkeät paikat kuin pääkaupunki ja rajaseudut 
olivat täynnään urkkijoita ja »suurta isänmaata» tukevia 
poliiseja y. m .s., joitten avulla liikkeen joka tapauksessa 
ennemmin tai myöhemmin oli pakko tulla ilmi. On var- 
maa, että venäläisillä jo joulukuulla oli riittävän paljon 
tietoja jääkäriliikkeestä voidakseen käydä entistä tehok- 
kaampaan toimintaan sitä vastaan. Yllämainittu onnet- 
tomuus, josta seuraavassa kerromme, joudutti heidän 
hyökkäystään. 

Liisankadun toimistoon kuului, kuten jo on mainittu, 
Edvard Bruhn - niminen 21-vuotias ylioppilas. Hän oli 
kaikessa toiminnassaan taitava ja urhoollinen; m. m. 
värvärinä Bruhn oli melkein uhkarohkea, niin että hän 
meni kenen luo tahansa, jota vähänkin tunsi, puhumaan 
Saksaan-menosta ja lupaamaan matkarahoja. Mutta 
miehen heikkoutena olivat väkijuomat ja naiset. Niinpä 
hän lienee, seurustellen kapakoissa venäläisten upseerien 
ja eräitten epäilyttävien naisten kanssa, tehnyt jonkin 
sellaisen varomattoman teon, että häntä sen takia saatet- 
tiin ruveta jollakin tavoin kiristämään. Häneltä oli m. m. 
kadonnut pieni muistiinpanokirja, jossa oli hänen ni- 
mensä, luettelo eräistä henkilöistä, joilta hän oli lainannut 
rahaa sekä lisäksHkaikenlaisia salamerkintöjä, mahdolli- 
sesti salakirjaimistoa y. m. s. Todennäköisesti tämä muisti- 

kirja oli joutunut venäläisten käsiin, mutta kun siinä ei 
kuitenkaan ollut mitään erittäin oleellista, antoivat nämä 
vain urkkijainsa ja ehkä juuri noitten naisten tehtäväksi 
pitää Bruhnia silmällä ja ehkäpä uhkaillakin häntä. 
Bruhn alkoi käydä alakuloiseksi ja hermostuneeksi. Toi- 
miston muut miehet huomasivat tämän heti ja alkoivat 
viipymättä ottaa selvää Bruhnin asioista. Tällöin he tote- 
sivat, että hän m. m. oli suhteissa pariin sellaiseen rouvas- 
henkilöön, jotka olivat lähellä eräitä venäläisiä upseeri- 
piirejä. 

Heti, kun Bruhnia alettiin epäillä, lakattiin hänelle 
antamasta oikeita tietoja, ja kaikki ne tehtävät, mitkä 
hän sen jälkeen sai suorittaakseen, olivat pelkästään muo- 
dollista laatua. Samalla alettiin puuhata häntä pois 
maasta. Varmaankaan ei Bruhn vielä silloin ollut 
ilmiantanut jääkäriliikettä, mutta hänen elämänta- 
pansa ja ylläkerrottu epäilyttävä seurustelunsa olivat 
jo riittävät syyt hänen maasta poistamisekseen. Järjes- 
tettiin sitten niin, että Tukholmasta muka tuli pyyntö, 
että Suomesta lähetettäisiin nuoria ylioppilaita ympärys- 
valtoihin suorittamaan laivastovakoilua. Tähän Bruhn 
olikin heti valmis, ja niin ruvettiin joulukuun alussa puu- 
haamaan passeja hänelle sekä myös Ragnar Heikelille ja 
Erik Malmbergille, joitten piti myös seurata mukana. 
Tarkoituksena tietysti oli Bruhnin matka Saksaan. 

Kun passien saanti kovasti viipyi, elettiin toimis- 
tossa varsin hermostuttavia aikoja. Vihdoin ne kuitenkin 

tulivat, ja Ragnar Heikel pääsi lähtemään joulukuun 21. 
p:nä valmistaakseen Bruhnille tietä Saksaan. Bruhn ja 
Malmberg matkustivat yhdessä 22. p:n pikajunassa. 

Heikel pääsi onnellisesti Ruotsiin. 

Erik Malmberg, Edvard Bruhn ja eräs ruotsalainen 
liikemies olivat samassa rautatievaunussa; mutta siltä 
varalta, että heitä mahdollisesti pidettäisiin silmällä, he 
puhelivat vain vähän keskenään, ja senkin aivan välin- 
pitämättöminä ja turhanpäiväisistä asioista. Itse he eivät 
huomanneet, että heitä erikoisesti olisi pidetty silmällä. 
— Kun he (23. XII. 1915) saapuivat Tornion asemalle, 
otettiin heiltä passit ja kysyttiin, minne he matkustivat.* 

Tämän jälkeen Malmberg ja Bruhn vietiin eri kop- 
peihin, joissa toimitettiin tarkka ruumiintarkastus. 
Malmbergilta ei löydetty mitään; ja kun tarkastus oli 
loppunut, sai hän mennä, mutta ulos tultuaan hän ei mis- 
sään huomannut Bruhnia. Kun Malmberg samassa tapasi 
yllämainitun ruotsalaisen liikemiehen, kysyi hän tältä, 
oliko hänetkin tarkastettu. Ruotsalainen vastasi kieltä- 
västi mainiten samalla, että koppeihin oli viety ainoastaan 


* Erik Malmberg mainitsi m. m., että hän oli matkalla 
Tukholmaan hankkiakseen sieltä anatoomisia töitä varten ihmisen - 
pään, koska Helsingissä oli niistä suuri puute. — Onnettomuu- 
deksi Ragnar Heikel oli edellisenä päivänä kertonut aivan samaa, 
jotenka santarmilla oli täysi syy huomauttaa: »Mitäs tämä ihmi- 
senpään haku oikeastaan merkitseel Minnehän te menettekäänl» 
Tähän Malmberg virkkoi yksikantaan: »Niitä pään hakijoita voi 
tulla vielä paljon!» 

Malmberg ja Bruhn. Tällöin eräs suomalainen asemamies 
tuli Malmbergin luo kysyen, tiesikö tämä, että heitä oli 
koko matkan Helsingistä Tornioon asti pidetty silmällä 
ja samalla tiedustellen, olivatko he tehneet jotakin vaaral- 
lista. »Olkaa varovaisia!» sanoi asemamies lopuksi. 
Ensimmäinen ajatus tämän johdosta oli Malmbergilla se, 
että asemamies mahdollisesti oli ystävä*, joka todella 
tahtoi varoittaa. Mutta samassa silmänräpäyksessä 
hänen mieleensä johtui, että mies yhtä hyvin voi olla 
santarmien lähettämä urkkija. Ja niinpä Malmberg vasta- 
sikin, ettei hän lainkaan tiennyt, että heitä oli pidetty 
silmällä ja että se olisikin ollut hyvin kummallista, kun he 
eivät olleet mitään tehneet. 

Kun Bruhnia vain ei kuulunut, arvasi Malmberg, 
että hänelle oli käynyt huonosti. Ei ollut muuta tehtävää 
kuin kiireimmän kaupalla koettaa päästä Ruotsin puo- 
lelle voidakseen heti Haaparannalta ilmoittaa tapahtu- 
neesta onnettomuudesta Eero Heickellille Tornioon ja 
tämän välityksellä myös Helsinkiin. Jonkin aikaa odo- 
tettuaan — ohuessa kesäpuvussa kovan pakkasen kou- 
rissa — Malmberg** saikin passinsa ja lähti heti hevosella 
Haaparannalle. 

Saatuansa tietää Bruhnin ja Malmbergin kohtalosta 


* Näin olikin asianlaita. 

** Malmbergin pelastus johtui siitä, että santarmien Helsin- 
gistä lähettämässä sähkösanomassa Malmbergin nimi oli väänty- 
nyt tuntemattomaksi. 

Heickell toimitti samana päivänä kolme tuntia myöhem- 
min lähtevässä pikajunassa kaksi miestä Torniosta mat- 
kalle, toisen, V. Porthanin, sähköttämään Oulusta Helsin- 
kiin varoitusilmoituksen Polönille ja toisen, Ossi Sundellin, 
Helsinkiin saakka tiedoittamaan lähemmin tapahtumasta. 

Sähkösanoma ei koskaan tullut perille. 

Mutta Helsinkiin matkustanut Sundell toimitti 
asiansa joutuen seikkailuihin, joista Olli Mala on kertonut 
»Väärällä passilla»-nimisessä teoksessaan. Hän saapui 
Helsinkiin myöhään jouluaattoyönä (juna oli myöhästy- 
nyt), mutta silloin oli siellä onnettomuus jo ehtinyt ta- 
pahtua. 

Toimistoa oli nähtävästi alettu pitää silmällä jo 
aikaisemmin ja tätä epäillen se oli päätetty muutetta- 
vaksi uuteen huoneistoon juuri jouluaattona, s. o. heti 
Bruhnin lähdön jälkeen, mutta tämä oli ollut jo myö- 
häistä, sillä venäläiset olivat sinne jo tunkeutuneet sekä 
sitten sulkeneet ja sinetöineet ovet. 

Lisäksi mainittakoon, että Erik Malmbergilla ja 
Ragnar Heikelillä oli tarkoituksena, saatettuaan Bruhnin 
Saksaan, palata jälleen kotimaahan. Asiain kehitys teki 
tämän kuitenkin mahdottomaksi. 

Bruhn oli toimintansa alussa lapsi, hermostunut ja 
pilaantunut lapsi, joka santarmien ja häntä piinaavien 
venäläisten kynsiin jouduttuaan ei jaksanut säilyttää 
salaisuuksiaan. Heikkoja olivat vankilassa eräät toverit- 
kin, jotka häneen vaikuttivat. Mutta vankilan muurit 

häntä kasvattivat. Siellä hän vielä ilmiantojensa jälkeen 
kielsi kaikki puheensa. — Vankilan porttien avauduttua 
ja vallankumouksen hyörinässä näemme hänet Pietarin 
pääkaduilla taistelu-autoissa kivääri kädessä ja Suomen 
vapaussodassa hän sai urhoollisen miehen maineen. Viron 
vapaussodassa hän sitten hengellänsä maksoi tuon sie- 
lullisesti murtuneessa tilassa kerran osoittamansa heik- 
kouden. 


Heickellin Helsingin-matka. 

Kuultuaan Tornioon palanneelta Ossi Sundellilta 
Helsingin tapahtumista Heickell päätti — ensin neuvotel- 
tuaan tilanteesta E. Malmbergin ja R. Heikelin kanssa, 
jotka olivat pysähtyneet hetkeksi Haaparannalle — , 
uudenvuoden alussa itse lähteä pääkaupunkiin saadak- 
seen täyden selvyyden tilanteesta. Jatkuvan postiyhtey- 
den järjestäminen Tornion ja Helsingin välille oli myös 
erittäin tärkeää, koska värväys joululoman aikana, jolloin 
ylioppilaat olivat maaseudulla, saattoi pian ruveta tuotta- 
maan yhä runsaampia tuloksia. Tilanne alkoi näihin 
aikoihin rajaseudulla muutenkin olla siksi kireä ja venä- 
läisten urkinta siksi voimaperäistä, että hyvä yhteys 
Helsinkiin oli välttämättömästi saatava taatuksi. 

Matka sujui seikkailuitta. Heickell poikkesi ensin 
Kemiin selostamaan tilannetta ja varoittamaan uhkaa- 
vista vaaroista. 

Riihimäellä hän tapasi (tammikuun 3. tai 4. p:nä) 
aivan sattumalta Juho Aallon, joka kertoi olleensa jou- 
lusta lähtien yhtämittaa venäläis-urkkijain takaa-aja- 
mana ja parhaillaan matkustavansa maaseudulle haih- 
duttaakseen näitä jäljiltään. Edelleen hän kertoi, että 
Helsingissä oli käynnissä yleinen etsiskely, että urkkijain 
tuttuja autoja näkyi siellä tuon tuostakin, että kotitar- 
kastuksia oli pidetty sekä että Liisankadun toimistossa 
oli venäläisten käsiin joutunut joukko asiapapereita ja 
salakirjoituskaava, mutta tuskin mitään henkilötietoja. 
Toiselta puolen vihollisella näytti olevan jotakin »hajua» 
henkilöistäkin, koska useita oli jo vangittu. 

Aalto näytti hermostuneelta. Keskustelu ei voinut 
jatkua pitempään. Hyvästellessä hän sanoi vain: »Koeta 
olla varovainen!» 

Helsingissä Heickell tapasi Ostrobotnialla joitakuita 
ylioppilaita, jotka jännittyneinä kertoivat samoista tapah- 
tumista, ja tietysti jutut olivat paisuneet entistä jul- 
memmiksi. 

Samana iltana hän tapasi myöhemmin ulkona jou- 
kon aktivisteja, joitten kasvoilta niinikään saattoi lukea 
jännittyneisyyden piirteitä. Ei oltu oikein selvillä siitä, 
miten piti menetellä, pitikö värväys keskeyttää, vai oliko 
työtä edelleen jatkettava. Oli kyllä annettu maaseudulle 
varoitusmerkkejä, mutta värväys oli siksi laajassa käyn- 
nissä, että tuntui vaikealta kokonaan sammuttaa sen 
kulontapaista levenemistä. Toiselta puolen toivottiinkin, 

että venäläisten toiminnan äkkiä alkanut hyökkäävä 
luonne, pian tasaantuisi ja että liikkeen puuhat sitten 
taas voisivat jatkua. Näissä merkeissä oli pyrittävä 
jotenkuten pääsemään pahimman kauden läpi. 

Tästä seurasta Heickell erosi erään toverin kanssa 
saaden tältä lähempiä tietoja.* M. m. hän sai kuulla, 
ettei vangittujen joukossa ainakaan vielä ollut sellaisia, 
jotka olisivat mainittavassa määrin ottaneet osaa jääkäri- 
liikkeeseen, vaan ilmeisesti ainoastaan niitä, joitten nimet 
olivat olleet Bruhnin taskukirjassa. (Bruhnin selityksen 
mukaan ne olivat sellaisia, joilta hän oli lainannut rahoja). 
Toistaiseksi tuntui siltä, ettei Bruhn vielä ollut tehnyt 
ilmiantoja, mutta kun niitäkin saattoi olla odotettavissa, 
niin sen mukaan oli toimittava. Toveri kertoi Polönin, 
Aallon ja monen muun kyllä joutuneen jo silmälläpidon 
alaisiksi, mutta tämähän saattoi johtua muistakin, aikai- 
semmin venäläisten tietoon tulleista seikoista. Tästä 
syystä useat (Aalto, Polon y. m.) olivat jo lähteneet 
kaupungista odottamaan asiain kehittymistä. Heickellin 
toveri aikoi myös itse pian lähteä, sillä venäläisten alin- 
omainen silmälläpito johtaisi pian vangiksijoutumiseen, 
jos jotakin yrittäisi tehdä. Edelleen Heickell sai tietää, 
että Harry Backberg oli ottanut pitääkseen huolta Hel- 
singin ja Tornion välisistä yhteyslinjoista ja että värvärit 
mahdollisuuden mukaan yhä jatkaisivat toimintaansa. 
Miesten lähetys, ohjaaminen ja matkalle-rahoittaminen 

* Miehen nimi on häipynyt Heickellin muistista. 

siirtyisi tämän jälkeen värvärien tahi sitten lähtijöiden 
tuttavien tehtäväksi. Liisankadun toimistoa vastaavaa 
keskusta ei toistaiseksi järjestettäisi, koska näytti melkein 
mahdottomalta saada yhfäkkiä uusia miehiä sellaisen 
asioita hoitamaan. Erik Malmbergin ja R. Heikelin olisi 
viisainta ainakin toistaiseksi pysyä rajan takana. Back- 
bergia olisi paras varovaisuuden vuoksi olla tapaamatta. 
Kun Aalto piakkoin palaisi kaupunkiin ja kun ylioppilaat 
saapuisivat joululomaltaan, saataisiin asiat sen jälkeen 
taas kaikin puolin sujumaan. 

Kun erottiin, antoi toveri Heickellille Rauhankadun 
1 Ennen viidennessä kerroksessa sijaitsevan huoneiston 
avaimet. Tarkoitus oli, että ellei Heickell katsoisi voi- 
vansa mennä yöksi matkustajakoteihin tahi tuttaviensa 
luokse, niin hän saisi käyttää tuota huoneistoa. Toveri 
itse ei halunnut lähteä Heickelliä saattamaan siitä syystä, 
että epäilyttävien olentojen oli huomattu näihin aikoihin 
ryhtyneen kadulla liikkeen miehiä seurailemaan. 

Mikon- ja Aleksanterinkadun kulmassa toverukset 
erosivat. 


Urkkijain ahdistamana. 

Annamme Heickellin kertoa seikkailunsa: 

»Kuljin Hallituskadulle kiertäen edelleen vähäliiken- 
teiselle Kluuvikadulle voidakseni havaita, seuraisiko 
minua joku. Kluuvikadun kulmassa pysähdyin ja samalla 

huomasin erään laihahkon olion niinikään pysähtyvän ja 
pyörähtävän katsomaan jotakin jäljelläpäin olevaa näyte- 
ikkunaa. Otin pari askelta Aleksanterinkatua kohti, 
mutta palasin samassa takaisin kulmaan lähtien kävele- 
mään Nikolainkirkolle päin. Silloin näin saman miehen 
puolijuoksua tulevan suoraan minua kohden. Tämä tun- 
tui peräti epäilyttävältä. Kuljin hitaasti eteenpäin ja jo 
tuumin — kun satuttiin olemaan huonosti valaistulla 
paikalla — tehdä välit tuon hännystäjän kanssa selviksi. 
Mutta ehkä se ei olisi viisasta, ajattelin, kuka tietää, mitä 
yllätyksiä vielä voisi sattua. Samassa mies saavutti 
minut ja pyysi ruotsiksi tulta savukkeeseensa. Tokaisin 
suomeksi: »Ei ole!» Ohikulkiessaan mies pyrki näkemään 
kasvojani — sitä tuo tulenpyyntö tietysti tarkoittikin. 
Minä aloin kulkea viistoon kadun yli ja käännyin Fabia- 
ninkadulle jouduttaen askeleitani mäkeä ylös Kirkko- 
kadun kulmaan lainkaan katsomatta taakseni. Tämä 
kulmaus oli aivan pimeä, jotenka siinä sairaalan kohdalla 
saatoin pysähtyä. Näin tuon ilmeisen urkkijan jääneen 
seisomaan alas Hallituskadun kulmaan, mutta samassa se 
alkoi edetä Nikolainkirkkoa kohden. 

Kulkiessani olin tehnyt päätöksen mennä yöksi 
Rauhankadun 1 Enteen, mutta sinne oli päästävä pujah- 
tamaan kenenkään huomaamatta. 

Oli siis ratkaistavanani sakkiongelma: Fabianin- 
katuako vai Kirkkokatua oli matkaa jatkettava? Edel- 
listä tietä kulkien olisi parempi mahdollisuus eksyttää tuo 

urkkija. Mutta jälkimmäinen suunta näytti tarjoavan 
oivallisia tilaisuuksia pieniin manöövereihin. 

Ketään kulkijoita ei Kirkkokadulla näkynyt, jotenka 
saatoin ottaa pienen virkistysjuoksun. Muutamassa 
sekunnissa olin siten Unioninkadun kulmassa. Kaikessa 
rauhassa kävelin eteenpäin. Mutta kun olin päässyt 
lähelle Nikolainkatua, kuulin takaapäin aika jymäyksen. 
Silmäsin sinne ja näin miehen, kaikesta päättäen saman 
hännystäjän, kellellään kirkon portaitten edessä jalka- 
käytävällä. 

Mies oli tietysti juossut yli kirkon etupihan ja lan- 
gennut liukkaalla alaskäytävällä. 

Jatkoin matkaani postikonttoriin päin ja pian huo- 
masin miehen olevan taas kintereilläni. 

Kuljin yli kadun ja olin taas Hallituskadulla kiireh- 
tien Ritarihuonetta kohden. Huomasin miehen pysähty- 
neen katselemaan menoani. Kun käännyin Ritarihuo- 
netta kohden, katosi tuo varjo Senaatintorille. Asetuin 
Ritarihuoneen taakse Mariankadulle todetakseni, seu- 
rasiko urkkija jäljessäni. Mutta miestä ei kuulunut, ja 
siitä tiesin hänet ainakin hetkeksi eksyttäneeni. Luulta- 
vasti hän arveli minun pyrkivän Katajanokalle ja tahtoi 
siis kiertää sivulleni Senaatintorin kautta. 

Silloin tein ratkaisevan liikkeen. Lähdin astelemaan 
Mariankatua pohjoiseen päin. Ketään ei näkynyt, ei edes 
kiusallisia poliiseja. Kun katu alkoi painua myötämäkeä 

kohden Rauhankatua, otin lujan juoksun ja samassa 
olinkin jo Rauhankadun kulmassa. 

Kuljin suoraan kadun yli neuvottuun taloon, Rau- 
hankadun 1 Enteen. 

Ovi kumahti kiinni, ja minä jäin hetkeksi ajattele- 
maan, olisinko tehnyt jonkin virheen, ja olisiko siis syytä 
vieläkin peräytyä ja uusilla mutkilla ehdottomasti haih- 
duttaa tuo mies niiltä seuduilta, minne jäisin yöksi. 

Ainoa seikka, joka tällöin tuli mieleeni, oli se, että 
kun olin juossut Kirkkokadun yli, niin siinä oli seisonut 
jonkin matkan päässä ajuri. Tämä seikka jäi vaivaamaan 
mieltäni, mutta päätin kuitenkin nousta portaita viiden- 
teen kerrokseen mennäkseni yöpuulle. 

Määrättyyn oveen avaimeni sopivat hyvin. Se oli 
vasemmalla kädellä, nähtävästi n. s. »eri sisäänkäynti». 

Astuin sisään, raapaisin tulta. Olin hyvin sisuste- 
tussa huoneessa, missä suloinen lämmin tulvi vastaani. 

Ensimmäisenä pisti silmääni pöydällä oleva pääkallo. 
No, sehän kuului asiaan, koska tämä maallinen vaellus 
muutenkin alkoi tuntua seikkailulta. Mutta totisesti, 
kuka tiesi, vaikkapa tässä leikissä piankin oltaisiin tuon 
kylmän kallon viittaamalla tiellä. 

Sytytin tulen ja aloin kiireesti riisuutua. Samalla 
tarkastelin ympäristöäni. Totesin pian, että huoneen 
asukas oli lääkäriksi lukeva ja että tuon pääkallonkin 
arvoitus siis oli helposti selitettävissä. Hauska asunto 
miehellä, missä sitten itse lieneekään! 

Sammutin valkean ja paneuduin pätkälleni oven 
vieressä olevaan sänkyyn. Taisinpa nukahtaakin jonkin 
aikaa, kun äkkiä taas havahduin. 

Huoneen vastakkaiselle seinälle rupesi heijastumaan 
valoa verhon takaa, joka riippui peräseinällä. Samassa 
ilmestyi sieltä pitkään kaapuun pukeutunut nainen kynt- 
tilä kädessä alkaen hiipien lähestyä vuodettani. 

Nähtyään, että olin hereillä, sanoi tuo merkillinen 
ilmestys, jonka teräväpiirteisiä kasvoja kynttilän va- 
lossa punahohtoiset hajakiharat reunustivat: 

— Nukkukaa vain rauhassa! 

En puhunut mitään. 

Nainen hiipi samaa tietä takaisin, ja huone pi- 
meni hänen jälkeensä. 

Toivottavasti tässä nyt saadaan rauhassa nukkua, 
ajattelin, mutta eipä unta kuulunut. Ajatukset kierteli- 
vät entisistä tapahtumista uusiin ja yhä uusiin. Alkoi 
herätä vakavia mietteitä: Paljon tämä liike vielä miehiä 
vie, ennenkuin vihdoinkin suuri päämäärä alkaa kajastaa. 
Mutta onpa lähdetty kulkemaan sellaista tietä, jota kan- 
nattaa ja pitää kulkea. Arvattavasti mies toisensa jälkeen 
saa matkata tuota pääkallon tietä, mutta kylvö on jo 
tehty sellainen, että pellon vihannoimisesta ei ole epäi- 
lystä. Ja jos yksi keino työssä ja suunnitelmissa murtuu, 
niin varmasti sata sijalle syntyy. Mutta voi teitä ryssät 
silloin, kun me kerran nousemme . . ! 

Ajatusten juoksu keskeytyi, kun hiljaisuuden kat- 

kaisi heikko porraskäytävästä kuuluva humina. Tuntui 
siltä kuin siellä joku liikkuisi — ehkäpä alhaalla joku kul- 
kija avasi pääovea. 

Hetken kuluttua kuului porraskäytävästä rasahdus. 
Aloin kuunnella tarkemmin. Aivan oikein, siellä liikkui 
joku. Kuulin selvästi harvoja askeleita, jotka hiljaa hii- 
pien lähestyivät juuri minun kerrostani. Jo pysähtyi 
joku oveni taakse. Taskulampulla napsautettiin tulta. 
Sitten taas alkoi kuulua poistuvien askeleitten ääni, se 
loppui kokonaan, ja vähän ajan kuluttua ulko-ovi ku- 
mahti kiinni. 

Tuo äskeinen hännystäjäni tuli mieleeni. Tietysti se 
oli myös tullut Mariankadulle jälkeeni, kun ei ollut näh- 
nyt minua muualle meneväksi, tietysti se tuolta ajurilta 
oli muutamalla pennillä saanut tiedon siitä, mihin äskei- 
nen juokseva mies oli kadonnut ja tietysti se oli pitänyt 
silmällä talosta näkyviä valoja — ehkä tehnyt ha- 
vaintonsa juuri silloin, kun tuo yöhaamu valaisi 
huonettani. 

Mutta tuon haamun sanat: »Nukkukaa vain rau- 
hassa!» antoivat minulle rohkeutta: Ehkäpä tästäkin 
selvitään! Ei tuo urkkija sittenkään voi olla varma kätkö- 
paikastani! 

Niin nukahdin raskaaseen uneen ja heräsin vasta 
silloin, kun palvelijatar aamulla tuli tuomaan arvattavasti 
huoneen varsinaiselle asukkaalle tarkoitettua kahvia. 

Olin juuri pukeutunut, kun huoneeseen astui yllä- 

mainitun varjon takana olevasta 
ovesta nainen, jonka tunsin yölli- 
seksi ilmestykseksi. 

Sain tietää, että hän oli opet- 
tajatar, rouva Nina Blomqvist, ja 
pian sukeutuvasta keskustelusta 
päättäen hänkin oli ankara akti- 
visti. 

Nina Blomqvist. ~ Teitä a J etaan takaa > virk ' 

koi hän ensimmäisiksi sanoikseen, 

— mutta Te olette nyt turvallisessa paikassa. 

Ja hän kertoi jo varhain aamulla huomanneensa, 
että taloa pidettiin silmällä mainiten samalla kahden 
olion parhaillaankin käyskentelevän ulkona tarkoin val- 
voen kaikkia talosta lähteviä. 

Siirryimme kadunpuoleiseen huoneeseen, missä oli 
kadulle päin antava ikkuna-uloke. Siitä katsellessamme 
näimmekin heti hämäräperäisen näköisen mieshenkilön 
laiskasti kävellä tallustelevan edestakaisin Ritarikadulla 
Säätytalon puistikon reunaa. Toinen olio taas hiiviskeli 
kaulus pystyssä pitkin Rauhankadun seinustaa Nikolain- 
kadulle päin. 

Kun nuo vetelehtijät olivat menossa talosta pois- 
päin, päästi opettajatar pienen foxterrier-koiransa porras- 
käytävään. Ehdimme juuri takaisin ikkunan luo, kun 
kuulimme alhaalta kumahduksen — koira oli työntänyt 
oven auki ja juossut ulos ja ovi-sulkeutunut. Ja mitäpä 

silloin näimme! Kumpikin olio pyörähti kuin käskystä 
katsomaan, kuka ovesta tuli. Oli siis päivänselvää, että 
miehet olivat urkkijoita. Talonväen rauhan takia en 
kuitenkaan maininnut mitään yöllisestä porraskäytävä- 
hiipijästä. 

— No, mitäs nyt tehdään, koska minun on asioitteni 
vuoksi heti poistuttava! Minä lähden kai ilman muuta, 
tulkoot nuo perässä, jos haluttaa; kyllä minä niistä selviän. 

— Ei sitä niin vain saa lähteä, selitti opettajatar, 
— olen miettinyt jo sitäkin asiaa. 

Hän esitti suunnitelmansa, jota minun piti tarkasti 
noudattaa. Ja kaikki kävikin sitten tämän suunnitelman 
mukaan. 

Päällystakkini ja lakkini pantiin kääröön, jota minun 
piti mennessäni kantaa, kunnes tulisi tilaisuus muuttaa 
taas ulkonäköä. Päähäni sain kesähatun* ja niin olin 
valmis juoksupoika, vapaa kulkemaan minne halusin. 

Palvelijatar lähetettiin jonnekin tavallista pitem- 
mälle asialle, sillä minun piti mennä keittiön portaitten 
kautta pihalle ja määrätyllä hetkellä porttikäytävästä 


* Lähtiessäni lupasin varmasti joskus toimittaa tuon lai- 
natun hatun takaisin. Mutta niin huonosti olen palkinnut opetta- 
jatar Blomqvistin vieraanvaraisuuden ja suuren avuliaisuuden, 
etten vieläkään ole lupaustani täyttänyt, vaikka tästä pikku 
seikkailusta onkin kulunut jo yli kymmenen vuotta. Siitä on 
minulla kuitenkin hyvä omatunto, että hattu on vielä tallessa 
hyllylläni; ja kun siinä on kirjaimet R. S., niin varmaan sen alku- 
peräisyys vielä voidaan todeta. 

Rauhankadulle. Ritarikadulla kuljeksiva mies ei saatta 
nut nähdä tätä porttikäytävää. Rauhankatua kuljeksiva 
urkkija kääntyi aina väliin Nikolainkadulle, jolloin hän- 
kään ei voinut nähdä porttikäytävästä lähtijöitä. 

Odotettiin sopivaa hetkeä, ja pian nuuskijat olivatkin 
taas menossa talosta poispäin. 

Silloin lähdin kiireesti alas ja pysähdyin porttikäytä- 
vään. 

Hetken kuluttua kuulin, kuinka talossa ylhäällä avat- 
tiin ikkuna ja sitä seurasi pieni rykäisy — se oli lähtömerkki. 

Mars, eteenpäin vain, ja reippaasti kulkien olin 
muutamassa sekunnissa Mariankadun kulmassa. Silmä- 
sin siinä taakseni, mutta ketään ei näkynyt Nikolain- 
kadulla päin. Mariankatua astelin sitten tieheni.» 

Venäläisten riehunta alkaa. — Tornion ja Helsingin 
välinen yhteys vaarassa. 

Kun Eero Heickell palasi Helsingistä pohjoista koh- 
den, oli hänellä jotakuinkin selvä kuva tilanteesta. Se ei 
tällä hetkellä tuntunut kovinkaan kirkkaalta. 

Mutta yhteyksiä ja toimintaa varten oli kuitenkin 
edelleen olemassa kiinnepiste. Backbergin toimistoon 
voitiin näet tämän jälkeen ohjata salaiset käsipostilinjat 
ja tiedoitukset. Tällaisen yhteyden säilyttäminen olikin 
kaikkein tärkeintä, sillä muutenhan Helsingin, värväys- 
järjestöjen ja rajaseudun välinen kiinteä vuorovaikutus 

olisi käynyt peräti mahdottomaksi. — Samaan aikaan kun 
miesten meritse tapahtuva kuljetus oli paraikaa täydessä 
käynnissä, venäläiset omalla tahollaan vetivät suurta nuot- 
taansa yhä tiukemmalle ja tiukemmalle. Sen lisäksi oli 
värväys ympäri Suomen entisestään yhä vain kiihtymässä. 

Kun Heickell oli saapunut rajalle, kutsuttiin hänet 
Tukholmaan selostamaan kotimaassa vallitsevaa tilan- 
netta. 

Täten hän joutui ensimmäistä kertaa käymään 
tuossa jääkäriliikkeen tärkeimmässä pajassa. Suurpiirtei- 
sistä asioista siellä puhuttiin ja moneen eri suuntaan siellä 
tunnuttiin pyrittävän. 

Mielenkiintoisin oli kuitenkin se »alhaalta» saapunut 
tieto, että tammikuun puolivälissä oli Lockstedtin leirillä 
jo kokonaista 1000 jääkäriä. 

Kun Eero Heickell palasi Tukholmasta tammikuun 
20. p:n tienoilla, oli tilanne Suomessa kehittynyt todella 
uhkaavaksi. 

Kemin »Osulan» isäntä, J. Heiskanen oli juuri tammi- 
kuun 20. p:nä 1916 vangittu ja Kemin etapin varsinainen 
toiminta lakannut. — Taavetti Lukkarisen oli toistaiseksi 
onnistunut paeta Ruotsiin, mutta hänen myöhäisemmät 
vaiheensa johtivat hirsipuuhun. 

Yhä lukuisampia peräänkuulutuksia saapui päivit- 
täin Tornion poliisilaitokseen. Niinpä siellä jo oli Helsin- 
gissä tammikuun 18. p:nä julkaistu ylioppilas E. Polönin- 
kin peräänkuulutus. 

Joitakuita päiviä myöhemmin saapui kuriirien 
mukana Helsingistä Tornioon yhä uusia onnettomuuden- 
sanomia. Niinpä maisteri Y. O. Ruuth oli vangittu tammi- 
kuun 25. p:nä. 

Ja eräänä kauniina päivänä, kun Heickell sattui 
olemaan Tornion poliisikamarissa, saapui sinne santarmi- 
upseeri Ivanoff kädessään jokin paperi, luultavasti sähkö- 
sanoma, ja tiedusteli Toivo Jernstedtiltä, tunsiko tämä 
Torniossa ketään ylioppilas Eero »Heckeliä». Jernstedt 
katsoi Ivanoffia pitkään, pudisti päätään ja virkkoi, kään- 
tyen Heickellin puoleen: 

— Tunnetko sinä sennimistä herraa? 

— Aivan outo nimi; en lainkaan tunne; en ole kuul- 
lutkaan! vastasi Heickell. 

Ivanoff poistui niine tietoineen! 

Selvää oli, että venäläiset olivat päässeet Heickellin 
jäljille. Ja heidän tietonsa olivat peräisin ilmeisesti josta- 
kin kauempaa. 

Valitettavasti Bruhn olikin alkanut hellittää tieto- 
jaan. Santarmien tammikuun 20. p:nä 1916 laatimasta 
tutkintopoytäkirjasta ilmenee, että hän oli paljastanut 
koko jääkäriliikkeen johtajineen ja etappeineen. Lu- 
kuisien muiden joukossa on Eero Heickellkin siinä pariin 
kertaan mainittu, samoin kuin Sundell; ja Tornio on 
ilmoitettu molempien toimintapaikaksi. Spalernajassa 
Bruhn tunnusti tietysti lisää. 

Helmikuun 20. p:n tienoilla saapui Helsingistä yli- 

oppilas Toivo Järvinen, joka oli ollut tilapäisenä kuriirina 
käymässä Harry Backbergin luona. Hän kuvasi tilanteen 
erittäin vaikeaksi; postin hän oli kuitenkin saanut perille. 
Päivää myöhemmin saapui pääkaupungista toinen tila- 
päinen kuriiri, postiljooni Vilho Harinen kertoen, että 
Backberg oli vangittu helmikuun 18. p:nä ja että hän itse- 
kin oli ollut vähällä joutua kiinni kaikkine salaisine 
posteineen käydessään Backbergin kotona heti tämän 
vangitsemisen jälkeen. Backberg oli ollut juuri tarkasta- 
massa Järvisen tuomaa postia, kun santarmit olivat 
tulleet klo 12 yöllä; hän oli ehtinyt kuitenkin polttaa 
kaikki käsillä olevat paperit. Backbergin mukana oli 
vangittu hänen isänsä, joka sen jälkeen sai olla Viaporissa 
kiinni kaksi viikkoa jakarkoitettiin sitten kirgiisien aroille, 
sekä veljensä Bertel*; tämä yhdessä Harryn kanssa vie- 
tiin sittemmin Spalernajaan. 

Täten oli siis Backbergin toimistokin pitkäaikaisen 
ja tulosrikkaan työnsä jälkeen tuhottu. Oli jälleen kat- 
kaistu Helsingistä rajalle johtava yhteys. Mutta vain 
hetkeksi, sillä Backbergin apulainen, teknillinen ylioppi- 
las Aale Roos** astui kohta Backbergin paikalle. Hän oli 
liikkeen tärkeissä asioissa tehnyt matkan Tornion kautta 
Ruotsiin ja palasi sieltä Helsinkiin helmi- ja maaliskuun 
vaihteessa, jolloin yhteys jälleen saatiin kuntoon. 

* Kaatui vapaussodassa. 

** Tämä erinomaisen rohkea ja väsymätön mies vangittiin 
toukokuun 19. p:nä 1916 ja vietiin Spalernajaan. 

Tapahtumia Torniossa ja pikapiirtoja »firman» miehistä. 

Kun miestenkuljetus Kemistä meren yli tammikuun 
puolivälissä lopullisesti tukkeutui, voitiin rajaseudullakin 
toimitettava värväys tämän jälkeen periaatteessa hyväk- 
syä. Tähän puuhaan tartuttiin kaikessa hiljaisuudessa 
siis Tornionkin tienoilla. 

Seurauksena oli, että mies toisensa jälkeen katosi 
teille tietymättömille. Tammikuun kuluessa lähti Tornion 
seudulta Saksaan kymmenkunta miestä ja helmikuun 
alkupuolella suunnilleen saman verran. Täten olivat 
Tornio ja Alatornio yhdessä lähettäneet pataljoonaan, 
varemmin menneet mukaanluettuina, noin 50 miestä 
kohoten siten tässä suhteessa Suomen kuntien ensimmäis- 
ten joukkoon (Liite n:o 3). Tämä oli erittäin tyydyttävä 
saavutus alueelta, jonka väkiluku (kaupunki- ja maa- 
seurakunta yhdessä) oli ainoastaan noin 10,000 henkeä. 

Värväreinä toimivat samat henkilöt, jotka olivat 
muissakin aikaisemmin kerrotuissa puuhissa olleet osalli- 
sina. 

* * * 

Kesällä 1915 tuli eräänä päivänä Katriinaholman 
isännän Iivari Faarisen kotiin Hämeen puolesta muuan 
mies, Viljo Laakso nimeltään. Torpanpoika sanoi ole- 
vansa ja vallitöitä pakoon lähteneensä. Faarinen otti 
miehen heinätöihin. Siinä sitten ajat talossa uurastet- 



Torniolaisia jääkäreitä. Seisomassa: Einari Häll, Kalle Nisula. 
Istumassa: Eero Putaansuu, Julius Korhonen. 

tuaan hämäläinen kerran riihenpuinnissa oltaessa alkoi 
tuumiskella, minnepäin olisi lähdettävä, kun työt näytti- 
vät loppuvan. 

— Lähdet Saksaan, oli Faarisella vastaus valmiina. 
— Mutta saako siellä tapella? arveli Laakso. 

— Saapa tietenkin; sitähän siellä juuri opetetaankin, 
selitti Faarinen koristelematta. Seuraavana aamuna 
mies sai talosta matkavaatetta ja Faariselta passin lai- 

naksi. Ja niin mentiin rajan yli ja 
parin päivän perästä vielä toisenkin 
rajan yli. 

Kun värväys loppui, toimi Faa- 

rinen salaisen postin kuljettajana 

aina vapaussotaan saakka. Passi- 

asiat eivät häntä haitanneet. Kun 

hän ikärajoituksen takia ei enää sää- 
livän Faarinen. 

nut passiaan uudistetuksi, meni hän 
saiaa Alatornion nimismiehen kansliaan, löi siellä passiinsa 
tarpeelliset leimat ja sukaisi junailija Astrenin avulla, 
jonka talossa kanslia sijaitsi, leiman alle nimismiehen 
nimikirjoituksenkin! Ja tämän tempun hän teki useita 
kertoja! 

Kerran saapui Faarisen luo jääkäri Otto Ylen, joka 
pommarina oli lähetetty Suomeen. Hän oli tullut Vojak- 
kalasta yli kätkien pomminsa erääseen kivikkoon Yli- 
raumolle Trukkilan taakse eikä uskaltanut niitä sieltä 
hakea, koska kylässä vilisi venäläisiä. Iivari Faarinen 
lähti niitä hakemaan ja kantoi pommivarastoa kapsäkissä 
juuri Faarisen sillan yli, kun häntä vastaan tuli venäläi- 
nen eversti Smorodskij rouvineen. Nämä asuivat Faarisen 
kotitalossa. 

— Nuu, mistä herra Iivari tulle? kysyi rouva 
Smorodskij. 

— Voin ostostapa vain! 

— A hyve voi, saa näke? innostui rouva. 




227 


— No, eihän rouva tässä, hätkähti Iivari, kyllä 
lähetän rouvalle voita kotiin. 

Pommit pelastuivat ja »herra Iivari» myös. 

* * * 

Kevättalvesta venäläiset muuttuivat rajaseudulla 
entistä kiukkuisemmiksi, samalla kun rajan valvontaa 
uudelta vuodelta yhä kiristettiin. Näytti siltä, että he 
eivät olleet tuloksiinsa tyytyväisiä ja että he epäilivät jo 
kaikkia saksalaisten auttamisesta. »Germanskij spion» oli 
yhtenään heidän suussaan, ja heidän silmänsä vaanivat 
noita vakoilijoita kaikkialta — ja kaikkiallahan niitä 
olikin. 

Passien saanti kävi melkein mahdottomaksi. Puu- 
hissa mukana olevat nuoret miehet olivat melkein kaikki 
ilman passia. Heickellkään ei enää kaikista keinoista 
huolimatta sellaista saanut, sillä hän oli jo joutunut mus- 
timpien kirjaan. Miltei yksinomaan vain sellaiset, jotka 
kuuluivat rajalla toimiviin eri virastoihin, kuten tulliin, 
poliisilaitokseen ja postiin, saattoivat enää päästä viral- 
lisia teitä yli, mutta heidänkin retkiään seurattiin tar- 
kasti. Näistä Heickellin edellisenä vuonna työhön hank- 
kimista henkilöistä oli tästä lähtien tietysti arvaamatto- 
man suurta hyötyä. Suurimmaksi osaksi vain heidän 
avullaan voitiin näet tämän jälkeen aina vapaussotaan 
saakka ylläpitää Ruotsin ja Suomen välisiä yhteyksiä. 

Mutta tietysti oli edelleen muitakin, jotka liikkuivat 

rohkeasti rajalla salateitä käyttäen, 
tai jotka jollakin tavoin keinotel- 
tuaan itselleen passin yhä jatku- 
vasti toimittivat sala-asioita venä- 
läisten nenän editse. Oli myös van- 
hempia henkilöitä ja naisia, jotka 
vielä saivat laillisia passeja ja niiden 
avulla kulkivat liikkeen asioissa. 
Tyydyttävät yhteydet säilyivät siis 
yhä jotenkuten. 

Eräs innokkaimmista rajakuriireista oli kirjaltaja 
Eino Haataja. Hän oli työssä Haaparannalla ja sai pas- 
silla kulkea yli, mutta jok’ainoa kerta santarmit häntä 
hätyyttivät ja tutkivat. Tästä huolimatta hän melkein 
joka matkallaan toimitti salaisia asioita ja vei sekä suurta 
että pientä postia. Samoin hän kuljetti yli Saksaan mene- 
viä sanomalehtiä, joita kevätaikaan alkoi tulla entistä 
enemmän. — Kerran hän kääri vasemman saappaan- 
varren täyteen tavaraa. Kun hän tuli tarkastusasemalle, 
kysyi santarmi: 

— A mitä on? 

— Ei veikkonen mitään! 

— Aijai, paha mies, paha mies! No näytä kenkää! 
viekasteli santarmi. 

— No, kumpi kenkä ensin? löi Haataja leikiksi. 

— Vot, tämä, näytti santarmi oikeaa kenkää. 

Silloin Haataja potkaisi likomärän saappaan san- 



Eino Haataja. 

tarmin housuille, niin että niihin jäi suuri rapajälki; nak- 
kasipa vielä sukankin samaa vauhtia. 

— A, hyvä on, ei ole mitään, hyvä mies, hyvä mies! 
virnisteli santarmi leimaten passin. 

Mutta kerran yritti käydä hullummin. Haataja tuli 
tarkastusasemalle, ja santarmi sanoi: 

— Aijai, tämä paha mies, paljon kulkee Ruotsiin, 
tarkastetaan, mitä on! 

— Ei ole veikkonen mitään, vastasi Haataja. 
Mutta samassa santarmi vetäisikin hänen sivutaskustaan 
suuren käärön lehtiä. 

— No, mitä tämä? 

— Kah, unohtuivat taskuun, mutta jätetäänpä 
tähän tuvan ikkunalle, kunnes palaan! 

Aikaisemmin mainittu Kalle Riiponen oli myös me- 
nettänyt passinsa. Mutta kun hän oli puhelias ja leikkisä 
mies, niin hän rupesi aikansa kuluksi istuksimaan tarkas- 
tushuoneella jutellen venäläisille ja tullimiehille mukavia. 
Mutta hän ei istunutkaan siellä tyhjin taskuin, vaan hä- 
nellä oli aina mukana salaista postia. Kun tuttavia 
kulkijoita virtasi siitä rajan yli yhtenään, niin ainapa joku 
kehoitti Kilpostakin seuraamaan mukana Ruotsiin. 
Kun Kilponen selitti, ettei hän ollut ehtinyt uudistuttaa 
passiaan, tuli tavaksi, että hänen juttuihinsa mieltynyt 
santarmi laski hänet ilman muuta menemään. 

Kerran oli Haaparannalla syttynyt tulipalo eräässä 
Savukosken majatalossa, joka sivumennen mainittuna oli 

jääkärien keskeisimpiä sikäläisiä olopaikkoja. Tornion 
palokunta riensi, kuten tavallista, apuun. Silloin Riipo- 
nen, joka kuului myös palokuntaan, sieppasi ruiskun 
suihkukappaleen — »stroolin» — käteensä, työnsi suuren 
määrän postia sen sisään ja juoksi suoraan rajan yli, sillä 
passia ei tällaisissa tapauksissa kysytty. 

Kerran kevättalvella oli Heickellin luokse kertynyt 
tavallista enemmän alasmenevää tavaraa, etupäässä 
sanomalehtiä, kirjallisuutta, karttoja y. m. Heickell 
neuvotteli Jonne Sundellin kanssa tämän tavaran yli- 
viennistä, ja niin keksittiinkin taas uusi keino. 

Sundell totutti hevosensa pelkäämään erästä poroa, 
niin että se otti heti »täyden höyryn» nähtyään sarvipään. 
Tavarat pantiin reen pohjalle kätköön. Sitten Sundell 
ajoi eteläiselle vahtituvalle nousten pois reestä puhutel- 
lakseen muka vartiomiehiä, kun paikalle samassa sopi- 
muksen mukaan saapui poromies poroineen. Hevonen 
kohahti heti pystyyn ja lensi tuulispäänä Ruotsia koh- 
den. Sundell, joka oli silloin vielä tullin palveluksessa 
eikä siis ollut velvollinen näyttämään passia, juoksi 
perässä, ja tavarat menivät sitä kyytiä yli. 

* * * 


Kun hiihtämällä-meno Kemistä meren yli kävi tam- 
mikuun loppupuolella mahdottomaksi ja kun pääkuljetus 
suuntautui Kajaanin kautta kaukaisille erämaille, ilmestyi 

tuon tuostakin »alasmenijöitä» Tornioon välttääkseen 
noita pitkiä ja rasittavia sydänmaanreittejä. Mutta yksi- 
tyistenkään menijäin kuljetus ei enää ollut tältä seudulta 
helppoa, sillä vartiolinjat kiersivät pitkin rajaa kuin Kii- 
nan muuri, ja itse kuljettajatkin alkoivat tuntea ole- 
vansa kuin piiritetyssä kaupungissa. Mutta aina kuiten- 
kin yritettiin. Keinot oli vain valittava entistä huolek- 
kaammin. 

Jos oli hiihtäen leikattava venäläisten ja tullimiesten 
tiheä vartiolinja, oli näitten liikkeitä ensin tarkoin seu- 
rattava ja sitten syöksyttävä syntyneestä aukosta läpi, 
olipa se millä kohdalla tahansa. Ennen oli tällaisissa 
tapauksissa jonkin verran kiinnitetty huomiota myös 
ruotsalaisten vartiostojen sijoitukseen, mutta tämän 
jälkeen ei niistä auttanut enää välittää, ja useimmiten 
tultiinkin suoraan niitten syliin. Täten saatiin määrätyt 
matkat kulkea sotilasvartiossa ja sen jälkeen aina alistua 
esikunnissa pieniin kuulusteluihin, ennenkuin oltiin taas 
vapaita miehiä. Heickellkin joutui usean kerran tuona 
kevättalvena tekemään nämä kierrokset. Enempäähän 
niistä ei ollut haittaa, sillä ruotsalaiset sotilasviranomai- 
set suhtautuivat liikkeeseen hyvin suosiollisesti, mutta 
aikaa menetettiin ja saattoi käydä niinkin, että Ruotsissa 
olevat santarmiurkkijat saivat täten puuhista paremmin 
vihiä — tosin tästä jälkimmäisestä ei enää paljoa välitetty. 

Kun saattoi outoja kulkijoita rajan yli, ei ollut hyvä 
lähteä sitä yksin yrittämään, sillä milloin tahansa voi 



Alatornion kirkko ja ilmarata, jota myöten maailmanpostia kul- 
jetettiin. (Kuva otettu rajaviivalta.) Metsikössä, kirkosta va- 
semmalla, pidettiin tavallisesti silmällä venäläisten patrullien 
liikkeitä, kun ylimeno tältä kohdalta oli kysymyksessä. 

Suomen puolella kohdata kätkeytyneen vartion, josta 
täytyi kaikin keinoin selvitä. Siksi olikin mukana tavalli- 
sesti kaksi aseistettua saattomiestä. Pahoja yhteen- 
törmäyksiä ei kuitenkaan sattunut. Vain jonkin kerran 
miehet saivat jälkeensä venäläisten kaukaa ampuman 
vinkuvan luodin. 

Jos suinkin oli tilaisuutta muulla tavoin toimittaa 
menijät rajan yli, niin siihen oli paras turvautua. 

Useita kertoja käytettiin tarkoitukseen suuria tavara- 
karavaaneja, joita siihen aikaan loppumattomina jonoina 
virtasi rajan yli. Tuhansien hevosmiesten passien tar- 
kastus ei voinut olla tarkkaa ja siten pantiin Saksaan- 

menijöitä kuormarengeiksi, samalla 
kun itse varsinaiset ajurit menivät 
toista tietä yli. Etapin puuhissa 
mukana ollut luotsi Janne Aspegren, 
joka ajoi Boströmin välitysliikkeen 
tavaraa, avusti ylimenijöitä monta 
kertaa juuri tällä tavalla. 

Kerran sattui kaksi menijää Tor- 
nioon juuri samaksi päiväksi, jolloin 
siellä toimeenpantiin urheiluseura »Pyryn» hiihtokilpai- 
lut. Kun Heickell — seuran puheenjohtajana — oli 
puuhassa hiihtopaikalla, järjestettiin nämä kilpailut 
tällä kertaa noitten miesten ylimenoa palvelemaan. 
Hiihtorata kulki pitkin jokea ulottuen päätepistees- 
sään Tanskinsaaren kohdalla aivan lähelle Ruotsin 
aluetta. Pantiinpa siis Saksaan-menijöillekin numero- 
laput rintaan ja lähetettiin heidät muitten kilpailijain 
kerällä matkalle. Radan loppupäässä heidät sitten 
ohjattiin rajan yli vieraalle maalle. 

* * * 

Kaiken ulospäin suuntautuvan toiminnan ohella 
riitti työtä myöskin omassa keskuudessa, sillä raskaina- 
kin aikoina oli pidettävä miesten mieliä vireessä, koska 
juuri siitä riippui jatkuvan työn menestyminen. Vaikka 
maa jalkain alla jo poltti ja huojui ja vaikka liikkuminen 



Janne Aspegren. 



Tornion miehiä. Kun; Vokoontumisvapaus oli yleensä rajoitettu, 
järjestettiin Tornion V. P. K:n puitteissa talvella 1915 ja 1916 
ahkerasti hiihtoretkiä, jolloin kaukana venäläisten kuuluvilta 
pidettiin ampumaharjoituksia ja voitiin vapaammin puhua mies- 
ten kesken »asioista». 


oli kuin jäniksenpassilla hyppäämistä, ei auttanut näyt- 
tää heikkouden merkkejä läheisilleen. Toivorikkaana 
täytyi pysyä ja kaikin voimin koetella säilyttää usko 
siihen, että kerran vielä koittaisi Suomenkin ylösnousemi- 
sen hetki. 

Nuoren ylioppilaan hehkuvin mielin Heickell pyrki 
julkisestikin lausumaan näitä ajatuksia, missä vain tilai- 
suus siihen tarjoutui. Hän ei käsittänyt eikä halunnut 
käsittää muuta mahdollisuutta, kuin että maaperää oli 
valmisteltava sellaiseen suuntaan, joka takaisi jakamat- 
toman kansan esiintymisen Venäjää vastaan. Tätä 

Heickellin käsitystä kuvaavat parhaiten hänen eräässä 
voimistelujuhlassa Röytän sahalla 12. III. 1916 pitämäs- 
tään puheesta lainatut sanat: 

»Kansa henkisesti ja ruumiillisesti terveeksi ja voi- 
makkaaksi! Kun jokainen Suomen poika ja tyttö on 
tarpeeksi luja, tarpeeksi karaistunut vaikeitakin aikoja 
varten, niin silloin on myöskin Suomi-ketju vahva, se ei 
petä — se kiristyy sortumatta, kunnes se viimein kan- 
nattaa voiton seppeleitä. — Parempaa keinoa kansamme 
karkaisemiseksi ei meillä ole kuin voimistelu ja urheilu. 
Siksipä onkin oikein joukolla ryhdyttävä voimistelemaan 
ja urheilemaan — luodaksemme kansamme tulevaisuuden 
valoisammaksi ja täysin eheäksi.» 

Uuden rannikkoreitin suunnittelu. — Esko Riekin 
vangitseminen. 

Kun venäläiset olivat vastatoimenpiteissään pääs- 
seet niin pitkälle, että kaikki miestenkuljetusreitit olivat 
tukossa, käytiin helmikuulla »Halkokonttorissa» uuden, 
Oulun seudulta Ruotsiin meritse suuntautuvan reitin 
järjestämistä koskevia neuvotteluja. Talvikelin aikana 
näin pitkää reittiä pidettiin mahdottomana, mutta keväis- 
ten hankikelien kestäessä siitä kyllä voisi odottaa tuloksia. 

Heickell otti tutkiakseen tätä mielestään kylläkin 
mahdollista ehdotusta ja matkusti helmikuun loppu- 
puolella siinä tarkoituksessa Ouluun, 

Asiasta ei kuitenkaan sillä kertaa päästy Oulussa 
mihinkään tuloksiin, koska siellä sattui tapauksia, jotka 
antoivat muuta ajattelemisen aihetta. 

Santarmit olivat Oulussakin alkaneet riehuntansa, 
ja kun Heickell sai miehet käsiinsä, niin nämä tuntuivat 
olevan toistaiseksi peräti haluttomat mihinkään ryhty- 
mään, ennenkuin nähtäisiin mitä »tästä kaikesta» tulisi 

Heickellin Ouluun-tulon jälkeisenä päivänä, helmi 
kuun 24. p:nä, saatiin tietää — Jonne Sundell oli tällöin 
Heickellin mukana ja Amatus Johanssonin ja Iikka 
Castrenin kanssa asioista parhaillaan neuvoteltiin — että 
santarmit olivat juuri menneet vangitsemaan Esko 
Riekkiä. 

Päätettiin heti tarttua asiaan ja, jos suinkin mahdol- 
lista, vapauttaa Riekki vangitsijain käsistä. Saatiin pian 
kokoon muutamia oululaisia ja Riekille lähetettiin sana, 
että hän yrittäisi karata kotinsa luona, missä kadut miehi- 
tettäisiin. 

Mutta Riekki ei ollut tähän halukas, koska venäläi- 
sillä hänen arvelunsa mukaan ei olisi pitänyt olla mitään 
painavia syitä menettelyynsä. Niinpä sitten miesten 
seisoessa valmiina Riekin portilla Esko Riekki vietiin 
noin vain keskellä päivää sille tielle, miltä hän vasta 
vallankumouksen puhjettua palasi. 

Rannikkoreitin järjestämisyritys jäi siltä kerralta 
keväämpään. 

Vääriä suuntia. — Päärahoja. — Vainoa. 

Keväällä 1916 alkoi venäläisystävällistä — saksalais- 
vastaista — suuntaa ajavien sanomalehtien vaikutus 
käydä entistä tuntuvammaksi eikä ihmekään, sillä vasta- 
vaikutusta ei luonnollisesti tullut julkisesti miltään 
taholta. Kaikki suursodan kulkua koskevat tiedot olivat 
yksipuolisia ja vaikuttivat osaltaan samaan suuntaan. 
Lisäksi tuli vielä venäläisten saksalaisystävällisyyden 
hävittämiseksi harjoittama propaganda. Tunnettujahan 
ovat m. m. räikeät saksalaisten julmuuksia kuvailevat 
kertomukset. 

Kaikkeen tähän liittyivät sitten nuo ilkeämielisesti 
levitetyt huhut, joilla tahdottiin kuvata jääkärien muka 
surkeata kohtaloa. Milloin oli pataljoona viety Ranskan 
rintamalle, milloin se oli kaatunut viimeiseen mieheen, 
milloin se oli hajoitettu ja jääkärit joutuneet leivättö- 
minä mieron kurjuuteen, ja niin aivan loppumattomiin. 

Paljon saatiin näitä huhuja kumotuksi, mutta aina 
ja kaikkiallahan on ymmärtämättömiä ihmisparkoja, 
jotka kallistavat päätään joka suuntaan ja mielipiteiltään 
ovat kuin tuuliviirit. Pahimpia tässä suhteessa olivat 
eräät suulaat juorukellot. Kun ilmeisesti juuri santarmit 
alkoivat levitellä sellaistakin tietoa, että saksalaiset muka 
maksoivat suuria »päärahoja» värvätyistä, saivat nämä 
kielenpieksäjät tosi teolla vettä myllyyn. 

Jo aikaisemminkin oli tällaista huhuiltu, mutta se oli 

loppunut, kun rajaseutulaisia lakat- 
tiin Saksaan lähettämästä. Mutta 
kun nyt talvella taas Tornion poikia 
alkoi kotinurkilta kadota, niin nämä 
»pääraha»-juorut virisivät uudestaan 
eloon. Ja monenlaista ikävyyttä sai- 
vat tämän takia kokea sekä värvärien 
että myöskin »alasmenneitten» van- 

Anna Rantala, 
o. s. Björn. hemmat. 

Paljon hyvää työtä seudulla 
teki näihin aikoihin rouva Anna Rantala, joka entisenä 
pelkäämättömänä aktivistina ja tuntien asiain oikean 
laidan valaisi yllämainitunlaisten ymmärtämättömien 
ihmisten käsityksiä. 

Suoranaisia ilmiantoja ei venäläisille todennäköisesti 
tehty, mutta epäilemättä kantautui heidän urkkijainsa 
korviin monia varomattomia sanoja, jotka sitten aiheut- 
tivat erinäisiä, liikettä vastaan tähdättyjä toimenpitei- 
täkin. 

Niinpä Jonne Sundell sai, passintarkastuksessa muka 
osoittamansa leväperäisyyden takia, rajatarkastaja 
E. Stjermvallilta määräyksen siirtyä Hellälän vartiosta 
Kolariin, toisin sanoen pois salaisen toiminnan mailta. 
Määräys johtui hänen lähimmän päällikkönsä, tullivis- 
kaali P. Vainikaisen tyytymättömyydestä. Sundell otti 
tällöin, kuten on kerrottu, eron virastaan, sillä häntä 
tarvittiin paremmissa puuhissa. 




239 


Alatornion nimismies Ossian Möller erotettiin viras- 
taan, koska hänen poikansa meni Saksaan. Möller, joka 
oli hyvin isänmaallinen mies, ei surrut kohtaloaan. 
»Ryssiä ei saa auttaa», oli hänen tunnussanansa, ja tämän 
venäläiset monesti saivatkin kokea, sillä olihan Möller 
rajaseudun tärkeimmän pitäjän nimismies, jonka tehtä- 
viin kuuluivat kaikki sotilasmajoitukset y. m. s. — 
Samalla mainittakoon, että kun Alatornion apulais- 
nimismies Hugo Oikarinen kuuli Möllerin erotetuksi, jätti 
hänkin heti erohakemuksensa; ja siihen suostuttiinkin. 

Mutta monien piirien mielipiteitten muodostumiseen 
vaikutti tietysti sekin, että nuorten toiminnan onnistu- 
mista pidettiin täydellisesti mahdottomana. Noina aikoi- 
nahan maailman suurvallat kamppailivat keskenään 
saavutuksista, joitten rinnalla Suomen nuorison yrityk- 
set tosiaankin tuntuivat naurettavan vähäpätöisiltä. 
Ja jos noiden yritysten onnistumiseen joskus hieman 
uskottiinkin, niin ajateltiin, että Suomi siinä tapauksessa 
joutuisi vain Saksan voittomaaksi. Mutta oli niitäkin, 
joitten mieliä ei epäilys painanut. Kun kerran eräässä 
seurassa nuoria arvosteltiin ja ruvettiin melkein loukaten 
punnitsemaan, oliko todella parempi joutua Saksan vallan 
alle kuin edelleenkin pysyä venäläisten hallittavina, niin 
Heickellin äiti lausui silloin vakuuttavasti: »Hyvät ystä- 
vät, nyt ei ole kysymys kenenkään vallanalaisuuteen 
joutumisesta tahi siinä olemisesta, vaan nuorten mies- 
temme toiminta tarkoittaa itsenäisen Suomen luomista!» 

Ne, jotka tällä tavalla uskoivat, 
olivat liikkeen miehille tietysti 
erinomaisen tarpeellisena tukena, 
sillä olivathan nämä iältään enim- 
mäkseen vielä varsin nuoria. 

Uutta rannikkoreittiä tutkimassa. — 
Vaihtelevia matkoja. 

Helmikuussa »Halkokonttorin» neuvotteluissa ehdo- 
tettu uusi rannikkoreitti pysyi yhä Heickellin mielessä, 
ja maaliskuussa kysymystä alettiin pohtia uudelleen. 

Heickell oli heti selvillä siitä, että jos kerran ran- 
nikkoreittiä aiottiin käyttää, tukikohdat oli järjestettävä 
rannikolle, sillä ylimenijäin joukossa olisi varmasti sellai- 
siakin, jotka eivät olleet tottuneet yöpymään ulkona 
merellä. 

Hän suunnitteli etapin lähtökohdaksi Oulunsaloa, 
jonne menijät eri suunnilta keskitettäisiin. Matkan tulisi 
alusta loppuun tapahtua hiihtäen, joten menijöiltä vaa- 
dittaisiin siihen edelläkäypää harjoittelua. Ensimmäinen 
taival käsittäisi noin 40 km matkan lijoki-suun saaris- 
toon, jonne oli toivoa saada majoituspaikkoja; Hauki- 
putaan edustalla olevilla saarilla voitaisiin mahdollisesti 
levähtää välillä. Seuraava taival käsittäisi myös noin 
40 km ulottuen Maksniemen seudulle saakka, ja kolmas 
taival veisi menijät jo Ruotsiin. Riippuen kelistä tämä 



Maria Heickell. 



kolmas taival kuljettaisiin joko meritse suoraan tai maitse. 
Viimeksimainitussa tapauksessa tulisi vetäytyä asumat- 
tomille metsäseuduille ja siten kiertäen Kemin seudut 
pyrkiä Kaakamaniemeen ja siitä edelleen Pajukarin, 
Puuluodon ja Tirron kautta Ruotsiin. Täällä Heickell tiesi 
maareitillä olevan aina Tirroon saakka hyviä, turvalli- 
sia levähdyspaikkoja. Tirron ainoat asukkaat, Uusijär- 
ven väki, olivat myös varsin luotettavia. — Tuntui niin- 
ikään olevan mahdollisuuksia järjestää reitti — jos asian- 
haarat niin vaatisivat — neljään taipaleeseen. 

Kokonaisuudessaan vaati tämän reitin kunnossa- 
pitäminen kuitenkin pitkin matkaa erityistä suojaväkeä, 
jota voitiin tarpeen tullen käyttää. 

Tätä tehtävää ja muitakin liikkeen asioita toimit- 
taakseen Heickell nousi Torniossa Jonne Sundellin kanssa 
iltajunaan maaliskuun 18. p:nä. Kaikesta päättäen 
tilanne oli käynyt jo sellaiseksi, että venäläiset saattoivat 
yllättää heidät milloin tahansa. Kun Heickell oli päättä- 
nyt toimia niin kauan kuin suinkin mahdollista ja kun 
hän tästä syystä tahtoi myöskin pysyä vapaalla jalalla, 
liikkui hän näinä aikoina tavallisesti aina yhdessä jonkun 
toisen kanssa, jolloin oli helpompi suoriutua käsiksi-kävi- 
jöistä. 

Toisiaan muka huomaamatta miehet istuivat sa- 
massa vaunussa, toinen toisessa, toinen toisessa päässä. 
Passit tarkastettiin. Ne olivat kunnossa, sillä siitähän 
Jernstedt aina piti huolen. 

Heti Torniosta lähdettäessä tuli samaan vaunuun 
muuan tummatukkainen ryssähtävä pieni mies, jonka 
matkaajat heti tunsivat santarmien urkkijaksi. He vaih- 
toivat keskenään tavallisen »huomio»-merkin: tulitikku 
pystyyn savuketta sytytettäessä. Mies seurasi mukana 
Ouluun saakka, jonne toisten piti yöpyä; näin he eivät 
voineet junassa lainkaan keskustella. Oulun asemalta 
lähdettiin astelemaan eri suuntiin, jotta, kuten tällaisen 
tapauksen varalta oli sovittu, saataisiin »hännystäjä» 
eksytetyksi ja jotta sitten voitaisiin tavata määräpai- 
kassa. Joku varjo seurasi Heickelliä hetken aikaa, mutta 
kun ilta oli pimeä ja Heickell tunsi kaupungin tarkoin, 
haihtui se pian jäljiltä. Heickell soitti seurahuoneelta 
»Valion» konttoriin, likka Castrenin asuntoon. Castren 
ilmestyi pian seurahuoneelle. Samoin tuli sinne hetken 
kuluttua Sundellkin, joka oli tämän ajan kaikessa rau- 
hassa kierrellyt kaupungilla. Kun oli saatu käsiin Amatus 
Johansson, siirryttiin Raatin ravintolaan, missä yksityis- 
huoneessa oli hyvä keskustella asioista. Päätettiin, että 
sillä aikaa kun Heickell kävisi Helsingissä, oululaiset 
koettaisivat ottaa selville, voitaisiinko suunnitellun 
reitin lähtökohdaksi valita Oulunsalon seutu. »Valiossa» 
(Vikkulan kivitalossa) oltiin sitten yötä. 

Seuraavana päivänä, maaliskuun 19. p:nä, jatkettiin 
matkaa iltajunassa etelään päin. Jonne Sundell osti 
makuuvaunupiletin käyttäen jotakin muukalaista nimeä, 
mutta Heickell työntäysi postivaunuun, missä hän tiesi 

Toivo Gestrinin olevan päivystäjänä. Hän saattoi todeta, 
ettei Oulun asemalla kukaan huomannut hänen vaunuun- 
pujahtamistaan. Vähän ajan kuluttua toi joku rautatie- 
virkamies junan pysäh tyessä jollakin lähiasemalla posti- 
vaunuun ilmoituksen, joka pani hiukan ajattelemaan, 
oliko viisasta jatkaa matkaa. Tämän ilmoituksen olivat 
oululaiset, jotka tiesivät, että Heickell matkusti posti- 
vaunussa, saaneet jonkun tutun asemavirkamiehen 
avulla puhelimitse tahi sähköttämällä lähetetyksi tuolle 
asemalle, jonka päällikkö tietysti myös oli liikkeen 
luottamusmiehiä. 

Ilmoitus sisälsi sen, että venäläiset parhaillaan etsi- 
vät Heickelliä, Sundellin veljeksiä, Amatus Johanssonia 
ja paria muuta miestä. 

Heickell päätti jatkaa matkaa. Samaa mieltä oli 
Sundellkin, kun Heickell aamulla Seinäjoen asemalla 
hänelle tuosta »uutisesta» sivumennen mainitsi. Muuten 
miehet eivät matkalla olleet missään keskusteluissa 
keskenään. Vasta Helsingissä he jossakin kaupungilla 
yhtyivät mennen yöksi torniolaisten lukumiesten Hannu- 
lan ja Hervan luo Tehtaankadulle. Näin oli meneteltävä 
siitä syystä, että mahdolliset hännystelijät saataisiin 
eksytetyksi jäljiltä ja että ennenkuin mentäisiin tapaa- 
maan »firman miehiä», ennätettäisiin kaiken varalta kuu- 
lustella, millä kannalla asiat yleensä Helsingissä olivat. 

Seuraavana päivänä Heickell näissä tarkoituksissa 
kävi tapaamassa tuttavaansa, tunnettua vaasalaista 

atentaattoria Konrad Westliniä*, jonka kanssahan jo jon- 
kin aikaa oli ylläpitänyt varsin kiintoisaa kirjeenvaihtoa 
siten jossain määrin haihduttaakseen venäläisten epäluu- 
loja. Jollakin aikaisemmalla Helsingin-matkalla samana 
talvena Heickell oli näet Westlinin kanssa muka ryhtynyt 
suuriin liikepuuhiin hankkiakseen venäläisille ulkomailta 
kaikenlaista sotatarvetavaraa. Tästä oli kehittynyt hei- 
dän välillään mitä vilkkain kirjeenvaihto. Oli suunniteltu 
mitä suurenmoisimpia hankintoja, ja miljoonat olivat 
olleet kysymyksessä! Mutta Tornion sensuurin luotto- 
miehet olivat koko ajan tarkanneet, minkä vaikutuksen 
tämä kirjeenvaihto oli tehnyt Alapotiin ja muihin nuuski- 
joihin. Kaikesta päättäen se oli jonkin verran Heickellin 
»arvoa» heidän silmissään kohottanut, vaikkakaan noista 
miljoonahankinnoista ei ollut tullut mitään. 

Kävellessään kadulla Westlinin kanssa Heickell 
taasen kovaäänisesti haasteli näistä Venäjänmaan hy- 
väksi tehtävistä suurista tavaratilauksista. — Kun West- 
lin oli entinen aktivisti, mutta kun hän toiselta puolen ei 
vielä muulla tavoin ollut venäläisten mustissa kirjoissa, 
saattoi Heickell huoletta ottaa juuri hänet »yhtiökumppa- 
nikseen.» Santarmit rupesivat Westliniä kuitenkin kohta 
tämän jälkeen ahdistelemaan, jotenka hänen syyskuussa 
oli pakko poistua Ruotsiin. 

* Konrad Westlin ja O. W. Eriksson yrittivät tammikuussa 
v. 1904 tehdä vaarattomaksi Vaasan silloisen poliisimestarin af 
Enehjelmin. Westlin karkotettiin tällöin Siperiaan. 

Iltapäivällä Heickell ja Sundell suuntasivat kulkunsa 
ylioppilas Aale Roosin toimistoon, Bulevardinkadun 
24:nteen. Lähestyessään Fredrikinkadun kulmaa he huo- 
masivat tavallisen urkkijatyypin seisoskelevan kadun poh- 
joispuolisella jalkakäytävällä silmäillen kadun toisella 
puolella olevan talon ylimpiin kerroksiin — tietystikin 
suoraan Roosin asuntoon, joka sijaitsi viimeisessä kerrok- 
sessa. Kuljettuaan porraskäytävän ohi miehemme pysäh- 
tyivät samassa talossa olevan näyteikkunan eteen; sen 
peileistä — liike taisi ollakin peilikauppa — he saattoivat 
seurata urkkijan askeleita. Mutta kun siinä vieressä oli 
pieni kahvila, niin he hetken 'kuluttua pistäytyivät sinne. 
Urkkija ei näyttänyt kiinnittäneen heihin mitään huo- 
miota. Kun urkkija taas samassa lähti liikkeelle kääntyen 
Fredrikinkadulle, niin Heickell pyyhkäisi kahvilasta 
Roosin porraskäytävään ja samaa vauhtia perille. 

Rauhallisena, kuten aina, Roos valmisteli parhail- 
laan salaista postia. Hän kertoi olevansa täysin tietoinen 
siitä, että urkkijat häntä vaanivat, mutta siitä huoli- 
matta — hän hymyillen lausui — oli jokaisen viimeiseen 
asti pysyttävä paikallaan. Kun oli keskusteltu asiat 
halki, otti Heickell postin mukaansa ja lähti. 

Alhaalla kadulla Sundell oli pitänyt äskeistä urkki- 
jaa silmällä, mutta se oli hävinnyt kokonaan. Juuri 
lähestyi Hietalahdesta raitiovaunu, johon miehemme 
arvelivat näin ollen voivansa rauhassa nousta. Mutta 
kun vaunu taas lähti liikkeelle, juoksi jokin mies sen jäi- 



246 


keen hypäten vaununportaille. Heickell kehoitti Sundel- 
lia, joka ei vielä ollut tottunut Helsingissä paljon liikku- 
maan, pysymään tarkasti mukana, jos matka sattuisi 
kestämään hiukan tavallista kauemmin. Ylioppilastalon 
nurkassa miehet siirtyivät Kallioon menevään punaiseen 
vaunuun. Urkkija teki samoin. Hakaniemen torilla mie- 
het pyörähtivät Sörnäisten vihreään vaunuun. Urkkija 
teki samoin. Ei ollut enää epäilystäkään hännystäjän 
tarkoituksista. Tietystikin Roosin asunnon luona oli 
tapahtunut vahdinvaihto. Uusi urkkija oli epäilemättä 
heti huomannut kadulla odottelevan Sundellin, ja hänen 
epäilyksensä olivat varmistuneet, kun Heickell sitten oli 
ilmestynyt Roosin porraskäytävästä. 

Niin ajaa huristettiin kohti Sörnäisten perukoita urk- 
kija kantapäillä ja salaiset postit taskussa. Ilta oli onneksi 
alkanut pimetä, jotenka miehet, hypätessään vaunusta 
Vallilan kohdalla, tunsivat olonsa jotensakin turvalliseksi. 

He lähtivät kiertämään Vallilan kujia pyrkien 
Fredriksbergiä kohden ja päättäen sopivassa paikassa 
tehdä vainoojastaan selvän. Katutaipaleilla tämä vielä 
jonkin aikaa seurasi jäljessä, mutta kun maasto sitten 
muuttui rotkoisiksi kalliopoluiksi, tunsi hän, kuten Sun- 
dell sanoi, veren vähyyttä ja häipyi näkyvistä. 

Reippaasti jatkettiin matkaa pimeän suojissa ja 
kierrettiin Eläintarhan kautta Töölöön, missä mentiin 
Ostrobotnialle. Siellä oli joukko pohjalaisia, jotka tarjo- 
sivat tulijoille vankan illallisen. 

Kun Heickell ja Sundell olivat toimittaneet Helsin- 
gissä kaikki tarpeelliset asiat, nousivat he junaan Fred- 
riksbergistä aikoen sitten Riihimäellä siirtyä Pohjanmaan- 
junaan. Riihimäellä tuntui olo varsin epävarmalta. 
Asema kiehui täynnään santarmeja ja venäläistä 
sotaväkeä, mutta viattomin naamoin ja hevosmiesten 
tarinoita toistensa ja muittenkin kanssa jutellen miehet 
vain istuksivat tupakansavun ja likahöyryjen täyttä- 
mässä odotushuoneessa . 

Pohjanmaan-junassa »hevospomot» päättivät saada 
itselleen toisen luokan makuupaikat. Junailija selitti 
kuitenkin, että, vaikka pari paikkaa olikin vapaana, 
niitä ei voinut käyttää, koska kaksi venäläistä upseeria 
oli vallannut koko sen osaston. Heickell ja Sundell tekey- 
tyivät silloin armeijan hevoshankkijoiksi ja pääsivät 
kuin pääsivätkin loppujen lopuksi, vajavaista venäjän- 
kielentaitoaankin hyväkseenkäyttäen, tuohon vaunu- 
osastoon. Toinen upseereista jäi Tampereelle, mutta 
toisen kanssa jatkettiin, »mustaa maijaa» pelaten ja 
hevosista haastaen, matkaa pohjoista kohden. Kempe- 
leen asemalla »pomot» poistuivat junasta — muka hevo- 
senostoon. Upseeri hei lutteli vaununsillalta heille hat- 
tuaan hyvästiksi! 

Maantietä tultiin sitten kaupunkiin. Sielläkin kai- 
ken varalta vielä jonkin aikaa liikuttiin hevosmiespii- 
reissä, koeteltiin hevosia, supateltiin korviin ja hierottiin 
kauppoja. Mutta välillä ryhdyttiin jo varsinaisiinkin töihin. 

Saatiin selville, ettei miestenkuljetus Oulunsalon 
kautta kysymyksessäolevaa uutta rannikkoreittiä käyt- 
täen laajemmassa mittakaavassa voisi pitemmälti onnis- 
tua; ainoastaan, jo^edellytykset pohjoisempanakin olisivat 
suotuisat, saatettaisiin tähän reittiin jossakin määrin 
turvautua. 

Oli siis tarkastettava kaikki suunnitellun reitin 
edellytykset, toisin sanoen päästävä selvyyteen etappi- 
pisteistä, tukikohdista, majoitusmahdollisuuksista, avus- 
tavasta väestöstä y. m. s. seikoista. 

Matkaa varten ostettiin Oulusta hevonen, ja samaan 
kauppaan tuli rekikin — puolentoista metrin pituinen 
mustalaiskelkka, johon miehet hädintuskin mahtuivat 
istumaan. Kun oli ajaen suurta maantietä päästy Oulusta 
pari kilometriä, tuli jo kaksi venäläistä ratsumiestä 
vastaan. Kun näihin aikoihin vaadittiin passi hevosilta- 
kin, päättivät miehemme, passintarkastuksesta pelas- 
tuakseen, esiintyä mustalaisina. Ratsumiesten kohdalle 
tultaessa Heickell tämän takia päästää rämäytti oikean 
mustalaisnaurun, ja Sundell samalla sivalsi ruoskallaan 
hevosen täyteen laukkaan. Näin selvittiin ratsumiehistä. 

Kellosta lähtien ajettiin talviteitä meren rantoja, 
tarkastellen seudun asutusta ja samalla pyrkien Hauki- 
putaan suulle. Kun siellä oltiin juuri ajamassa erästä 
taloa kohden, niin muuan eukko juoksi tulijoita vastaan 
Hätääntyneenä huutaen: »Älkää hyvät ihmiset tulko 
tänne, täällä on laumoittain ryssiäl» Hän kai luuli miehiä 



tavaragulaseiksi ja teki heille näin tietämättään hyvän 
palveluksen. Eukko neuvoi matkaajille Iin talvitien. 

Iissä yövyttiin. Ilma oli matkalla käynyt kylmäksi 
kangistaen takkisillaan istuvat miehet arveluttavan 
konttaisiksi. Jäljelläolevan pitkän matkan takia olikin 
Iin apteekista hankittava mikstuuraa — väkevämpikin 
aine olisi ollut tosi tarpeeseen. Onneksi saatiin Sundellin 
tuttavalta Jaakko Puolakalta ostetuksi parempi reki. 
Iissäkin vilisi venäläisiä, ja väestö oli käynyt monien 
huhupuheitten ja sattuneiden tapausten takia aranpuo- 
leiseksi. Sellaiset miehet taas, jotka olisivat olleet kulje- 
tuspuuhiin soveliaita, olivat paraikaa pitkillä salakulje- 
tusmatkoilla Ruotsin puolella. Toisaalta venäläiset 
näyttivät pitävän liikettä kovasti silmällä. Kaikki seikat 
viittasivat siihen, että reitin järjestäminen olisi peräti 
vaikeata. Matkaa jatkettaessa keli huononi huononemis- 
taan ja pakkanen yhä yltyi, jotenka eteneminen oli varsin 
hidasta. Kylmä pureutui takin läpi niskaan alkaen puis- 
tattaa miehiä. Vuorotellen juosta hölkytettiin reen pe- 
rässä. Mikstuurakaan ei paljoa auttanut, vaikka sitä 
ryypättiin, niin että kurkku oli karkeana. Illan tullen 
rupesi pohjoinen vinkumaan, ja maaliskuu alkoi tarjota 
kuivankovaa pyräkkäänsä. Puolijäässä päästiin Simon 
majataloon. Venäläisiä ei ollut moisessa ilmassa näkynyt 
ulkosalla ainoatakaan. Aamulla oli ilma asettunut, 
jotenka entistä reippaammin sonnustauduttiin matkalle. 
Simossa tuntuivat olosuhteet samanlaisilta kuin Iissäkin, 

Varomaton postikortti. Heickell oli käydessään helmikuun lo- 
pulla Oulussa tiedustellut eri liikkeistä kaikenlaisia hiihtotar- 
peita. Palattuaan 30. III. 1916 pitkältä matkaltaan Tornioon 
hän löysi kotoaan tämän postikortin. Jos suunnitellusta uudesta 
rannikkoreitistä olisi tullut tosi, olisivat venäläiset tämän posti- 
kortin perustuksella voineet yllättää Heickellin. 


mutta Maksniemessä sen sijaan oli valmiimpaa väkeä, 
joka tunsi sekä merireitit että sydänmaat. — Venäläisistä 
ei vieläkään näkynyt vilaustakaan. Oli kuin olisi myrsky 
heidät tyystin pois pyyhkäissyt. Matka jatkui Kemin 
pohjoispuolitse Tervaharjun, Karihaaran ja Laivaniemen 
kautta Tornioon, jonne saavuttiin maaliskuun 30. p:nä. 

Mentyään heti tämän jälkeen Haaparannalle Heickell 
teki »Halkokonttorissa» selkoa matkansa tuloksista. 
Tällöin oltiin sitä mieltä, että kuljetuksen järjestäminen 
näytti tätäkin suunnitelmaa käyttäen uhkarohkealta; 
kun hiihtomatkat olivat niin pitkiä, niin tyydyttävät 

tulokset tuntuivat epävarmoilta. Heickell oli huononpuo- 
leisista kokemuksista huolimatta toista mieltä arvellen, 
että niiden Iistä ja muualta Oulun puolesta olevien mies- 
ten avulla, jotka »omilla asioillaan» meriteitä noina ai- 
koina liikkuivat ja joita Heickell juuri tällöin oli saanut 
Haaparannalla käsiinsä, kuljetusta hyvin voitaisiin ryh- 
tyä juuri tätä reittiä pitkin yrittämään. Haaparannalla 
haluttiin kuitenkin asettua odottavalle kannalle jotta 
nähtäisiin, millaiset ilmat tulisivat j. n. e. Kun siis 
asiaan ei ryhdytty heti, ei puuhasta luonnollisesti tullut 
mitään, sillä huhtikuu oli jo alussa. 


Ilma käy raskaaksi. 

Huhtikuussa alkoi ilma rajalla käydä painostavaksi. 
Joka hetki sai olla valmistautuneena siihen, että venäläi- 
set ryhtyisivät käsirautoja helistelemään. 

Yllätyksien varalta pidettiin santarmien puuhia joka 
paikassa tarkoin silmällä. Ja sattumalta saatiin Jonne 
Sundell toimitetuksi poliisilaitoksen vankilan vahtimesta- 
riksi, jotenka mahdollisen vangitsemisen tapahduttua 
varma karkuunpääsykin oli tiedossa. Vankilan uutta 
vahtimestaria kaikesta päättäen kuitenkin alusta pitäen 
epäiltiin. Sitä osoittaa m. m. se, että kun Enehjelm 
lähetti Tornioon etelästä erään poliisin, joka heti osoittau- 
tui venäläismie.isten Lehdon ja Anderssonin hengenhei- 



252 


molaiseksi, niin tämä tulokas pantiin asumaan muuta- 
maan tilavaan koppiin ilmeisesti pitämään Sundellia sil- 
mällä. Mutta Sundell vapautti itsensä pian tästä paina- 
jaisesta. Kun vankilaan näet kerran tuotiin muuan 
passittomana rajalla pidätetty etelän mies, päästi Sundell 
tämän karkaamaan juuri silloin, kun uusi poliisi oli 
kopissaan. Kuulustelussa voitiin sitten todeta vain se, 
että mies oli tuon Enehjelmin poliisin aikana karannut. 
Näin ollen santarmit vaativat poliisin heti erotettavaksi; 
ja niin tapahtuikin. 

Venäläiset eivät kuitenkaan hätiköineet. He kyllä 
tietysti aavistivat, että rajalla toimi laaja salainen jär- 
jestö, mutta kun he eivät olleet vielä läheskään sen perillä, 
niin he seurasivat jatkuvasti liikkeen miesten toimintaa. 
He aikoivat toisin sanoen vetää yhdellä kertaa mahdolli- 
simman suuren apajan. 

Kaikista ponnisteluistaan huolimatta venäläiset 
eivät tässä kuitenkaan onnistuneet. Koko salainen 
koneisto oli näet alun perin järjestetty siten, ettei terä- 
vinkään urkkijasilmä voinut nähdä sen kaikkia yksityis- 
kohtia. Heickellin he tietysti tiesivät yhdeksi »saksalai- 
seksi» ja Sundellin veljeksiä he samoin ilmiantojen perus- 
teella epäilivät. Mutta sen he myös tajusivat, että vaikka 
nämä miehet vangittaisiinkin, salainen toiminta ei silti 
loppuisi. 

Siviilipukuisten urkkijain vaanivat silmät koettivat 
seurata Heickelliä kaikkialle. Santarmit, virkapukuiset 



253 


sapeliniekat sensijaan olivat, kun niin sattui, hänelle 
kohteliaitakin. Nähtävästi ne pelkäsivät, että Heickell 
katoaisi näyttämöltä ennen aikojaan. 

Tällaisessa jännityksessä kului huhtikuu loppuun ja 
kappale toukokuutakin. 

Toukokuun alkupuolella Heickell taas katosi Tor- 
niosta matkustaen Gestrinin veljesten postivaunussa 
Helsinkiin. Jonkinlaista vihiä santarmit lienevät hänen 
matkastaan saaneet, koska palatessa pikajunan pysäh- 
tyessä Oulun asemalle postivaunun kummallekin ovelle 
hyppäsi santarmi tähyillen siristelevin silmin siihen 
vaununosastoon, jossa Heickell — Gestrin oli juuri men- 
nyt asemakonttoriin — istui yksinään. Mutta kun Heic- 
kell, päässään postiljoonin virkalakki, täydessä touhussa 
leimasi lajittelupöydän ääressä kirjeitä, niin santarmit 
hävisivät hetken kuluttua. 

Tuntien jo venäläiset ja heidän juonensa Heickell 
oli vakuutettu siitä, etteivät he häntä tällä kertaa pidät- 
täisi, vaikka hän saapuisi suoraan Tornion asemalle. 
Aikaisemmilla matkoilla hän aina tavallisesti oli hypän- 
nyt junasta ennen Tornioon tuloa. Kun Heickellillä ei 
ollut pilettiä, osti hän sellaisen Kemistä ja meni istumaan 
muitten matkustajain joukkoon. Kaiken varalta hän 
Tornioon tultaessa veti browningin vireeseen. 

Kun juna oli pysähtynyt asemalle, ohjattiin mat- 
kustajat santarmiketjun läpi ruumiintarkastushuonee- 




Tornion Itäpuistokatua. 

seen. Sinne järjestäytyi pitkä jono. Santarmit kulkivat 
edestakaisin, tähtäilivät, tarkastelivat ja silmillään mit- 
tailivat tulijoita. Samassa lähestyi Heickelliä muuan 
santarmi ja tullen aivan hänen viereensä sanoi käärmeel- 
lisesti hymyillen: 

— Ah, redaktor, ei tarvis odottaa, olga hjuva! 

Hän viittasi sivuoveen, mistä Heickell ilman tarkas- 
tusta sai lähteä kotiinsa kulkemaan. Mutta tullessaan 
ovesta ulos Heickell näki siinä toisen santarmin, jonka 
luihut kasvot olivat perkeleellisessä irvistyksessä. 

Tämä tapahtui toukokuun 16. p:nä. 

Eero Heickeilin etappi-aikainen asunto. 


Eero Heickeilin pako. 

Kun Heickell toukokuun 18. päivän kirkkaana ja 
valoisana aamuna nosti huoneensa ikkunaverhoa, huo- 
masi hän erään tunnetun urkkijan Takakadun suunnalta 
tähyilevän suoraan taloon päin. Samanlaisia olioita nä- 
kyi liikuskelevan toisillakin suunnilla. Oli selvää, että 
piiritys oli alkanut. 

Heickell lähetti heti sanan Sundellille päättäen 
viimeiseen asti itse pysyä kotonaan. Aamiainen syötiin 
vielä kaikessa rauhassa. 

Silloin saapui asemalta pyörällä ajaen poliisikons- 
taapeli Jaakko Puhakka ilmoittaen, että santarmit olivat 
tulossa Heickelliä vangitsemaan. Puhakka ajoi pois 
yhtä nopeasti kuin oli tullutkin. 

Heickell sanoi vanhemmilleen ja kodilleen nopeat 
hyvästit ja lähti. 

Saari, jolla Tornion kaupunki sijaitsee, oli joka suun- 


Tornion ranta-aluetta. (Kuva otettu höyrylautan katolta.) 


naltaan, missä vain ylikulkupaikkoja oli, tarkasti venäläis- 
ten vartioima. Myöskin Alatornion eli siis aseman puoleiset 
ylikulkupaikat olivat vartioidut, puhumattakaan Ruotsin 
eli siis lännen puoleisista rannoista, silloista ja teistä. 

Oli siis päästävä huomaamatta pujahtamaan, paitsi 
vartioidusta kodista, myös tästä saarretusta saaresta. 
Suoraan kaupungista rajan yli oli parastaolla yrittämättä, 
sillä täytyi olettaa, että venäläiset tällä hetkellä olivat 
tavallista valppaampia. 

Heickell oli jo aikaisemmin suunnitellut paon varalta 
kaiken valmiiksi. Kotipihalta voitiin päästä Kansallis- 
Osake-Pankin pihalle ja siitä sopivalla hetkellä edelleen 
suoraan jokirantaan, missä vene oli lähtövalmiina. Sillä 
saattoi sitten soutaa Alatornion puolelle tai hätätilassa 
vaikkapa suoraan Haaparannalle. Viimeksimainitussa 
tapauksessa voi kyllä joutua venäläisten tai tullilaitoksen 
alusten ahdistamaksi. 

Mutta jännittävinä hetkinä Heickell oli tottunut 
käyttämään mahdollisimman yksinkertaisia menettely- 
tapoja. Niinpä hän nytkin olettaen, että siviiliurkkijat 
eivät kävisi häneen käsiksi, meni suoraan kotiportista 
kadulle ja sitä pitkin edelleen Kalmin rantaan, missä 
hänen veneensä oli. Mutta kun rannassa sattumalta 
olikin vetolautta juuri lähdössä joen yli aseman puolelle, 
niin Heickell hyppäsi siihen. 

Oli mahdollista, että urkkijat ehtisivät hälyttää 
santarmit vastarannalle. Siellä voisi siis olla odotetta- 
vissa jännittävä kohtaus. Yllätysten varalta oli Heic- 
kellillä mukana kaksi taskuasetta. 

Lautalla sattui olemaan eräs näkötuttava alatornio- 
lainen isäntä palaamassa maitomatkaltaan kaupungista. 
Kun tultiin toiselle rannalle, istuutui Heickell isännän 
viereen tämän kärryihin; pantiin tupakaksi ja lähdettiin 
ajamaan. 

Noustiin jokitörmää ylös. Tien vieressä seisoi muuan 
kivääritön sotamies ja hänen lähellään santarmi. Lautta 
oli tullut joen yli niin nopeasti, että nämä miehet eivät 
nähtävästi kuitenkaan olleet siinä Heickellin takia. 

Kovaäänisesti keskustellen ajettiin venäläisten ohi. 
Santarmi kyllä katsoi menijöitä tarkkaan, mutta ei näyt- 
tänyt kuitenkaan tuntevan piippu suussa ja tavallisesta 
poikkeavassa puvussa maitokuorman päällä lynkällään 
kyyköttävää »redaktööriä». Hetken kuluttua venäläiset 
lähtivät kävelemään asemalle päin. Ajettiin vielä muuta- 



mia satoja metrejä. Luotomäen juu- 
rella Heickell sanoi isännälle hyväs- 
tit, hyppäsi tiepuoleen ja katosi 
läheiseen metsään. Hänellä oli siinä 
edessään peninkulmittain maita, joit- 
ten melkein jokaisen pienimmänkin 
metsikön ja notkelman, talot ja asuk- 
kaat hän tarkoin tunsi. Suunnaten 
kulkunsa Yliraumolle hän päätti sen 
kautta edetä Vojakkalaan, tutuille ylikulkupaikoille. 
Rauniolla oli kaiken varalta mentävä Keroputaan joen 
itäpuolelle. Kun venäläiset vartioivat sekä maantie- 
että rautatiesiltoja, odotti Heickell Färimäen alla, 
kunnes maantietä pitkin sattui tulemaan muuan suu- 
rehko kuorma. Sen varjossa sotamiehen huomaamatta 
Heickell kulki sillan yli ja sen korvassa olevan venä- 
läisten majapaikan, Faarisen talon ohi. 

Tietämättä mitään venäläisten mahdollisista toimen- 
piteistä täytyi ottaa huomioon äärimmäisinkin tapaus, 
nim. se, että he yrittäisivät takaa-ajoa ja saartoa, käyttäen 
siihen lukuisia Torniossa olevia joukkojaan. Kun toinen- 
kin silmäpari tällaisessa tapauksessa olisi tarpeellinen ja 
kun Heickellillä oli kaksi asettakin, lähti Kylmälän 
talosta, missä Heickell ohimennen poikkesi, talon poika- 
mies Odali Kylmälä hänen mukaansa. 

Niin kuljettiin Särkinärän ja Alavojakkalan kylien 
kautta pohjoiseen ja tultiin vihdoin Iisakan mäen koh- 



Odali Kylmälä. 

Alavojakkalan Iisakan talo. 


dalle, missä maantietä pitkin paraikaa kulki osasto ve- 
näläisiä joukkoja. Annettiin niiden mennä ja pian oltiin 
sitten etappitalossa Iisakalla, missä vieras otettiin mitä 
parhaiten vastaan. 

Rajanylimeno suoritettiin yöllä naapuritalon ran- 
nasta. Tullimiehet oli toimitettu muille maille, jotenka 
ainoastaan venäläisiä oli silmälläpidettävä. Niiden pat- 
rullit kulkivatkin iltayöstä ahkerasti rantoja edestakaisin, 
mutta myöhemmin ne hävisivät mikä minnekin nuokku- 
maan. 

Vene oli lähtövalmiina rannassa. Sopivan hetken 
tullen hyökättiin siihen piilopaikasta. Samassa vene jo 
oli virrassa kiitäen nopeasti kauemmas ja kauemmas 
leveällä joella. 

Kotimaan ranta häipyi keväisen yön hämärään. 

* * * 

Torniossa olivat venäläiset heti huomanneet, kuten 
saattoi arvata, Heickellin häviämisen. Kaikkia yli- 
kulkupaikkoja vartioitiin ankarasti. Mutta kun karku- 
laista ei näkynyt missään eikä hän palannut kotiinsakaan, 
jättivät santarmit toistaiseksi Heickellin talon rauhaan. 
Sitä pidettiin kuitenkin tarkasti silmällä nähtävästi 
arvellen, että Heickell vielä palajaisi. ; Samasta syystä 
santarmit eivät heti käyneet käsiksi Sundellin välieriin- 
kään. 


Heickellin Ruotsin-aika. 

Puolitoista vuotta kestäneistä yhtämittaisista jän- 
nittävistä puuhista ja rasittavista ponnisteluista väsy- 
neenä Heickell jäi Ruotsiin lepäämään. Aluksi hän oles- 
keli Haaparannalla, mutta siirtyi sitten kesäkuun lopuksi 
Tukholmaan. Siellä hänelle ehdotettiin, että hän ryhtyisi 
Haaparannalla pitämään huolta jääkäripataljoonan 
etappiasioista, mutta kun hän halusi itse päästä patal- 
joonaan Saksaan, esitti hän toimeen insinööri Koristu 
Pietilää. Tämä siihen sitten valittiinkin. 

Tukholmasta Heickell matkusti Saksaan heinäkuun 
1. p:nä. Suoritettuaan jääkäripataljoonassa erinäisiä 
kursseja hänet komennettiin kuitenkin samana syys- 
kesänä takaisin Ruotsiin ja määrättiin Saksan Meriesi- 
kunnan Venäjää vastaan suunnatun tiedustelutoiminnan 
palvelukseen. Tässä toimessa Heickell sitten Haaparan- 

nalla asuen oli vapaussotaan saakka. Hänen kauttaan 
kulkivat kaikki mainitun esikunnan itään ja kaakkoon, 
vieläpä Jäämerelle saakka suuntautuvat tiedustelulinjat. 
Mutta tietysti hän, kuten toisetkin Ruotsissa olevat akti- 
vistit, parhaansa mukaan otti jatkuvasti osaa muihinkin 
jääkäriliikkeen tehtäviin ja myöhemmin vapaussodan 
valmisteluihin. 

Ruotsin-komennustaan varten Heickell sai Saksassa 
passin, johon valokuvan alle oli merkitty Carl Ek — 
preussiläinen, ja tällä nimellä hän sitten eli läpi tuon 
myös monessa suhteessa merkillisen »Ruotsin-ajan», 
kunnes hänet vapaussodan alkaessa omalla nimellään 
Suomen Tasavallan kansalaisena lähetettiin valkoisen 
armeijan palvelukseen. 

Kotitarkastus Heickellin asunnossa. 

Kun oli lopullisesti osoittautunut, että Heickell oli 
jäänyt Haaparannalle, niin viikko hänen pakonsa jälkeen 
piiritti äkkiä eräänä päivänä suuri joukko siviiliurkki- 
joita ja santarmeja koko sen tontin, jossa Heickellit 
Martinin talossa asuivat. Jernstedt oli kuitenkin vähää 
ennen poliisi J. Kukan välityksellä tiedoittanut Heickellin 
kotiin odotettavissa olevasta tapauksesta. Sisään astui- 
vat santarmieverstiluutnantti Netsogin, neljä santarmia 
ja poliisi Lehto. 

— Täällä toimitetaan nyt kotitarkastus, ilmoitti 
Lehto. 

— Missä on ylioppilas Eero Heickellin huone? kysyi 
Netsogin. 

He menivät sinne ja tarkastivat joka paikan, kirja- 
hyllyt y. m., mutta panivat kaikki paperit ja muut tava- 
rat huolellisesti samaan järjestykseen, missä ne olivat 
olleet. Everstiluutnantti Netsogin piti tästä tarkkaa 
huolta. — Heickellin japanilainen koreasti kirjailtu 
harakiripuukko kiinnitti eniten everstin huomiota — sitä 
hän tutki puolisen tuntia. Samoin hän oli huvitettu 
Heickellin vanhasta piilukkokivääristä tahtoen ostaa sen. 
Heickellin isä ei sanonut kuitenkaan uskaltavansa kivää- 
riä myydä, koska se oli hänen poikansa oma. 

Jostakin santarmit löysivät Heickellin veljen pie- 
nenä poikasena piirtämän nimiarvoitusruudun alkaen 
epäillä sitä nähtävästi joksikin salakirjoituskaavaksi. 

Kun Heickellin isä ei saanut tätä heidän päähänsä 
mahtumaan, kutsuttiin santarmikansliasta paikalle suo- 
mea taitava santarmisihteeri Ivanoff, jonka avulla asia 
sitten selveni. 

Ainoana saaliinaan santarmit veivät Heickellin 
Tukholman-matkalla tarvitseman ulkomaanpassin, joka 
oli unohtunut pöydälle. Huoneen nurkassa oli metrin 
korkuinen pinkka »alas» meneviä sanomalehtiä, joita 
liikkeen postimiehet vähitellen olivat sinne kuljettaneet 
ja jotka sitten aina vähin erin soluivat rajan yli. Santar- 
meilla näytti olevan erikoinen halu tutkia näitä lehtiä, 
mutta Netsogin esti heidät siitä. 

Tarkastus kesti noin kolme tuntia. 

Sen yhteydessä toimeenpantiin myös kuulustelu. 
Venäläisten tapaan selostutettiin kaikki sukutaulut, 
kaikki vainajien elinaikaiset puuhaty. m. s. hyvin tarkasti. 
Eero Heickellin toimia tietysti jauhettiin eniten. 

Heickellin isän ja sisaren oli sitten pakko panna puu- 
merkkinsä tutkintopaperiin, jonka sisällyksestä he tieten- 
kään eivät ymmärtäneet hölynpölyä. 

Kotitarkastuksen kestäessä yritti Toivo Järvinen, 
jonka puuhista on ennen kerrottu, tulla taloon, mutta 
Heickellin sisar ennätti pyöräyttää hänet santarmien huo- 
maamatta takaisin. 

Kaduilla talon ympäristöllä oli koko ajan mustanaan 
väkeä katselemassa santarmien urotyötä. 

Kirjanpainaja J. V. Heickellin kuulustelu. 

Jokunen päivä Heickellin asunnossa pidetyn koti- 
tarkastuksen jälkeen (silloin olivat myös jo Sundellin 

J. V. Heickell. 


veljekset paenneet) ilmoitettiin po- 
liisikamarista kirjanpainaja J. V. 
Heickellille klo 1 yöllä, että Netsogin 
vaati häntä saapumaan asemalle san- 
tarmikansliaan kuulusteltavaksi. Oli 
nähtävästi järjestetty urkkijoita ja 
santarmeja pitämään silmällä, nou- 
dattaisiko Heickell kehoitusta va- 
paaehtoisesti vai yrittäisikö hän 


paeta. Oli tietysti parasta tällaisessa tapauksessa 


mennä, sillä kiinnijoutumista ei mitenkään olisi voinut 


välttää. 


Kirjanpainaja Heickell siis meni tyttärensä saatta- 
mana asemalle. 

Siellä santarmit ottivat hänet vastaan kohteliaasti 
kumarrellen, aukoen hänen edellään ovia, vieläpä auttaen 
päällystakkia pois. Sitten hänet pyydettiin istumaan 
Netsoginin viereen aivan kuin hyväänkin seuraan. Mutta 
millainen tämä seura olikaan! Eversti itse ja 17 santar- 
mia, joista 8 näytti olevan kiireellisissä töissä ja loput 
seisoivat kuin tikut silmänräpäyksessä valmiina noudatta- 
maan päällikkönsä pienimpiäkin viittauksia! Ja Heic- 
kellin eteen lattialle köllistäysi maata mötköttämään 
everstin iso huohottava verikoira. 

— Minkä vuoksi minut on kutsuttu tänne näin kes- 


kellä yötä? kysyi Heickell. 

Joku santarmeista ryhtyi tulkin toimeen. 

— Meillä on päivisin niin paljon työtä ulkona, että 
kansliatyöt täytyy tehdä yöllä, selitti eversti. 

Sitten aloitettiin kuulustelu samaan tapaan kuin 
kotitarkastuksessa. Koetettiin kai saada ristiriitaisia 
vastauksia. Ongittiin selville sukuasioita, veljet, sisaret, 
isät, äidit j. n. e. Merkittiin muistiin, kenen kanssa kukin 
oli naimisissa, mitä lapsia kullakin oli, missä ne olivat, 
mitä tekivät, mitä lehtiä tilasivat, mitä sivutoimia piti- 
vät j. n. e. loppumattomiin. 

— Mitä poikanne tekee? kysyi Netsogin. 

— En tiedä enkä vastaa poikani puuhista! Hänhän 
on jo täysi mies. 

— Paha poika teillä! Mistä saa rahaa? 

Ennenmainittu poliisi Andersson oli kerran poliisi 
Puhakan kuullen sanonut jollekin: »Pitäisi tuota Heickel- 
liäkin jo tarkastaa, kun se niin usein matkustaa!» Sa- 
malla oli Andersson kummastellut sitä, että Heickellillä 
aina oli varaa matkustella. — Ilmeisestikin näillä poliisi 
Anderssonin puheilla ja Netsoginin kysymyksellä oli 
jotakin yhteyttä keskenään. 

— Mistä saa rahaa? kysyi Netsogin. 

— Minultapa tietysti. Hänhän on opiskeleva yli- 
oppilas, jolla ei ole mitään ansiotöitä. Joskus hän kyllä 
on toimittanut lehteä. 

— Ketä käypi luonanne? Tunnetteko Sundellin 
veljeksiä? 

— Kyllä luonnollisesti! Kaikilla kaupunkilaisilla on 

asiaa kirjapainoon ja lehden toimitukseen. Paljonhan 
siellä käy ihmisiä. 

— No, miksi nyt poika mennyt Ruotsiin? 

— Huonot välit on tulleet pojan kanssa! keksi van- 
hempi Heickell vastata. 

— Vai niin, aiai, huono poika, sanoi eversti tarjoten 
savuketta. 

Näin kuulustelua jatkui aamupuoleen saakka, ei- 
vätkä santarmit tulleet siitä sen viisaammiksi. Mutta 
yhä edelleen venäläiset pitivät silmällä Heickellin per- 
hettä eikä ihmekään, sillä arvattavasti heille vähitellen 
alkoi valjeta, mikä mies Eero Heickell oikeastaan oli. 

Arvi Aikomuksen pako. 

Eero Heickellin ja muiden paon jälkeen joutuivat 
useat torniolaiset nuoret miehet, jotka kyllä jo aikaisem- 
minkin olivat olleet mukana, saamaan entistä enemmän 
tehtäviä suorittaakseen. Reippaimpia ja uhkarohkeimpia 
heistä oli Arvi Aikomus, joka tuon tuostakin joutui 
näissä puuhissa kaikenlaisiin seikkailuihin. Mutta eräänä 
päivänä hänenkin oli lähdettävä kotimaan mantereelta. 

Aikomus saapui junassa Helsingistä Tornioon muka- 
naan suuri määrä salaista postia. Vaunuun tuli asemalla 
santarmi ja kaksi sotamiestä, jotka yhfäkkiä komentaen: 
»Kädet ylös!» vangitsivat miehen, tutkivat hänet perus- 
teellisesti ja löysivät koko postin — vieläpä nekin kirjeet, 

jotka oli neulottu liivin vuorin vä- 
liin. Koko posti oli onneksi kirjoi- 
tettu salamusteella, jotenka santar- 
mit eivät siitä mitään hyötyneet. 

Ensin toimeenpantiin asemalla 
pitkä tutkinto ja sitten lähdettiin 
pitämään kotitarkastusta. Mitään 
epäiltävää ei Aikomuksen kotoa kui- 
tenkaan löydetty. Vankia saattoi 
kolme venäläistä, jotenka pakoonpääsy näytti mah- 
dottomalta. Mutta yhfäkkiä Aikomus keksi keinon. 
Hän selitti, että Tornion hotellissa odotti häntä eräs 
henkilö, jonka tuntomerkit ja nimenkin hän mainitsi. 
Yksi vartioista lähti silloin hotelliin tuota henkilöä tapaa- 
maan, ja Aikomusta jäi saattamaan enää vain kaksi 
venäläistä. Arvi Aikomus oli lujarakenteinen mies, joka 
ei kahta vastustajaa pelännyt. 

Kun siis oltiin menossa kirkon ja kansakoulun välissä, 
niin Aikomus pyörähti salamannopeasti ympäri, antoi 
molemmille seuralaisilleen sellaiset nyrkiniskut, että nämä 
tuupertuivat sanaa sanomatta tiedottomina maahan, ja 
livisti tiehensä. Hetken kuluttua venäläiset tosin virko- 
sivat alkaen ammuskella pakenijan jälkeen, mutta se 
oli jo myöhäistä. Aikomus juoksi kirkonmäeltä alas 
lahden rantaan ja ui sen yli Ruotsin puolelle teurastus- 
huoneen kohdalta. Lahti on tällä paikalla 500 — 600 
metriä leveä ja uimamiehelle sikäli vaikeakulkuinen, 



Arvi Aikomus. 

että niissä kohdin, missä jalka yltää pohjaan, on sy- 
välle upottavaa, pehmeätä liejua. 

Kustaa Äimälän karkoitus. 

Kauppias Kustaa Äimälää, joka alunperin oli avusta- 
nut liikkeen puuhia ja joka Heickellin Ruotsissa ollessa 
yhä jatkoi postinkuljetusta itään ja länteen, venäläiset 
olivat ilmeisesti' ruvenneet epäilemään. Vaikka Äimälä 
tämän tiesikin, ei hän kuitenkaan lakannut työstään. 
Kun sitten tapahtui, että Äimälä, jolla oli liike kaupun- 
gissa, kielsi myymästä tavaraa sellaisille muilta paikka- 
kunnilta oleville, jotka hän tiesi venäläisten urkkijoiksi, 
niin silloin santarmit lopullisesti ärtyivät. 

Tammikuussa 1917 tultiin 9:n miehen voimalla 
Äimälän asuntoon kotitarkastusta pitämään; mukana oli 
poliisi A. Andersson*. Tarkastus suoritettiin mitä röyh- 
keimmällä tavalla. Huoneet pengottiin läpeensä, uunin- 
päällykset ja -taustatkin tarkastettiin, asiakirjat, kirjeet 
y. m. paperit heitettiin ympäri lattiaa. Innokkaana 
puuhasi Anderssonkin vaatien m. m. erään kaapin 
avainta ja viitaten santarmit, joilta kaappi muuten olisi 
jäänyt huomaamatta, sitäkin tarkastamaan. Käkikello 
sattui tarkastuksen kestäessä kukkumaan; silloin tutkit- 
tiin senkin sisärakenne. Erittäin suurta huomiota kiinni- 

* Anderssonin vainio toimi — tietysti miehensä ansiosta — 
tullissa naisten ruumiintarkastajana. 

tettiin valokuva-albumiin, ja muuan 
santarmi huomautti sen tarkastuksen 
tuloksena: »Paljo noori-mees kuvia!» 

Ruumiintarkastusta Äimälä pel- 
käsi enimmän, sillä hänellä oli tas- 
kussaan juuri Heickelliltä saatu Suo- 
meen menevä kirje. Sattui kuitenkin 
pieni tapaus, joka päästi tästä päl- 
kähästä. Kun näet pöytäkirjaa laa- 
dittaessa kysyttiin talon numeroa ja katua, niin silloin 
Äimälä nopsajalkaisena, kuten aina, lähti erään santar- 
min saattamana sitä katsomaan, kun ei sanonut ulkoa 
muistavansa. Äimälä juoksi nopeasti edellä ja sai talon 
nurkassa pyörähtäessään pistetyksi kirjeen kinokseen. 

Mitään tulosta ei kotitarkastuksesta ollut, eivätkä 
venäläiset Äimälää pidättäneet. Koko jutun olivat siis 
nähtävästi aiheuttaneet urkkijain tekemät ilmiannot. 
Santarmien apurina esiintyneen Anderssonin osuus ei 
näyttänyt aivan vähäiseltä. Toinen läsnäollut poliisi 
A. Tolonen oli pakosta mukana seisoen koko ajan liikku- 
matta ja sanaakaan sanomatta; hän olikin toisia miehiä. 

Mutta seurauksena kaikesta tästä oli kuitenkin se, 
että parin viikon perästä Enehjelmiltä tuli 42. armeija- 
kunnan komentajan määräys karkoittaa Äimälä Oulun 
läänistä. Tämä ei liikeasioittensa takia kumminkaan 
halunnut poistua maasta, vaan oleskeli vallankumouk- 
seen saakka Kokkolassa. 

Jonne Sundellin vangitseminen ja pako. 

Jo aikaisemmin oli Torniossa toimivalle santarmi- 
everstiluutnantti Netsoginille, kuten tiedämme, tullut 
määräys, että Eero Heickell sekä veljekset Ossi ja Jonne 
Sundell olivat valtakunnan turvallisuudelle erittäin 
vaarallisina miehinä vangittavat. Mutta huolimatta 
siitä, että Netsogin jo oli ryhtynyt yllämainitun määräyk- 
sen toteuttamiseen* yrittämällä vangita Eero Heickellin, 
koettivat Sundellin veljekset pysytellä Tornion suoras- 
taan huojuvalla maaperällä, vaikka rajan taakse siirtynyt 
Heickell ja heidän muutkin ystävänsä monet kerrat 
kehoittivat heitä maasta poistumaan. Santarmit viivyt- 
telivät Sundellien vangitsemista arvattavasti siitä syystä, 
että he toivoivat Heickellinkin vielä palaavan Tornioon, 
jolloin olisi hyvä yhdellä kertaa pyydystää kaikki nämä 
kolme valtakunnan vihollista. Mutta kun santarmien 
toiveet Heickelliin nähden eivät toteutuneetkaan, päätti- 
vät he vihdoin vangita Sundellit. 

Olemme jo aikaisemmin maininneet, että Jonne 
Sundell toimi tähän aikaan poliisilaitoksen vahtimesta- 
rina; hänellä oli siellä asuttavana oma pienehkö huoneisto, 
joten viranomaisten oli sangen helppo pidättää hänet. 


* Yleinen vangitsemista koskeva af Enehjelmin allekirjoit- 
tama kiertokirje julkaistiin tosin vasta kesäkuun 14. p:nä 1916, 
kun ensin oli yllättämällä yritetty saada asianomaiset satimeen. 
Tällainen kuului venäläisten taktiikkaan. 

Sundellin veljesten kotitalo. Edustalla Ossi Sundell ja 
Kalle Koponen. 


Santarmien vaatimuksesta poliisimestari Melart touko- 
kuun 28. p:nä kutsutti Jonne Sundellin poliisilaitoksen 
kansliaan, missä häntä odotti santarmiupseeri ja kaksi 
santarmia. Santarmit olivat saaneet määräyksen pitää 
ensin kotitarkastuksen Sundellien kodissa kaupungilla, 
jotenka Jonne Sundell vietiin sinne.* 


* Kun Jonne seuralaisineen oli astumassa kotiportista pi- 
haan, niin Ossi Sundell , joka myös juuri oli kotimatkalla ja sattui 
paraikaa haastelemaan postiljooni E midi Purran kanssa Taka- 
kadun kulmassa aivan kotinsa läheisyydessä, huomasi tuon oudon 
joukon. Hänelle selvisi heti, mistä oli kysymys. Enempää sie- 
kailematta hän hyppäsi pyörälleen lähtien ajamaan Saarenpäätä 
kohti. Tornion kirkon luota hän vielä loi silmäyksen kotiportille 
päin, jolloin hän murheekseen näki Jonnen santarmien saatta- 
mana poistuvan talosta. Ossi Sundell jatkoi sitten matkaansa 
Saarenpään vahtituvan tienoille, hiipi sopivan hetken tullen sen 
ohi ja kulki Näränperän kautta rajan yli Ruotsiin. 



Tornion asema. 

Tarkastus ei kuitenkaan tuottanut mitään tuloksia. 
Sieltä palattiin takaisin poliisilaitokseen, missä taas 
pidettiin kotitarkastus Sundellin omassa asunnossa; ja 
vaikk’ei sieltäkään löydetty mitään valtiorikokseen viit- 
taavaa, julistettiin Sundell pidätetyksi, vietiin asemalle 
ja sijoitettiin kuulustelua varten vanhan asemahuoneen 
odotussaliin. 

Konstaapeli Jaakko Puhakka, joka toimi asemapolii- 
sina uudella asemarakennuksella, ei tiennyt mitään Sun- 
dellin vangitsemisesta, ennenkuin kostaapeli Andersson 
hyvin iloisena tuli siitä hänelle kertomaan mainiten, että 
Sundell istui sotamiesten vartioimana! odotussalissa 

II 

santarmikanslian oven edessä. Puhakka meni tällöin 
asemahuoneen läpi päästäkseen asiasta varmuuteen. 
Sundellille hän ei siellä kuitenkaan puhunut mitään. 

Kun alustava kuulustelu oli pidetty, teljettiin Sun- 
dell yhteen niistä kolmesta asemalla olevasta rautatie- 
vaunusta, missä santarmit säilyttivät valtiollisia vankeja. 
Seuraavana päivänä, toukokuun 29. p:nä häntä tutki 
santarmieverstiluutnantti Netsogin erään santarmin ol- 
lessa tulkkina. Netsogin kehoitti Sundellia tunnustamaan 
luvaten puolestaan selittää kaikki parhain päin. Mutta 
Sundell oli vaiti kuin muuri. — Netsogin määräsi sitten 
hänet passitettavaksi Oulun lääninvankilaan, jota varten 
santarmit luovuttivat hänet poliisikamarin huostaan 
Ouluun kuljetettavaksi. 

Vankivaunustaan Sundell oli tehnyt kolme karkaus- 
yritystä, mutta onnistumatta. Hän oli ensin pyytänyt 
päästä ulos ja mennyt sitten vaihdekopin taakse lähtien 
sen varjossa etenemään, mutta portaille seurannut ases- 
tettu santarmi oli huomannut hänen yrityksensä, jotenka 
siitä oli ollut luovuttava. Toisen kerran taas vahtina 
oleva venäläinen sotamies oli luvannut auttaa hänet pois 
vaunusta. Samassa vaunussa oli nukkunut eräs santarmi 
jalat ojennettuina oven kohdalle. Sundell oli päässyt jo 
harppaamaan santarmin jalkojen yli, mutta ovea aukai- 
semaan seuranneen sotamiehen sapelintuppi oli silloin 
koskettanut santarmin jalkaa, jolloin tämä oli herännyt. 
Kolmannen kerran Sundell oli sopinut erään ulkona vah- 
dissa olevan virolaisen sotamiehen* kanssa siitä, että he 

* Venäläiset sotamiehet olivat yleensä halukkaat karkaa- 
maan, sillä he pelkäsivät rintamalle joutumista. 

'H*' karkaisivat yhdessä. 

| Virolainen oli men- 

1 nyt etsimään vaunun 

f avainta kansliasta, 

missä santarmit oli- 
vat nukkuneet, mutta 
kun hän oli avannut 
vahtimestarin asunto? kanslian ovea, oli sen 

eteen asetettu irtonai- 
nen lauta pudonnut lattialle, jolloin santarmit olivat 
kaikki heränneet. 

Sundell tuotiin siis maanantai-iltana, toukokuun 29. 
p:nä poliisikamariin ja pantiin putkaan. Käytävän ovi 
sai kuitenkin olla auki, jotenka Sundell saattoi tavata 
rouvaansa ja suunnitella pakoansa käytävässä vartio- 
palvelusta toimittavien luotettujen konstaapelien kanssa. 
— Illalla klo 9 — 1 oli vahdissa konstaapeli Kalle Johans- 
son, jota Sundell ei kumminkaan pyytänyt avustajakseen, 
koska Johansson oli suuren perheen isä. Tämä sanoi 
kuitenkin Sundellille: »Parasta on, että karkaat.» Yöllä 
klo 1 — 5 vartioi käytävässä konstaapeli V. Porthan ja 
klo 5 — 9 aamulla konstaapeli Kokko. Porthanin kanssa 
Sundell heti ryhtyi pakoa koskeviin neuvotteluihin, mutta 
syystä tai toisesta ei niissä päästy mihinkään varmaan 
tulokseen. Porthan halusi nähtävästi keskustella muiden- 
kin konstaapelien kanssa. — Kokko taas oli kaikin puolin 
reipas ja isänmaallinen mies, mutta hänkin vanha ja per- 

heellinen, jotenka Sundell ei tahtonut häntä uhrautu- 
maan puolestansa. 

Sundellin vapauttamista pohdittiin kovasti myöskin 
Tornion aktivistien keskuudessa, ja Haaparannalta käsin 
Heickell koetti parhaansa mukaan lietsoa mieliä. Paon 
järjestämisellä oli sitäpaitsi kova kiire, sillä oli luulta- 
vaa, että Sundell jo samana päivänä vietäisiin Ouluun. 

Aamulla Puhakkakin tuli poliisivankilaan, missä 
silloin olivat konstaapelit Lindberg, Andersson ja Lehto. 
Kahden viimeksimainitun läsnäollessa ei paon järjestämi- 
sestä voinut olla puhettakaan, mutta onneksi poliisi- 
mestari Melart sattui määräämään Lehdon asioille ase- 
malle; ja Andersson, jolla oikeastaan olisi ollut vartio- 
vuoro vankilassa, suostui Puhakan ehdotuksesta vaihta- 
maan vuoronsa tämän kanssa poistuen hänkin. Kons- 
taapeli Lindbergkin lähti pois paikalta. 

Sundell, joka luonnollisesti oli hyvin hermostunut, 
pyysi Puhakkaa avustajakseen. Tehtiin pakosuunni- 
telma, ja Puhakka koetti kaikin tavoin rauhoittaa kovan 
kohtalon alaista toveriaan. Poliisikamariin tuli myös 
Jonne Sundellin äiti, joka niinikään alkoi pyytää Puhak- 
kaa ryhtymään toimenpiteisiin Jonnen vapauttamiseksi. 

Puhakan kehoituksesta Sundellin rouva, Fanny Sun- 
dell hankki sitten polkupyörän tuoden sen poliisikamarin 
portin pieleen. Kun pyörä oli määrätyllä paikalla, niin 
miehet lähtivät. Ja Puhakka toisti — lisätäkseen tove- 
rinsa tahdonpontevuutta — suunnitelman tärkeimmät 

kohdat lausuen: »Hyp- 
pää nyt pyörän sel- 
kään ja aja niin lu- 
jaa kuin pääset Tor- 
nionsaaren pohjois- 
päähän ja jatka siitä 
edelleen matkaa Fluu- 
rinsaareen vaikka ui- 
malla!» Sundell hyp- 
päsi pyörälleen ja ajoi 
browninki kädessä 
vinhaa vauhtia Kan- 
sallis-Osake-Pankinja 
Karlingin .ohi kirkolle, 
siitä Juhannussaarelle 
ja edelleen Saarenpää- 
hän, missä hän Dahlin 
mökin kohdalla meni 
noin 6 — 7 metrin kor- 
kuista seinäjyrkkää jokitörmää pyörineen päivineen 
nurin närin alas. Sitten hän kahlasi — vesi kaulaa myö- 
ten — Fluurinsaareen, juoksi rantaa pitkin saaren pohjois- 
päähän, ui pikku saareen ja lähti yrittämään siitä leveäm- 
män väylän yli, mutta takertuikin silloin joessa oleviin 
verkkoihin. Samassa hän huomasi kahden venäläisen 
ratsumiehen ilmestyneen taakseen Saarenpään rinteelle; 
nähtävästi ne olivat ensimmäiset takaa-ajajat. Eräs 



Sundellin veljesten pako. 

poika oli jonkin matkan päässä ve- 
neineen ongella. Sundell huusi hä- 
nelle kehoittaen tulemaan apuun, 
mutta poika ei kuullut. Herättääk- 
seen hänen huomiotaan Sundell yritti 
ampua brovvningillaan ilmaan, mutta 
panokset olivat kastuneet, jotenka 
ase ei lauennut. Pelastumisesta ei 
näyttänyt olevan toiveita, mutta 
Sundell ponnisteli kuitenkin urheasti eteenpäin. 

Samaan aikaan kun Sundell lähti poliisikamarin 
portilta, pakeni Puhakka pyörällään — poliisin puvussa 
— Tornion etelätullin kautta Haaparannalle. Vahti- 
tuvalla oli santarmi Andrejeff ja kaksi sotamiestä ynnä 
tullivartia. 

— Mitä asiaa sinulla on Haaparannalle? kysyi 
Andrejeff. 

— Käväisenpähän vain pikimmältään konjakkia 
hakemassa, vastasi Puhakka. — Saat sinäkin pitkän 
ryypyn, kun sieltä palaan. 

Päästyään Haaparannalle Puhakka meni heti Eero 
Heickellin luo Filpukseen selvittäen tälle nopeasti tilan- 
teen sekä mainiten, että Jonne Sundell oli myös tulossa 
Ruotsiin. Yhdessä he sitten kiiruhtivat Haaparannan 
kestikievariin, jossa myös asui paljon aktivisteja. Sieltä 
lähti heidän mukanaan neljä miestä, niiden joukossa Ossi 
Sundell, kaikki mauser-pistooleilla varustettuina, autolla 



Jaakko Puhakka. 

Filpuksen majatalo Haaparannalla. 


Mattilan kylään, missä Tanon talon kohdalla (noin 2 1 j i — 
3 km. Haaparannalta pohjoiseen) pysähdyttiin ja ilmoi- 
tettiin sikäläisille tullivartioille, minkälainen mies oli 
Suomesta päin odotettavissa. Silloin liittyi suomalaisten 
joukkoon vielä kaksi ruotsalaista sotamiestä. Kun oli 
edetty rantaa pitkin, niin nähtiinkin jo Jonnen — voimat 
vähissä — uiden pyrkivän väylän yli. Huudettiin äsken- 
mainitulle poikaselle, että hän toisi veneen. Ja sillä Ossi 
Sundell kävi pelastamassa veljensä. Autolla palattiin 
sitten takaisin Haaparannalle. Luonnollisesti Jonne 
Sundell oli pelastumisensa johdosta hyvin iloinen ja 
syvästi kiitollinen auttajallensa Jaakko Puhakalle, joka 
Tornion etapin koulussa kasvaneena todella oli tehnyt 
miehentyön. 

Juuri ennen pakoansa Jonne Sundell oli kehoittanut 
rouvaansa hankkimaan kolme hevosta ja muutamia vai- 
moja sekä näiden avulla muuttamaan heidän kalustonsa 
ja tavaransa pois vahtimestarin huoneistosta. Miehensä 
toivomusta noudattaen rouva Sundell tyhjensikin äkkiä 

Kunnarin kestikievari Haaparannalla, 
koko asunnon. — Puhakka taas puolestaan lukitsi ennen 


lähtöään vankilan ulko-oven ja nakkasi avaimen pihalle, 
jotteivät poliisiviranomaiset liian äkkiä pääsisi karanneit- 
ten jäljille. Asianomaisten täytyikin sitten käyttää sepän 
apua vankilaan päästäkseen. — Kun karkaus oli todettu, 
käski Melart heti sinetöidä Sundellin asuntoon johtavat 
ovet. Mutta kun ne sitten — kotitarkastuksen merkeissä 
— avattiin, niin jäljellä olikin vain tyhjät seinät! Kaikki 
tämä meni yli Melartin ymmärryksen. 

Heti, kun Sundell oli paennut, alkoi venäläisten 
ratsuväkeä liikehtiä rannoilla, ja koko Tornion kaupunki 
joutui kovan hälinän valtaan. Kaikki voimat pantiin 
liikkeelle karkurien kiinnisaamiseksi. Jokaiseen ylimeno- 
paikkaan ja höyrylauttaan pantiin monenkertaiset vah- 

dit. Mutta innokkaimpana kaikista 
ajeli poliisi Andersson ympäri kau- 
punkia tiedustellen hävinneitä virka- 
tovereitaan. 

Jonne Sundellin puoliso, rouva 
Fanny Sundell ja hänen äitinsä, rouva 
Hanna Sundell katsoivat myös par- 
haaksi poistua Torniosta. He läh- 

Fanny Sundell. 

tivät heti höyrylautassa aseman puo- 
lelle ja sieltä Hellälään, mutta kun he eivät sattuneet 
saamaan ylisaattajaa, niin he kulkivat läpi metsän 
vanhaan kotiinsa Putaankylään. Sieltä Fanny Sundell 
sai polkupyörän ja ajoi sillä Alavojakkalan lisakkaan, 
mistä hänet vietiin yli; Haaparannalle hän saapui klo 
12 yöllä. — Hanna Sundell taas palasi Putaalta kau- 
punkiin, mistä eräs rouva seuraavana päivänä souti hänet 
jokea pitkin Haaparannalle. 

Edellä selostettu pako oli luonnollisesti poliisimes- 
tari Melartille samoin kuin kuvernööri af Enehjelmillekin 
varsin ikävä juttu. Kuvernööri tulikin omassa korkeassa 
persoonassaan asiaa tutkimaan, mutta tulokset olivat 
varsin laihat: todettiin vain, että kaksi rohkeata miestä 
oli livistänyt tiehensä venäläisten käsistä. Poliisimestari 
Axel Melart selitti, että karkaamisen syynä oli ehdotto- 
masti pidettävä lahjomista. Hän ei käsittänyt, että ihmi- 
set saattoivat panna itsensä alttiiksi epäitsekkäistäkin 
syistä, isänmaallisen mielialan innoittamina. — Ja olihan 

Jonne Sundell aikanaan niin paljon uskaltanut ja niin 
paljon tehnyt, ettei häntä voitu noin vain jättää viha- 
nnesten käsiin. 

Kun ei kuvernööri af Enehjelm muuta voinut, niin 
hän kutsui kaikki poliisilaitoksen virka- ja palvelusmiehet 
kokoon laitoksen päivystäjähuoneeseen pitäen heille 
puoli tuntia kestävän ankaran saarnan, jossa hän huo- 
mautti, että tapaus oli suuri häpeä Tornion poliisilaitok- 
selle ja koko Suomen poliiseille. Samalla hän uhkasi, että 
jos vielä jotakin tämänsuuntaista tapahtuisi, hän ryhtyisi 
mitä ankarimpiin toimenpiteisiin. Sitten kuvernööri ve- 
tosi miesten isänmaallisiin tunteisiin, siihen, kuinka hei- 
dän velvollisuutensa oli uskollisesti ja rehellisesti palvella 
hallitusta; loppujen lopuksi hän lupasi jo palkintojakin, 
jos poliisi toimisi pontevasti. 

Ettei af Enehjelm katsonut voivansa luottaa Tornion 
poliisilaitokseen, on selvää. Kun kenraalikuvernööri tä- 
män karkaamistapauksen johdosta erotti poliisimestari 
Melartin virasta — kuvernöörin puolustuksesta huoli- 
matta, kuten jo on mainittu — ja kun kapteeni J. H. W al- 
lin sittemmin nimitettiin Melartin sijaan poliisimesta- 
riksi, niin kuvernööri evästi tätä uutta tulokasta m. m. 
sellaisella toiminta-ohjeella, että hänen tulisi hankkia 
uudet miehet Tornion poliisilaitokseen. Wallinilla ei 
kuitenkaan ollut halua panna kuvernöörin antamaa eväs- 
tystä täytäntöön. 

Venäläisten kätyrit Torniossa ja Haaparannalla 

koettivat kaikin tavoin — m. m. viinalla ja muilla huu- 
maavilla aineilla — saada Puhakan ja muitakin aktivis- 
teja käsiinsä viedäksensä heidät Suomen puolelle ja val- 
mistaaksensa heille sitten saman kohtalon, mikä myöhem- 
min tuli Lukkarisen osaksi. Luvattiinpa muutamille 
ruotsalaisille suuria rahasummia, jos he väkisin saisivat 
Suomen puolelle tuoduksi Haaparannalla oleskelevia 
suomalaisia aktivisteja. 

Mutta kun af Enehjelm ei kaikista yrityksistään 
huolimatta saanut Puhakkaa haltuunsa, niin hän syytti 
tätä Ruotsin viranomaisten edessä varkaudesta; Puhakka 
oli näet ottanut mukaansa Tornion poliisilaitokselle kuu- 
luvan brovvning-revolverin. Asia meni niin pitkälle, että 
Haaparannan ruotsalaiselle komendantille tuli vangitse- 
mismääräys, mistä Eero Heickell sai tiedon ja ilmoitti 
sen heti Puhakalle. 

Tämä joudutti Puhakan jo alunperin Amerikkaan 
suunniteltua matkaa. Hän poistui siis viipymättä rajalta 
ja lähti ensinnä Tukholmaan sekä sieltä pian valtameren 
taa. Sundell aikoi ensin mennä Saksaan jääkäripatal- 
joonaan, mutta kohtalokkaiden tapahtumain kehittämä 
suhde Puhakkaan johti hänet tämän kanssa samoin 
Amerikkaan. 

Jonne Sundellin, tuon rohkean miehen pelastus oli 
yleisenä ilonaiheena Peräpohjolan aktivistien keskuu- 
dessa. — Venäläiset eivät muuten saaneet pysyväisesti 

käsiinsä ainoatakaan Tornion etappiin kuuluvaa toimin- 
nan miestä. 

Torniolaiset työssä vapaussotaan saakka. 

Torniolaisten ja tornionjokelaisten aktivistien toi- 
minta jatkui edelleen, joskin varsinainen etappityösken- 
tely oli lakannut. Esimerkiksi Saksan Meriesikunnan 
tiedustelutoiminta, jota Eero Heickell Haaparannalla 
jatkuvasti edusti, oli aika laajaa, mikä selviää m. m. 
siitä, että Heickellin puuhissa oli yhteen aikaan puolisen- 
toistasataa vakinaista tiedusteluasiamiestä. Yksin tämän 
järjestön posti kumpaankin suuntaan oli varsin vilkas, 
ja sen hoitivat, kuten muunkin Suomen-yhteyden, tor- 
niolaiset ja ympäristön asukkaat. — Myöskin insinööri 
Koristu Pietilän Haaparannalta käsin suoritetut toimet, 
esim. hänen järjestämänsä erityinen käsipostilinja, pidet- 
tiin vireessä Suomen-puoleisten jokivartelaisten, etu- 
päässä torniolaisten avulla. Niinpä esim. Hällin veljek- 
set toimivat edelleenkin väsymättömäsi ja rohkeasti. 
— Saksan Yleisesikunnan tiedustelujärjestö (J. V. Snell- 
man, Ragnar Heikel, Erik Malmberg), n. s. firma 
»Hansson & Lund» ulotti niinikään linjansa 
rajan yli torniolaisten avulla. — Tähän liittyi myös 
pommarien avustus y. m. toiminta, joka vaati vaaral- 
lisia kuljetuksia. — Pieni ei myöskään ollut se asemäärä, 
jonka torniolaiset vapaussotaa silmälläpitäen toimittivat 

rajan yli ja kuljettivat edelleen muualle Suomeen. — 
»Satulamaakarien»* y. m. avustamisessa rajaseutulaiset 
samoin pitkin koko jokivartta olivat uutterassa, roh- 
keassa toiminnassa vapaussotaan asti. 

Mitä suurimmalla uljuudella, uhrautuvaisuudella ja 
kestävyydellä rajaseudun kansa teki loppuun asti työtä 
isänmaan vapauden hyväksi. 


* Etappijääkärien. 



LOPPUSANAT. 


Tutustuttuamme täten Tornion etapin toimintaan 
voimme sanoa, että meillä on ollut monisäikeinen, mutta 
varsin mielenkiintoinen vyyhti selvitettävänämme. 

Kun ajattelemme etapin varsinaista tarkoitusperää, 
Saksaan-menijäin kuljettamista rajan yli, niin on otettava 
huomioon, että Tornion ja Tornionjoki-laakson asema 
rajan välittömässä läheisyydessä ankaran sotilas- ja 
tullivartioinnin johdosta oli sellainen, ettei Tornion eta- 
pin välityksellä samalla kertaa varsin suuria miesjouk- 
koja voitu kuljettaa yli, ei ainakaan lyhyen ajan kuluessa, 
mutta joka tapauksessa Tornion seuduilla oli avaraan 
maailmaan johtava valtaväylä melkein aina auki. 

Mikä varsinkin herättää ihailuamme, on se erin- 
omaisen hyvin harkittu järjestys, joka ilmenee etapin koko 
toiminnassa, ja se kaukonäköinen suunnittelu, joka pitää 
silmällä ei ainoastaan Torniossa tapahtuvaa toimintaa, 
vaan yleensä koko jääkäriliikkeen menestystä. Etapin 
johtajalta, nykyiseltä jääkärimajuri Eero Heickelliltä 
(Kuussaarelta), on vaadittu kypsyneen miehen harkintaa 
yleensä kaikessa, mutta erityisestikin siinä, että hän on 

osannut valita työtoverinsa sekä kyennyt asettamaan 
kunkin paikallensa. 

Heickellin nimi on ikiajoiksi piirtynyt jääkäri- 
liikkeen historiaan juuri sen takia, että hän väsymättö- 
mällä toiminnallaan jo aikaisemmin valmisti itsenäi- 
syysli ikkeelle maaperää Tornion seuduilla vetäen sitten 
vuodesta 1914 lähtien vähitellen jääkäriliikkeen pää- 
säikeet Peräpohjolaan, missä uljas, rohkea väestö ja 
laajat erämaat tarjosivat sille erinomaiset menestys- 
mahdollisuudet. 

Kiitollisin ja hartain mielin on myös todettava 
se syvä, oikea ja luja isänmaallisuus, mikä asui niissä 
lukuisissa raskaan ja vaikean etappityön suorittajissa, 
joihin — joskin moniin vain pinnallisesti — olemme 
tutustuneet. — Kansamme syvistä riveistä jääkäri- 
liike imi voimansa, ja horjumattoman uskonsa se sai 
ylhäältä esi-isiemme Jumalalta. 

TORNIOSTA JA SEN YMPÄRISTÖLTÄ LÄHTENEITÄ JÄÄKÄREITÄ. 



Alas . 

Suomeen . 



AHLHOLM, Yrjö 

13. 9. 15. 

(1. 12. 18.) 

merimies 

Tornio 

AHO, Antti 

14. 11. 15. 

— 

talollisenpoika 

Alatornio 

ESKO, Uno 

5. 2. 16. 

(25. 2. 18.) vp. 

talollinen 

» 4 

HAKASALO, Einari 

30. 8. 15. 


tullivartia 

Tornio 

HARINEN, Vilho 

6. 4. 17. 

vp. 

postiljooni 

» 

H ASTI, Johan 

8. 2. 16. 



Ylitornio 

HEICKELL, Eero 

1.8. 16. 

30. 1. 18. 

ylioppilas 

Tornio 

HEIKKA, Pekka f 

8. 11. 15. 

10. 12. 17. 

talollisenpoika 

Alatornio 

HEIKKILÄ, Juho 

22. 11. 15. 

1. 3. 18. krs. 



HEIKKILÄ, Väinö 

6. 3. 17. 

25. 2. 18. 


Karunki 

HUHTALO, Hemming 

8. 11. 15. 

25. 6. 18. 


Alatornio 

HYVÖNEN, Erkki f 

5. 2. 16. 

25. 2. 18. ltn. 

teknikko 

Tornio 

HYVÖNEN, Heikki 

22. 1. 16. 

— 


Alatornio 

HÄLL, Einar 

2. 9. 15. 

5. 6. 18. 

liikemies 

Tornio 

HÖYNÄLÄ, Kalle 

13. 9. 15. 

— 

talollisenpoika 

» 

JUNTIKKA, Jaakko 

22. 1. 16. 

25. 2. 18. 

työmies 

Alatornio 

JUNTTI, Seth 

5. 2. 16. 

— 

seppä 

Karunki 

JUNTUNEN, Jussi 

13. 2. 16. 

CO 

p 

00 

työmies 


KLEMETTI, Juuso 

26. 2. 16. 

25. 2. 18. 


Tornio 

KONTTA, Albin 

5. 11. 15. 

25. 2. 18. 


Alatornio 

KORHONEN, Julius 

13. 11. 15. 

25. 2. 18. 

kirjaltaja 

Tornio 

LAMPELA, Joel f 

23. 3. 17. 

15. 2. 18. 

työmies 

Alatornio 

LANKILA, Frans Osk. 

22. 1. 16. 

25. 2. 18. ltn. 

talollisenpoika 

» 

LINDQVIST, Fr. Teod. 

10. 4. 16. 

— 

rautatieläinen 

Tornio 

MUSTAPARTA, Emil 

28. 1. 16. 

— 

talollisenpoika 

Alatornio 

MYKKÄNEN, Kalle 

13. 12. 15. 

— 

maalari 

Tornio 

MÖLLER, Verner 

30. 8. 15. 

— 

tullivartia 


NISULA, Kalle 

13. 9. 15. 

(25. 2. 18.) vp. 

koululainen 


NÖJD, Matti 

13. 11. 15. 

25. 2. 18. 

työmies 


OINAS, Aarne 

8. 2. 16. 

26. 11. 18. 



PAASI, Yrjö f 

4. 12. 15. 

— 

ylioppilas 


PARKKINEN, Joh. 

19. 11. 15. 

25. 2. 18. 

työmies 


PIESSÄ, Jaakko 

28. 9. 15. 

25. 2. 18. 

talollisenpoika 

Alatornio 

PISTOKOSKI, Leon 

17. 1. 16. 

1. 12. 18. 



POHJONEN, Erkki 

22. 1. 16. 

25. 2. 18. 



PONKALA, Heino 

28. 9. 15. 

25. 2. 18. 


» 

PUTAANSUU, Erkki f 

25. 8. 15. 

18. 2. 16 

kirjaltaja 

Tornio 

PÄNTTÄJÄ, Arvi 

22. 1. 16. 

25. 2. 18. 

maanviljelijä 

Alatornio 

RUOKANEN, Juho 

11.3. 16. 

3. 4. 18. 

työmies 

Tornio 

SAARELA, Viljam 

31. 10. 15. 

25. 2. 18. 



SAVOLAINEN, Otto 

12. 1. 16. 

— 

liikemies 

Alatornio 

STOLT, Kalle 

5. 11. 15. 

26. 2. 18. 

talollisenpoika 


TEPPOLA, Elias f 

17. 1. 16. 

25. 2. 18. 



UNKILA, Tapani 

3. 1. 16. 

— 

liikemies 

Tornio 

WANHALA, Werner 

— 

— 

koululainen 


VARONEN, Aarne f 

13. 2. 16. 

— 

liikemies 


VIDELL, Antti 

23. 9. 15. 

11. 12. 18. 

merimies 


VIIK, Emil 

26. 11. 15. 

CO 

p 

00 

työmies 


WUNSCH, Kalle 

17. 2. 16. 

25. 2. 18. 

postinkuljettaja 

Alatornio 

VÄÄNÄNEN, Joh. 

26. 2. 16. 

— 

työnjohtaja 


YLEN, Otto 

28. 9. 15. 

— 

» 


Ahman, Janne 

31. 10. 15. 

29. 11. 18. 

työmies 

Tornio 


Liite n:o i. 



SAKSAAN-MENIJÄIN KULKU RAJAN YL TALVELLA TORNION KAUPUNGIN RANTAKADULTA. 






